
Esu rašytojas ir istorikas. Jei ne pastaroji 
profesija - šios knygos nebūtų. Joje aprašoma 
alternatyvinė mūsų pasaulio XIV amžiaus 
istorija. 

Šiame pasaulyje pranašas Mahometas, 
užuot įkūręs islamą, priima krikščionybę. Dėl 
to čia arabai VII-IX amžiuje neužkariauja 
didesnės Eurazijos dalies ir neišplatina islamo. 
Dėl to Romos imperija (viduramžiais vadinta 
Bizantijos) neprarado Sirijos, Palestinos, 
Egipto ir Šiaurės Afrikos. | 

Toks yra Vasilijaus Argiroso - kareivio ir 
agento - pasaulis. Beje, Bizantijoje retai metus 
skaičiuodavo nuo Kristaus gimimo. Etos kos- 
mou (pasaulio metai) buvo skaičiuojami nuo 
pasaulio sukūrimo. 

/I/  ETOS KOSMOU 6814 


Stepė į šiaurę nuo Dunojaus Vasilijui Argirosui priminė jū- 
rą. Dingojosi, neva ji - žalia, plati ir vilnijanti - be atvangos srū- 
va į rytus, iki pat Serindos* šalies, iš kurios kone prieš aštuo- 
netą šimtų metų didysis Romos imperatorius Justinianas** pa- 
vogė šilko gamybos paslaptį. 

Stepė priminė jūrą ir dėl kitos priežasties. Priešams ji tapo 
idealiu keliu. Romos imperijos sienas per amžius talžė klajoklių 
bangos: hunai ir avarai, bulgarai ir vengrai, pečenegai ir polov- 
cai, 0 dabar ir džurdžėnai***. Kartais sienos neatlaikydavo 
spaudimo, ir barbarai siūbtelėdavo gilyn, keldami grėsmę netgi 
Konstantinopoliui, šalies sostinei. 

"Argirosas valios pastangomis nuginė mintis apie jūrą. Pana- 
šios metaforos šuoliais jojančiam žvalgų vadui galėjo sukelti jū- 
ros ligą. 

Jis grįžtelėjo į savo palydovą, šviesiaplaukį vaikiną iš Tesa- 
lonikų, vardu Dmitrijus, - S IEE jaunuolį pavadino šventojo 
miesto globėjo garbei. 

- Kol kas nieko. Dar truputį pajojėkim į priekį. 


* Serinda - Kinija. Romėnai kinus vadino Seres, o šilką - serica arba sericum. 
sh Valdė 327 - 365 mūsų eros metais. 

Primorėje. 1125 metais jie sunaikino Liao imperiją Šiaurės Kinijoje. Sukūrė 
savo Džin imperiją, kurią vėliau nukariavo priešiškai nusiteikę mongolai bei 
jų sąjungininkai klajokliai. 


Dmitrijus apsiniaukė. 

- Jūsų valia, pone. Bet nemanau, kad tie nelabieji šlaistosi 
kur nors netoliese. Gal mums vertėtų grįžti į stovyklą? Neatsi- 
sakyčiau gurkštelėti iš vynmaišio. 

Dmitrijus atitiko tris reikalavimus, kuriuos žvalgams kėlė 
karo rašytojas Mauricijus*: jis buvo išvaizdus, sveikas ir pa- 
stabus. Deja, įžvalgumu nepasižymėjo. 

Pats Argirosas neatitiko pirmojo Mauricijaus reikalavimo. 
Ant žvalgo kaktos storu juodu dryžiu suaugo antakiai. Akyse 
tyvuliavo keistas liūdesys - nelyginant ikonos šventojo ar žmo- 
gaus, kuriam pernelyg anksti teko pernelyg daug patirti. Tačiau 
Argirosas teįpusėjo trečią dešimtį ir buvo ne ką vyresnis už 
Dmitrijų. 

- Pajojėkime dar pusę mylios, - pratarė Vasilijus. - O ta- 
da, jei nieko neaptiksime, suksime atgalios. 

- Taip, pone, - nuolankiai sutiko jaunuolis. 

Jiedu nujojo toliau; aukšta žolė siekė raitelių kulkšnis, o 
kartais net arklių papilves. Argirosas, apsitaisęs ilga ožkų vilnos 
tunika, jautėsi beginklis. Apgailestavo stovykloje palikęs gran- 
dinius šarvus: džurdžėnai pavydėtinai taikliai šaudė 1š lanko. 
Tačiau grandijų žvangėjimas išduotų žvalgą, be to, plieno svo- 
ris pristabdytų arklį. 

Jiedu perbrido nedidelį upeliuką. Kito kranto purve ryškėjo 
kanopų įspaudai: akivaizdu, juos paliko ne tokie žirgai, kokiais 
jodinėjo romėnai, o nekaustyti gauruoti stepės arkliukai. 

- Regis, čia jų buvo bent pustuzinis, - pastebėjo Dmitrijus. 

Jis pagręžiojo galvą - nelyginant tikėdamasis, jog iš šrgmų 
jį nedelsdami puls raiti džurdžėnai. 

- Gal tai žvalgybinis būrys, - paspėliojo Argirosas. - Pa- 
grindinės pajėgos veikiausiai kiek atsiliko. 

- Grįžkime, - tarstelėjo sunerimęs Dmitrijus. Jis išsitraukė iš 
dėklo lanką ir per petį siektelėjo strėlės. 

- Nesiginčysiu, - atsiliepė Argirosas. - Mes radom, ko 1eš- 
kojom. 


*Mauricijus - ne tik rašytojas, bet ir imperatorius G82- 602), armijos refor- 
matorius, pirmojo Bizantijos karinio statuto autorius. 

Romėnai apgręžė arklius ir nurisnojo atgalios. 

Hypostrategas (kitaip - generolas leitenantas) Andriejus 
Hermoniakas, neaukštas vyriškis vanago veidu, neramiai iš- 
klausė Argiroso ataskaitą. Karo vadas atrodė paniuręs ir ne- 
patenkintas - beje, kaip visada: jam skaudėjo skrandį. 

"- Aišku, - žvalgui nutilus tarė jis. - Gera pirtis galėtų pri- 
versti tuos plėšikus laikytis savojo upės kranto. Laisvas, gali eit. 

"Argirosas atidavė pagarbą ir išėjo iš vado palapinės. Po 
kelių minučių suskardėjo trimitai, skelbiantys pavojų. Kariai, 
nelyginant apmokymuose, užsitempė grandinius šarvus, užsi- 
maukšlino plunksnomis dabintus šalmus, apsiginklavo ietimis ir 
lankais, kardais ir durklais; jie išsirikiavo, pasiruošdami išklau- 
syti generolo kalbą ir pasimelsti prieš mūšį. 

Kaip ir didžiuma kareivių, ir ypač romėnų armijos karinin- 
kų, Joanas Tekmanijus pagal kraujo liniją buvo armėnas, nors 
lotyniškų posakių sklidina graikų kalba šnekėjo be rytietiško 
akcento. Jis iš ilgametės patirties žinojo, kaip reikia kreiptis į 
kareivius. 

- Na, ką gi, vaikinai, - pradėjo Joanas, - savajame Duno- 
jaus krante tuos niekšus lupdavom ir anksčiau. O dabar beliko 
užbaigti darbą ir suruošti barbarams pamoką, kurios jie nieka- 
da nepamirš. Ir, prisiekiu savo barzda, mes galime tą padaryti. 

Tie žodžiai pralinksmino kareivius, jų gretomis nuvilnijo 
juokas. Prašmatni Joano barzda kone uždengė auksuotus jo 
šarvus. Tekmanijus tęsė: 

- Imperatorius pasikliauja mumis ir tikisi, jog ibis nu- 
vysime nelemtus klajoklius nuo mūsų sienų. Jei atliksime už- 
duotį, Žinau, gausime pelnytą atlygį; Nikitoras, telaimina jį Vieš- 
pats, ne šykštuolis. Jis, kaip žinia, prasimušė iš paprastų karių 
ir nepamiršo, kokiu būdu kareivis pelnosi duoną. | 

Pažymėjęs šį faktą, Tekmanijus griebėsi kitų argumentų: 

- Kartoju: jei mūšį laimėsime, jūs gausite savo dalį. Never- 
ta plėšti džurdžėnų lavonų ar jų stovyklos. Ir patys galite žūti, ir 
užtraukti pavojų savo draugams. Kas tokiu atveju linksminsis 
už jūsų atlygį? 


Vėl nuvilnijo juokas, sklaidantis įtampą. Būtent to ir reikėjo. 

- Nepamirškite: privalote kautis narsiai ir klausyti karinin- 
kų. O dabar pasimelskime, kad Viešpats šiandien mums pagel- 
bėtų. 

Šalia generolo prie kilnojamo altoriau pasirodė dvasininkas 
su juodu abitu ir kuokštan suimtais plaukais. Jis persižegnojo, 
Tekmanijus ir kariai pakartojo tą gestą. 

- Kirie eleison! Viešpatie pasigailėk! 

Jie sugiedojo giesmę dar ir dar sykį. Tai buvo Švenčiausio- 
jo himnas - giesmė, kurią kartojo keldamiesi rytais ir vakarais 
po vakarienės. 

- Šventasis Dieve, Šventasis Galingasai, Šventasis Nemir- 
tingasai, pasigailėk mūsų! 

Po Švenčiausiosios giesmės paprastai sekdavo šūksniai lo- 
tynų kalba: "Nobiscum Deus! Viešpats su mumis!" Bet Te- 
kmanijaus dvasininkas buvo apdovanotas vaizduote. Užuot čai- 
žiai užbaigęs maldą, jis sugiedojo armijai didžiojo dieviškosios 
poezijos meistro, šventojo Muameto, himną. 

- Nėra kito Dievo, išskyrus Tėvą mūsų, ir Kristus - Jo Sū- 
nus, - drauge su visais traukė Argirosas. 

Muametas buvo jo mylimiausias šventasis ir, ko gero, visų 
karščiausias bažnyčios pasekėjas po Pauliaus. Jis gimė arabiš- 
kame dykumos miestelyje, pagoniškoje šeimoje, vėliau, su rei- 
kalais lankydamasis Sirijoje, priėmė krikščionybę ir į tėvynę 
daugiau nebesugrįžo. Muametas visą savo gyvenimą pašventė 
Kristaus tarnystei, vieną po kito kurdamas aistringus himnus ir 
sparčiai kopdamas hierarchiniais bažnyčios laiptais. Mirė toli- 
moje Ispanijoje, eidamas Naujosios Kartaginos arkivyskupo 
pareigas.Veikiai po mirties Muametą kanonizavo, ir nenuosta- 
bu, kad jį garbino kaip šventąjį permainų globėją. 

Apeigoms pasibaigus, kareiviai trimis divizijomis išsirikiavo 
po didžiule ir ryškia jiems vadovaujančio merarcho vėliava. 
Moirarchų, arba pulko vadų, vėliavos buvo mažesnės, o tag- 
matų - kuopų - apskritai panėšėjo į vimpelus. Tagmatos buvo 
skirtingo skaitlingumo - nuo dviejų iki keturių šimtų žmonių, 

kad priešas negalėtų tiksliai įvertinti armijos apimties, papras- 
čiausiai suskaičiavęs vėliavas. Nedidelis rezervo būrys pasiliko 
ginti stovyklos ir gurguolės. 

Iš po arklių kanopų tryško žemės gniutulai ir dulkių debe- 
sys. Argirosui patiko būti žvalgu ir laikytis atstu nuo troškios 
smarvės. Antrosios gretos kariai ims dusti jau po valandos žygio. 

Žvalgai risnojo priešakyje ir budriai stebėjo dulkių debesis, 
iš kurių galėjo nustatyti džurdžėnų armijos buvimo vietą. Beje, ir 
priešas pagal tokį pat ženklą galėjo sekti besiartinančius bizantie- 
čius. Argirosas kramtė miežinio papločio kąsnelį ir gabalėlį kietos 
rūkytos mėsos. Iš žygio gertuvės gurkštelėjo vandens. Dmitrijus 
šyptelėjo, aplaižė lūpas ir savo ruožtu taip pat sriūbtelėjo iš ger- 
tuvės. Argirosas įtarė, kad Dmitrijaus gertuvėje, nepaisant įsaky- 
mų, buvo vynas. Vasilijus apsiniaukė. Mūšis - pernelyg pavojin- 
gas reikalas, kad į jį galima būtų traukti apsvaigus. 

Teisingumo dėlei dera pastebėti, jog vynas nedarė įtakos 
Dmitrijaus kovinėms savybėms. Ir būtent vaikinas pirmas pa- 
stebėjo pilkšvai rudą debesį, kylantį virš horizonto šiaurės ry- 
tuose. 

- Tenai! - šūktelėjo jis. 

Įsitikinęs, jog bičiuliai taip pat pamatė debesį, vienas žval- 
gas pasuko atgalios - pranešti Tekmanijui. 

Likusieji nusiskubino į priekį, norėdami iš arčiau dirstelėti į 
džurdžėnus. Visi klajokliai sugeba išsisklaidyti lygumoje, ir jų 
armija atrodo kur kas gausesnė, nei yra iš tiesų. Išsibarstyda- 
mi po stepę, jie stoja į mūšį ne pulkais ar junginiais, kaip civ1- 
lizuoti romėnai ar persai, o gentimis bei klanais, ir kovine greta 
išsirikiuoja tik pačią paskutinę akimirką. Be to, jie mėgsta 
rengti pasalas, ir todėl žvalgai privalo būti dar budresni. 

Priešais prasidėjo nuožulni įkalnė. Įtemptai stebeilydamas į 
tolį, ant neaukštos kalvelės Argirosas pastebėjo grupelę klajok- 
lių; be abejo, ten buvo priešo žvalgai. 

- Pulkime juos, - pratarė jis. - Nuo aukštumos puikiai ma- 
tysime jų armiją, o jie negalės stebėti mūsiškės. 

Romėnų žvalgai įtempė temples ir paragino arklius. Džur- 

džėnai pastebėjo užpuolikus ir išsirikiavo, pasiruošdami gintis. 
Keli jų liko stebėti romėnų kariaunos: 

Klajoklių arkliai buvo smulkesni, negu jų priešininkų, o šar- 
vai - lengvi, garintos odos, skirtingai nei romėnų pamėgti sun- 
kūs grandijai. Prie stepių gyventojų šonų kybojo kreivi kardai, 
bet visų labiausiai klajokliai pasikliovė ragu sutvirtintais lankais. 

Vienas džurdžėnas pasistiebė balnakilpėse ir iššovė į Ro- 
mos žvalgus. Strėlė nepasiekė tikslo ir nukrito į aukštą stepės 
žolę. 

- Laikykitės! - savo žmonėms riktelėjo Argirosas. - Jų lan- 
kai pranašesni už mūsiškius, tad tokiu atstumu vargiai ItEDE 2 
me į juos pataikyti. | 

- Aš stipresnis už bet kurį prakeiktą džurdžėną! - sušuko 
Dmitrijus ir atleido templę. Visas jo pasiekimas - prarasta strėlė. 

Sužvengė į šoną sužeistas arklys. Proto netekęs gyvulys 1š- 
nešė raitelį iš gretos. Po akimirkos džurdžėnas stvėrėsi už ger- 
klės ir išvirto iš balno. Romėnai džiugiai sukliko, sveikindami 
taiklų šūvį. 

Virš Argiroso ausies grėsmingai zvimbtelėjo strėlė. Greta 
pasigirdo aimana, paskui - keiksmas, ir Argirosas nusprendė, 
jog veikiausiai kažką nerimtai sužeidė. Kaip ir kiti žvalgai, jis 
suskubo leisti strėles taip tankiai, kaip tik pajėgė. Priekin nu- 
švilpė keturiasdešimt strėlių. 

Džurdžėnų gretose taip pat nuaidėjo priešmirtiniai klyks- 
mai. Žmonės ir arkliai krito abiejose pusėse. Romėnai puolė ži- 
nodami, kad jų arkliai ir šarvai suteikia jiems pranašumą 
grumtynėse. Argirosas tikėjosi, jog klajokliai palūš ir išsibars- 
tys lygumoje nelyginant gyvsidabris. Tačiau tie, užuot pasidavę, 
išsitraukė kardus 1r skubiai persirikiavo, pasiruošdami ginti ne- 
didelę grupelę, pasilikusią ant kalvos. 

Vienas klajoklis - vyresnis, jau žilstelėjęs, - prie veido laikė 
ilgą vamzdelį, nukreiptą į pagrindines romėnų pajėgas. Jei de- 
šinėje rankoje Argirosas nebūtų gniaužęs kardo, būtų persižeg- 
nojęs. Dingojosi, jog kažkoks džurdžėnų burtininkas nukreipė 
Į graikus šėtono akį. 

Neilgai trukus Vasilijui teko pamiršti burtininką - jei ten iš- 
ties buvo burtininkas. Klajoklis su avikailiu ir lapine kepure pa- 
mėgino smogti Argirosui į veidą. Šis vargiai atrėmė ataką ir kir- 
to priešininkui kardu. Klajoklis išsilenkė ir šyptelėjo, patenkin- 
tas sėkmingu manevru. Žybtelėjo baltutėliai dantys, stačiai aki- 
nantys tamsiame veide, išterliotame purvu bei dulkėmis. 

Jiedu bemaž minutę kapojosi, niekaip neįstengdami pasiekti 
vienas kito. Argirosas akies krašteliu pastebėjo 1lgą ietį su sep- 
tyniomis jaučių uodegomis - džurdžėnų armijos vėliavą. 

- Traukiamės! - riktelėjo žvalgams. - Traukiamės, kol jie 
mūsų nesutriuškino! 

Skirtingai nei frankai ir saksai iš Šiaurės Prancūzijos bei 
Vokietijos, romėnai niekada nestojo į mūšį dėl garbės. Jie ne- 
sigėdijo trauktis nuo pranašesnių pajėgų. Prispausti varžovai 
noriai leido jiems pasišalinti. 

Argirosas apsidairė, norėdamas įsitikinti, kad visiems jo 
bendražygiams pavyko pasitraukti iš kautynių. 

- Dmitrijau, kvaily, grįžk! - sušuko jis. 

Žvalgas iš Tesalonikų sugebėjo įveikti priešakinę džurdžė- 
nų gynybos grandį ir, tarsi vynas būtų įtikinęs vaikiną, esą jis 
neįveikiamas, puolė grupelę klajoklių, tarp kurių sukinėjosi ir 
žmogus su vamzdeliu. | 

Kaip 1r derėjo tikėtis, beprotystė baigėsi nelaime. Dmitrijui 
tepavyko prisiartinti prie džurdžėnų per penkiasdešimt jardų; jų 
strėlės iš pradžių pakirto patį jaunuolį, o po to ir jo arklį. 

Argirosas nieko nebegalėjo imtis, kad atkeršytų už draugą, 
nes į puolimą metėsi visa džurdžėnų armija. Vasilijus nuvedė 
žvalgus link dar vienos nedidelės kalvos, nors iš čia kautynių 
laukas matėsi prasčiau, nei nuo priešų užimtos aukštumos. Vie- 
ną savo žmonių Argirosas pasiuntė su pranešimu pas Tekmani- 
jų, o kitam paliepė pargabenti strėlių. Tikėjosi, jog karys sugrįš 
anksčiau, nei mažasis būrelis vėl patrauks klajoklių dėmesį. 

Ištaikęs progą, Vasilijus ir toliau stebėjo priešo žvalgus, da- 
bar atsidūrusius per mylią nuo jo. Raiteliai šmirinėjo pirmyn ir 
atgal. Kad ir kaip markstėsi, neįstengė įžiūrėti, kur dingo kla- 

joklis su vamzdeliu. Argirosas apsiniaukė. Jam dar neteko ma- 
tyti nieko panašaus. Tad nepažįstamas daiktas atrodė gana 
įtartinas. 

Išgirdęs džiugius žvalgų šūksnius, Argirosas atsigręžė ir 1š- 
vydo romėnų armiją. Tekmanijaus planas atrodė aiškus. Jo įsa- 
kymu dvi dešiniojo sparno tagmatos šiek tiek aplenkė likusias, 
pridengdamos stiprų būrį, kuris, armijoms susirėmus, buvo pa- 
sirengęs išsiveržti į priekį ir apeiti džurdžėnus iš užnugario. Iš 
klajoklių pozicijų šio romėnų būrio nesimatė. 

Bet viskas susiklostė kitaip. Manevruodami ir tolydžio per- 
sirikiuodami prieš Romos kavaleriją, džurdžėnų raiteliai persi- 
slinko link savo kairiojo sparno. 

- Jie perprato sumanymą! - neramiai šūktelėjo Argirosas. - 
Grigorijau, mikliai dumk pas Tekmanijų! ) 

" Žvalgas paragino arklį ir nušuoliavo, bet mūšis prasidėjo 
anksčiau, nei jis nusigavo iki generolo. Romėnams nepavyko 
pradėti apsupties iš šono; jie patyrė tokį spaudimą, jog net 
antrosios gretos kariams teko paplušėti iš peties, kad džurdžė- 
nai neapsuptų jų pačių. 

Tekmanijus sumaniai pabandė ištempti kairįjį savosios gretos 
sparną ir užkirsti kelią dešiniajam klajoklių sparnui. Ko gero, 
džurdžėnų chanas skaitė jo mintis. Priešininkas užgniaužė graikų 
mėginimą pačioje užuomazgoje. Ir nepasakysi, jog klajokliai pra- 
noko romėnus skaitlingumu, anaiptol. Bet susidarė įspūdis, kad 
jie užbėga už akių kiekvienam Tekmanijaus sumanymui. 

Grįžo žvalgas su strėlėmis. 

- Dėkui Dievui, suspėjau, - iškvėpė jis, iš balnakrepšių 
traukdamas strėlių pluoštus. - Šiandien jie kažkaip jau perne- 
lyg miklūs. 

Pro kautynių dundesį prasiveržė sutartiniai ragų šaukiniai - 
įsakymas trauktis. Tai visuomet rizikinga: nesunku pulti į paniką 
ir be tvarkos leistis į kojas. O su klajokliais net dvigubai pavo- 
jingiau. Skirtingai nei romėnai ir persai, lygumų gyventojai kur 
kas judresni, jie noriai metasi vytis ir iki galo persekioja bėglius, 
vildamiesi sutriuškinti galutinai. 

Nors šiandien Tekmanijus patyrė skaudų pralaimėjimą, vis- 
gi jis savo darbą išmanė. Traukiantis nebe taip svarbu, kad 
priešininkai galėjo nuspėti vado ketinimus - šie ir taip buvo 
akivaizdūs. Generolas tenorėjo sutelkti savo pajėgas ir parvesti 
į stovyklą. Ir kariauna, suvokdama būtinumą ištverti, vado įsa- 
kymus vykdė netgi tiksliau, nei pergalingų puolimų metu. 

Nuo saviškių atkirsti romėnų žvalgai stengėsi atitrūkti nuo 
persekiotojų. Neturėdamas jokių pažįstamų orientyrų, Argiro- 
sas dirstelėjo į saulę. Didžiai jo nuostabai, ši jau krypo link ho- 
rizonto vakaruose. Galiausiai pasirodė palei upę žaliuojantys 
gluosniai, kuriuos galėjai įžiūrėti ir 1š stovyklos pusės. 

- Dabar jojam prieš srovę, - nurodė Vasilijus. 

Žvalgai pirmi pasiekė stovyklą, nes atgaliniame kelyje 
jiems neteko kautis. Tagmatos žmonės, likę saugoti gurguolių, 
apstojo sugrįžusius ir užvertė klausimais. Išgirdę prastas nau- 
jienas, visi neramiai sušurmuliavo. Paskui, it pagal įsakymą, 
pakinkė jaučius į vežimus ir pagręžė juos taip, kad aplink sto- 
vyklą visu griovio pakraščiu susidarytų nuo strėlių sauganti ba- 
rikada. 

Ir visgi, nepaisant žvalgų pagalbos, gynėjams nepavyko už- 
baigti darbo iki pasirodant priešų persekiojamai romėnų armi- 
jai. Kelis jaučius sužeidė, ir juos teko pribaigti bardišiais, kad 
niršioje agonijoje galvijai neištaškytų vežimų. 

Keturiais griovį kertančiais keliukais į stovyklą tagma po 
tagmos grįžo romėnų kavalerija. Kuopos, kurioms buvo įsaky- 
ta išlaikyti klajoklius atstu nuo stovyklos vartų, už parjojusių 
draugų nugarų svaidė vielinius ežius. Visi kariai į stovyklą grįžo 
tik po saulėlydžio. 

Ta naktis ir po jos sekusios trys dienos tapo pačiomis ne- 
maloniausiomis Argiroso gyvenime. Užmigti neleido sužeistųjų 
aimanos, džurdžėnų riksmai bei klyksmai, o stovyklą iki pat 
aušros talžė apčiuopomis leidžiamų strėlių liūtis. 

Kai prašvito, klajokliai pabandė atakuoti romėnų pozicija: as. 
Antpuolį pavyko atremti taikliais lankų šūviais. Priešai atsitraukė 
saugiu atstumu ir apsiautė stovyklą. 

Andriejus Hermoniakas stengėsi pakelti kovinę romėnų 
dvasią. Jis vaikščiojo nuo tagmos prie tagmos ir kartojo: 

- Palinkėkime jiems sėkmės. Mes turime vandens, 0 veži- 
muose - maisto gerai savaitei. O ką gi netrukus valgys džur- 
džėnai? 

Klausimas buvo retorinis, bet kažin kas šūktelėjo: 

- Utėles! | 

Klajoklių nevalyvumas seniai tapo priežodžiu. 

Generolas leitenantas niauriai šyptelėjo. 

- Jie neįstengs maitint savo utėlių ilgiau nei dvi dienas. Ga- 
liausiai jiems teks grįžti prie savo bandų. | 

Taip ir nutiko, tik klajokliai išsilaikė diena ilgiau, nei išpra- 
našavo Hermoniakas. 

Kai žvalgyba patvirtino, jog priešininkai išties atsitraukė, 
Tekmanijus sukvietė karininkus į savo palapinę pasitarti ir ap- 
svarstyti tolimesnių planų. | 

- Šlykščiuosi mintimi, jog teks grįžti prie Dunojaus pabruk- 
ta uodega, tačiau džurdžėnai - tenusės šventasis Andriejus, 
Konstantinopolio globėjas, jų chano kūną žaizdomis, - veikiau- 
siai girdėjo visus mano įsakymus. Dar vienas toks mūšis, ir mes 
nebeturėsime armijos, su kuria galėtume sugrįžti. | 

- Jie negalėjo taip tiksliai Žinoti mūsų planų, - paprieštaravo 
Konstantinas Dukas. Jis vadovavo dešiniojo sparno divizijai, 
kurios apgaulingą manevrą perprato klajokliai. - Norėdami ką 
nors nugirsti, nelemtieji turėjo pakibti mums virš galvos. Rodos, 
pats šėtonas pakuždėjo chanui, ko ketiname imtis. 

Hermoniakas, žmogus 1lga tiesia nosimi, įsmeigė žvilgsnį į 
niurgzlį merarchą. | 

- Kai kurie viską suverčia šėtonui, kad tik nereikėtų pripa- 
Žinti savo asmeninių klaidų. 

Dukas išraudo nuo pykčio. Argirosas paprastai pritardavo 
generolui leitenantui. Bet šįsyk jis pakėlė ranką ir laukė, kol į jį 
atkreips dėmesį. Galiausiai Tekmanijus paklausė: 

- Kas yra, Vasilijau? 

- Apie šėtoną daug šnekama, nors vargu ar kas jį matė, bet 

šįsyk aš linkstu manyti, kad jo aukštenybė ponas Dukas yra tei- 
sus, - pareiškė Argirosas. 

Hermoniakas, iki tol gana palankus Vasilijui, perliejo jį nir- 
šių žvilgsniu. Argirosas atsiduso ir papasakojo istoriją apie 
vamzdelį, kurį matė žilaplaukio džurdžėno rankose. 

- Aš nusprendžiau, kad visa tai kažkaip susiję su šėtono 
akimi, - užbaigė j15. 

- Nesąmonė, - pastebėjo vienas iš pulko vadų. - Nejau 
mums galėtų pakenkti apgailėtino stabmeldžio burtai? Ir ypač 
po mūsų maldų prieš mūšį bei dvasininko palaiminimo? Dievas 
to neleistų. 

- Dievas viską daro pagal savo valią, ne pagal mūsiškę, - 
atrėmė Tekmanijus. - Visi mes nuodėmingi; gal mūsų maldų ir 
palaiminimų —, gal visa tai nepajėgia įveikti mūsų sil- 
pnybių. 

Jis persižegnojo, ir karininkai pasekė vado pavyzdžiu. 

- Ir visgi čia neapsieita be stipraus užkeikimo, - nesiliovė 
Dukas. Aplink susirinkę vadai pritariamai lingavo galvas. Aris- 
totelio logiką išmanantis merarchas pridūrė: 

- Jei neišsiaiškinsim, kas tai per vamzdis ir kaip jis veikia, 
barbarai vėl pasinaudos juo prieš Romos imperiją. 

- Jei pavyks, - pridūrė Tekmanijus, - galėtume atgabenti tą 
daiktą dvasininkui - kad išguitų nelabą dvasią. Pažinęs burtų 
prigimtį, jis įstengs jiems pasipriešinti. | 

Generolas ir karininkai klausiamai stebeilijo į Argirosą. Šis 
suprato, ko iš jo tikisi, ir jau apgailestavo taip neapdairiai pra- 
sitaręs. Jei Tekmanijus nori paskatinti Argirosą nusižudyti, ko- 
dėl paprasčiausiai nepaskolina šiam durklo? 


Kitą rytą Argirosas prisistatė Andriejui Hermoniakui. 

- Bailus niekše! - išrėkė tas. - Jei nepaklūsti savo generolo 
įsakymams, tuo blogiau tau pačiam! 

- Ne, pone, - tvirtai atsakė žvalgų vadas - nepaisydamas 
to, kad jų pašnekesio daug kas klausėsi. - Blogiau man, jeigu 
jiems paklusiu. Tai tolygu savižudybei, kuri yra mirtina nuodė- 

mė. Verčiau užsitraukti mano viršininko Tekmanijaus rūstį šia- 
me pasaulyje, nei kęsti amžinas pragaro kančias aname. 

- Tu įsitikinęs? Pažiūrėsim. - Argirosas nė neįsivaizdavo, 
kad generolas leitenantas galėtų taip niekšingai šypsotis. - Jei 
nevykdai pareigos vardan visų šventųjų, nenusipelnai savo 
laipsnio. Į jūsų padalinį paskirsim kitą vadą, tad veikiai sužinosi, 
ką tai reiškia - tarnauti paprastu kareiviu. 

Argirosas automatiškai atidavė pagarbą. Hermoniakas su- 
gniaužė kumščius ir minutėlę tūžmingai stebeilijo į pavaldinį. 

- Dink man iš akių, niekingas žmogau, - galiausiai pareiškė 
jis. - Tik todėl, jog kadaise buvai geru kariu, neliepsiu nuplakti 
tavęs rykštėmis. 

Argirosas vėl atidavė pagarbą ir pasišalino. Kariai prasi- 
skyrė, duodami jam kelią. Kai kurie spoksojo į žvalgą, kiti del- 
bė akis. Kažkas spjovė jam po kojų. 

Arkliai laukė už poros minučių kelio nuo generolo leitenan- 
to palapinės, bet žinia apie Argiroso pažeminimą kažkokiu pa- 
slaptingu būdu jį aplenkė. Arklininkai stebeilijo į Vasilijų prasi- 
žioję, nelyginant į žaibu trenktą. Nekreipdamas į juos dėmesio, 
žvalgas be žodžių sėdo ant arklio ir nujojo link Justino iš Tar- 
so palapinės. Vos prieš kelias minutes Justinas buvo Argiroso 
pavaldinys, o dabar veikiausiai tapo naujuoju jo vadu. 

"Pastebėjęs atjojantį Vasilijų, Justinas iškaito. Dar labiau 1š- 
raudo, kai tas atidavė jam pagarbą. 

- Kokie bus nurodymai, vade? - sausai pasiteiravo Argirosas. 

- Na, pone, e-e... Vasilijau, e-e... kary, gal su trijų sargyba 
patrauk į rytus vietoj Triboniano? Jo žaizda dar nesugijo, tad 
vaikinui kol kas sunku sėdėti balne. 

- Klausau, pone, - puolusiu balsu atsiliepė Argirosas. 

Jis apgręžė arklį ir pasuko link rytinių stovyklos vartų, kur 
jo turėjo laukti kiti du budintys žvalgai. 

Kadangi sargybos sąrašus sudarinėjo pats Vasilijus, tai 
puikiai žinojo, kad jo palydovais bus Bardanas Filipikas ir 
Aleksandras Arabas. Justinas su buvusiu vadu pasielgė švelniai; 
abu kariai - stiprūs, patyrę, nors Aleksandras pasižymėjo ne- 

žabotu charakteriu ir, jei kas nors mėgindavo jį apgauti, akimo- 
ju įsikarščiuodavo. 

Kariai neabejotinai nervinosi. Argirosui prisiartinus, Barda- 
nas kilstelėjo ranką pasveikinimui, bet nedelsdamas ją nuleido. 

- Kurlink, pone? - paklausė Aleksandras. 

- Neturi vadinti manęs ponu, tai aš tave taip vadinsiu. 2 tu 
pats pasakysi, kurlink reikia joti. 

- Kaip seniai apie tai svajojau, - atsiliepė Bardanas. 

Bet jis tą pasakė be jokios slaptos minties, tiesiog mėgin- 
damas pajuokauti ir išsklaidyti įtampą. Ir Argirosas pirmąsyk 
po patirto pažeminimo leido sau šyptelėti. 

Šis budėjimas buvo ramiausias iš visų, kokiuose jam kada 
nors teko dalyvauti. Šiaip ar taip, iš pradžių. Bardanas su 
Aleksandru buvo budrūs ir šnekėjo mažai, o Vasilijaus kaimy- 
nystė neleido jiems pradėti pokalbio tema, kurią abu nekantra- 
vo aptarti, - apie žvalgų vado prasižengimą. 

Galop Bardanas, draugingesnis už bendražygį, ryžosi pa- 
liesti keblųjį klausimą. Stovykla liko toli už nugaros; gretimai 
nesimatė jokių džurdžėnų ženklų. Trys raiteliai šuoliavo vienui 
vieni. Ir Argirosas nenustebo, išgirdęs Bardano klausimą: 

- Atleisk, bet kuo gi tu neįtikai generolui leitenantui? 

 - Karininkų susirinkime padariau klaidą, - atsakė Vasilijus. 
Jis nenorėjo atvirauti, bet Bardanas su Aleksandru laukė paaiš- 
kinimų, tad Argirosas tęsė: - Pasakiau Hermoniakui, kad jis 
nebuvo teisus, ginčydamasis su Konstantinu Duku. Ko gero, 
ne laiku įsiterpiau į pokalbį, ir Hermoniakas įširdo. 

- Taip visuomet nutinka, kai įsikiši į viršesnių Žmonių ginčą, 
- su arabišku fatalizmu pastebėjo Aleksandras. - Ar lokys su- 
draskys liūtą, ar liūtas lokį, o triušis visuomet prakiš. 

- Liūtai ir lokiai, - prunkštelėjo Bardanas. - Jei manęs kas 
paklaustų, pasakyčiau, kad tai velniškai šlykštu. 

- Bet niekas neklausia, - pastebėjo Argirosas. 

- Žinau, - linksmai sutiko Bardanas. - Šlykštu ir tas, kad 
vietoj tavęs jie nenušalino kai kurių kitų karininkų. Yra tokių, 
kuriems aš nemažarskOMTEA5 AAS hlinimu tik pasidžiaug- 

čiau. O tų - na, tu irgi neblogas užsispyrėlis bei šunsnukis, bet 
turiu pripažinti, kad esi garbingas Žmogus. 

- Dėkoju už tokį įvertinimą. 

- Nėra už ką. Nieko daugiau iš karininkų ir nesitikim, bet 
paprastai mūsų lūkesčiai neišsipildo. Netrukus tu tą sužinosi. 

Jie artinosi link nedidelės upelės su pakrantėse augančiais 
medžiais. Gera vieta džurdžėnų pasalai. Bardanas ir Aleksan- 
dras automatiškai pi o į Argirosą: senus įpročius pamiršti 
sunku. 

- Išsiskirkime, - pasiūlė tas - suprasdamas, kad tų vaikinų 
akyse jis taip ir liko karininku. Buvo malonu tą suvokti, bet tik 
truputį. - Jūs jokite link pietinės giraitės pusės. Neprisiartinkite 
prie jos strėlės atstumu. Aš -į šiaurę. Perbrisim upę ir susitik- 
sim kitapus. 

Abu žvalgai linktelėjo ir nurisnojo pasroviui. Nė vienas ne- 
grįžtelėjo į Argirosą; karių dėmesį prikaustė medžiai ir tas, kas, 
galimas daiktas, slėpėsi už jų. Argirosas pasuko prieš srovę. Į 
vandenį įbrido rytiniame krante. Bet nepasisuko pasitikti ro- 
mėnų, 0 sparčiai nušuoliavo į šiaurę. 

Įsivaizdavo, kaip persigąs Bardanas su Aleksandru, kai 
pasieks sutartą vietą ir jo neras. Ko gero, pirmiausiai jiedu su- 
griš į vakarinį upelės krantą patikrinti, ar bendražygis nepakliu- 
vo į pasalą. 

O paskui leisis jo pėdomis. Privalo. Vasilijus nežinojo, kaip 
jiedu pasielgs, nustatę jo kelionės kryptį. Vargu ar seks paskui: 
juk Argirosas nušuoliavo džurdžėnų pusėn. 

Bet net jeigu vysis, tai nesvarbu. Jis bus aplenkęs bendra- 
žygius geru pusvalandžiu ir keliomis myliomis - tiek pakaks, 
kad spėtų sumėtyti pėdas. Galiausiai jo palydovams beliks vie- 
na - grįžti pas Joaną Tekmanijų ir pranešti, jog MES de- 
zertyravo. 


Taip ir yra. Toks ir buvo jo sumanymas. 


Žinia, visų labiausiai reikėjo nuogastauti, jog pirmas sutik- 
tas džurdžėnas nemąstydamas paleis į jį strėlę. Todėl Vasilijus 

jojo nesislapstydamas, viena ranka prisilaikydamas už diržo ir 
pakėlęs antrąją. Jam pasisekė: atvykėlį pastebėję klajokliai nu- 
sprendė pristatyti belaisvį į savo stovyklą. Tačiau jie nedvejo- 
dami atėmė iš Argiroso lanką, kardą ir durklą. Romėnas šito ti- 
kėjosi ir nesipriešino. 

Klajoklių palapinės netvarkingai išsimėtė aikštėje, bent tri- 
skart didesnėje už romėnų stovyklą, nors Argirosas manė, jog 
klajoklių yra kur kas mažiau. Pačios juodos jurtos buvo pažįs- 
tamos: erdvios, apvalios, dengtos veltiniu. Prieš kelis šimtus 
metų romėnai "pasiskolino" šį stilių iš stepės gyventojų. 

Šen ir ten po stovyklą vaikštinėjo žmonės, šlepsintys sunkiu 
apavu. Klajokliai pernelyg daug laiko praleisdavo balne, tad 
ant žemės jautėsi nejaukiai - nelyginant dauguma paukščių. Jie 
stabčiojo pasižiūrėti į Argirosą, ir pernelyg įkyrūs jų žvilgsniai 
pradėjo jį varginti. | 

Chano jurta buvo didesnė už kitas. Priešais ją styrojo Že- 
mėn įsmeigta vėliava su jaučių uodegomis. Argirosą nelaisvėn 
paėmęs karys kažin ką riktelėjo melodinga džurdžėnų tarme. 
Vasilijus jų kalbos nemokėjo - na, nebent kelis nepadorius 
keiksmus. Jurtos durų uždanga šastelėjo į šalį, 17 laukan išėjo 
du vyrai. 

Be abejo, vienas jų chanas: jį gaubė tokia pat valdžios au- 
ra, kokia pasižymėjo ir Tekmanijus. Chanas buvo neaukštas, 
augalotas gal keturiasdešimt penkerių metų amžiaus vyras su 
gretimai įsmigusiomis akimis. Plačiaveidis, kaip ir didžiuma kla- 
joklių, bet su kumptelėjusia nosimi. Dešinįjį skruostą kirto ran- 
das. Smakrą pridengė retutė barzdelė, o virš lūpų žėlė ilgi 
plaukai, nukarę žemiau burnos - siauros, nelyginant prarėžtos 
kardu. 

Chanas išklausė gentainį, kuris pirmas pastebėjo Argirosą, 
ir atsigręžė į romėną. 

- Aš Tosukas. Tu pasakysi man visą tiesą. 

Graikiškai chanas kalbėjo netaisyklingai, bet gana supran- 
tamai. 

Argirosas nuleido galvą. 

- Aš pasakysiu tau tiesą, o galingasis chane. 

Tosukas nekantriai mostelėjo. Jo tunika buvo iš rudo ak- 
somo, bet tokio pat kirpimo, kaip ir kailiniai bei odiniai kitų 
džurdžėnų apdarai: atvira nuo viršaus iki apačios ir sutvirtinta 
trimis mazgais dešinėje bei vienu kairėje. 

- Man nėra reikalo klausytis romėniškių meilikavimų, - pa- 
reiškė chanas. - Kalbėk su manim kaip su vyru. Bet jei pame- 
luosi, aš tave nudėsių. 

- Ir tuomet jis nekalbės su tavim, kaip su bet kuriuo vyru, - 
pajuokavo džurdžėnas, išėjęs 1š jurtos drauge su chanu. Jo grai- 
kų kalba skambėjo taisyklingiau nei Tosuko. Šis klajoklis buvo 
pražilęs 1r, kas retai pasitaiko tarp stepės gyventojų, stambaus 
sudėjimo. Romėnas nusprendė, jog būtent šį vyrą ir matė su 
vamzdeliu, tapusiu jo nemalonumų priežastimi. Tuomet, kauty- 
nių metu, žilaplaukis laikėsi saugiu atstumu. 

Pajutęs Argiroso žvilgsnį, klajoklis vėl nusijuokė ir tarė: 

- Mano pagalbos nesitikėk, romėne. Tik tu pats gali išgel- 
bėti savo gyvybę - ne aš. Esu viso labo klano šamanas, o ne 
chanas. 

- Tu irgi pernelyg daug plepi, Orda, - pertraukė jį Tosukas 
- regis, tuo vėlgi pralinksmindamas šamaną. Chanas sutelkė dė- 
mesį į Argirosą: - Sakyk, kodėl gi man nepririšti tavęs prie ar- 
klių ir nesuplėšyti į kąsnelius kaip šniukštinėtojo? 

Vasilijaus nugara nuėjo pagaugais. Tosukas nejuokavo; cha- 
nas, skirtingai nei šamanas, apskritai nebuvo linkęs juokauti. 

- Aš ne šniukštinėtojas, - atsakė buvęs žvalgų vadas. - Ne- 
jau seklys būtų toks kvailas, kad atšuoliuotų stačiai į jūsų sto- 
vyklą ir pasiduotų jūsų malonei? 

- Kas supaisys, kokiems beprotiškiems poelgiams gali ryž- 
tis romėnų sekliai? Jei toks nesi, kodėl tu čia? Atsakyk nedels- 
damas; negaišk laiko tuščiam melui. 

- Aš nemeluoju. Esu... buvau žvalgybos karininkas; kai kurie 
jūsų žmonės galėjo mane matyti ir patvirtins mano žodžius. Tary- 
boje pareiškiau generolui leitenantui, kad jis nėra teisus. Nubaus- 
damas jis atėmė iš manęs laipsnį. Ką man beliko daryti? 

- Nudėti jį, - nemąstydamas tarstelėjo Tosukas. 

- Ne, nes tokiu atveju kiti romėnai būtų nudėję mane. Bet 
kaip po tokio pažeminimo galėčiau tarnauti imperijai? Jei prisi- 
dėsiu prie jūsų, galėsiu šimteriopai atsilyginti už įžeidimą. 

Chanas mąsliai pagremžė smakrą. Orda palytėjo jo ranko- 
vę ir prabilo klajoklių kalba. Chanas staigiai linktelėjo. Tuomet 
šamanas paklausė: 

- Ar gali prisiekti krikščionių Dievo vardu, jog sakai esą? 

- Taip, - atsakė Argirosas ir persižegnojo. - Vardan Dievo 
Tėvo, Dievo Sūnaus ir Šventosios Dvasios, Švenčiausios Die- 
vo Gimdytojos ir visų šventųjų, prisiekiu, jog po ginčo su An- 
driejumi Hermoniaku, EEREoLi leitenantu, aš pasitraukiau iš ro- 
mėnų gretų. 

Orda išklausė jį ir kreipėsi į Tosuką: 

- Chane, negalime būti visiškai tikri, kad jis nemeluoja, bet 
visgi panašu, jog sako tiesą. Didžiuma krikščionių pernelyg bai- 
minasi pragaro, kad prisiekinėtų balsu. 

- Kvailiai! - šūktelėjo Tosukas. - Aš ničnieko nesibijau nei 
šiame, nei aname pasaulyje. 

Tai nuskambėjo ne kaip pagyros, antraip Argirosas nebūtų 
suteikęs chano žodžiams jokios reikšmės. Neįmantrus tiesmu- 
kumas daro įspūdį - romėnui teko pripažinti, jog chanas kelia 
jam siaubą. 

- Gal taip ir yra, gal tu sakai tiesą, - galiausiai tarstelėjo 
Tosukas. - Jei taip, tuojau pat papasakosi mums viską, ką Ži- 
nai apie romėnų armiją. 

Chanas nusilenkė - netgi su žaisminga ironija, kurios Argi- 
rosas nieku gyvu nesitikėjo iš klajoklių valdovo, - ir mostu pa- 
kvietė romėną į savo jurtą. 

- Neužmink slenksčio, - perspėjo jį Orda. - Jei užminsi - 
už padarytą nuodėmę būsi nubaustas mirtimi. O taip pat, ka- 
dangi atsidūrei tarp mūsų, nesišlapink jurtoje, neliesk peiliu Ži- 
dinio ugnies, nelaužk kaulo kitu kaulu, neišliek pieno ir nemesk 
ant žemės jokio maisto. Visi šie darbai įžeidžia dvasias, 1r nu- 
plauti skriaudą tegalima krauju. 

- Supratau, - atsakė Argirosas. 

Jis girdėjo apie kai kuriuos klajoklių papročius, o džurdžė- 
nai savo ruožtu kai ką išmanė apie krikščionybę. Tačiau du 
draudimai Vasilijui pasirodė keisti. Jis neramiai pagalvojo apie 
tai, ar Orda nepraleido dar ko nors. 

Romėnui niekada neteko lankytis klajoklių vado palapinė- 
je: jos prabanga stačiai stulbino. Kai kurie daiktai neabejotinai 
pagrobti Dunojaus pakrantėse: auksiniai ir sidabriniai bažnyčių 
indai, auksinis brokatas ir brangus purpuras, maišai su pipirais, 
cinamonu ir ryškiai raudonais dažais. 

Kai kuriuos prabangius daiktus džurdžėnai gamino patys. 
Storus vilnonius kilimus, išsiuvinėtus stilizuotais gyvūnų atvaiz- 
dais bei geometriniais ornamentais, galima buvo brangiai par- 
duoti Konstantinopolio turguose. Kaip ir paauksuotą Tosuko 
šalmą, brangakmeniais inkrustuotus kardą, makštis bei lanką. Ir 
vilna bei šienu kimštas šilkines pagalvėles. 

Jurtoje nebuvo jokių medinių baldų, išskyrus pasigrobtą 
stalą. Klajoklių gyvenimas pernelyg judrus, kad galėtum sau 
leisti apsikrauti sunkiais bei gremėzdiškais rakandais. 

Tosukas ir Orda prisėdo, vikriai sukryžiuodami kojas - 
kur kas jaunesniam Argirosui sekėsi gerokai prasčiau. Chanas 
užvertė jį klausimais. Kokio didumo romėnų armija? Kiek jie 
turi arklių? Kiek žmonių pirmajame pulke? Kiek antrajame? 
Trečiajame? Ką gabena gurguolės vežimai? | 

Atrodė, jog kvota niekada nesibaigs. Po kiekvieno Argi- 
roso atsakymo Tosukas dirsčiojo į Ordą. Romėnas neįstengė 
perprasti neperžvelgiamo, beaistrio šamano veido. Jis žinojo, 
kad nemeluoja, ir vylėsi, jog Orda taip pat tą Žino. 

Matyt, Tosukas patikėjo, nes galiausiai visgi nutilo. Chanas 
siektelėjo per petį vyno ąsočio - taip pat pagrobto iš romėnų, 
- gurkštelėjo, atsiriaugėjo ir perdavė ąsotį Ordai. Šamanas 
sriūbtelėjo vyno ir atsiriaugėjo dar garsiau. Po to pasiūlė ąsotį 
Argirosui. Romėnas priglaudė indą prie lūpų - regėdamas, kaip 
atidžiai jį stebi abu klajokliai. Nors jam nepavyko atsiriaugėti 
taip įtikinamai, kaip šeimininkams, šie atrodė patenkinti; šypso- 

damiesi patapšnojo Vasilijui per nugarą. Lai abejodami, tačiau 
jį priėmė. 

Su džurdžėnais praleidęs kelias savaites, Argirosas nejučia 
ėmė žavėtis klajokliais, su kuriais anksčiau jam teko kariauti. 
Nenuostabu, mąstė jisai, jog stepių gyventojai menkiausia pro- 
ga grobsto imperijos pasienio sritis. Jie gyveno tik savo bandų 
sąskaita, niekada nesustodami nurinkti derliaus ar atsikvėpti; 
jie apsirūpindavo maistu bei pastoge - ir niekuo daugiau. Pra- 
bangos dalykai atkeliaudavo iš sėslių kaimynų - gauti mainais 
ar pagrobti. 

Romėnas suprato, kodėl produktų gadinimą klajokliai lai- 
kė baisiu nusikaltimu. Džurdžėnai valgė viską, kas pasitaikė: 
arkliena, vilkų, laukinių kačių, žiurkių mėsa - viskas tiko katilui. 
Kaip ir kiti imperijos kariai, Argirosas juos vadino utėlių riji- 
kais, šiai pravardei nesuteikdamas jokios kitos reikšmės, tik 
įžeidžiamą. Dabar matė, kaip jie gyvena, ir, nors nuo šios min- 
ties darėsi bloga, turėjo pripažinti, jog atšiaurus gyvenimas kla- 
joklius pavertė puikiais kariais. | 

Visi čionykščiai vyrai buvo puikūs kovotojai. Argirosas 
daug metų tą žinojo, bet dabar suvokė, kodėl jie tokie. Džur- 
džėnai čiupdavo lanką, kai jiems sukakdavo vos dveji ar treji, 
ir nuo tokio pat amžiaus jodinėjo raiti. Jiems teko ganyti ban- 
das, medžioti ir ieškoti maisto, kurio vos užtekdavo, kad nenu- 
mirtų badu, - visi šie sunkumai taip užgrūdino stepių gyventojus, 
kad jiems prilygti negalėjo nė vienas civilizuotas žmogus. 

Argiroso laimei, jis buvo gana geras lankininkas bei raitelis; 
tai pagelbėjo naujokui neapsijuokti prieš klajoklius, nors prilygti 
jiems pastarasis vis vien nepajėgė. Pademonstravęs gebėjimą 
mitriai kautis bei meistriškai valdyti durklą, Vasilijus pelnė di- 
džiulę džurdžėnų pagarbą - šie, skirtingai nei romėnai, nedažnai 
stodavo į grumtynes. Kai sykį paguldė ant menčių du klajok- 
lius, nusprendusius išmėginti atvykėlį ir mesti šiam iššūkį, liku- 
sieji ėmė laikyti jį saviškiu. Ir visgi Vasilijus jautėsi nelyginant 
šuva tarp vilkų. 

Padėtį dar labiau apsunkino ta aplinkybė, jog bendrauti 

Argirosas tegalėjo su keliais klajokliais, mokėjusiais graikiškai. 
Džurdžėnų kalba nepanėšėjo į jokią kitą, kurios jam teko moky- 
tis: neskaitant gimtosios, Vasilijus žinojo dar kelis lotynų kalbos 
dialektus ir galėjo susišnekėti persiškai. Jis stengėsi pramokti 
klajoklių tarmės, bet didesniais rezultatais pasigirti negalėjo. 

Bėda ta, jog Tosukas neturėjo laiko. Chanui reikėjo pla- 
nuoti kasdienius žygius ir palaikyti taiką tarp saviškių, kurie, 
vos mažumą išgėrę, nedelsdami kibdavo kits kitam į gerklę. 
Tad chanas buvo užsiėmęs ne mažiau už bet kurį romėnų pro- 
vincijos gubernatorių. Taip jau susiklostė, jog Argirosas vis 
dažniau ieškodavo šamano Ordos draugijos. Šis geriau už ki- 
tus šnekėjo graikiškai, negana to, domėjosi dalykais, toli pra- 
nokstančiais rūpesčius dėl galvijų bei medžioklės. 

Šamaną ypačiai domino Konstantinopolis, didžiulė sostinė, iš 
kurios Romos imperatoriai kone tūkstantį metų valdė imperiją. 

- Ar tiesa, - klausinėjo jis, - kad miestui pereiti sugaiši visą 
dieną, kad jo sienos siekia debesis, o namų lubos iš gryno auk- 
so? Gentainiai, kurie lankėsi mieste kaip pasiuntiniai, pasako- 
jo apie tai ir dar apie daugelį kitų stebuklų. 

- Joks miestas negali būti toksai didžiulis, - tvirtai atsakė 
Argirosas, nors nebuvo įsitikinęs savo teisumu. Jis gimė Balka- 
nuose, Strimono provincijos Sero mieste, ir niekada nesilankė 
Konstantinopolyje. - Ir kuriems galams statyti tokias aukštas 
sienas, jei nuo jų gynėjai nebesugebės įžiūrėti priešų ant žemės? 

- Taip, tiesą sakai, - pritariamai linktelėjo Orda. - Turi gal- 
vą ant pečių. O ką pasakysi dėl auksinių lubų? 

- Taip gali būti, - pripažino Argirosas. 

Kas žino, kokie turtai galėjo susitelkti mieste, kurio niekas 
negrobstė ištisą tūkstantmetį? 

- Tiek to, Tosukui apie tai nepasakosiu, - nusijuokdamas 
pareiškė Orda. - Ši naujiena tik įžiebtų jo godumą. Štai, išgerk 
kumyso ir papasakok man dar apie miestą. 

Visoje imperijoje ir netgi čia, lygumose už jos ribų, Kon- 
stantinopolį vadino tiesiog miestu. 

Argirosas paėmė iš šamano odinę gertuvę su parūgusiu ku- 


24 


melės pienu. Paragavo kumyso ir suprato, kodėl Tosukas taip 
gardžiavosi vynų. Bet nuo kumyso viduje pasklido maloni šilu- 
ma. Klajokliai mėgo išgerti - gal todėl, kad turėjo taip mažai 
pramogų. Net romėnas su kur kas nuosaikesniais įpročiais daž- 
nai prabusdavo skaudama galva. 

Kartą vakare jis išgėrė tiek daug, jog bedė pirštu į Ordą ir 
pareiškė: 

- Tu savaip geras Žmogus, bet, jei neišpažinsi Viešpaties ir 
tikrojo tikėjimo, tavęs laukia pragaro ugnis. 

Didžiai Vasilijaus nuostabai, šamanas stvėrėsi už pilvo ir 
prapliupo kvatoti. 

- Atleisk, - tarė jis, kai liais) vėl įstengė kalbėti. - Esi 
ne pirmas, ateinantis pas mus nuo romėnų; ir anksčiau ar vėliau 
visi pakartoja tai, ką tik ką pasakei tu. Aš tikiu Dievu. 

- Tačiau lenkiesi stabams! - sušuko Argirosas. Jis mostelė- 
jo į veltines vyrų figūrėles abipus Ordos jurtos angos ir į veltinį 
tešmenį, kyburiuojantį po jomis. - Šiems negyviems, nieko ver- 
tiems stabams kiekvieno valgio metu aukoji pirmąjį mėsos kąs- 
nelį ir pieno gurkšnį. 

- Žinoma, - sutiko Orda. - Stabai gina klano žmones, o 
tešmuo saugo mūsų galvijus. 

- Apsaugoti tegali vienas Dievas - Tėvas, Sūnus ir Šventoji 
Dvasia, susijungę į Trejybę. 

- Aš tikiu vienatiniu Dievu, - ramiai pareiškė šamanas. 

- Ir kaip gali taip kalbėti? - pasipiktino Argirosas. - Mačiau, 
kaip šaukei dvasias ir kalbėjaisi su jomis visokiausiais būdais. 

“ - Dvasios yra visame kame, - pareiškė Orda. 

Argirosas papurtė galvą, ir šamanas nusijuokė. 

- Palūkėk iki ryto, ir aš tau parodysiu. 

- Kam laukti? Parodyk man dabar, jei gali. 

- Kantrybės, kantrybės. Dvasia, apie kurią kalbu, yra ug- 
nies dvasia, ir nakčia ji miega. Saulė ją pažadins. 

- Pažiūrėsim, - atsiliepė Argirosas. 

Jis grįžo į savo jurtą ir didžiąją nakties dalį praleido mels- 
damasis. Jei Dievas gali perkelti demonus iš žmonių į Hadaro 

kiaules*, jis, be abejo, lengvai įstengs nuvyti stabmeldžio ša- 
mano dvasią. 

Po pusryčių - ožkos pieno, sūrio bei saulėje vytintos mė- 
sos, - romėnas patraukė pas Ordą. 

- Ak, taip, - linktelėjo šamanas. : 

Jis paėmė kuokštelį šieno ir padėjo ant nedidelio plikos že- 
mės lopinėlio. Klajokliai visuomet apdairiai elgiasi su ugnimi, 
kuri stepėje gali plisti šiurpinančiu greičiu. Ir šis faktas, jau ne- 
skaitant vakarykščių Ordos tvirtinimų, privertė Argirosą susi- 
mąstyti. O šamanas, regis, neabejojo galėsiąs padaryti tą, ką 
pažadėjo. | | 

Ir visgi Argirosas laikėsi tvirtai. 

- Nematau jokių dvasių. Gal jos dar miega, - pratarė jis, 
mėgdžiodamas pranašą Eliją, su pašaipa nurungiantį Baalo žy- 
nius. | 

Orda neprarijo masalo. 

- Dvasia gyvena čia, - pareiškė jis. 

Iš vienos kišenaitės jis išsitraukė perregimo kristalo diską - 
ne, ne visai diską, nes šis daiktas buvo kur kas plonesnis pa- 
kraščiuose nei viduryje, o dydžiu dusyk nusileido pūslėtam ša- 
mano delnui. 

Romėnas tikėjosi išgirsti užkeikimą, bet Orda tylėdamas 
pasilenkė ir saulės spindulių nutviekstą kristalą prikišo prie šie- 
no kuokšto kelių pirštų atstumu. 

- Jei čia 1r yra ugnies dvasia, gal verčiau pritvirtink kristalą 
prie lazdos? - pasiūlė Argirosas. 

- Nėra reikalo, - atsakė šamanas. 

Romėnas sumirksėjo ir taip pat pasilenkė, norėdamas įsi- 
žiūrėti iš arčiau; tokių burtų jis dar neregėjo. Kai jo šešėlis už- 
dengė kristalą, Orda piktai riktelėjo: 


* Judaizme kiaulė laikoma nešvariu gyvuliu, tad dievobaimingi žmonės net ne- 
minėjo jų vardo, sakydami tiesiog "tie žvėrys". Tačiau Biblijoje pasakojama 
apie Hadaro šalies, plytėjusios rytiniame Galilėjos jūros (Genezareto ežero) 
krante, gyventojus, kurie laikė kiaules, nepaisydami judaizmo įstatymo. Kai 
kurie Biblijos aiškintojai mano, jog kiaules (vėliau sulaukėjusias) tegalėjo laiky- 
ti kito tikėjimo Žmonės, nes elinistiniame Hadaro mieste gyveno ne judėjai. 


26 


- Pasitrauk į šalį! Juk sakiau tau, kad dvasios gyvybei rei- 
kalinga saulė. 

Argirosas žengtelėjo atatupstas. Ant sausų geltonų šiaudų 
jis regėjo spindinčią šviesos dėmę. 

- Ir tą vadini savo dvasia? Nieko vertas pokštas... 

Jis nebaigė frazės. Dėmelės vietoje sausa žolė pradėjo rūk- 
ti, ir į viršų šastelėjo laiba dūmų čiurkšlelė. Po sekundės šieno 
kuokštą apglėbė liepsna. Persigandęs romėnas pašoko. 

- Vardan Dievo Motinos ir jos Sūnaus! - iškvėpė jis. 

Pergalingai besišypsantis Orda uoliai užgesino lauželį. 

Argirosas nekantravo pateikti aibę klausimų. Bet nespėjo 
prasižioti, kai ūmai nuskardėjo griausmingas įsakymas. Pasitel- 
kę įvairiausius gestus bei keletą graikiškų žodžių, klajokliai 
kvietė Vasilijų pagelbėti jiems taisyti paukščių gaudymo raizgus, 
padirbdintus iš žaliaminės odos dryžių. Kol džurdžėnas aiškino 
romėnui, ką šis privalo daryti, Orda pasitraukė į šalį ir užmezgė 
pokalbį su kažkuo kitu. 

Darbuodamasis Argirosas stengėsi suvokti, kodėl gi jo 
maldos negelbėjo. Galvoje sukosi vienintelė mintis: jis labai nu- 
sidėjo Viešpačiui, ir todėl Dievas negirdi Vasilijaus maldų. Ir 
suvokti šią tiesą buvo nelabai malonu. 


Tik vakarop jam vėl pavyko pasikalbėti šu šamanu. Net 
dienai baigiantis Vasilijus dar krūpčiojo, prisiminęs ryto nutiki- 
mą. Jis dideliais gurkšniais maukė kumysą, o paskui prisivertė 
paklausti Ordos: 

- Kaip sužinojai, kad kristale gyvena dvasia? 

- Šlifavau tą kristalą vienos Tosuko žmonos pakabukui, - 
atsakė Orda. 

Argirosas iki šiol neregėjo nė vienos džurdžėnų moters. 

Patraukęs į grobikišką žygį, chanas paliko jas su keliais vyrais 
"bei didžiąja bandų dalimi. Kariai privalo keliauti sparčiai, ir nie- 
kas neturi jiems trukdyti. 

- Pastebėjau nedidelę dvasios kuriamą šviesos dėmelę, - 
tęsė šamanas. - Nežinojau jos įpročių. Nukreipiau ryškiąją dė- 

mMĘ į pirštą ir nusideginau. Bet visgi dvasia buvo gailestinga - - j1 
neprarijo manęs viso. 

- Ir tu dar sakai, kad tiki vienatiniu Dievu? - Argirosas ne- 
patikliai pakraipė galvą. 

- Dvasios gyvena visuose daiktuose, - atsakė Orda, - tuo 
įsitikinai pats. Bet virš visų mūsų yra vienatinis Dievas. Jis 
skirsto po žemę gėrį ir blogį. Ir to pakanka; jam nereikia nei 
maldų, nei ceremonijų. Ką reiškia žodžiai? Jis žvelgia žmogui į 
širdį. | | 

Romėnas išpūtė akis. Vargu ar tikėjosi išgirsti iš klajoklio 
ką nors panašaus. Dar sykį gurkštelėjęs kumyso - kuo dau- 
giau geri, tuo gardesnis tas pienas atrodo, - Argirosas nuspren- 
dė pakeisti pokalbio temą. 

- Žinau, kodėl taip sakai, - smerkiamai tarė jis ir žaptelėjo. 

- Ir kodėl gi? 

Šamanas vėl šypsojosi, vaizduodamas pasipiktinusį. Gėri- 
mas jam liko viso labo gėrimu, 1r Orda tik mažumėlę apsvaigo, 
gi romėnas apgirto nejuokais. 

- Nes esi panašus į mitinį Argą Šimtaakį*. 

Po akimirkos Argirosas suvokė, kad jam teks aiškinti, kas 
gi tas Argas Šimtaakis. Visgi Orda neturėjo klasikinio išsilavi- 
nimo. 

- Argo akys išsimėtė po visą kūną, todėl jis galėjo žiūrėti 
visomis kryptimis išsyk. Ko gero, tu Žinai burtus, kurių dėka jis 
tapo toks, koks buvo. - Vasilijus papasakojo, kaip mūšio metu 
Romos kariai mėgino užpulti Ordą ir džurdžėnų žvalgybos bū- 
rį. - Kai nukreipdavai tą vamzdį, atrodydavo, jog nuspėji, ko 
ketina imtis romėnai. Veikiausiai kerų pagalba skaitei karinin- 
kų mintis. | 

Šamanas linksmai nusijuokė. 

- Pirmoji tavo spėlionė buvo arčiau tiesos. Aš turiu Argo 
akis, apie kurias kalbėjai. 


* Pasak vienos versijos, Argas - Zemės deivės Gajos sūnus. Visas jo kūnas 
nusėtas akimis. Kai Hermis nužudė Argą, deivė Hera jo akimis papuošė povo 
uodegą. 

Dėl pošveplio Ordos akcento Argo vardo pabaiga nu- 
skambėjo su grėsmingu šnypštimu. 

Argirosas norėjo persižegnoti, bet susilaikė. Iš Tosuko pa- 
grobtų bažnytinių indų galima spręsti, kaip menkai džurdžėnai 
tegerbė krikščionybę. Ir nenuostabu - juk religinį spaudimą im- 
perija naudojo kaip politinės kontrolės instrumentą. Gyvenda- 
mas tarp klajoklių, romėnas nenorėjo priešpastatyti jiems sa- 
vęs. Ir vis vien nepajėgė atsikratyti baimės. Argą jis telaikė se- 
no, labai seno stabmeldiško mito personažu. Tarti, jog toks 
personažas, prabėgus trylikai šimtmečių po Kristaus gimimo, 
egzistuoja realiai - vadinas, sudrebinti viso Argiroso pasaulio 
pamatus. 

Romėnas krūptelėjo 1r tarė: 

- Duok man dar kumyso, Orda. 

Džurdžėnas ištiesė jam odmaišį, ir Vasilijus tik per plauką 
nepaleido jo iš rankų. 

- O1! Atsargiau! Neišlaistyk! - šūktelėjo šamanas. - Duok 
man. Prisiekiu, aš nė už ką neišliesiu. 

- Atleisk. | 

Romėnas dar kurį laiką iš paskutiniųjų stengėsi išlaikyti indą. 
Galiausiai sutrikęs krestelėjo galvą ir atidavė jį Ordai. Šamanas 
kilstelėjo maišą prie lūpų ir, godžiai čepsėdamas, ištuštino. 

- Keistas skonis, - pastebėjo jis, mažumą suraukdamas 
antakius. 

- Nieko nepastebėjau, - atsiliepė Argirosas. 

- Ką tu supranti apie kumysą, - prunkštelėjo Orda. 

Jiedu pasikalbėjo dar truputį. Šamanas pradėjo žiovauti, 
paskui nužvelgė save ir nusižiovavo taip, jog net sutreškėjo 
žandikaulis. Net virpančioje fakelo šviesoje matėsi, jog Ordos 
vyzdžiai virto mažulyčiais taškeliais. Jis nusižiovavo dar kartą. 
Šamano vokai lipo, ir visgi jis spėjo įtariai dėbtelėti į Argirosą. 

„- Kotu... | 

Orda nukorė galvą ant krūtinės, o paskui tyliai užknarkė ir 
nuvirto ant kilimo. 

Romėnas dar kurį laiką sėdėjo nejudėdamas - kol įsitikino, 

jog Orda jau nebepakils. Ko gero, šamanas jam patiko, ir Va- 
silijus vylėsi nepadauginęs aguonų sulčių. Veikiausiai ne - Or- 
dos krūtinė lėtai, bet visgi ir toliau kilojosi bei leidosi. 

Supratęs, jog klajoklis kietai įmigo, Argirosas pakilo. Visas 
netvirtumas ir apdujimas, kurį jis demonstravo prieš kelias mi- 
nutes, išgaravo it nebuvęs. Reikėjo skubėti. Būdamas šamanu, 
Orda užsiėmė ir džurdžėnų bei jų arklių gydymu. Stepių gy- 
ventojai galėjo užsukti į jo palapinę bet kuriuo nakties metu. 

Prie tolimosios sienelės stovėjo kelios pintos skrynios, ku- 
rose Orda laikė savo daiktus. Argirosas pasirausė jose. Sura- 
do durklą ir kyštelėjo jį po grandiniais šarvais, pasiėmė lanką- 
bei atsarginę strėlinę. Iškilnojęs daiktus, viską vėl sukrovė į 
skrynią: jeigu jurtoje bus tvarka, bet kuris lankytojas nuspręs 
(su Dievo Motinos pagalba), jog šamanas paprasčiausiai prisi- 
siurbė ir negali prabusti. Pusė Ordos daiktų buvo vienaip ar ki- 
taip susiję su burtais. Argirosas norėjo pasiimti didžiumą tų 
daiktų, kad vėliau galėtų ramiai juos patyrinėti, tačiau neturėjo 
laiko, be to, šiek tiek prisibijojo tų nepažįstamų magiškų kerų. 

Štai! Vamzdelis, per kurį Orda žvelgė į romėnus. Argirosas 
manė, kad jis metalinis, tačiau paaiškėjo, kad vamzdelis pa- 
dirbdintas iš juodos odos, aptempiančios pagaliukų rėmą. Ži- 
noma, būtent Argo akyse - po vieną abiejuose vamzdelio ga- 
luose - ir atsispindėjo fakelų šviesa. Argirosas virpėdamas pa- 
slėpė vamzdelį šalia durklo, uoliai pasitaisė grandijus, o tada iš- 
lindo iš šamano jurtos. 

Žingsniuodamas link eilėn surikiuotų ir surištų arklių jautė, 
kaip pašėlusiai krūtinėje daužosi širdis. 

- Kas eina? - šūktelėjo sargybinis, pakeldamas fakelą. 

Argirosas šypsodamasis prisiartino 1r kilstelėjo lanką. 

- Buka iš pietinės sargybos pamiršo pasiimti. Kaidu atjojo 
tr atsigulė miegoti, o manęs paprašė nugabenti lanką. 

Jis kalbėjo graikiškai, įmaišydamas kelis žinomus klajoklių 
kalbos žodžius. 

Tiradą teko pakartoti dar kelissyk, pagražinant ją pantomi- 
ma, bet galiausiai sargybinis suprato. Argirosas jau buvo pasi- 

rengęs griebtis durklo - jei džurdžėnas juo nepatikėtų. Bet 
klajokliai ir anksčiau ne sykį siuntė graiką su panašiais pavedi- 
mais, o Buka dideliu protu nepasižymėjo. Sargybinis nusijuokė. 

- Tas kvailas ožys ir galvą pamirštų, jei ta tvirtai nesilaikytų 
ant pečių. Gerai, eik. 

Romėnas suprato toli gražu ne viską, bet sumojo leidimą 
gavęs. Jis nujojo į pietus - ta kryptimi, kurią nurodė sargybi- 
niui. Nutolęs nuo stovyklos laužų, atsidūręs už matomumo bei 
girdimumo ribų, apgręžė arklį 1 apsuko didelį ratą. Argirosas 
šuoliavo per tamsą taip eikliai, kaip tik įstengė. Stepėje, atokiai 
nuo dvokios stovyklos, maloniai kvepėjo aromatingomis žolė- 
mis ir žaluma. Kažkur tolumoje liūdnai klykavo lėlys. 

Po kurio laiko patekėjo dylantis mėnuo, užliejęs stepę 
blyškia šviesa. Dabar tapo lengviau orientuotis, bet sunkiau 
pasislėpti nuo persekiotojų. Daug kas priklausys nuo to, kada 
džurdžėnai aptiks miegantį Ordą, mąstė Vasilijus, ragindamas 
šiurkščiavilnį žemaūgį arkliuką. Sulig kiekvienu įveiktu jardu 
persekiotojams bus vis sunkiau jį pavyti. | 

Mėtydamas pėdas, Argirosas pasitelkė visus žinomus triu- 
kus: šuoliavo upelės sekluma, grįžo savo paties pėdomis. Pas- 
kui jam nusišypsojo laimė: užtiko ruožą, kuriuo praėjo džur- 
džėnų bandos. Argirosas sukorė kelias mylias, klajodamas tarp 
begalės kanopų įspaudų, - lai klajokliai pamėgina atskirti jo ar- 
klio pėdas nuo tūkstančių kitų. 

Rytinę dangaus skliauto pusę jau rausvino žara - reikėjo 
pasiieškoti slėptuvės. Arklys dar nespėjo išvargti - klajoklių 
arkliai kur kas ištvermingesni nei romėnų. Tačiau jis pats jau 
neteko jėgų ir suprato, jog nebepajėgs ilgai išsilaikyti balne. 

Vasilijus kone suriko iš džiaugsmo, kairėje pusėje išvydęs 
medžių gretą. Vadinas, už jų tekėjo upė - gaivus vanduo; jei 
pasiseks, ten bus žuvų ar vėžių, gal net vaisių ar riešutų. O jei 
nutiks blogiausia, jis galės stoti į kovą iš priedangos. 

Argirosas pagirdė arklį ir pririšo jį arčiau vandens, kur, 
kaip tikėjosi, neprasismelks persekiotojų žvilgsniai. Padėjo į 
šalį pavogtą durklą bei vamzdelį ir išsitiesė šalia arklio, ketin- 

damas kelias minutes nusnūsti, o tada keltis ir susirasti ką nors 
valgoma. Pilvas urzgė it alkanas lokys. 

Vasilijų pažadino į akis plieskiantys saulės spinduliai. Jis 
sutrikęs apsidairė; spinduliai krito 1š kitos pusės. Vadinas, bėg- 
lys išmiegojo pusę dienos. Pakuždomis pasimeldė, dėkodamas 
už tai, jog klajokliai neužklupo jo iš netyčių, ir nusileido prie 
vandens. 

Apžiūrėjęs pakrantės akmenis, Argirosas aptiko gėlavan- 
denių moliuskų. Plokščių akmeniu atvėrė geldeles ir prarijo 
gardų oranžinį minkštimą. Moliuskai šiek tiek apmalšino alkį. 
Paskui Vasilijus pabandė rankomis sugauti žuvį, tačiau jam sti- 
go įgūdžių. Ant kai kurių medžių kybojo slyvos - žalios ir kie- 
tos. Bėglys atsiduso. Teks traukti medžioklėn. Bet pirmiausiai 
reikia apžiūrėti šamano vamzdelį. 

Iš pradžių pamanė jį sulaužęs; žinoma, kai nugvelbė įtaisą 
iš Ordos jurtos, tas atrodė ilgesnis. Paskui sumojo, kad ten 
buvo ne vienas vamzdelis, o du, ir laibesniojo galas įkištas į 
storesnį. Argirosas vėl ištempė įtaisą visu ilgumu. 

Įdėmiai nužvelgė Argo akis. Dienos šviesoje ir įsižiūrėjus 
atidžiau vamzdelio galai visiškai nepanėšėjo į akis. Labiau pri- 
minė kristalus - panašius į tą, kuriame Orda saugojo ugnies 
dvasią. Vasilijus jau norėjo išardyti vamzdelį ir pasižiūrėti, kas 
gi jo viduje, bet ūmai persigalvojo. Kas žino, kokį demoną gali 
paleisti į laisvę?.. 

Galimas daiktas, jis įstengs pamatyti, kas ten per demonas. 
Lėtai, pasirengęs bet kurią akimirką sviesti vamzdelį šalin, Va- 
silijus kilstelėjo prie veido storesnįjį įtaiso galą ir sukuždėjo: 

- Dievo Motina, pasigailėk manęs! 

Bet neišvydo nei raguotos galvos, nei vylingo veido. Tiesą 
sakant, pamatė kai ką keisčiau: vidur tamsaus lauko plytėjo 
šviesus ratas - kur kas mažesnio skersmens nei pats vamzdis. 
Ką gi tai reikštų?.. 

O rato vidury!.. Argirosas bloškė šalin vamzdelį ir pasitrynė 
akis. Po minutėlės, kartodamas maldą, vėl pažvelgė pro angą. 
Aišku, kitame krante jis matė medžius, bet mažučius, tarsi tie 

ūmai būtų nutolę didžiulių atstumu, o ne per du šimtus pėdų. Be 
to, medžiai - Dievo Motina paliudys - persivertė aukštyn ko- 
jom. Jų vainikai atsidūrė ten, kur turėjo būti šaknys, o upė te- 
kėjo ten, kur turėjo plytėti dangus. 

Argirosas nuleido vamzdelį, atsisėdo ir susimąstęs pagrem- 
žė smakrą. Neįstengė suvokti, kaipgi galima žiūrėti į sumažintą 
pasaulį, negana to, apverstą aukštyn kojom, ir kokiu būdu tas 
galėjo padėti džurdžėnams nugalėti romėnus. Kita vertus, jis, 
matyt, dar neperprato Ordos burtų. 

Šiaip ar taip, ką gi dar galėtų padaryti, ko gi dar nemėgi- 
no?.. Iš pradžių jis nieko negalėjo sugalvoti. Paskui prisiminė, 
jog dusyk Žiūrėjo per storąjį vamzdžio galą. O jei dirstelėtų per 
plonąjį? | | 

Vasilijus kilstelėjo įtaisą prie vienos akies ir prisidengė ant- 
rąją. Šisyk šviesus ratas tamsoje buvo platesnis. Ten, kur iki tol 
rato vidury matėsi aiškus, tegul ir sumažintas bei perverstas, 
vaizdas, dabar tvyrojo miglota, išskydusi spalvų bei šešėlių dė- 
mė. Argirosui pasidingojo, neva per stiklą žiūri tamsus, šešėlių 
gaubiamas švento Pauliaus siluetas. | 

Žvalgas pasitrynė akis. Orda žinojo, kaip veikia šis pra- 
keiktas daikčiukas; nejaugi romėnas yra kvailesnis ir net nesu- 
gebės pasekti barbaro pavyzdžių? Galimas daiktas, nors Argi- 
rosas nenorėjo to pripažinti. 

Jis nukreipė vamzdelį į aukšto ąžuolo, kerojančio kitapus 
upės, viršūnę ir atidžiai apžiūrėjo vaizdą. Apatinė jo dalis buvo 
dangaus žydrumo, 0 viršutinė - žalia. 

Iš kurio galo bežiūrėsi, vamzdis apverčia pasaulio vaizdą. 

Bet kaipgi jį paryškinti? Matyt, pagalvojo Argirosas, Orda 
pasinaudojo savųjų akių užkeikimu. Tuomet romėnas pasmerk- 
tas pralaimėti, nors ir nėra reikalo dėl to pergyventi. Ko gi dar 
galima būtų imtis? 

Jis prisiminė, jog vamzdis iš tiesų sudarytas iš dviejų dalių. 
Ko gero, džurdžėnų šamanas siekė kokio nors tikslo; juk leng- 
viau būtų padirbdinti vieną ištisinį vamzdį. Argirosas ryžtingai 
šūktelėjo ir maksimaliai sutrumpino prietaisą. 

Ir vėl dirstelėjo pro vamzdelį. Vaizdas visai apsiblausė. 
Tačiau romėnas nenusiminė: juk šį tą pavyko pakeisti. Matyt, 
jis pernelyg sutrumpino įtaisą. Tuomet Vasilijus ištraukė plones- 
nijį vamzdelį iki pusės. | 

- Pagelbėk, Dievo Motina! | 

Vaizdas vis vien liko miglotas, tačiau tapo kiek ryškesnis. 
Jau buvo galima įžiūrėti atskiras kitapus upės augančių medžių 
šakas bei lapus - regis, medžiai dabar taip priartėjo, kad galėjai 
pasiekti juos ranka. Argirosas šiek tiek sutrumpino vamzdelį, ir 
vaizdas išskydo vėl. Tada dar sykį šiek tiek ištempė įtaisą. 

Tolimi lapai panėšėjo į peilių ašmenis, ir vaizdas liko toli 
gražu ne tobulas. Jis buvo mažumą iškreiptas, vienoje pusėje 
viskas atrodė mėlyna, kitoje - raudona. Bėt Argirosas įsigud- 
rino suskaičiuoti čivylio plunksnas - plika akimi to paukštelio 
tirštos lapijos fone apskritai nebūtų pastebėjęs. 

Jis lengviau atsiduso ir nuleido vamzdelį. Aristofanas ir Se- 
neka rašė, jog apvalų stiklinį ąsotį su vandeniu galima panaudo- 
ti kaip didinimo prietaisą, bet menku atstumu. Nė vienas seno- 
vės išminčius neužsiminė apie toli esančių daiktų padidinimą. 

Prisiminimai apie senovės autorius pažadino kitas mintis. 
Ąsotis su vandeniu turėjo būti laibas galuose ir storas per vidurį 
- kaip Ordos kristalai. Jeigu taip, galima daryti įdomiausius 
bandymus su šviesa, pasinaudojant permatomų daiktų savybė- 
mis, ir be jokios tuose daiktuose įkalintos ugnies dvasios. 

Argirosas atsikvėpė. Juk jis pašiurpo, kai maldos nesulaikė 
Ordos, ir šamanas kristalo pagalba iškvietė ugnį. Bet jei anuo- 
met Vasilijus meldė panaikinti natūralų - lai 17 nesuvokiamą - 
gamtos dėsnį, vadinas, nesėkmė paaiškinama. Dievas daro ste- 
buklus tik šventojo prašymu, 0 romėnas anaiptol toks nėra. Jis 
taip seniai klajojo po mūšių laukus, jog neatsisakytų nė džur- 
džėnų moters su riebaluotais plaukais ir odiniais drabužiais, net 
jei nuo jos trenktų gaižiais taukais. 

Vasilijus sudėjo vamzdelį ir paslėpė jį balnakrepšyje. Da- 
bar metas grįžti į Romos armiją. Imperijos amatininkai neabe- 
jotinai įstengs atkurti išradimą, kurį atsitiktinai padarė klajoklių 
šamanas. 

- Kristau, Dievo Motina ir visi šventieji, koks gi aš kvailys! 
- po dviejų dienų suaimanavo Argirosas. 

Arklys iš netikėtumo pastatė ausis. Vyriškis neatkreipė į tai 
dėmesio ir toliau kalbėjo balsu: 

- Jei Argo akys padės Tekmanijui matyti priešus per atstu- 
mą, jos lygiai taip gali pasitarnauti 1r man. Aš vienas, nežinia 
kiek klajoklių seka mano pėdomis, ir todėl turiu matyti toliau, 
nei Tekmanijus. 

Pradėjęs blaiviai svarstyti padėtį, Vasilijus liovėsi priekaiš- 
tauti sau už kvailumą. Argo akys - visiškai naujas dalykas; 
kaipgi jis galėjo išsyk įvertinti jų naudą? Su senais ir gerai pa- 
žįstamais daiktais viskas kur kas paprasčiau. Bet dabar naujasis 
prietaisas tapo naudingesnis už visus žinomus daiktus. 

Argirosas pririšo arklį prie krūmo nuožulnaus šlaito papė- 
dėje ir užkopė į aukštumėlę. Viršūnėje išsitiesė ant pilvo. Žmo- 
gaus siluetas dangaus fone matomas ir be Argo akies. 

Dabar Vasilijaus jau nebetrikdė ta aplinkybė, jog pasaulis 
vamzdelyje atrodo apverstas aukštyn kojom. Jis ratu nužvelgė 
visą horizontą, didžiausią dėmesį skirdamas vietoms, kur paste- 
bėjo bent menkiausią judesį. Be vamzdelio būtų nusprendęs, 
jog reikia nešdintis nuo dulkių debesies, kylančio pietuose. 
Vamzdelio padedamas galėjo pasakyti: dulkes kėlė ne raiteliai, 
o galvijai. Galima ir toliau joti ta pačia kryptimi, vengiant kla- 
joklių ir stengiantis prisivyti Romos armiją, kol Tekmanijus ne- 
sugrąžino jos į gyvenamas žemes į pietus nuo Dunojaus. 

Be abejo, Tosukas ir Orda Žinojo, kur jis traukia. Bet ste- 
pė tokia plati, ir Argirosas paprasčiausiai nemanė, jog džurdžė- 
nai galėtų jį nutverti, įkandin pasiuntę pėdsekius. Tie galėjo už- 
tikti bėglio pėdas, bet šitaip, /heou thelontos - Dievo valia - 
neturėjo nutikti. Žinoma, ne, jei jo maldos bus išklausytos. 

Praėjo keturios dienos, ir Argirosas įtikėjo, kad Dievas jį 
išgirdo. Bėglys atsidūrė pietuose toliau linijos, kur jį galėjo pa- 
siekti klajokliai. Ir užtiko romėnų pėdsakus - juos paliko kaus- 
tytų arklių kanopos. 

- Neprarask budrumo, - garsiai pratarė Vasilijus. 

Jis pastebėjo, kad nebylioje 17 dykoje lygumoje dažnai kal- 
basi su savimi balsu. Priminė sau Solono žodžius, skirtus Lidijos 
karaliui Krezui: "Nevadinkite žmogaus laimingu iki jo mirties" *. 

Iš atsargumo Argirosas vėl pasinaudojo Argo akimis, 
žvelgdamas atgalios, tenai, iš kur bėgo. | 

Dėl vamzdelio didinimo efekto atrodė, jog džurdžėnai po 
akimirkos jį pasivys. Nors raitelius Vasilijus matė žemyn gal- 
vomis, atšiaurus judesių ryžtas kėlė siaubą. Kol kas džurdžėnai 
jo dar nepastebėjo; jie palinko virš arklių karčių ir atidžiai tyri- 
nėjo žemėje įspaustus pėdsakus. Jeigu jiems pavyko įveikti ši- 
tokį atstumą, netrukus persekiotojai turėtų jį pamatyti - ir tada 
prasidės paskutinė medžioklės stadija. 

Argirosas spustelėjo arklio šonus, bet tas sugebėjo tik ne- 
skubriai risnoti - ir stepių arkliuko ištvermė turi ribas. 

Romėnas vėl apsidairė. Dabar savo persekiotojus galėjo 
matyti ir be vamzdelio. Šie irgi jį pastebėjo. Klajoklių arkliai, 
kuriems neteko šuoliuoti tiek dienų iš eilės, buvo žvalesni ir lė- 
kė šuoliais. Dar minutėlė - ir atstumas sumažės iki vieno strė- 
lės skrydžio. Argirosas galėjo įveikti vieną ar du klajoklius, bet 
persekiotojai artėjo gausiu būriu. 

Viltis išsisklaidė, kai priešais pasirodė kita raitelių grupė. 
Jei ten, kaip ir už nugaros, džurdžėnai, bėglio neišgelbės joks 
stebuklas. Antrojo būrio raiteliai taip pat pastebėjo bėglį ir pa- 
sileido priekin taip eikliai, kaip 1r klajokliai, artėjantys iš užnu- 
gario. Įdomu, kas nudės jį pirmas, pagalvojo Argirosas, glaus- 
damas strėlę prie vogto lanko templės ir ruošdamasis kautis, 
kiek tik įstengs. . 

Iš priešakio šuoliuojantys raiteliai priartėjo pirmi. Argirosas 
jau kėlė lanką, ketindamas šauti į artimiausią, bet nuo grandinių 
šarvų atsispindėję saulės blyksniai sukliudė apskaičiuoti atstumą. 

Grandiniai šarvai... Pirmą sekundę Vasilijus neįvertino šios 
aplinkybės svarbos. Paskui nuleido lanką ir visa gerkle sušuko: 


*Plutarcho "Paralelinėse biografijose" šie Solono žodžiai pateikiami taip: "Va- 
dinti laimingu Žmogų, jam tebesant gyvam, kol jam dar gresia pavojai, - toly- 
gu skelbti nugalėtoju ir vainikuoti atletą, dar nebaigusį rungtynių: tai netikras 
reikalas, neturintis jokios reikšmės". 


36 


- Čionai, romėnai, čionai! Pagalbon! 

Nustebę raiteliai prisiartino, o tada pro Argirosą nušuolia- 
vo džurdžėnų link. Bėglys apgręžė savo pailsusį arklį, ketinda- 
mas jiems padėti. Abu būriai persimetė tolimais šūviais. Kaip 
paprastai, klajokliai šaudė taikliau už romėnus, bet šie prano- 
ko stepių gyventojus skaičiumi. Džurdžėnai du kartus pamėgi- 
no atakuoti ir buvo atmušti. 

Argirosas džiugiai sukliko - apsiniaukę džurdžėnai nušuolia- 
vo šalin, ir toliau šaudydami per petį. ŪUmai Vasilijaus arklys 
gailiai sužvengė ir griuvo su strėle gerklėj. Raitelis nespėjo iš- 
šokti iš balno. Gyvulys savo svoriu prispaudė jį prie žemės. Gal- 
va skaudžiai trenkėsi į akmenį. Akyse išplito raudonis, o pas- 
kui viskas aptemo. 


Kai atsitokėjo, klaikiai skaudėjo galvą; visas kūnas pavirto 
ištisine mėlyne. Ir visgi Argirosas džiaugėsi, kad jo nebeslegia 
kritęs arklys. Pabandė paeiliui pajudinti galūnes. Laimei, ran- 
kos ir kojos klausė. Romėnas sukando dantis ir atsisėdo. 

Aplink glaudžiu ratu rikiavosi pustuzinis Romos žvalgų. Ar- 
girosas kilstelėjo galvą ir pažvelgė į draugus. Čia buvo Barda- 
nas, Aleksandras ir Justinas iš Tarso. 

- Taigi, tu nusprendei, jog barbarai tau ne prie širdies, - 
šypsodamasis išsunkė Aleksandras, kai Argirosas pasižiūrėjo 
jam į akis. Šypsena buvo nedraugiška: šitaip galėtų šypsotis sa- 
kalas, pasirengęs čiupti lauko pelę. 

- Bijau, Vasilijau, kad už dezertyravimą tau nebus atleidi- 
mo, - liūdnai pratarė Justinas. Jis buvo karys, tačiau ne Žiaurus 
žmogus. Bet ir minkštaširdžiu jo nepavadinsi. - Už pabėgimą 
pas priešą numatyta tik viena bausmė. 

Argiroso dešinėje stovintis Bardanas nieko nepasakė. Jis 
paprasčiausiai spyrė grįžusiam romėnui į šonkaulius. Kažkas iš 
užnugario - Argirosas nematė, kas būtent, - smogė jam į nugarą. 

Aleksandras nusijuokė: 

- Už tai, kad nuo mūsų pabėgai, gausi pagal nuopelnus. 

Ir taip pat spyrė Vasilijui. 

Argirosas suprato: buvę ginklo draugai ketina mirtinai jį su- 
mušti tiesiog čia. Vasilijus susirietė ir, stengdamasis rankomis 
prisidengti veidą bei galvą, suriko: 

- Gabenkite mane pas Hermoniaką! 

- Kurių galų turėtume trukdyti generolą leitenantą, jei su ta- 
vimi galime išsiaiškinti patys? - vyptelėjo Aleksandras. 

Argirosas aiktelėjo, pelnęs dar vieną spyrį į šoną. 

- Palaukite, - pratarė Justinas. 

- O ko? - pirmąkart prabilo Bardanas. 

Tačiau jo kojos buvo iškalbingesnės. Nei Bardanas, nei 
Aleksandras negalėjo atleisti Argirosui už tai, kad šis paliko 
juos sargyboje ir užtraukė įtarimus, neva vaikinai padėjo jam 
dezertyruoti. 

- Nes aš jūsų vadas, ir toks mano įsakymas! - atrėžė Jus- 
tinas. 

Bet šito nepakako; sprendžiant iš jo pavaldinių veidų, karių 
pagieža tik augo. 

Justinas pridėjo: 

- Jei Argirosas taip jau trokšta pamatyti generolą Išikini: 
tą, turime jam suteikti tokią progą. Hermoniakas žino daugybę 
bausmės būdų, ne vien mušimą, ir būdas jo staigus. 

Žvalgai susimąstė. Galiausiai Aleksandras šyptelėjo ir sutiko: 

- Taip, tiesa. Įsiutęs Hermoniakas - tikra širšė. Gerai, lai 
pats susidoroja su šiuo niekšu. Įdomu, ką jam ištaisys... 

Argirosui dingojosi, kad žvalgų balsai ataidi iš tolimų tolių. 
Žodžiuose nebuvo jokios prasmės; vieninteliu realiu pojūčiu li- 
ko skausmas. Negana visko, ką jau teko patirti, jį permetė 
skersai arklio, nelyginant lavoną. Laimei, po to Argirosas be- 
veik nebeprisiminė savo kelionės į romėnų stovyklą. 

Tik kartą krūptelėjo ir suriko: 

- Mano balnakrepšiai! 

- Užsičiaupk! - suriaumojo Aleksandras. - Dabar nieko 
nebėra tavo. Jei iš džurdžėnų nukniaukei ką nors vertinga, bal- 
nakrepšių turinį pasidalinsime tarpusavyje. 

Argirosas vėl prarado sąmonę; jo palengvėjimo atodūsį 
Aleksandras palaikė slopia aimana. 

Kitą sykį Vasilijus atsigaivelėjo tuomet, kai kažkas perrėžė 
jo riešus bei kulkšnis veržiančius pančius, ir jis žnektelėjo ant 
žemės nelyginant grūdų maišas. Kažkas šliūkštelėjo jam į vei- 
dą vandens. Argirosas sudejavo ir praplėšė akis. Viskas aplink 
sukosi sparčiau nei tuomet, kai jis žvelgė pro Ordos didinimo 
vamzdį. | 

- Vadinas, prašei atgabenamas pas mane, taip? 

Andriejaus Hermoniako balsą Argirosas pažino anksčiau, 
nei įžiūrėjo generolo leitenanto veidą. 

- Atsakyk jo šviesybei, - pareikalavo Justinas iš Tarso. 

Aleksandras žengtelėjo į priekį, ketindamas smogti dar sy- 
kį, bet Hermoniakas jį sulaikė. Ant Argiroso išliejo dar vieną 
kibirą vandens. 

Šis įsigudrino atiduoti pagarbą - stengdamasis suvokti, ar 
dešinysis riešas nelūžęs. 

- Turiu pranešti, jog užduotis įvykdyta sėkmingai, - išspau- 
dė buvęs žvalgų vadas. 

Jo lūpa buvo perskelta, bet dantys, regis, liko Sveiki - 
spyrį į veidą atrėmė ranka. 

Didžiai žvalgų nuostabai, generolas leitenantas palinko prie 
Vasilijaus. 

- Kur jis? Kas tai? - paklausė generolas, nekantriai su- 
gniauždamas Argiroso petį. Tas susiraukė iš skausmo. - At- 
leisk, - pridėjo Hermoniakas ir patraukė ranką. 

Regis, paskutiniųjų žodžių Argirosas nė negirdėjo; jis sutel- 
kė dėmesį į klausimus. 

- Vamzdis - balnakrepšyje, - galiausiai išsunkė jis. 

- Ačiū, Vasilijau. 

Hermoniakas išsitiesė, ir Aleksandras balsu ištarė tai, ką 
nekantravo ištarti visi jo draugai: 

- Pone, betgi jis dezertyras! 

- Tai jūs taip manėte, - atsiliepė generolas leitenantas. - O 
dabar nedelsdami kvieskit gydytoją. Ei, tu, kareivi, gydytoją! 

Aleksandras dingo - smelkiamas jausmo, artimo siaubui. 
Hermoniakas atsigręžė į likusius: 

- Dezertyravimas buvo suplanuotas; aiškų, jūs turėjote juo 
patikėti, kad nieko negalėtumėt išplepėti, jei džurdžėnai paimtų 
jus nelaisvėn. Nė pagalvoti negalėjau, kad Argirosui būsite pa- 
vojingesni už klajoklius. 

Kai generolas leitenantas palinko prie balnakrepšio, du žval- 
gai pasinaudojo proga ir skubiai pasišalino. Likusieji žvalgėsi tar-' 
pusavyje, stebeilijo į žemę ar į dangų - bet kur, tik ne į žmogų, 
kuris kadaise buvo jų vadu, o paskui tapo nekalta auka. 

Keli kariai šūktelėjo iš pasigėrėjimo, kai Hermoniakas iš 
balnakrepšio ištraukė vamzdį: jie irgi matė tą daiktą Ordos ran- 
kose, kuomet prieš mūšį susirėmė romėnų ir džurdžėnų žvalgai. 
Justinas pirmas perprato sumanymą: 

- Jūs pasiuntėte jį pargabenti klajoklių kerų! 

- Taip, - šaltai atsiliepė Hermoniakas ir grįžtelėjo į Argiro- 
są. - Kaip priversti kerus veikti? 

- Nemanau, kad tai kerai, pone. Duokite jį man. 

Vasilijus paėmė Ordos išradimą kairiąja ranka ir suspaudė 
per alkūnę sulenktoje dešinėje - žinoma, riešas buvo lūžęs. 
Vargais negalais ištempė laibesnį vamzdelį iki reikiamo 1lgio. 
Kai pakėlė įtaisą prie akių, Bardanas Filipikas persižegnojo, 
baimindamasis nužiūrėjimo. 

Argirosas dar šį tą pareguliavo ir ištiesė vamzdelį Hermo- 
niakui: 

- Pridėkite jį prie akies ir nukreipkite į antai tą sargybinį, 
generole. 

Generolas leitenantas ivykdė Argiroso pasiūlymą ir tyliai 
išsunkė: 

- Dievo Motina! 

Vasilijus jo žodžių nenugirdo. Visą jo dėmesį prikaustė ar- 
tėjantys karo gydytojo Žingsniai. 


- Puikiai padirbėjai, puikiai, - po poros dienų pakartojo 
Joanas Tekmanijus, kai Argirosas prisistatė generolui su oficia- 
lia ataskaita. 

- Dėkoju, jūsų šviesybe, - atsakė žvalgų vadas 

Jis sėdėjo ant sudedamos kėdės, kurią pasiūlė Tekmanijus: 
sužeistas žvalgas kol kas dar sunkiai laikėsi ant kojų. Ir su dė- 
kingumu vaišinosi vynu, nors nebuvo pratęs, kad taurę pildytų 
pats generolas. 

- Būčiau norėjęs, kad pargabentum du tokius vamzdžius, - 
pratarė Tekmanijus. - Vieną pasiliktume čia, o kitą pasiųstume 
į Konstantinopolį - kaip pavyzdį amatininkams, ir tie pagamintų 
naujų. - Jis minutėlę pamąstė ir pridūrė: - Į Konstantinopolį. 
Netrukus aš sugrįšiu į mūsiškį upės krantą. Jei be tų tavo Argo 
akių apsiėjau tiek metų, apsieisiu ir dar mėnesį. 

Argirosas linktelėjo. Jis priimtų tokį pat sprendimą. 

Generolas dar kiek pamąstė. 

- Stebiuosi, kad tą prietaisą padirbdino būtent barbaras, o 
ne civilizuotas žmogus. 

Argirosas gūžtelėjo pečiais. 

- Jis atrado, jog atitinkamu būdu apdorotas kristalas gali 1š- 
šaukti ugnį. O po to veikiausiai susidomėjo, ką geba du vienoj 
linijoj išdėstyti kristalai. 

- Veikiausiai taip, - išsiblaškęs atsiliepė Tekmanijus. - Ta- 
čiau tai nebesvarbu. Mes turime vamzdelį; dabar reikia išsiaiš- 
kinti, kokią naudą galime iš jo pešti. Nemanau, jog pirmieji 
žmonės, dovanų iš Prometėjo gavę ugnį - aišku, jei tikėsime 
mitais, - viską suprato iki galo. 

- Žinoma, pone, - sutiko Argirosas. 

* Tokios rūšies samprotavimai jį labai domino. Krikščionybė 
žvelgia į ateitį, į modernesnius, tobulesnius laikus, vadinas, pra- 
eitis - menkiau tobula. Bet tą suvokti nelengva. Kiek siekė Va- 
silijaus atmintis, niekas nesikeitė - sprendžiant iš tėvo bei sene- 
lio pasakojimų, jų laikais taip pat. 

Tekmanijaus mintys pasuko kita kryptimi. 

- Belieka klausimas, kaip pasielgti su tavimi. 

- Pone?.. - nustebęs perklausė Argirosas. 
 - Be abejo, negaliu palikti tavęs čia, armijoje, tas gi aki- 
vaizdu, - pratarė generolas, pakeldamas antakį ir konstatuoda- 

mas neginčijamą faktą. - Nejau gali vadovauti žmonėms, kurie 
kone mirtinai tave sumušė? 

- Geriau pagalvojus, jūs teisus, pone. 

Žvalgai jo bijos. Tikėdamiesi Argiroso keršto, jie gali suor- 
ganizuoti nelaimingą atsitikimą. 

- Kas tuomet? 

- Kaip jau minėjau, tu puikiai padirbėjai, atskleisdamas 
džurdžėnų paslaptį. Reikalas tas, jog Georgijus Lakanodrako- 
nas - mano žmonos pusbrolis. 

- Oficiorijų magistras*, pone? 

Tai buvo vienas iš svarbiausių imperijos postų, vienas iš ne- 
daugelio, suteikiančių teisę atsiskaitinėti tiesiogiai imperatoriui. 

- Taip. Be viso kito, jis vadovauja magistrų** korpusui. 
Ką pasakytum, jei pasiūlyčiau tau nugabenti į Konstantinopolį 
savo brangųjį vamzdelį drauge su rekomendaciniu laišku? 

Iš pradžių Vasilijus suprato vienintelį žodį: "Konstantinopo- 
lis". Pakako jo vieno. Kaip ir kiekvienas imperijos gyventojas, 
Vasilijus tiek prisiklausė apie sostinės stebuklus bei turtus!.. 
Dabar visa tai pamatys savo akimis! 

Vėliau suvokė ir kitus Tekmanijaus žodžius. Magistrai - eli- 
tiniai imperijos agentai, tyrėjai, o kartais ir sekliai. Jų tarnybą 
asmeniškai kontroliavo oficiorijų magistras - jis vienintelis sto- 
vėjo tarp magistrų ir imperatoriaus, Dievo vietininko žemėje. 
Argirosas svajojo apie tokias pareigas, bet tik svajojo. 

- Taip, pone! Dėkoju, pone! - sušuko jis. 

- Žinojau, kad tau patiks, - šypsodamasis atsiliepė Tekma- 
nijus. - Žinai, šis darbas tau kur kas tinkamesnis, nei man; tu 
nusipelnei savo šanso. Tavo sėkmė - tavo rankose. 

- Taip, pone, - pakartojo mažumą sutrikęs Argirosas. 


* Oficiorijų magistras - asmeninės imperatoriaus kanceliarijos viršininkas ir 
imperatoriškojo teismo vadovas. Jis rinko žmones tarnybai sostinės žinybo- 
se, vykdė ceremonmeisterio pareigas ir buvo atsakingas už monarcho saugu- 
mą, vadovavo asmens sargybiniams bei vykdė kitas funkcijas. Jam pavaldus 
buvo ir informatorių bei seklių tinklas. 

** IX amžiaus Bizantijos valdininkijos hierarchiją sudarė 18 pakopų. Magist- 
ras - aukšto rango imperijos valdininkų titulas. Žodis magister yra lotyniškas 

ir reiškia "viršininkas", "prižiūrėtojas", kita jo reikšmė - "mokytojas". 

Generolas nusišypsojo dar plačiau. 

- Kelias dieneles pailsėk, atgauk jėgas. Paskui su vamzde- 
liu ir patikima sargyba keliausi link Dunojaus. Ten galėsi nusi- 
samdyti laivą ir nusileisti iki Tomi miesto prie Euksinijos Pon- 
to*, o paskui jūros laivu pasieksi sostinę. Taip bus greičiau 1r 
saugiau, nei keliauti sausuma. 

Keista buvo regėti šypseną paprastai niauriame Argiroso 
veide, bet žvalgas, apleidęs Tekmanijaus palapinę, nebegalėjo 
jos suturėti. Romėnas pakėlė akis į dangų ir padėkojo Dievui už 
savo laimę. 

Jo dėmesį patraukė blyškus, šlakuotas jaunas mėnuo. Va- 
silijus "12 kaipgi jis —— per Argo akis?.. Šiandien, 

įdomu. 


* Dabar - Konstancos miestas Rumunijoje, Juodosios jūros pakrantėje. 


43 


/ II /  ETOS KOSMOU 6816 


Sėdėdamas už stalo, apkrauto papirusų šūsnimis, Vasilijus 
Argirosas jau ne pirmą kartą susimąstė, ar teisingai pasielgė, su- 
tikęs tapti magistru. Romos armijos žvalgų karininko kasdieny- 
bėje naujasis postas atrodė nuostabus, įdomus bei egzotiškas. 

Argirosas manė, jog darys tą patį, tik aukštesniame lygme- 
nyje. Nė neįsivaizdavo, kiek mažai laiko agentai praleisdavo žy- 
giuose ir kiek daug jo gaišdavo įvairiausioms smulkmenoms. 
Imperijos biurokratija skaičiavo trylikos amžių istoriją. Čia rei- 
kėjo permalti kalnus niekų. 

Jis atsiduso ir vėl palinko prie ataskaitos apie kažkokių 
frankų bei saksų pirklių mėginimą kontrabanda išgabenti iš 
Konstantinopolio purpurinius audinius. Smulkūs kunigaikštukai 
bei hercogai iš Vokietijos ir Šiaurinės Galijos - žinia, pietiniai 
pastarosios krantai priklausė imperijai, - buvo pasirengę bran- 
giai sumokėti atiduoti už audinį, skirtą Romos imperatoriui. 

Nors Argirosas ir susekė kontrabandininkus, tačiau nega- 
lėjo jų suimti. Jam tepavyko aptikti neatitikimus šilko dažytojo 
sąskaitose, bet šis faktas nesuteikė galimybės imtis aktyvių 
veiksmų. 

Jis atsiduso vėl. Pagaliau ataskaita baigta. Gerai: temstant 
rašyti kur kas sunkiau. Vasilijus pasirašė ataskaitą ir pažymė- 
jo datą: "Užrašyta 6816 metais nuo pasaulio sutvėrimo, šeštai- 
siais indiktiono* metais, liepos mėnesio 16 dieną, šventojo..." 


* Indiktionas (indiktas) - penkiolikos metų laikotarpis, per kurį iš nugalėtų 
tautų tris kartus buvo renkama duoklė. | 

Jis apmaudžiai stabtelėjo, žvilgtelėjo pro kabineto duris ir 
kreipėsi į pro šalį einantį valdininką: 

- Kokiam šventajam pašvęsta ši diena? 

- Šventajam Muametui. 

- Dėkui. 

Argirosas pyktelėjo pats ant savęs. Tai kvailys. Jam nede- 
rėjo šito pamiršti, ypač įvertinus, jog šventasis Muametas bu- 
vo vienas iš mylimiausių Vasilijaus šventųjų. | 

Argirosas nusileido Pretorijaus, imperiškosios kanceliari- 
jos, laiptais, ir prasta nuotaika jo išsisklaidė. Pastatas stovėjo 
Mesoje, pagrindinėje Konstantinopolio - prašmatniausio mies- 
to pasaulyje - gatvėje. Jei Argirosas nebūtų tapęs magistru, 
vargiai kada nors būtų pakliuvęs į sostinę. 

Iš vakarų, sukdama į didįjį Šventosios Sofijos soborą, 
traukė juodais abitais apsirėdžiusių dvasininkų procesija. Kai 
kurie prelatai rankose laikė aukštas žvakes, kiti - medinius kry- 
Žžius, vienas nešė šventojo paveikslą. Išgirdęs himną: "Nėra ki- 
to Dievo, išskyrus Viešpatį, ir Kristus - Jo Sūnus", Argirosas 
pamaldžiai persižegnojo. 

Ir nusišypsojo. Net jei viskas susipainiojo, vien šis himnas 
būtų jam priminęs, kokia šiandien diena. Nors Muametas numi- 
rė kone prieš septynis šimtus metų, religinė jo poezija iki šiol 
jaudino kiekvieno doro krikščionio širdį. 

Magistras akimis nulydėjo tolstančią procesiją, o paskui 
nužingsniavo priešinga kryptimi. Jo namas stovėjo centrinėje 
miesto dalyje, tarp Šventųjų Apaštalų bažnyčios ir Valento ak- 
veduko. | 

Vasilijus paspartino žingsnį. Jo laukia žmona Elena ir ma- 
žasis sūnelis Sergijus. Paprastai atšiaurius magistro veido bruo- 
žus sušvelnino mintys apie berniuką. Sergijus jau paaugo ir, at- 
pažindamas vakare namo sugrįžusį tėvą, plačiai šypsodavosi 
bedante burnele. Argirosas stebėdamasis palingavo galvą: kaip 
greit bėga laikas. Dar prieš kelis mėnesius kūdikis jam teprimi- 
nė nuolatos verkiantį mėsos gniutulą. Ir štai vaikas jau pradėjo 
suvokti pats save. 

Tik dėl Elenos ir Sergijaus Argirosas pasirengęs taikytis su 
magistro pareigomis. Jei nebūtų atvykęs į Konstantinopolį, nie- 
kada nebūtų sutikęs Elenos, ir pasaulio niekada nebūtų išvydęs 
jų sūnus. Apie tai ir pagalvoti baisu. 

Jis pasuko iš Mesos į siaurų gatvelių labirintą. Šios gatvelės 
smarkiai skyrėsi nuo ankštų ir purvinų Balkanų miesto, kuriame 
užaugo pats Argirosas, skersgatvių. Miesto planas ir griežti 
įstatymai prisakė grįsti akmenimis visas Konstantinopolio gat- 
ves, jų plotis turėjo siekti bent tuziną pėdų, balkonus nuo gre- 
timos sienos turėjo skirti bent dešimt pėdų, jie turėjo kyboti 
bent per penkiolika pėdų nuo žemės, kad neužstotų šviesos ir 
nekliudytų vėdinimui. 

Sutemus parduotuvės ir tavernos užsidaro, o jų šeimininkai 
plūsteli į gatves. Į Konstantinopolį su reikalais atvyksta visas 
pasaulis. Gatvėse gali sutikti nuolatinių romėnų varžovų persų 
su veltinėmis kepurėmis; kumpanosių arabų, Muameto gentai- 
nių, su besiplaikstančiais apdarais; plokščiaveidžių nesiprausu- 
sių klajoklių iš šiaurinių stepių; šviesiaplaukių priešgynų vokiečių 
su kelnėmis. Be kitataučių, čia apstu išeivių iš visų Romos im- 
perijos kampelių: augalotų, barzdotų armėnų, tamsiaveidžių, 
dažniausiai skustagalvių egiptiečių, plačiaveidžių sklavėnų 1š 
Dunojaus baseino, kartaginiečių, italų; net keli ispanai su nuo- 
staba gėrisi miesto stebuklais. 

Ir galiausiai patys konstantinopoliečiai. Argirosui, sostinėje 
praleidusiam vos kelerius metus, vietos gyventojai priminė juo- 
dagalvius žvirblius. Jie bruzdūs, atkaklūs, visuomet ieškantys 
naujų galimybių, nepaprastai smalsūs ir akimoju nustojantys 
domėtis viskuo, kas jau prarado naujumo spindesį. Pats Vasi- 
lijus, būdamas griežtas ir tvirto būdo, miesto senbuvius laikė 
nepaprastai žaviais ir visiškai nepatikimais. 

Argirosą erzino jų egoizmas ir abejingumas kitiems. Štai ir 
dabar jis pastebėjo, kaip praeivių minios apatiškai skuba pro 
žmogų, gulintį nutekamojo vandens griovyje, tarsi tas neegzis- 
tuotų visai. Dar galima būtų suprasti, jei tas žmogus būtų valka- 
ta. Tačiau ne. Jis švarus ir tvarkingas, ir apsitaisęs brangiu bro- 
kato drabužiu. Ir nepanašu, kad būtų girtas. 

Kažin ką murmėdamas panosėje, magistras pasilenkė pa- 
dėti nelaimingajam. Gal jis epileptikas ir veikiai atsigaivelės. 
Daugelis žmonių iki šiol prietaringai bijo epilepsijos, nors Hi- 
pokratas dar prieš keturis šimtus metų iki Kristaus gimimo įro- 
dė, jog ši liga yra tokia pat, kaip ir visos kitos. 

Argirosas palietė vyriškio kaktą ir tučtuojau patraukė ran- 
ką, nelyginant būtų palytėjęs ugnį. Taip ir yra: žmogų krėtė 
karštinė. Įsižiūrėjęs atidžiau, ant ligonio veido bei rankų magist- 
ras pastebėjo raudoną išbėrimą. 

- Dievo Motina, padėk! - sukuždėjo Vasilijus, ilgai ir 
kruopščiai šluostydamasis dešinę ranką į rūbus. Būtų brangiai 
sumokėjęs, kad tik nebūtų palietęs to žmogaus odos. 

- Ei! - šūktelėjo praeiviui, kurį iš drabužių ir manierų spėjo 
esant vietos gyventoją. - Ar tu iš šio rajono? | 

Vyriškis stabtelėjo ir rankomis įsisprendė į šonus. 

- Ojei ir taip? Kas tau darbo? | 

- Greičiau pakviesk gydytoją. - Kiekviena apygarda turėjo 
savo gydytoją, turintį stebėti kanalizacijos sistemą ir užkrečia- 
mų ligų plitimą. - Regis, šis Žmogus serga raupais. 


- Gal tu suklydai, - tą patį vakarą Argirosui kalbėjo Elena. 
- Ojei ir ne, gal tai pavienis atvejis. 

- Meldžiuos, kad būtų tavo tiesa, - atsiliepė Argirosas. 

Jis visuomet stebėdavosi, kaip žmonai pavyksta visame 
kame įžiūrėti šviesiąją pusę. Kartais šią savybę mėgindavo pa- 
aiškinti tuo, kad ji aštuoneriais ar devyneriais metais jaunesnė 
už jį, trisdešimtmetį. Bet ir būdamas dvidešimties Vasilijus ne- 
tryško optimizmu. Matyt, Elena paprasčiausiai buvo šviesesnės 
ir džiugesnės prigimties. 

Jiedu skyrėsi tiek fiziškai, tiek ir emocionaliai. Argirosas - 
aukštas ir liesas, kampuotų veido bruožų, su tamsiomis liūdnomis 
akimis, - tarsi nužengęs iš ikonos. Elena ūgiu tesiekė jo petį. Ne- 
paisant tamsių plaukų, aukštų ir plačių skruostikaulių, jos darni 
figūra ir mėlynos akys bylojo apie sklavėniškus* protėvius. 


* T.y. slaviškus. 

Sergijui, mąstė Argirosas, pasisekė: berniukas buvo pana- 
šus į motiną. 

- Nesuprantu, kaipgi čia galėtų būti raupai, Vasilijau, - tęsė 
Elena. - Paskutinį kartą epidemija mieste siautė tuomet, kai ma- 
no tėvas tebuvo mažas berniukas. 

- Bet Dievas nesudvejos, atsiųsdamas kitą, jei nuspręs, 
kad mes, nusidėjėliai, šito nusipelnėme. 

Elena persižegnojo. 

- Kyrie eleison! - šūktelėjo jinai. - Viešpatie, pasigailėk! 

- Teisingai, pasigailėk mūsų, Viešpatie, - pakartojo Argi- 
rosas. 

Perpildytame Konstantinopolyje liga galėjo išplisti it gais- 
ras. Neskaitant maro, raupai - baisiausia imperijai žinoma liga. 
Be maro epidemijų prabėgo ištisi amžiai, bet raupais, regis, 
persirgdavo kiekviena karta - kartais švelnesne, o retsykiais ir 
itin šiurpia forma. 

Elena sugebėjo pažadinti Argirosą iš tokių niūrių minčių. 

- Nė vienam iš mūsų nelemta pakeisti Dievo valios, - prak- 
tiškai pareiškė jinai, - tad dabar verčiau pavakarieniaukime. 

Vakarienei patiekė duonos, alyvų aliejaus, kepto tuno su 
porais ir vynuogių. 

- Gardu, - pagyrė Argirosas, nors iki šiol neįprato taip daž- 
nai valgyti žuvį. Gimtajame jo mieste dažniausiai patiekdavo 
ožkienos ar avienos. Bet čia, jūros pakrantėje, žuvis buvo kur 
kas pigesnė. Nors jaunojo magistro alga pranoko karininkišką, 
anksčiau Argirosui nereikėjo išlaikyti namo ir šeimos... be to, 
Elena prašo pasamdyti tarnaitę. 

Ką gi, žuvis, vadinas, žuvis. 

Elena sutvarkė stalą ir su Sergijumi ant rankų įsitaisė supa- 
mame krėsle, kurį nusipirko po mažylio gimimo. Sūpuodama 
sūnų, ji kalbėdavo tik apie paprastus ir malonius dalykus. Tai 
buvo taisyklė, kuriai pakluso ir vyras, nes Elena neabejojo, 
kad, pažeidus šį paprotį, ji pristigs pieno. Sergijus dukart reik- 
liai pareikalavo valgyti ir ištiesė rankas į Vasilijų, užsiėmusį sa- 
vo reikalais: magistras pažeidė kitą taisyklę, kuri įpareigojo ati- 
dėti reikalus vėlesniam metui. 

Kartais tie apribojimai jį erzindavo. Bet šiandien Argirosas 
jautėsi patenkintas. Papasakojo Elenai apie savo bičiulį magist- 
rą, kurio žmona, prabėgus kelioms savaitėms po Sergijaus gi- 
mimo, pagimdė dvynius. Rodos, bičiulis visiškai nemiegojo 
naktimis. Elena pasidalino su vyru aplinkiniais gandais bei tuo, 
ką matė iš balkono ar sužinojo iš moterų turguje. 

Motinos užsūpuotas Sergijus užsnūdo. Ji nunešė berniuką į 
lopšį. Ko gero, dabar jis išmiegos iki saulėtekio. Taip pagalvo- 
jęs, Argirosas lengviau atsiduso. Dar prieš kelias savaites ma- 
žylis prabusdavo du ar tris kartus per naktį, verkdavo ir 1eško- 
davo motinos krūties. 

Sprendžiant iš žmonos akių, ji, regis, perskaitė Vasili aus 
mintis. 

- Einame miegoti? - paklausė ji ir šelmiškai pridūrė: - Betgi 
ne, turėjau omeny - būtent miegoti. 

- Ne, ne miegoti, - atsiliepė Argirosas. 

Jis siektelėjo žmonos marškinių sagties. Aistra, su kuria pa- 
ėmė Eleną, ją nustebino (nes paprastai vyras būdavo santūrus), 
tačiau maloniai. 

Glamonių nualinta moteris kone akimoju užsnūdo, prigludu- 
si prie vyro ir apglėbusi jį kojomis. Jis pats neužmigo. Mintys 
šokinėjo, ir galiausiai Argirosas suprato, kodėl šiandien taip at- 
kakliai siekė artumo su žmona: tai padėjo kuriam laikui pamiršti 
nerimą. 

Jis suraukė antakius. Tai savanaudiška ir neteisinga Elenos 
atžvilgiu. 

Tanakt Vasilijus taip ir neįstengė užmigti. 

Kitomis dienomis magistras su baime vaikščiojo į Pretorijų 
ir atgal, baimindamasis vaizdų, kuriuos galėjo išvysti pakeliui. 
Nepatikliai vertino tą aplinkybę, jog aplink viešpatavo visiška 
ramybė, ir baiminosi Žiauraus nusivylimo. Tik jis vienas matė 
sergantį žmogų, o miestas nė neįtarė apie viršum jo pakibusią 
grėsmę. Bet po kurio laiko Vasilijus jau beveik įtikėjo, kad 
Elena neklydo 1r kad aistringos jų maldos buvo išklausytos. 

Jis kabinosi šios minties, kol galėjo, nors sulig kiekviena 

diena darbe pasirodydavo vis mažiau magistrų bei valdininkų. 
Gyvenimas visais laikais susijęs su rizika, ir kiekviena liga yra 
pavojinga: daktarai nedaug kuo tegali padėti. Malda teikė dau- 
giau vilties nei vaistai. 

Tačiau kai buvo paskelbta, jog neatvykusius į darbą vieną 
po kito paguldė karštinė, Argirosą vėl persmelkė nerimas. 
Kartą paaiškėjo, kad vienas kolega apėjo spuogais, ir Argiro- 
sas nusprendė: Pretorijus kurį laiką gali apsieiti ir be jo. Vasi- 
lijus nesibijojo, jog kas nors apkaltins jį darbo vengimu. Jau ir 
šiaip pusė sostinės gyventojų - pakankamai turtingų, kad pa- 
Jjėgtų išlaikyti užmiesčio namą, - išvyko iš Konstantinopolio "į 
gryną orą". Gatve dieną ir naktį trinksėjo vežimai su namų ra- 
kandais. 

“Žinia, didžiuma miestiečių bėgti neturėjo kur. Tačiau gatvės 
ištuštėjo. Išeinantys iš namų įtariai nužvelgdavo vienas kitą. Ga- 
limas daiktas, raupai buvo Dievo prakeiksmas, tačiau visi puikiai 
žinojo, kad jais galima užsikrėsti tik nuo sergančio Žmogaus. 

Susvyravo grūdų kainos. Nustatytą dieną atsidarė kone visi 
miesto malūnai, ir kone visi buvo tušti. Kitą dieną be jokių rimtų 
priežasčių teveikė keli malūnai, ir žmonės rikiavosi į eilę prie 
miltų aplink visą kvartalą. 

Argirosas jautė - kur beeitų, ieškodamas maisto, rizikuoja 
gyvybe. Elena norėjo pasidalinti su juo šiais rūpesčiais, bet 
Vasilijus griežtai atsisakė. 

- Kaipgi aš maitinsiu Sergijų, jei tau kas nors nutiks? - pa- 
klausė jis. - Aš gi nepajėgsiu, pati Žinai. 

- O kaipgi aš jį maitinsiu, jei tu susirgsi ir nebegalėsi manęs 
aprūpinti? - klausimu į klausimą atsakė žmona, bet toliau nebe- 
siginčijo. 

Ji paklausė Argiroso, susimąsčiusi apie sūnaus saugumą. 
Vyras jai neaiškino, jog elgtųsi lygiai taip pat, jei raupai būtų 
prasidėję prieš metus, kai jiedu dar neturėjo kūdikio. Jis priva- 
lėjo apsaugoti žmoną nuo bet kokios rizikos. 

Dabar, kai mieste siautė raupai, minios Žmonių susirinkda- 
vo tik bažnyčiose. Dvasininkai ir pasauliečiai prašė Viešpaties 

pasigailėti ir nutraukti epidemiją. Žmonės skubėjo į pamaldas 
iš savų religinių paskatų: norėdami pasimelsti už mylimųjų bei 
savo pačių sveikatą. 

Kai Elena pareiškė norą aplankyti didįjį Šventosios Sofijos 
soborą, Argirosas negalėjo jai atsakyti ir net nemėgino perkal- 
bėti. Jis suprato: kelionė į bažnyčią - ne reidas po parduotuves. 
Dievas galėjo rūstauti ant Konstantinopolio, bet savo paties na- 
muose miesto gyventojų nebaus. 

Pirmąkart per kelias savaites Elena su Sergijumi ant rankų 
išėjo laukan. Išvydusi tuščias gatves, sušuko: 

- Tarsi kokia provincija, o ne sostinė! 

Jos balsas aidu atsimušė nuo namų sienų. 

- Čia netgi tyliau, - pastebėjo Argirosas, prisiminęs Serą. 

- Veikiausiai kituose miestuose, palyginti su Konstantino- 
poliu, gyvena viso labo saujelė žmonių, bet tie miestai mažesnės 
apimties, tad gatvėse ten irgi apstu žmonių. | 

Jiedu ėjo į rytus link didelės bažnyčios, kurios kupolas 
dunksojo horizonte. Arklių turgus Amastrido aikštėje ištuštėjo; 
parduodamų gyvulių nebeliko. Už ketvirčio mylios Teodosijos 
forumo aptvare varganai bliovė kelios avys. Jas atginę valstiečiai 
kasėsi pakaušius - aiškiai nesuvokdami, kurgi dingo pirkėjai. 

- Vargšeliai, - su atjauta išsunkė Elena. - Ko gero, jie net 
negirdėjo apie nelaimę. 

- Keista, kad vartų sargybiniai jų neperspėjo, - pratarė Ar- 
girosas, bet, mažumėlę pamąstęs, jau nebesistebėjo. Ko gero, 
mažųjų - Silivrijos ir Regiono - vartų sargybiniai pabėgo, palikę 
vartus atlapus valstiečiams, kurie dabar galėjo laisvai vaikštinėti 
po miestą. | 

Magistras per visą aikštę šūktelėjo žemdirbiams. Išgirdę 
šiurpų žodį "raupai", vargšeliai paskubomis persižegnojo ir su- 
skato ginti savo gyvulius atgalios. | 

- Kaip norėčiau, kad šiuo metu eitume iš bažnyčios namo, 
o ne atvirkščiai, - pratarė Argirosas. - Avies mums būtų paka- 
kę kelioms dienoms. 

- Ir būtume galėję nebrangiai ją nusipirkti, - atsiduso Elena. 
- Deja. Tikiuosi, valstiečiai laimingai pasieks namus. 

Tik Augusteono aikštėje, į kurią žvelgė soboro fasadas, 
pasirodė ženklai, jog Konstantinopolis dar nepavirto vaiduok- 
lių miestu. Ir vis tik netgi čia knygų bei kvepalų parduotuvėlės 
liko uždaros. Tiesa, kelios užeigėlės visgi veikė - dėl tų, kurie 
ėjo pasimelsti į soborą. Argirosas užuodė alyvų aliejuje su čes- 
naku pakeptų moliuskų kvapą. Skrandį sutraukė alkis. Einant 
pro rūkstančius anglinius keptuvus, teko sutelkti visą valią. 

Žmonės plūdo į kolonada papuoštą milžiniško soboro atri- 
jų. Argirosas pamojo ranka valdininkui, kurio nematė jau kelias 
dienas. Įvairiose atrijaus dalyse vyko panašūs pažįstamų mies- 
telėnų susitikimai. Daugelis jautėsi taip, kaip ir Vasilijus: kelionė 
į bažnyčią - vienintelė saugi pramoga, kurią žmonės galėjo sau 
leisti. 

Argirosas rūpestingai apglėbė Eleną ir per soboro prieangį 
nulydėjo į pačius maldos namus. Jis pasilenkė ir pabučiavo 
žmoną bei sūnų. | 

- Po pamaldų lauksiu tavęs čia. . 

- Gerai, - atsakė Elena ir pasuko link laiptų į moterų gale- 
riją; kaip ir daugelyje kitų bažnyčių, vyrai ir moterys čia meldėsi 
atskirai. | 

Netoliese kažkas garsiai nusičiaudėjo. 

- Į sveikatą, - mandagiai palinkėjo Argirosas. 

Įžengęs į Šventos Sofijos soboro navą, jis patyrė tokį visa 
gožiantį jausmą, jog net pamiršo mieste plintančią epidemiją. 
Didžiulė šventovė nė vieno nepaliko abejingo. Imperatorius 
Justinianas, nusprendęs atstatyti "Nikos" maišto bei jį lydėjusio 
gaisro nusiaubtą soborą, pasamdė du geriausius architektus*, 
koktus tik galėjo rasti, ir leido jiems naudotis visais 1mperijos 
resursais. Kai darbai buvo baigti, imperatorius su pasididžiavi- 
mu šūktelėjo: "Aš pranokau tave, Saliamonai!" 


sios Išminties) soborą 532-537 metais imperatoriaus Justiniano įsakymu statė 
architektai Izidoras Miletietis ir Artemijus Tralietis. 

Poliruotas žalias, raudonas, geltonas ir margaspalvis mar- 
muras iš Bosforo, Graikijos, Egipto ir Isaurijos; spindintys auk- 
so, sidabro ir vario šviestuvai; aibė kolonų su mįslingai akantais 
išdabintais kapiteliais; keturi puskupoliai su mozaikiniais orna- 
mentais - visa kas kreipia žvilgsnį į centrinį kupolą, soboro še- 
devrą. | 

Jo skliautas iškyla per šimtą aštuoniasdešimt pėdų viršum 
žemės. Ties kupolo pagrindu rikiuojasi keturiasdešimt du lan- 
gai, ir kiaurai juos besismelkiantys saulės spinduliai kuria 
skliauto nesvarumo įspūdį, atrodo, neva jis sklando ore atskirai 
nuo šventovės. Nuolat besikeičiantis apšvietimas žaidžia auk- 
sinėje mozaikoje ir nutvieskia Viešpaties kryžių aukštai viršuje. 

Jei nebūtų kupolo, žvilgsnį išsyk prikaustytų altorius. Jo iko- 
nostasas padirbdintas iš auksuoto sidabro su Kristaus, Dievo 
Motinos ir apaštalų atvaizdais. Šventasis sostas - iš gryno auk- 
so, inkrustuotas brangakmeniais. Taip pat papuošti šviestuvai, 
smilkyklės bei apeigų rakandai. Altoriaus kraštai padabinti rau- 
dono audeklo palomis su auksu siuvinėtomis Kristaus, šventųjų 
Petro bei Pauliaus figūromis. | 

Kaip visuomet, šventoji liturgija visiškai užvaldė Argiroso 
jausmus, ir jis pasijuto ne vienišų žmogumi didžiuliame pasau- 
lyje, o visos krikščioniškos bendrijos dalimi jos praeityje, da- 
bartyje ir ateityje. Tai buvo senovinė liturgija, kurią parašė 
šventas Jonas Auksaburnis, teologas 1r mokytojas, tarnavęs 
patriarchu vos už šimtmečio po to, kai Konstantinas įkūrė šį 
miestą*. 

Mišios vyko prabangiai, kaip ir -priderėjo tokioje aplinkoje. 
Didingas maldų orumas, prašmatnūs prelatų dalmatikų bei ar- 
notų šilkai, subtilūs smilkalų aromatai, vyrų 1r berniukų chorų 
atliekami himnai - visa jungėsi į viena vardan dvasios šlovės ir 
meilės Viešpačiui. 

Po skaitinių iš Evangelijos 17 maldoje prieš Komuniją du- 
syk pasikartojo maldos už mirusius. Įprastas dalykas; taip su- 
* Jonas Auksaburnis (maždaug 350-407), Konstantinopolio vyskupas nuo 


398 metų, valdant Arkadijos imperatoriui. Pasisakė prieš visuomeninę netei- 
sybę, už tai 404 metais buvo nušalintas ir ištremtas. 

tvirtinami saitai tarp gyvųjų ir mirusiųjų, užmezgamas ryšys su 
anuo pasauliu. Bet epidemijos metu tos maldos skambėjo ypač 
karštai. 

Argirosas liūdnai palingavo galvą, kai dvasininkas sugiedo- 
jo paskutinę švento Simono giesmę, nusivilko bažnytinius rū- 
bus ir užbaigė mišias. Regėjosi, jog Šventoji Sofija talpina visą 
pasaulį. Po tokių apeigų visuomet sunku sugrįžti prie kasdienių 
pasaulietiškų reikalų. 

Kaip paprastai, Elena viską vertino savaip. 

- Dėkoju, kad palydėjai mane čionai, Vasilijau, - pakeliui 
namo pratarė jinai. - Buvo malonu sau priminti, jog Viešpats 
po senovei rūpinasi mumis. | 

Ji visiškai nepasižymėjo tuo atkakliu smalsumu, su kuriuo į 
savo tikėjimą žvelgė Argirosas, bet jis dažnai pagalvodavo, jog 
žmonos tikėjimas grynesnis. Elena sutiko su viskuo, kuo jos 
vyras, iš prigimties ir iš įpročio, buvo linkęs abejoti. Kuo ilgiau 
tęsėsi raupų epidemija, drauge su blogaisiais nusinešdama ir 
geruosius žmones, tuo dažniau jis susimąstydavo, kodėl gi Die- 
vas baudžia visus be išimties. Protas atsisakė su tuo taikstytis. 
Tačiau, be jokios abejonės, Dievas vadovaujasi aukštesniais 
tikslais. Jei Viešpats norėtų, kad Vasilijus sužinotų tuos tikslus, 
šitaip ir nutiktų. 


- Buvo labai gardu, brangioji, - pratarė Argirosas ir aki- 
vaizdžiai apgailestaudamas pastūmė lėkštę su aviena česnaki- 
niame padaže. | | 

- Džiaugiuosi, kad tau patiko, - atsiliepė Elena. - Gal nori 
dar? - Ji pasiūlė vyrui savo lėkštę. 

- Tu beveik nepalytėjai maisto, - nustebęs pastebėjo šis. - 
Privalai valgyti. Atmenu, kaip mama ir vyresnioji sesuo Sere 
skųsdavosi, jog maitindamos visuomet jautėsi alkanos. 

- Aš irgi taip jaučiausi, dar visai neseniai, - gindamasi atsakė 
Elena. - Tiesiog pastarosiomis dienomis kažkodėl nebesinori. 

- Ar tik neketini pasakyti, jog vėl laukiesi? - pasiteiravo 

Argirosas prisiminęs, kaip Eleną pykino, kuomet ji po širdimi 
nešiojo Sergijų. 

Tačiau moteris papurtė galvą. 

- Čia kas kita; regis, aš paprasčiausiai pervargau. - Elena 
nusijuokė. - Neišmanau, kodėl. Tu tiek daug padedi man na- 
muose, ir aš beveik niekur nekėliau kojos nuo tos dienos, kai 
mudu prieš kelias savaites lankėmės bažnyčioje. 

Elena pakilo, ketindama išnešti lėkštes į virtuvę ir sukrauti 
jas į vandenį, bet ūmai stabtelėjo ir atsisegė dvi viršutinės tuni- 
kos sagas: 

- Ko gero, apetitas prapuolė dėl neseniai tvyrojusio karš- 
čio, - pridėjo ji, vėduodamasi delnu. 

Argirosas kilstelėjo antakius. Vasaros Konstantinopolyje 
visuomet karštos bei drėgnos, tačiau neseniai praūžusi prasto 
oro banga pasibaigė viso labo prieš tris dienas. Jis pakilo iš už 
stalo, prisiartino prie žmonos ir pabučiavo į kaktą. 

Toji šyptelėjo: 

- Ko tu? 

- Tiesiog šiaip, - ramiai atsiliepė jis ir taip pat nusišypsojo, 
neišduodamas ūmai siūbtelėjusios baimės. Lūpomis pajuto, 
kokia karšta ir sausa tapo Elenos oda. 

Ji neramiai miegojo nakčia ir ilgai negalėjo užsnūsti po to, 
kai pakilo pamaitinti Sergijaus. Prastai miegojo 1r Argirosas, 
bet dėl kitos priežasties. | 

Žmona prabudo ryte skaudama galva. 

- Gal parneštum man karklo vytelių? - paprašė jinai. 

Karčios karklo sultys veikė raminamai. 

„ Argirosas išpildė jos prašymą. Neskaitant didingų pastatų, 
Konstantinopolis garsėjo ir keliais dideliais parkais. Vienas jų 
plytėjo šalia Šventųjų Apaštalų bažnyčios. Daugelis konstanti- 
nopoliečių, ištisus amžius gyvenančių mieste, nebūtų atskyrę 
karklo nuo rožinio krūmo. O magistras, užaugęs Balkanų mies- 
telyje ir ilgus metus praleidęs kovų laukuose, greitai surado, ko 
ieškojęs. Durklu pripjovė pačių jauniausių bei švelniausių vyte- 
lių 1 nuskubėjo namo. 

Čia išsigando nejuokais: nors diena pasitaikė karštesnė už 
ankstesnes, Elena gulėjo, užsiklojusi visomis namuose buvusio- 
mis antklodėmis. Vasilijus girdėjo, kaip iš šalčio ji kalena dan- 
timis. 

- Man taip šalta, Vasilijau, taip šalta, - sukuždėjo moteris. 

Šis palytėjo delnu žmonos kaktą ir suprato: ji turi karščio. 

- Dievo Motina, pagelbėk, pasigailėk mūsų! - sušuko Ar- 
girosas. 

Jis suklupo prie žmonos patalo, nušluostė jos kaktą kempi- 
ne ir pasiūlė pakramtyti vytelių. Jų syvai pagelbėdavo nuo 
aukštos temperatūros, nors 72 neišmanė, kas galėtų nu- 
mušti šitokį karštį. 

Paguldė Eleną kuo patogiau ir vėl puolė iš namų - pas apy- 
gardos medicinos inspektorių. Tai buvo neaukštas, švelnių vei- 
do bruožų vyriškis, pavarde Aretas Saronitas. Inspektorius at- 
rodė mirtinai pavargęs. Kai magistras nerišliai paaiškino, jog 
susirgo jo žmona, Saronitas nubraukė nuo akių šviesiai kašto- 
ninių plaukų sruogą ir pasiteiravo: 

- Jūs Argirosas iš Pagalvininkų gatvės, tiesa? 

Vasilijus linktelėjo, o valdininkas tęsė: 

- Duok Dieve, kad ji pasveiktų. - Prie savo ilgo sąrašo pri- 
dėjo dar vieną pavardę, o tada kilstelėjo akis stebėdamasis, 
jog Vasilijus dar čia. - Dar kažkas? 

- Daktarą, velniai rautų! 

- Jis ateis, kai tik galės. 

- Tučtuojau, - plieniniu balsu pareiškė ArEiosas Jo ranka 
ryžtingai siektelėjo durklo. . 

Bet Saronito nesujaudino nei magistro tonas, nei gestas. 

- Gerasis pone, serga kas dešimtas, o gal ir kas penktas 
miesto gyventojas. Mes neturime tiek gydytojų, kad pajėgtume 
gydyti visus išsyk. 

Nesiklausydamas valdininko, Argirosas dirstelėjo į koridorių. 

- Privalote susitvardyti, antraip Foma paleis jums į krūtinę 
strėlę, - perspėjo Saronitas. 

Lankininkas jau taikėsi į Argirosą. 

- Jūs ne pirmasis, - suminkštėjęs pridėjo inspektorius. - 
Nejau galiu jus kaltinti už troškimą padėti mylimajai? Gydyto- 
jas pas jus ateis, kai tik galės, pažadu. 

Sugėdintas ir sugniuždytas Argirosas linktelėjo ir išėjo. Grį- 
žęs namo pamatė, jog Elena svetainėje maitina kūdikį. 

- Būk atsargi, brangioji, jis gali pasigauti tavo negalią, - pa- 
stebėjo magistras. 

Jis baiminosi sakyti "raupus" - kol žodis neištartas, dar lieka 
vilties, jog nelaimė aplenks jų namus. 

Elena buvo labai išblyškusi, ir tik dvi dėmės liepsnojo 
skruostuose. Akys žioravo karštligiška ugnim. Bet šaltis jos jau 
nebekrėtė. | 

- Žinau, Vasilijau, - tvirtai išsunkė žmona. - Tačiau jis išal- 
ko, o mano krūtys sklidinos pieno. Kaip manai, ar dabar, kol 
sergu, turėčiau pasiieškoti žindyvės? 

Argirosas prikando lūpą. Jokia moteris nesiryš taip rizikuo- 
ti, jis tą žinojo. Ir nevalia jų smerkti. Štai ir Saronitas nesupyko, 
kai Vasilijus pamėgino priversti jį Elenos labui nuveikti daugiau, 
nei reikalavo tarnybinė inspektoriaus pareiga. 

- O karvės pienas? - galiausiai pasiūlė jis. 

Elena suraukė antakius. 

- Nuo jo kūdikiams sustoja skrandis, - atsiliepė ji. Bet ne- 
ilgai trukus, tarsi šnekėdama pati su savimi, pridūrė: - Bet tai 
nėra visų baisiausia. Taip, parnešk pieno. O kaipgi jį maitinsi'? 
Jei Sergijus paprasčiausiai čiulps piene sumirkytą skepetaitę, 
tiek tikrai nepakaks. 

Argirosas suprato, kad ji teisi. Pasikasė smakrą. Žvalgy- 
bos karininko tarnyba išmokė jį improvizuoti, pritaikyti savo 
reikmėms, regėtųsi, visiškai tam netinkamus daiktus. Skirtingai 
nei didžiuma valdininkų biurokratų, jis savo darbe rėmėsi proto 
galia. Todėl... 

Vasilijus spragtelėjo pirštais. 

- Jau žinau! Pasinaudosiu švirkšliu. Spausdamas avies pūs- 
lę, galėsiu per šiaudelį duoti Sergijui tiek pieno, kiek jis sugebės 
praryti ir neužspringti. 

Nors Elena sunkiai sirgo, vis vien neištvėrė nesusijuokusi. 

- Šaunu! Koks protingas mano vyras! Tik būtinai nupirk 
naują. 

- Taip ir ketinau daryti - o kaipgi daugiau? 

Argirosas nusišypsojo - pirmąkart tą dieną. Kai žengė iš 
namų, širdyje suruseno nedrąsi viltis. 

Konstantinopolio pieno fermos buvo mažutės, nes mieste 
nėra kur ganyti galvijų, įsikūrusios šalia parkų su šviežia žole. 
Magistras nusiskubino tenai, kur šįryt pjovė karklo vyteles. 

Nekantriai laukė, kol melžėjas išneš ąsotį su pienu. 

- Susirgo jūsų kūdikis? - pasiteiravo j1s. 

- Ne, kūdikio motina. 

- Duok Dieve, kad ji pasveiktų, tas taip svarbu kūdikiui. - 
Melžėjas ir Argirosas persižegnojo. - Baisingi raupai. Kone vi- 

+są laiką meldžiuosi, kad jie aplenktų mūsų namus. 

- Aš taip pat, - niauriai atsiliepė magistras. 

- Ak, kaip ir daugelis kitų. Man dar daugiau tenka melstis, 
nes mano žmona Irina man pagimdė tris sūnus ir penketą duk- 
terų. - Pienininkas pasikasė pakaušį. - Mane vadina Petru 
Sklerosu. 

Argirosas prisistatė ir šūktelėjo: 

- Aštuonetas vaikų! Ir visi sveiki gyvi? 

- Taip, net mano mažėlis, Petras. Jam viso labo treji, bet 
jau padeda man mėžti mėšlą. Praėjusią savaitę mažylį išbėrė, ir 
mūsų širdys nusirito į kulnus, bet veikiai paaiškėjo, kad tai vi- 
so labo karvių raupai. 

- O kas gi tai? Niekada negirdėjau. . 

- Norint apie juos girdėti, reikia būti pienininku ar fermeriu. 
Paprastai jais serga karvės - tas ir iš pavadinimo aišku, - šyp- 
telėjo melžėjas, - bet retsykiais užsikrečia ir žmonės. Prieš dau- 
gelį metų ir aš jais persirgau. Bet nieko - dėkui Dievui, visi mes 
sveiki. Šlovinu Jo vardą. O dabar maldelę kitą pridėsiu ir už jū- 
sų šeimą. 

- Ačiū. Gal jūsų maldas Dievas išklausys greičiau nei ma- 
nąsias. 


58 


- Jūs taip pat melskitės, pone, - atsakė Sklerosas. - Matau, 
jog nesat sirgęs raupais. Bus sunku, jei liga pakirs ir jus - kaip 
daugelį... | 

- Taip. 

Magistras palingavo galvą: iki šiol apie tai dar nemąstė. Jis 
valios pastangomis nuvijo niaurias mintis šalin. Netgi vengda- 
mas žmonos bei kūdikio, neįstengtų sumenkinti užsikrėtimo 
grėsmės. Vasilijus užvožė ąsočio dangtį, pasikišo indą po pa- 
žastimi ir pasuko namo. 

- Tikiuosi pamatyti jus dar sykį! - pavymui šūktelėjo pieni- 
ninkas. 

- Ir aš jus, - atsakė Argirosas. 

Peržengęs namų slenkstį, jis išsyk pamiršo Sergijų ir jo 
reikmes, nors berniukas visa gerkle plyšojo lopšy. Veikiausiai 
Elena paguldė kūdikį ir, grįždama į savo lovą, be sąmonės su- 
smuko ant grindų. Vasilijus palytėjo žmonos kaktą ir pajuto, 
jog karštinė vėl sugrįžo - dar baisesnė, nei pirma. 

Elena bejėgiškai suglebo ant jo rankų. Kodėl apalpę žmo- 
nės būna tokie sunkūs? 

Moteris atsitokėjo, kai Vasilijus paguldė ją į lovą. 

- Išeik. Išeik, - murmėjo jinai. 

- Patylėk. 

Minutėlei paliko ją vieną, suvilgė ąsotyje skepetaitę, vėsin- 
damas pūstelėjo į ją ir nušluostė žmonai kaktą. Elena atsiduso 
ir, rodos, vėl nugrimzdo į užmarštį. Jis prisėdo greta ir paėmė 
lipnią ligonės ranką. | 

Taip praėjo diena. Vasilijus sėdėjo prie žmonis, šluostė jai 
veidą bei rankas drėgnomis skepetomis ir ramino, kai ją imda- 
vo krėsti karštinė. Kelis kartus Elena buvo atgavusi sąmonę 1r 
paprašė ją palikti. Nenorėjo girdėti, kai jis atsakydavo: "Ne", 
- ir kartojo savo prašymą. 

Galiausiai ji sutelkė jėgas ir paklausė: 

- Kodėl nuo manęs nesitrauki? 

- Nes aš tave myliu, - atsakė Argirosas. 

Elenos lūpas ištempė šypsena. Vasilijus kartojo meilės Žo- 

džius dešimtis kartų, kol ji gulėjo be sąmonės; vien tai, kad 
žmona jį visgi suprato, tapo nemenka paguoda. 

Argirosas apleido miegamąjį, kai pravirko Sergijus, ir ne- 
vikriai pakeitė vystyklus - paprastai tą darydavo Elena. Niekur 
nedingsi, teko prisitaikyti. Prieš pasiūlydamas berniukui švirkšlį 
su pienu, Vasilijus patepė vamzdelio galą medumi. Senos auklių 
gudrybės dėka berniukas godžiai čiulpė pieną, nors iš pradžių 
kiek susiraukė, pajutęs nepažįstamą naujojo maisto skonį. 

Vakarėjant Argirosas išvirė truputį skystos miežinės košės, 
ketindamas pamaitinti Eleną. Košę pagardino medumi: dabar 
Elena buvo tokia pat bejėgė, kaip ir Sergijus. Ji suvalgė pusę 
paruoštos porcijos - labai nedaug, bet vis geriau, negu nieko. 

Rytuose patekėjo delčia, ir pailsusį Argirosą įveikė mie- 
gas. Bet jau po kelių minučių jį pažadino Sergijaus verksmas. 

+Vasilijus nuskubėjo prie sūnaus. Berniukas užsnūdo tik tada, 
kai už lango pragydo pirmieji gaidžiai. 

Vasilijui perštėjo akis; oras namuose tapo kažin koks tirš- 
tas. Matyt, iš pervargimo galvon šovė mintis apsilankyti pas 
Elenos tėvus ir paprašyti atsiųsti ką nors jam į pagalbą - ko ge- 
ro, taip prieš krikščionybės priėmimą šventajam Muametui nu- 
švito protas. Argirosas pasiėmė ištuštėjusį pieno ąsotį. Jei pri- 
žiūrėti Elenos ateitų kuris nors iš jaunesniųjų brolių ar seserų, 
Argirosas galėtų apsilankyti Skleroso fermoje - ar pasiųstų pie- 
no kurį nors žmonos giminaitį. 

Elenos tėvas, Aleksijus Moshosas, buvo notaras. Kai Ar- 
girosas pabeldė į duris, ėmė skalyti šunys - kaip ir visuomet. 
Išeiginėmis dienomis Moschosas mėgdavo užmiestyje medžioti 
triušius. Magistras kantriai laukė, kol uošvis, iškeikęs 1r pakal- 
binęs šunis, atidarys. 

Girdėjo, kaip Moschosas prisiartino, bet durų neatvėrė. Tik 
neramiai paklausė: 

- Kas ten? Ko reikia? 

- Čia Vasilijus. Man reikia pagalbos - serga Elena. 

Stojo ilga tyla. O paskui apstulbęs Argirosas išgirdo štai ką: 

- Verčiau jau eik, Vasilijau. Melsiuos už jus, bet ne daugiau. 

Čia niekas neserga - ir nesusirgs, jeigu aš tuo pasirūpinsiu. Ne- 
rizikuosiu visais vardan vienos, jau užsikrėtusios raupais. 

- Lai tą patį pakartoja tavo žmona! - sušuko magistras. 

- Dėl jos ir stengiuosi. 
 - Kodėl gi jūs, niekingi, beširdžiai žmonės... - Argirosas 
duso nuo įsiūčio ir kumščiais daužė duris. - Įsileiskite mane! 

- Skaičiuoju iki trijų, - šaltai atsakė Moschosas. - Paskui 
paleisiu šunis. Viens, du... | 

Vasilijus keikdamas pasišalino; nėmaž neabejojo, kad uoš- 
vis įvykdys savo pažadą. Kad ir kaip būtų šlykštu, bet Argiro- 
sas suprato Moschoso elgesį. Kaip pasielgtų pats magistras, jei 
Elena būtų sveika, o jos tėvas ateitų prašyti pagalbos? 

Jis atvirai sau pripažino, jog atsakymo į šį klausimą nežino. 

Kai Petras Sklerosas pamatė pieno atėjusį Vasilijų, jo vei- 
das ištįso. | 

- Vyliausi, kad jūsų žmona, galimas daiktas, užvalgė ką 
nors netinkama ir todėl sunegalavo, - pakeliui į karvidę pratarė 
jis. - Bet, matyt, viskas susidėjo kitaip? 

- Norėčiau, kad būtų taip, kaip sakote. 

- Aš taip pat, - atsiduso pienininkas. Kaip jis ir minėjo, sū- 
nelis, irgi vardu Petras, pagelbėjo tėvui valyti karvidę. Sklero- 
sas paėmė berniuką už rankutės ir parodė ją magistrui. - No- 
rėčiau, kad viskas baigtųsi štai taip. 

Ant laibo berniuko riešo ryškėjo trys gretimai išsirikiavu- 
sios žymės. Jos priminė rauples, bet Žmones šienaujantys rau- 
pai nesitenkina vos keliomis žaizdomis. 

- Ar čia karvių raupai? 

- Taip. - Pienininkas švelniai plekštelėjo berniukui. - Bėk, 
sūneli, nesipainiok gerajam ponui po kojų. 

Jis grįžtelėjo į Argirosą ir pridūrė: 

- Tuoj pamelšiu pieno. 

Ir šalia karvės pasistatė taburetę. 

- Kaip begyvuoja jūsų šeima? 

- Gerai, dėkui Viešpačiui, Dievo Motinai ir visiems šventie- 
siems. Jūs labai geros širdies, pone, jei domitės, kai pačiam 

ramybės neduoda savos bėdos. - Jis ištiesė magistrui ąsotį su 
pienu ir atsisakė imti pinigus. - Išties, neverta jaudintis. Imkite 
dykai ir maitinkite savo berniuką, kol žmona pasitaisys. 

Į pieninio sielos dosnumą Argirosas tegalėjo atsakyti dė- 
kingumu. Jis lygino Skleroso bei Elenos tėvo elgesį ir lingavo 
galvą. Kaip ir mūšyje, epidemijos metu atsiskleidžia tiek ge- 
riausi, tiek ir blogiausi žmonių bruožai. 

Jis sugrįžo namo. Elena vis karščiavo. Retsykiais ji atpažin- 
davo vyrą, bet dažniausiai skendėjo slogiame sapne. Vasilijus 
stengėsi ją vėsinti, bet kompresai ant Liepsnojančios kaktos 1š- 
džiūdavo taip greit, kad jis nebespėdavo jų keisti. 

Sergijus čiulpė karvės pieną. Tėvas vylėsi, kad pieno atne- 
šė pakankamai. Kaip ir Elenos atveju, Argirosas manė, jog 
nors šis tas - vis geriau, negu visiškai nieko. 

+ Ryte Elenai kiek palengvėjo. Ji pralinksmėjo, ir karštis ta- 
rytum nukrito. Sergijus, atvirkščiai, ėmė nerimauti. Kaip ir nu- 
matė Elena, kūdikio organizmas priešinosi naujam maistui. Ber- 
niukas kone visą laiką verkė ir kilojo aukštyn kojytes, o jo pil- 
vuke kaupėsi dujos. Argirosas pamanė, kad sūneliui pakilo 
temperatūra, tačiau nebuvo tuo tikras. 

Kai po pietų pasigirdo beldimas į duris, Argirosas net pa- 
šoko iš netikėtumo. Jis paliko Eleną ir nuskubėjo į prieangį. 

- Čia liga! - šūktelėjo tikėdamasis, kad ši žinia nuvys atėjū- 
ną - kad ir kas jis būtų. 

Didžiai Vasilijaus nuostabai, už durų nuskardėjo griausmin- 
gas juokas. 

- Jei ne liga, aš nebūčiau atėjęs, - graikiškai, su stipriu loty- 
nišku akcentu, atsakė už durų laukiantis vyriškis. - Esu dakta- 
ras, mane taip vadina. | 

Argirosas lengviau atsiduso, trečiuoju bandymu atšovė 
skląstį ir atlapojo duris. Pro jį į namus įžingsniavo žvalus gal še- 
šiasdešimties metų amžiaus vyriškis, augalotas ir plačiapetis. 
Didžiulė jo nosis kadaise buvo lūžusi; Žilstanti barzda skruostais 

ropštėsi aukštyn, pridengdama didžiąją odą nusėjusių rauplių 

dalį. | . 

Pastebėjęs Argiroso žvilgsnį, svečias garsiai nusijuokė. 

- O, kadaise buvau kone gražuolis, bet garbiame mano 
amžiuje tai nebeturi jokios reikšmės. O dabar sakykit, kas ser- 
ga ir kur jis, - įsispręsdamas pratarė daktaras. 

- Čionai. 

Magistras stabtelėjo, sutrikdytas grubių daktaro manierų 
bei tos aplinkybės, jog atvykėlis nepasakė savo vardo. 

- Aš Džianas Riarijo, - prisistatė gydytojas. - Arba Joanas 
Riarijus, jei kalbate graikiškai, kaip didžiuma čionykščių. 

Lotynų kalba, kuria pradžioje šnekėjo Romos gyventojai, 
liko antrąja oficialia kalba, bet buvo ne tokia populiari, kaip 
graikų. 

- Aš kalbu lotyniškai, - trumpai tarstelėjo Argirosas. - Jei- 
gu jums paprasčiau... - Riarijo maktelėjo galvą ir nekantriai 
mostelėjo. Magistras pridūrė: - Visų pirma norėčiau jus per- 
spėti: bijau, kad tai raupai. 

- Tikitės, kad aš apsigręšiu ir spruksiu? - vėl nusikvatojo 
daktaras 1r pirštais palytėjo savo rauplėtą kaktą. - Aš persirgau 
raupais ir jau nebeužsikrėsiu. Kad ir ką taukštų senos kūmutės, 
užsikrėsti gali tik kartą. Arba raupai tave pražudys arba paliks 
ramybėje - Žinia, jei liksi gyvas. 

- Tikrai? 

- Tikrai, antraip per pastarąjį mėnesį būčiau numiręs bent pen- 
kis šimtus kartų. Eime. Kas serga? Žmona? Vaikai? Juk ne meilu- 
žė, nes tokiu atveju laikytumėt ją kokioje nors kitoje vietoje. 

- Mano žmona, - be apmaudo atsakė magistras; jis suprato, 
jog Riarijo, tegul atžarus, bet ne piktavalis. - Mūsų berniukas, 
dėkui Dievui, kol kas sveikas. 

- Ak, raupai vaikams itin pavojingi. Tiek to, veskite mane 
pas žmoną. - Riarijo nusižiovavo taip, kad net sutreškėjo Žžan- 
dikaulis. - Nes manęs laukia dar keli vizitai. 

"Tuomet Argirosas pastebėjo, kad po daktaro akimis atgulė 
tamsūs ratilai. Matyt, šis seniai dirbo be poilsio ir visiškai išseko. 

Magistras palydėjo gydytoją į miegamąjį, pakeliui pasako- 
damas: 

- Man regis, Elenai šiandien geriau, nei pastarosiomis die- 
nomis. 

Ir išties - jo žmona atsipeikėjo ir, išvydusi Vasilijų su dak- 
taru, netgi išspaudė šypseną. 

Riarijo prie ligonės patalo elgėsi taip, tarsi ši apskritai ne- 
sirgtų. Palytėjo Elenos kaktą ir sumurmėjo: 

- O, labai gerai. 

Tada užčiuopė jos pulsą ir, atidžiai nužvelgęs pacientės vei- 
dą, pakartojo: 

- Labai gerai. 

Elena nusišypsojo vėl, paskui kilstelėjo ranką ir pasikasė 
skruostą. Regis, gydytojas šito nepastebėjo. 

- Veikiai pakilsite iš lovos, - pareiškė jis. - O dabar dirste- 
lėsiu į jūsų berniuką - noriu įsitikinti, kad ir jam nieko nenutiko. 

«Jis panašus į jus ar į tėvą? 

Elena nusijuokė. 

Riarijo prunkštelėjo. 

- Jūs, pone, eikite su manimi, leiskite Žmonai pailsėti. 

Prieangyje, kur jo nebesigirdėjo iš miegamojo, gydytojas 
galiausiai leido sau sunkiai atsidusti. 

Magistras stvėrė jį už rankos. 

- Juk jai geriau, tiesa? - paklausė jis, paskutinę akimirką 
nuleisdamas balsą. 

- Dažnai taip atrodo, - atsakė Riarijo, - kaip tik prieš pasi- 
rodant opoms. Ar pastebėjote išbėrimus ant veido, kuriuos ji 
lytėjo? Nuo to ir prasideda. 

Argirosui atrodė, jog gydytojo balsas ataidi iš kažkokių 
tolių. Nejau žavus, gyvybingas Elenos veidas apeis tokiais pat 
randais, kaip ir daktaro? Ne, dėl to jo meilė žmonai nesu- 
menks. Nieku gyvu - juk Vasilijus myli šią moterį ne vien už 1š- 
orinius privalumus. Tačiau jis baiminosi, kad subjaurota Elena 
pati ims savęs nekęsti, ir jos liūdesys amžiams aptemdys jų gy- 
venimą. | 

Ko gero, Riarijo skaitė jo mintis. 

- Nepergyvenkit dėl jos išvaizdos, - tiesiai pareiškė jis. - 


64 


Rūpinkitės, kad ji apskritai liktų gyva. Opos pasirodo ligos kri- 
zės atveju. Jei žaizdos pasidengs šašais ir ims gyti, ji gyvens. 
Antraip... 

- Ir jūs niekuo negalite padėti? 

Magistras suvokė maldaująs daktaro, bet šią akimirką bu- 
vo pasirengęs viskam. 

- Jei galėčiau, nejau nepagelbėčiau pats sau? - atsiliepė 
Riarijo ir šaižiai nusijuokė. - Nekenčiu raupų, jie mane siutina, 
nes aš prieš juos bejėgis. Jei, kaip kalbama, raupai yra Dievo 
prakeiksmas, norėčiau už juos prakeikti patį Dievą. 

Išgirdęs tokį piktžodžiavimą, Argirosas persižegnojo, bet 
daktaras pridėjo dar ir nepadorų dviejų pirštų gestą, kurio daž- 
nai griebiasi italai. 

- Jei būtumėt matęs tiek kančiose mirštančių vyrų, moterų, 
panašių į jūsų žmoną, ir vaikų, primenančių jūsų sūnų, kiek jų 
mačiau aš, jūs mane suprastumėt. Kai Dievas nubaudė Egiptą, 
faraonui labai pasisekė, nes Viešpats nepasiuntė jam raupų. 

Gydytojas palingavo galvą ir, regis, paskendo savo mintyse. 

- Kadangi jau atėjau, parodykit man sūnų. Bet jeigu jis už- 
sikrėtęs, niekuo nebegalėsiu jam padėti, - karčiai pridūrė dak- 
taras. 

Prie Sergijaus lovos išvydęs ąsotį su pienu 1r Švirkšlį, Ria- 
rijo pagyvėjo. 

- Ką čia turite? - pasiteiravo jis. Argirosas paaiškino. Dak- 
taras pagremžė smakrą I ir linktelėjo. - Išmintinga. Šį triuką tu- 
rėjau Žinoti. 

Jis prisiartino prie kūdikio ir delnu palytėjo kaktytę, o pas- 
kui, tarsi šito nebūtų gana, priglaudė prie jos lūpas. 

- Gal šio to ir esama, - galiausiai sumurmėjo jis, - bet kas 
pasakys tiksliai? Vaikai karščiuoja dėl aibės priežasčių. Jeigu 
tai pavojinga, netrukus pamatysite. 

Daktaras su mažuoju pacientu elgėsi švelniai bei linksmai, ir 
berniukas net nusišypsojo. Galiausiai Riarijo vėl paguldė mažylį 
į lopšį. | 

- Apgailestauju, kad negaliu suteikti jums vilties. Žinia, jūs 

mieliau pabendrautumėt su daktaru, kuris šnekėtų saldžias ne- 
sąmones. 

- Ne, man mielesnis jūsų sąžiningumas, - atsakė magistras. 
Vasilijaus žodžiai apstulbino Riarijo ir tuo pačiu paglostė jam. 
širdį. | 

Gydytojas trumpai linktelėjo ir žengė link laukųjų durų. 

- Dar vienas gailestingumo vizitas, - pratarė jis ir užvertė 
akis, tarsi stengdamasis įvertinti, kiekgi gailestingumo jam be- 
liko. - Sėkmės jums, Argirosai; po poros dienų - ar kai pasitai- 
kys proga - užsuksiu vėl. 

Jis linktelėjo dar kartą ir išėjo. 

Kitą savaitę Argirosas suprato, kodėl Riarijo taip nekentė 

raupų. Vasilijus bejėgiškai stebėjo, kaip charakteringos opos 
nusėjo Elenos veidą, rankas, kojas ir netgi nugarą bei pilvą. 
+ Iš pradžių dėmės buvo raudonos ir išburkusios. Ko gero, 
jas baisiai niežėjo, nes Elena kasėsi iki kraujo. Karštinė grįžo 
su ankstesne jėga, ir ligonė nuolat netekdavo sąmonės. Argiro- 
sas buvo priverstas skepetomis pririšti jos rankas prie lovos, 
kad nelaimingoji klejodama nesusidraskytų. 

Kai sąmonė grįždavo, ji raudodavo ir dejuodavo. 

- Aš būsiu pabaisa, Vasilijau, pabaisa. Nejau mylėsi mane 
tokią? 

Kad 1r ką jis sakė, neįstengė jos perkalbėti. Klausytis Ele- 
nos raudų buvo ne ką lengviau, nei stebėti, kaip valanda po va- 
landos ir diena po dienos ligos simptomai darosi vis šiurpesni. 
Retsykiais Argirosui dingodavosi, kad jis kraustosi iš proto. O 
kartais ir pats trokšdavo prarasti nuovoką. 

Ypač skaudu buvo suvokti, kad niekuo negali palengvinti 
žmonos kančių. Šluostydavo jos žaizdas kelis kartus per dieną. 
Vėsa galėjo kiek sumažinti karštį, bet įtrynimai riebalais, medu- 
mi ar kokiais kitais tepalais, kuriuos pirkdavo, neįveikdavo nie- 
Žėjimo. | 

Argirosas negalėjo priversti Elenos valgyti, ir per kankinan- 
čios karštinės dienas moteris labai sulyso. 

Jis išeidavo iš namo vien tam, kad parneštų Sergijui šviežio 

pieno. Berniukas palaipsniui priprato prie improvizuoto įtaiso 
su švirkšliu, kaip iki tol buvo pripratęs prie motinos krūties. Tai 
irgi liūdino Argirosą, nors derėjo pasidžiaugti bent tuo, kad 
sūneliui nekilo temperatūra. 

Vasilijus artimiau susipažino su Petru Sklerosu ir pastarojo 
šeima: jie buvo vieninteliai sveiki žmonės, su kuriais jis bendra- 
vo. Kelis kartus net sumojo mąstąs, jog norėtų jiems paprie- 
kaištauti - už tai, kad neserga raupais, - ir tučtuojau susigėsda- 
vo savo silpnadvasiškumo. 

Su apmaudu ir liūdesiu turėjo sau pripažinti, jog ažiausiasi | 
galėdamas išeiti pro duris, ir retsykiais susigalvodavo priežas- 
čių užtrukti bei nesiskubinti namo. Padėdavo Skleroso vaikams 
valyti karvidę, ginti karves pasiganyti parke ir atgalios. O kartą 
netgi pats pamelžė karvę. 

- Štai, Sergijau, - pratarė su kvailoku pasididžiavimu, sta- 
tydamas ant stalo pieno ąsotį. - Tavo tėvas primelžė šio pieno 
savo rankomis. Juk jis ypačiai gardus, tiesa? 

Sergijui tas žygdarbis nepadarė jokio įspūdžio. 

Elenai pastebimai pablogėjo. Raudonos dėmės virto pūslė- 
mis, kurios iš pradžių prisipildė šviesaus skystimo, o vėliau pū- 
lių. Elena blaškėsi karštinėje, ir pūslės sproginėjo, skleisdamos 
klaikų dvoką. Dabar ji visiškai nebevalgė, tik išgerdavo šiek 
tiek vandens. Vargšės moters nuovoka apsiblausė, savo kūną 
ji valdė ne ką geriau, nei mažasis Sergijus. 

Elenos alsavimas tapo sunkus bei kimus. Neskaitant opų, 
odą nusėjo mėlynės. Ji vis dar klejojo, bet judėjo vis mažiau. 
Visi tie požymiai klaikiai baugino Argirosą, ir jis nuskubėjo į 
Šventųjų Apaštalų bažnyčią pakviesti dvasininko paskutiniam 
patepimui. 

Nors ši bažnyčia didumu nusileido tik Šventosios Sofijos 
soborui, joje tarnavo vos keli dvasininkai. Vieni numirė, kiti pa- 
bėgo. Kai Argirosas pasakė, jog Elena serga raupais, tik vie- 
nas ryžosi eiti drauge. 

Likusius magistras išvadino bailiais. Dvasininkas, vardu Jo- 
safas, palytėjo Vasilijaus ranką. 

- Jie viso labo žmonės, sūnau mano, - pratarė prelatas. - 
Nereikalauk iš jų daugiau. 

- Kodėl gi jūs nepabijojote eiti? 

Josafas gūžtelėjo pečiais. Dvasininko krūtinę dengė tanki 
ruda barzda. 

- Dievas spręs savo nuožiūra. Ar likčiau, ar eičiau, aš Jo 
valioje. 

Magistras pagalvojo, ką į tai atsakytų Riarijo. 

Kai jiedu su dvasininku įžengė į namą, Elena nebealsavo. 
Josafas pasimeldė prie jos kūno, o paskui kreipėsi į Argirosą: 

- Ji jau surado ramybę ir išsivadavo nuo kančių. 

- Taip, - bukai atsiliepė Argirosas. 

Stebėdamasis suvokė, kad nieko nebejaučia. Tai priminė 
kardo paliktą žaizdą: žaizda yra, bet skausmas ateis vėliau. 

- Reikia suprasti, jog tokia Dievo valia, - pridėjo Josafas. - 
Ji pelnė amžiną gyvenimą, ir palyginti su juo šis pasaulis su savo 
kančiomis - tik mirksnis. 

- Taip, - pakartojo Argirosas, tačiau persismelkti ramiu 
šventojo tėvo tikėjimu nepajėgė. Vasilijus nesuprato, kodėl, 
norint pakliūti į rojų, reikia išgyventi savaitę pragaro. 

Josafas išėjo. Argirosas to nė nepastebėjo. Jis sėdėjo, ste- 
beilydamas į nebegyvą Elenos kūną. Net mirties akimirką ne- 
laimėlė neatsipalaidavo, liko iškreipta konvulsijų. 

Vasilijus nežinojo, kiek laiko šitaip iškiūtojo prie vedybinio 
jų guolio. Sergijaus verksmas privertė jį pakilti. Tėvas pakeitė 
vystyklus ir pamaitino berniuką. Buvusiame jųdviejų su Elena 
gyvenime sutuoktiniai retsykiais iš to pasijuokdavo. 

Plūstelėjo prisiminimai apie linksmas jų gyvenimo dienas, ir 
tik dabar Argirosas suvokė žmonos mirties faktą. Atsisėdo ša- 
lia sūnaus ir užsidengė veidą rankomis. Tik dabar ištryško aša- 
ros, ir raudos jis dar ilgai. 

Galiausiai, judėdamas perdėm mašinaliai, nelyginant bron- 
ziniai Hefaisto iš Iliados žmonės, Vasilijus prisivertė atlikti tą, 
kas neatidėliotina. Areto Saronito užuojauta atrodė veidmainiš- 

ka; valdininkas pastarosiomis pernelyg dažnai kartojo tuos pa- 
čius žodžius. Kaip ir paskutinįjį patarimą: 

- Eikite namo ir laukite karstadirbių. Jie netrukus ateis. 

Du skustagalviai katorgininkai išnešė kūną link vienos 1š 
didžiųjų kapo duobių, naujai iškastų už miesto ribos. Greta sto- 
vėjo sargybinis su ginklų. Jei katorgininkai ištvers epidemiją, 
juos paleis į laisvę. 

Jei ne Sergijus, magistras būtų atsidavęs nevilčiai. Kūdikis 
buvo pernelyg mažas, kažkas privalėjo juo rūpintis. Ir Argiro- 
sas neturėjo laiko gedėti žmonos. 

Vėl pagalvojo, ar nevertėtų berniukui pakviesti žindyvės. 
Anksčiau vengė šios minties manydamas, jog niekas nesutiks 
ateiti į namus, kuriuose yra ligonis. Gi dabar jau nebenorėjo ro- 
dyti Sergijaus svetimiems žmonėms be didesnio reikalo. Tik 
kūdikis priminė jam apie žmoną. Elenos giminaičių nebeskai- 
čiavo. Pasiuntė tėvui laišką, pranešdamas apie dukros mirtį, ir 
nusprendė nutraukti su Moschosais bet kokius ryšius. 

Kažkas pasibeldė į duris, ir Vasilijus pamanė, jog tai galėtų 
būti uošvis, atėjęs pareikšti užuojautos. Eidamas link durų, ma- 
gistras palytėjo durklą. Bet ant slenksčio stovėjo ne Aleksijus 
Moschosas, o Džianas Riarijo. 

Vos pamatęs Argiroso veidą, daktaras viską suprato. Jo 
pečiai sukumpo. 

- Prakeikimas, - išsunkė gydytojas. - Ji buvo jauna bei 
stipri, ir, jei būtų įveikusi krizę, aš būčiau galėjęs jai padėti. 
Kaip sunku netekti artimųjų. | 

- Ką apie tai išmanote? - atrėžė jam magistras. 

- Manote, aš niekada nebuvau vedęs? - Klausimas ir jame 
slypintis sielvartas privertė Argirosą atsitokėti. Po minutėlės 
Riarijo pasiteiravo: - Tikiuosi , Jūsų kūdikis sveikas? 

- Taip. 

- Bent šis tas. Man nepasisekė nė tiek, - veikiau pats sau, 
nei pašnekovui, sumurmėjo daktaras. Paskui pagyvėjo vėl. - 
Žinote, jeigu jums bus neramu, kad jam pučia pilvą, pakvieski- 
te mane. Gyvenu Švento Simono bažnyčios gatvėje, šeštos du- 

rys. Ar mokate rašyti? Taip? Puiku - galėsite palikti raštelį už 
durų - jei manęs nebus namie, o veikiausiai taip ir nutiks. Net 
jei kūdikiui paprasčiausiai pūs pilvą, suprantat? 

- Taip, ačiū jums. 

Riarijo prunkštelėjo, vėl atgaudamas cinišką toną. 

- Būčiau labiau nusipelnęs jūsų dėkingumo, jei būčiau išties : 
galėjęs kuo nors padėti. 

- Tačiau jūs mėginote. 

- Na, galimas daiktas. Kaip jau minėjau, raupai mane pri- 
veikė tiek, kiek tik įstengė. Daugiau jų nesibijau. - Jis garsiai 
nusikvatojo. - Et, lai skamba kvailai, bet man jie nebaisūs. 

Užtat magistras jų bijojo: ir jis, 17 Sergijus - jiedu abu liko 
pažeidžiami. Kiekvieną berniuko išgertą pieno porciją Vasilijus 
vertino kaip pergalę - juk kas byloja apie sveikatą, jei ne ge- 
ras apetitas? 

Kitą dieną Sergijus ėmė kaprizytis, bet, nepaisant Riarijo 
perspėjimų, tėvas pernelyg nesijaudino. Jis toliau rūpinosi liūd- 
nais reikalais, atlikusiais po Elenos mirties. Sukrovė jos daik- 
tus į maišus bei dėžes, ketindamas viską nunešti į Švento Simo- 
no bažnyčią, kur diakonai galės išdalinti juos vargstantiems. 

Paskui sūnus pravirko, ir Argirosas išsyk metė visus dar- 
bus. Jis suvokė skirtumą tarp paprastų kaprizų 1r verksmo, iš 
kurio galima spręsti, jog kūdikiui iš tiesų kažkas nutiko. Vasi- 
lijus nusiskubino į vaiko kambarį - manydamas, jog galėjo at- 
sisegti kuris nors kaulelis, kuriais sutvirtino mažylio vystyklus, ir 
įdurti sūneliu. | 

Tačiau iš pažiūros nenutiko nieko neįprasta. Net vystyklai 
liko sausi. Berniukas nustojo verkęs, bet atrodė kažkoks van- 
gus. Argirosas gūžtelėjo pečiais, palinko prie lopšio, paėmė 
kūdikį ant rankų ir tik per plauką nepaleido - tokia karšta jam 
pasirodė vaiko oda. 

Vasilijaus nugara nusruveno šaltukas. Tarsi nenorėdamas 
patikėti tuo, ką aptiko, jis pripildė švirkšlį pieno ir pasiūlė sūne- 
liui. Sergijus nurijo kelis gurkšnelius, bet po minutėlės viską at- 

pylė. Argirosas susupo mažylį į antklodę ir nuskubėjo į Riarijo 
namus. | 

: Laimei, daktaras nebuvo išėjęs. Pamatęs vaiką, jis apsi- 
niaukė. | 

- Karštis? - be užuolankų paklausė tėvo. 

Tas linktelėjo, nepajėgdamas atsakyti balsu. 

- Karštį gali sukelti tūkstančiai priežasčių, - pastebėjo gy- 
dytojas ir kilstelėjo antakį. - Atminkite, vaikus pykina nuo Va 
riausių ligų, ne vien nuo raupų. 

- Teisybė. Bet nuo raupų taip pat. Kaip nustatote raupus? 

- Iš bėrimo, kai jis pasirodo. | 

Argirosas neabejojo, kad per keturias laukimo dienas išsi- 
kraustys iš proto. Tas buvo matyti iš jo veido, ir Riarijo pridūrė: 

- Vaikams ši liga vystosi sparčiau, nei suaugusiems. Jei bė- 
rimas nepasirodys iki rytojaus ar, kraštutiniu atveju, iki poryto- 
jaus, galėsite manyti, kad jums pasisekė. 

Jis dingo namo gilumoje ir grįžo su nedideliu užkimštu bute- 
liuku rankoje. 

- Čia aguonų pieno sultys iš Egipto. Jos padės mažyliui už- 
migti, ir tai gerai. Ryt ryte ateisiu jo apžiūrėti. - Gydytojas pa- 
plojo Argirosui per nugarą. - Net jeigu čia raupai, ne visi nuo jų 
miršta. 

- Taip, - sutiko Vasilijus. 

Bet nejučia prisiminė, ką apie vaikų raupus Riarijo šnekėjo 
anksčiau. Pakeliui į namus jis valios pastangomis pamėgino at- 
sikratyti blogų minčių. 

Sugirdė sūneliui aguonų sulčių dozę ir lukterėjo, kol vaikas 
užmigo slogiu, kietu miegu. Pauostė vakarykščio pieno likučius 
ir susiraukė: pienas sugižo. Įsitikinęs, jog Sergijus giliai miega, 
Argirosas nusiskubino į Skleroso fermą. 

Prie durų Vasilijų pasveikino pienininko žmona. Moteris 
aiktelėjo, pastebėjusi niaurią svečio išvaizdą. Argirosas slopiu 
balsu papasakojo jai apie sūnelio ligą, ir pilnas Marijos veidas 
pablyško. 

- Dievo Motina, tik ne jūsų sūnelis įkandin žmonos! - šūk- 

telėjo jinai ir persižegnojo. - Kasdien dėkoju Dievui, kad jis 1š- 
saugojo gyvus mudu su Petru ir aštuonetą mūsų vaikų, o dabar 
mes abu savo maldose minime ir jus. Kas gali pasakyti, kuo 
savo siekiuose vadovaujasi Viešpats? 

- Tik ne aš, - atsakė Argirosas. 

Jis išsiblaškęs pasikasė niežinčią plaštaką. 

- Duokite savo ąsotį, aš jį pripildysiu. Žinau, kad nenorite 
palikti savo sūnelio nė minutėlei. Vaikai mums tokie brangūs, 
netgi kai jie dar visai maži, juk tiesa? - Marijos akys apsiniau- 
kė. - Mudu su vyru netekome dviejų vaikų ir apraudojome juos 
taip, tarsi būtume užauginę. Tačiau mes vis vien laimingesni už 
daugelį šeimų, kurias pažįstame. 

- Tiesa, - linktelėjo Argirosas; jo tėvai užaugino tik tris iš 
septynių savo vaikų. | 

Jis patraukė įkandin Marijos į karvidę - džiaugdamasis, 
kad tas pokalbis pagaliau nutrūko. Moteris praskalavo ąsotį ir 
primelžė į jį šviežio pieno. Melžiama karvė į viską žvelgė su ste- 
bėtinu liūdesiu. Marija, kaip ir jos vyras, atsisakė imti pinigus. 
Argirosas su ašaromis akyse padėkojo pienininkei; jį iki sielos 
gelmių jaudino net menkiausia gerumo apraiška. 

Beveik neprabusdamas, Sergijus truputį užvalgė ir šįsyk 
neatpylė maisto. Argiroso širdyje vėl suruseno viltis. Jis nu- 
sprendė atsigulti ir nors šiek tiek numigti. Tačiau miegas nebu- 
vo ramus, ir Vasilijus kone nudžiugo išgirdęs, kaip po saulėte- 
kio į duris pasibeldė Riarijo. Šeimininkas išsyk šoko iš patalo 
atidaryti durų. 

Bet Riarijo nė nemėgino jo guosti. Kai magistras palydėjo 
daktarą į vaiko kambarį, šis niauriai murmtelėjo: 

- Jau matosi pirmieji bėrimo požymiai. 

Argirosas matė: gydytojas neklysta. Berniuko veidą nusėjo 
išsipūtusios raudonos dėmės. 

- Ar tai pavojinga? - paklausė blogos nuojautos pagautas 
Vasilijus. Ko gero, atsakymas akivaizdus. | 

- Taip, - tiesiai atsakė daktaras: jis neaušino burnos tuščiai. 
- Kuo sparčiau vystosi liga, tuo prastesnė prognozė. 

- Kuo galiu jam padėti? Juk turėtų būti kokia nors priemonė! 

Magistras 1r toliau, nė pats nepastebėdamas, nagais gremžė 
delną. | 

Riarijo liūdnai papurtė galvą. 

- Padėti galite tik tuo, kuo padėjote žmonai. Rūpinkitės 
mažyliu, kaip tik įstengsite. Maudykite jį vėsiame vandenyje, 
muškite karštį. Stenkitės, kad valgytų, - jam reikia jėgų. Jei 
pristigsite aguonų sulčių, ateikite pas mane. Melskitės, jei ma- 
note, kad tai naudinga. 

Kai Argirosas pirmąkart išgirdo daktarą grubiai atsiliepiant 
apie maldą, stačiai nustėro iš nuostabos. Tačiau dabar magist- 
ras tik linkčiojo. Jis vis dar tikėjo, kad malda gali išgelbėti ligonį 
- bet tik retais atvejais. 

Riarijo išėjo, ir Argirosas pasiliko vienas su sūneliu. Jis 
kaip įmanydamas stengėsi kovoti su progresuojančia liga. Ma- 
nė nebeįstengsiąs patirti nieko šiurpesnio už tai, ką teko išgy- 
venti prie Elenos patalo. Dabar suvokė klydęs. Atrodė, neva 
kažkokio klaikaus užkeikimo dėka ligos tėkmė paspartėjo 
tiek, jog Argirosui beliko stebėti, kaip Sergijaus būklė kas va- 
landą vis blogėja. Kad ir ko ėmėsi, raupų plitimo nepristabdė 
niekas. 
Vienintelė bent kiek naudinga priemonė - aguonų sultys. 
Jos gelbėjo berniuką nuo baisaus niežėjimo, kuris taip kankino 
Eleną. Sutemus vaiko kūną nusėjo pūliniai. Viskas baigėsi ne- 
1lgai trukus po to, kai panaktiniai gatvėse įžiebė žibintus. Sergi- 
jus negiliai atsiduso 1r liovėsi alsavęs. Dar kelias minutes išse- 
kęs tėvas nepajėgė suvokti, kad sūnelio jau nebėra. 

Kai pagaliau tą įsisąmonino, išbėgo iš namų, kuriuose pra- 
sidėjo 1r pasibaigė jo jaunos šeimos gyvenimas, tarsi tie namai 
būtų prakeikti. Jis taip 17 galvojo. Buvo pasirengęs už kelis va- 
riokus nusipirkti fakelą ir padegti namą - ir visai nesvarbu, kad 
tokiu atveju supleškėtų pusė Konstantinopolio. Vasilijus it ne- 
regys klajojo tamsiomis sostinės gatvėmis ir alėjomis. 

Atsitokėjo, eidamas pro Švento Simono bažnyčią. Vėliau 
Argirosas nusprendė, jog, ko gero, kojos neatsitiktinai atnešė 

jį čionai. Jis prisiartino prie Riarijo namo. Iš visų pažįstamų 
žmonių būtent daktaras galėjo numalšinti jo skausmą ir paleng- 
vinti kančias. 

Kai nakčia pasigirsta beldimas į duris, vyrai paprastai arti- 
nasi prie jų su Žibintu vienoje rankoje ir su vėzdu ar durklu ki- 
toje, pasirengę duoti atkirtį plėšikams. Bet daktaras buvo pra- 
tęs prie vėlyvų lankytojų. Supstydamasis į antklodę, jis išsyk 
atlapojo duris. 

- Taip? Kas nutiko? - paklausė Riarijo ir kilstelėjo žvakelę, 
norėdamas įžiūrėti atėjusį. 

Daktaras pažino Argirosą, ir jo veidas apsiniaukė. 

- Vadinas, taip greit?.. - pasiteiravo jis, nebelaukdamas at- 
sakymo. - Verčiau užeikite vidun. Aš turiu vyno. 

Riarijo pripylė aliejaus ir uždegė kelis svetainės šviestuvus, 
nubraukė ant kėdės numestus drabužius ir rankos mostu pakvie- 
tė magistrą prisėsti. Visur kur aplink mėtėsi rūbai, knygos ir me- 
dicinos reikmenys. Vieniši vyriškiai paprastai būna arba labai va- 
lyvi, arba atvirkščiai. Daktaras priklausė antrai kategorijai. 

- Štai. - Jis pastūmė Argirosui molinį ąsotį, kitą tokį pat pa- 
sistatė sau, nesiteikdamas ieškoti taurių. - Išgerkite. 

Vasilijus išgėrė. Jo sielvartas sugėrė vyną it kempinė, ir 
svaigalai vyriškio nepaveikė. Magistras nuleido ąsotį. 

- Bet kodėl?.. - šūktelėjo jis, ir kambaryje nuaidėjo aimana. 

- Kai ateis Paskutiniojo Teismo diena, paklauskite Dievo, 
- atsiliepė Riarijo. - Aš ketinu paklausti. Ir lai Jis sugalvoja tin- 
kamą atsakymą, antraip priversiu Jį sumokėti. Kadaise turėjau 
mylimą žmoną, dvi dukras, kurių nepajėgiau aprūpinti kraičiu, 
ir veidą, į kurį buvo malonu žiūrėti. O per dvi savaites... bet jūs 
tą Žinote. 

- Žinau. - Argirosas godžiai gurkštelėjo iš ąsočio ir tęsė: - 
Aš taip pat noriu užsikrėsti. Kodėl gi sėdžiu čia gyvas 1f SVEI- 
kas, kai tuo tarpu jie pražuvo? 

Jis vėl pasikasė plaštakas. 

- Niekada nenorėkite susirgti raupais, - labai rimtai pratarė 
Riarijo. - Niekada. Jei norite, nusinuodykite, arba iššokite pro 

langą, bet raupų nesišaukite. Džiaukitės, kad nežinot, apie ką 
kalbat. 

Daktaras įsmeigė į magistrą akis, Žaižaruojančias nuo švies- 
tuvų ugnies. To įdėmaus žvilgsnio sutrikdytas Argirosas vėl 
kilstelėjo prie lūpų ąsotį. Riarijo nusigręžė. Net išgėręs jis ne- 
prarasdavo blaivaus proto. | 

- Atsargiau su norais, - kilsteldamas antakius sukuždėjo 
šeimininkas. - Galimas daiktas, jūs jau užsikrėtėt. 

- A? Apie ką jūs šnekat? 

- Pažvelk į savo rankas, kvaily! 

Magistras padėjo ąsotį ir dirstelėjo į rankas. Širdis suspurdė- 
jo iš siaubo. Ant pirštų ir plaštakų ryškėjo keli neapkenčiami, 
dabar taip gerai pažįstami spuogai. Keli jų jau pavirto pūslėmis. 

- Negali būti! - šūktelėjo Vasilijus. - Aš nesergu! 

Riarijo priėjo prie svečio, palytėjo kaktą ir tvirtais jautriais 
pirštais patikrino pulsą. 

- Jūs nesergat, - galiausiai sutiko jis. Žodžiai nuskambėjo it 
kaltinimas; daktaras suraukė antakius. - Bet kodėl ne? Juk čia 
raupų opos. Kodėl jų tiek mažai? 

- Nežinau. | 

Kad ir kaip absurdiškai skambėtų, Argirosas pasijuto kaltas. 

Riarijo toliau jį tyrė - lytėjo, čiuopė, bet niekaip nepajėgė 
suvokti, kodėl Vasilijus neatrodo paliegęs. Magistras ir pats 
niekaip negalėjo suprasti. Jis regėjo, kaip raupai subjaurojo, o 
paskui nužudė Eleną, matė, kaip liga nuvarė į kapus sūnelį, o jo 
paties kūną nusėjo tik saujelė nekenksmingų spuogelių. Jei Die- 
vas visgi nusprendė išpildyti Argiroso prašymą, Jo sprendimas 
atrodė it pajuoka. 

Ūmai Vasilijus plekštelėjo delnu sau per kaktą. 

- Aš kvailys! 

- Mielai patikėčiau, bet kodėl gi jums taip atrodo? - pasi1- 
teiravo Riarijo. 

- Nemanau, jog susirgau raupais. 

- Tuomet kas gi tai? - Daktaras linktelėjo į pūsleles ant 
Argiroso rankų. 

- Kaipgi šią ligą vadino pienininkas, kurio berniukas buvo 
užsikrėtęs?.. Karvių raupai, štai kas čia. Norėdamas parnešti 
Sergijui šviežio pieno, aš kelis kartus pats melžiau karvę. 

- Jūs teisus, ir aš taip pat kvailys, - liūdnai palingavo galvą 
Riarijo. - Juk ne kartą gydžiau melžėjas - nuogąstaujančias, jog 
užsikrėtė juodaisiais raupais. Dabar, kai aplink tiek daug tikrų 
ligonių, visų pirmiausiai galvoju apie juoduosius raupus ir visiškai 
pamiršau kitokius. 

Nepaliaudamas bambėti, daktaras išėjo iš kambario. Grį- 
žo, nešinas dviem ąsočiais. 

- Dabar prireiks dar šlakelio vyno. 

- Nenoriu gerti, švęsdamas išsigelbėjimą, - pastebėjo ma- 
gistras. 

- Tuomet gerkite, kad gertumėt, ar kad užsimirštumėt, ar 
stačiai gerkite, palaikydamas man kompaniją, nes aš noriu nu- 
sitašyti. Gerkite, ir viskas. 

Riarijo skalpeliu atkimšo ąsotį, kilstelėjo prie lūpų ir atlošė 
galvą. 
 Argirosas pasekė jo pavyzdžiu. Pagaliau saldus vynas ėmė 
veikti. Magistras priekaištingai pažvelgė į Riarijo. 

- Kokia nauda iš jūsų, daktarų, jei negalite išgelbėti nė vie- 
no ligonio? 

Riarijo neįsižeidė. Jis nuleido galvą ant rankų ir atsiduso. 

- Norėčiau, kad galėtume. Bet įsidėmėkite štai ką: mes at- 
statome kaulus, gydom žaizdas bei nudegimus, o retsykiais net- 
gi vikriai darbuojamės peiliu. 

Magistras linktelėjo. 

- Ak, taip, tą mačiau armijoje. Bet atmenu ir iškiūsi žygius, 
kurie nuo pat pradžių buvo pasmerkti žlugti, nes pusė kareivių 
pradėjo viduriuoti krauju, 1r niekas negalėjo jiems pagelbėti. 

- Teisybė, Žinau; taip pasitaiko. - Riarijo kiek patylėjo, o 
paskui atsargiai tęsė, tarsi nusprendęs pasidalinti seniai puose- 
lėjama svajone, iš kurios Argirosas galėjo pasišaipyti. - Bet iš 
tiesų norėčiau išmokti įveikti ligą anksčiau, nei ji prasideda. 

Ir išties, magistras kone nusikvatojo. 

- Ir kaip ketinate tą padaryti? 

- Iš kur man žinot? - susierzinęs atsiliepė Riarijo. - Vis 
mąstau apie Ponto karalių Mitridatą - prisimenat, tą, kuris taip 
atkakliai kovėsi su Roma Pompėjaus ir Sulos laikais. Jis tapo 
toks nebejautrus nuodams (mat dažnai gerdavo juos mažomis 
dozėmis), kad, nusprendęs nusižudyti, nebegalėjo nusinuody- 
ti ir kreipėsi pagalbos į savo samdinį. 

- Nuostabu, - pastebėjo Argirosas. - O iš kur jūs gausite 
mažytę ligos dozę? Be to... 

Ūmai jis nutilo ir liko sėdėti prasižiojęs. Prisiminė Petrą 
Sklerosą, jo apkūnią laimingą žmoną, aštuonetą jų vaikų - visi 
jie buvo sveiki, nors Konstantinopolyje siautė raupai. Prisiminė 
karvių raupų žymes ant mažojo Petro rankutės - be abejo, visi 
likusieji Skleroso šeimos nariai taip pat persirgo šia liga. Prisi- 
minė ir Riarijo pasakojimą apie melžėjas, nuogąstaujančias, 
kad užsikrėtė juodaisiais raupais. 

- Vardan Švenčiausiosios Mergelės ir visų šventųjų, - su- 
kuždėjo magistras. 

- Kas nutiko? 

Regis, Riarijo apgailestavo pasidalinęs savo svajonėmis su 
magistru. 

Argirosas kliūdamas išsakė daktarui savo spėlionę. Baigęs 
nusprendė, kad dabar Riarijo išvadins jį idiotu. 

Gydytojas lėtai sugniaužė kumščius. Jo veide išplito išraiš-. 
ka, kurią Argirosas perprato neišsyk. Vasilijus prisiminė laikus, 
kuomet tarnavo armijoje: kartą pamiškėje jis užtiko laukinę ka- 
tę, kuri medžiojo voverę. Katė atrodė lygiai taip susikaupusi, 
kaip dabar Riarijo. 

- Palaukite, - sukuždėjo daktaras. - Argirosai, ar suvokia- 
te, kokį galingą ginklą įteiksite gydytojams, jei esat teisus? 

- Jei teisus, - pakartojo magistras. - Bet kaip tą patikrinsite? 

- Žinau, kaip būtų galima patikrinti, - pareiškė Riarijo. - 
Reikia paimti truputį pūlių iš ligonio žaizdų ir jais užkrėsti žaizdą 
žmogaus, kuris jau persirgo karvių raupais. Jei po to vargšelis 

nenusigaluos, vadinas, juodaisiais raupais jis jau niekada 
nebeužsikrės. 

- Manding, jūs teisus. Taip ir padarykite. 

- Bet su kuo gi man eksperimentuoti? - su pašaipa paklau- 
sė daktaras. - Koks beprotis šitaip rizikuos savo likimu? 

- Aš, - atsakė Argirosas. 

- Nekvailiokit, bičiuli. Jeigu jūs klystate, užsikrėsite iš tiesų, 
ir ne kvailo noro išsipildymo vardan. 

Magistras ištiesė rankas. 

- Ko gi man bijotis? Mano gyvenimas vis vien jau 2 
tas į šipulius. 

- Dabar jūsų lūpomis kalba vynas. Ir jūsų sielvartas. | 

- Ryte būsiu blaivus ir pakartosiu tą patį. O kalbant apie 
mano sielvartą... net jeigu sulauksiu Matūzalio amžiaus, vis 
vien nesiliausiu gedėjęs. Kas jau kas, o jūs turėtumėt tą Žinoti. 

Riarijo suraukė antakius ir nenoriai linktelėjo. Ir vis dėlto 
pratarė: 

- Eikite namo ir gulkitės miegoti. Jeigu jums pakaks kvailu- 
mo ateiti ryt ryte, viską apsvarstysime. Jeigu ne, aš jums neprie- 
kaištausiu, galite neabejoti. | 

Argirosas nenorėjo grįžti namo: pastarųjų savaičių prisimi- 
nimai buvo pernelyg kartūs, ir magistras abejojo įstengsiąs ir 
toliau gyventi netekčių paženklintuose namuose. Galiausiai vis- 
ką išsprendė kojos. Jos tapo švininės, ir jam nepavyko pakilti 
iš už stalo. Galva sukosi it Scilės verpetas. Vasilijus vėl susmu- 
ko į kėdę tr išsijungė. 


Kai prabudo, galva atrodė tokia sunki, jog Argirosui pasi- 
dingojo, neva jis mirė ir pakliuvo į pragarą. Sudejavo kartą, ki- 
tą ir vos pažino savo paties balsą. 

Riarijo slankiojo po kambarį; jo balsas irgi skausmingai 
raižė klausą. 

- Yra du vaistai nuo pagirių, - pratarė daktaras. - Vienas jų 
- kopūstai, o antras - vėlgi vynas. Nuo kopūstų man visuomet 
bloga. Imkite. 

Argirosas pamanė, jog nelaimingas jo skrandis jau nebe- 
priims vyno iš puodelio, kurį paslaugiai tiesė Riarijo, bet skran- 
dis vyno neatsisakė. Po kurio laiko Vasilijus vėl pasijuto žmo- 
gumi - tiesa, itin melancholiškai nusiteikusių. 

Sukritęs veidas ir paraudusios akys bylojo, kad daktarą 
taip pat kamuoja pagirios. Riarijo siektelėjo riekelės duonos, 
bet ūmai krūptelėjo ir padėjo ją atgal. 

- Aš jau per senas tokios rūšies pramogoms: 

- O aš dusyk už jus jaunesnis, bet tokioms pramogoms jau 
prieš daugelį metų tapau per senas. - Magistras atsisėdo tiesiai 
ir tuojau pat šito pasigailėjo. - Raupai! 

Riarijo smalsokai dirstelėjo į svečią. 

- Jūs neatsisakote savo ketinimų? 

- Juk pasakiau, negi ne? Aš prisimenu. Tai vienintelis iš 
paskutiniųjų dalykų, kuriuos išties prisimenu. 

- Leiskite jus apžiūrėti, - tarstelėjo gydytojas ir paėmė Ar- 
giroso rankas. Tas irgi pažvelgė į jas. Pūslės jau pasidengė šva- 
riais rudais šašais. Daktaras krenkštelėjo. - Ak, jūs jau sveiks- 
tate. Tuomet eime. Kadangi taip nekantraujate atsidurti bevar- 
dėje Pelagijos kapinių duobėje tarp visokių kitokių savižudžių, 
aš jums padėsiu pasiekti savo tikslą. 

- Jei būtumėt tuo tikras, nė nemėgintumėt, - pastebėjo Va- 
silijus. | 

- Ko gero, ne. Negana to, atsisakyčiau mėginti, jei nebū- 
čiau įsitikinęs, kad neužsikrėsiu pats. 

Taip taręs Riarijo suskato vaikštinėti po namą lūkuriuoda- 
mas, jog kas nors ateis ir praneš apie naują susirgimo atvejį. 
Neilgai trukus jau pradėjo nekantrauti, nes vakar tokiu metu 
buvo kviečiamas į tris vietas išsyk. Bet šiandien praėjo daug 
laiko, kol galiausiai į duris pabeldė raudanti moteris. 

- Mano vyras! Eime greičiau! Mano vyras užsikrėtė raupais! 

Argirosas ir Riarijo prisimerkė nuo ryškios ryto saulės. 
Sielvartaujanti moteris nieko nepastebėjo. Argirosą ji palaikė 
antru gydytoju. 

Stovint prie ligonio patalo, magistrui susuko skrandį. Nelai- 

mingojo išvaizda pernelyg aštriai priminė tik ką patirtus išmėgi- 
nimus, slaugant Eleną ir Sergijų. Opos nusėjo vyriškio veidą bei 
galūnes; tačiau kol kas jose telkšojo šviesus skystimas, o ne 
pūliai. | | 

- Arjis gyvens? - tyliai paklausė Argirosas, kad jo neišgirs- 
tų gretimame kambaryje raudanti moteris. 

- Galbūt, - atsiliepė Riarijo. - Temperatūra ne tokia aukš- 
ta, kaip dažniausiai pasitaiko, ir pulsas labai stabilus. 

Daktaras dirstelėjo į magistrą. Argirosas prisivertė linktelėti. 

Riarijo išsitraukė iš krepšio skalpelį; Vasilijus nusprendė, 
jog čia tas pats instrumentas, kuriuo vakar vakare šeimininkas 
atkimšinėjo vyno ąsočius. Daktaras šiek tiek įpjovė dešinės 
magistro rankos nykštį. Tas vos nepatraukė rankos. Kaip pa- 
aiškėjo, savo valia ryžtis užkrečiamam ir neprarasti šaltakrau- 
jiškumo buvo netgi sunkiau, nei eiti į mūšį. 

Kažin ką mykdamas panosėje, Riarijo skalpeliu įpjovė ke- 
lias ligonio opas. Jų skystimo pernešė į žaizdelę ant Argiroso 
rankos, o tada ją sutvarstė. Ir mąsliai pažvelgė į skalpelį. 

- Jei ant jo liko užkrato, teks kaip reikiant nuplauti, kad 
galėčiau naudotis vėl. | 

Po kelių minučių jis išėjo, ketindamas parekomenduoti li- 
gonio Žmonai tas pačias procedūras, kurias Argirosas atlikda- 
vo Elenai: šluostyti kūną vėsiu vandeniu, laikytis ramybės - ir 
duoti visų nekenksmingų raminančių, iš kurių, beje, buvo mažai 
naudos. Jie nė negalėjo pagelbėti sergančiam. 

Argiroso nykštys ėmė trūkčioti. Nesvarbu. Jeigu jis teisus, 
čia slypi kai kas stipriau už bet kokį gydymą, nes visi persirgu- 
sieji karvių raupais niekada neužsikrėsdavo juodaisiais. 

O jeigu jis visgi klysta, ką gi, Riarijo jau sakė, ko tikėtis 
tokiu atveju. Šiaip ar taip, netrukus viskas paaiškės. 


Vizitai pas Riarijo virto kasdieniu ritualu. Daktaras apžiūrė- 
davo Argirosą, patikrindavo jo temperatūrą ir pulsą. Paskui 
daktaras paprastai subambėdavo: "Kol kas gyvas", įpildavo pa- 
cientui stiklinaitę vyno - nedidelę stiklinaitę - ir siųsdavo namo. 

Ši rutina magistro gyvenimui suteikė prasmės, apie kurią pa- 
mažėle rikiavosi ir jo gyvenimas. Palaidojęs Sergijų, Vasilijus po 
savaitės grįžo į tarnybą. Magistrato darbuotojų ženkliai sumažėjo, 
vieni jų žuvo, kiti apraudojo artimuosius ar rūpinosi ligoniais. Bet 
darbų apimtis liko tokia pat. Nuovargis - kone tokia pat galinga 
skausmo malšinimo priemonė, kaip ir vynas. 

Po trijų savaičių iš įpjovos ant Argiroso piršto beliko baltas 
randas. Magistrui jau nusibodo klausytis vis tos pačios Riarijo 
frazės. 

- Manding, šitaip ir liks? - reikšmingai paklausė Vasilijus. 

- O, veikiausiai, jau kurį laiką ir aš taip manau, - atsakė dak- 
taras. - Yra dar viena problema: mes žinome, kad jūs galėjot tu- 
rėti imunitetą ligai ir prieš užsikrėsdamas karvių raupais. Jūs slau- 
gėte žmoną bei sūnelį ir, kaip matote, nuo jų neužsikrėtėte. 

Argirosas nustėro. Jis pasijuto apgautas. 

- Vadinasi, tas, ką padariau, buvo beprasmiška? 

- Ne, ne, ne ir dar kartą ne. Jūsų atvejis yra įrodymas, bet 
tik iš dalies. Neseniai atlikau dar vieną patikrinimą. Ar žinote, 
kad raupų išvengė ne tik Sklerosai, bet ir kone visos pienininkų 
šeimos? 

- Nežinojau, betgi taip ir turėtų būti, nejau ne? Juk kaip tik 
pienininkai ir turėjo pirmi persirgti karvių raupais. 

- Teisybė. Ši aplinkybė ir privertė mane patikėti jūsų teisu- 
mu, nors nežinia, ar jūs buvote imlus raupams, ar ne. Karvių 
raupais užkrėčiau kelias dešimtis žmonių 1r vėliau pamėginau 
užkrėsti juos juodaisiais. 

- Ir?.. - Argirosui norėjosi prišokti prie Riarijo ir stačiai 1š- 
purtyti atsakymą. - Vardan Švenčiausiosios Mergelės, > 
gi, ar jie gyvi? 

Daktaras iš papratimo kreivai šyptelėjo. 

- Turiu jums pasakyti, kad visi jie gyvi. 

- Tuomet... pavyzdžiui, jei miesto prefektas įsakytų visiems 
Konstantinopolio gyventojams užsikrėsti karvių raupais, arba 
neilgai trukus po gimimo užkrėsti jais vaikus... 

- Nė vienas Iš tų žmonių vėliau nebesusirgtų raupais, - už- 

baigė magistro mintį Riarijo. - Aš taip manau. Su šiuo atradimu 
jau pradėjau pažindinti kitus gydytojus. Netrukus žinia pasklis. 

Argirosas palaimingai persižegnojo ir nuleido galvą maldai. 

- Ir dėl ko gi dabar meldžiatės? - pasiteiravo Riarijo, nu- 
traukdamas užsitęsusį magistro tylėjimą. 

- Prašiau atleisti Viešpaties už tai, jog drįsau suabejoti Jo 
valia, - nuolankiai atsakė Argirosas. - Dabar pagaliau supratau, 
kodėl Jis siuntė sielvartą man ir tiems, kuriuos myliu... mylėjau. 
- Paskutinieji žodžiai vėl pažadino širdgėlą. Argirosas pasisku- 
bino pridurti: - Jeigu jie nebūtų susirgę, aš nebūčiau padaręs 
atradimo, kuris gali išgelbėti gyvybes daugeliui nelaimingųjų. 
Tiesa, jog buvau tik įnagis Viešpaties rankose. 

- Nesąmonė, - atkirto daktaras. - O kaipgi visi kiti, kurie 
susirgo 1r mirė epidemijos metu? Jei Dievas visus juos pražudė 
vien tam, kad du iš jų atkreiptų jūsų dėmesį, turiu pasakyti, 
kad man Jisai - kruvinas žudikas. 

- Ne, - paprieštaravo Argirosas. - Pagalvokite: jei liga ne- 
būtų taip išplitusi, aš būčiau ėjęs pas Žindyvę, o ne pas pieninin- 
ką, ir niekada nebūčiau sužinojęs apie karvių raupus. Tačiau aš 
baiminausi parsivesti į namus žindyvę ir tuomet susipažinau su 
Sklerosu bei jo šeima. 

- Konstantinopolyje kiekvienas mano esąs teologas, - su- 
niurnėjo Riarijo. - Visiška kvailystė, jeigu jus domina mano 
nuomonė. 

- Nedomina, - aštriai atsiliepė magistras. 

Jam buvo sunku pripažinti, kad Elena ir EA mirė be- 
prasmiškai, be jokio tikslo. 

Bet po minutėlės Vasilijus atsiprašė daktaro. Jei ne Riarijo, 
jis nebūtų užčiuopęs sąsajų tarp juodųjų ir karvių raupų. Atei- 
nančiais metais gydytojai jau nebebus tokie šiurkštūs bei ciniš- 
ki, nes jų rankose atsidurs ginklas, pajėgiantis įveikti vieną iš 
didžiausių grėsmių žmonijai. Galimas daiktas, kai kuriuos dak- 
tarus jis išvaduos nuo nusivylimo Dievu ir nuo pragaro kančių. 

“Šiomis mintimis Argirosas nepasidalino su Riarijo. Žinojo, 
ką galėtų atsakyti gydytojas. | 

/ III /  ETOS KOSMOU 6818 


Vasilijaus Argiroso šešėlis virto nedidele tamsia dėmele ant 
medinio denio. Saulė kybojo kone pačiame zenite, aukščiau, 
nei Vasilijui kada nors teko regėti. Jis delnu pridengė akis nuo 
negailestingų spindulių ir pažvelgė už bušprito, į pietus. Priešaky 
plytėjo mėlyna, neaprėpiama ir netrikdoma Viduržemio jūros 
erdvė. 

Jis grįžtelėjo į pro šalį skubantį jūreivį. 

- Ką sako kapitonas, ar šiandien pamatysime žemę? 

Liesas, saulės nusvilintas jūreivis, dėvintis tik klubų raištį ir 
sandalus, kreivai šyptelėjo: 

- Vargu bau šiandien, pone. 

Graikiškai jis kalbėjo su stipriu šnypščiu egiptietišku ak- 
centu. Šis jūreivis keliavo namo. 

Argirosas ketino pasiteirauti dar kai ko, bet vaikinas jau iš- 
garavo. Jo laukė darbas, o laivo keleiviai ničnieko neveikė, tik 
plepėjo arba lošė kauliukais - kelionės metu Argirosas išlošė 
kelias auksines nomismas. Tačiau didžiąją laiko dalį praleido 
liūdėdamas. 

Atminė laikus, kai džiaugdavosi galimybe visai savaitei pa- 
sinerti į apmąstymus. Taip buvo seniau, iki žmonos ir mažojo 
sūnelio mirties. Anuomet, prieš dvejus metus, Konstantinopolį 
nusiaubė raupų epidemija. O dabar, dykomis valandomis, min- 
tys vėl krypo į praeitį. Argirosas vėl pažvelgė į pietus - vilda- 

masis, kad, jei susikaups ties šiandienine užduotimi, prisimini- 
mai atsitrauks. Kartais tai pagelbėdavo, kartais ne. Šiandien 
nepadėjo - beveik nepadėjo. 

Ir visgi apleisti imperijos sostinę - vadinas, atsiplėšti nuo 
įsisenėjusio liūdesio. Štai kodėl jis pats pasisiūlė vykti į Alek- 
sandriją. Bičiuliai magistrai žiūrėjo į Vasilijų 1t į beprotį. Ko ge- 
ro, tokiu jį ir laikė. Nė vienas, turėjęs reikalų su El neiš- 
vengė nemalonumų. 

Bet šiuo metu Argirosas stačiai šaukėsi bet kokių sunkumų 
- kuo jų daugiau, tuo geriau. Būtų norėjęs be atvangos kautis 
su keblumais dabartyje, kad nebūtų kada galvoti apie kančių 
sklidiną praeitį. Jis galėtų... 

Iš susimąstymo Vasilijų išplėšė šūksnis, nuskardėjęs prie 
kairiojo borto turėklų. 

- Švyturys! - šaukė vienas keleivis - matyt, iš tų, kurie irgi 
neturėjo ką veikti. - Aš matau švyturį! 

Jis ištiesė ranką į priekį. 

Argirosas nusiskubino prie borto, atidžiai žvelgdamas nuro- 
dyta kryptimi. Be abejo, virš lygutėlio jūros horizonto kilo bal- 
tas bokštas. Magistras liūdnai palingavo galvą. 

- Galėjau pastebėti jį anksčiau, jei būčiau Žiūrėjęs į pietry- 
čius, 0 ne stačiai į pietus, - pratarė Vasilijus. 

Keleivis nusijuokė. 

- Ko gero, jūs pirmąkart keliaujate jūra, jei manote, kad 
mes plaukiame tiesiai tenai, kur vykstame. Turiu pasakyt, 
mums pasisekė, jog išnirome taip arti. Nereikės mesti inkaro 
prie kokio nors kaimo ir klausti, kur esame, rizikuojant sulaukti 
piratų antpuolio. 

- Jei švyturys būtų atstatytas, jo žiburį ir dūmus laivai pa- 
stebėtų per dieną kelio, - pratarė Argirosas. - "Debesies stul- 
pu vedei juos dieną ir ugnies stulpu nušvietei naktį jiems kelią, 
kuriuo jie turėjo eiti"*. 

Atsiliepdami į Biblijos žodžius, ir Argirosas, ir keleivis persi- 
žegnojo. Ir netgi jūreivis, su kuriuo Vasilijus šnekėjosi anksčiau. 
* Nehemijo knyga, 9,12. | 

- Ponai, - prabilo jūrininkas, - kapitonai jau seniausiai siun- 
tė imperatoriams raštus, prašydami atstatyti žemės drebėjimo 
sugriautą švyturį. Ir tik dabar pagaliau prasidėjo darbas. 

Jūreivis nusispjovė per turėklus, akivaizdžiai pademonst- 
ruodamas, ką galvoja apie Romos biurokratiją. 

Argirosas, pats tarnaujantis biurokratiniame imperijos apa- 
rate, suprato jūrininką ir atjautė jį. Jei magistrai - slapti tyrėjai, 
agentai, kartais sekliai - norėjo sulaukti senatvės, stačiai priva- 
lėjo būti plataus akiračio. Tačiau imperiją štai jau kone tūks- 
tantį metų valdė Konstantinopolio valdininkai, besivadovaujan- 
tys įstatymų suvestinėmis. Nenuostabu, jog reikalai stūmėsi lė- 
tai nelyginant tekanti derva. O retsykiais apskritai atrodydavo 

Keleivis, kuris pirmas pastebėjo švyturį, tarė: 

- Mano manymu, dėl gaišaties kalti patys prakeikti egiptie- 
čiai, o ne jo didenybė Nikiforas. O kaip atrodo jums, pone? 

Ir jis grįžtelėjo į Argirosą, laukdamas pritarimo. 

- Nedaug apie tai išmanau, - pusbalsiu atsiliepė magistras. 
Jis prabilo lotyniškai, kalba, paplitusia vakarinėse provincijose 
ir beveik nepažįstama Egipte. - Ar mokate šią kalbą? 

- Šiek tiek. O ką? - sukluso keleivis. 

Jūreivis susirūpinęs palingavo galvą. 

- Nes norėčiau jums priminti, jog labai neprotinga įžeidinėti 
čionykščius, kai visa šio laivo įgula - perdėm egiptiečiai. 

Magistro pašnekovas sumirksėjo, o paskui persigandęs 
linktelėjo. Jei jūrininkas įpyktų, keleivis galėtų atsidurti itin keb- 
lioje padėtyje. Bet tą akimirką vaikiną pasišaukė kapitonas - 
prireikė pagalbos, įtempiant fokstiebio lynus ir gręžiant laivą link 
Aleksandrijos. 

- Gerai, kad prie miesto artėjame 1š vakarų, - pastebėjo 
Argirosas. - Bus lengviau įplaukti į prekybinį uostą, nes kitu at- 
veju tektų aplenkti Faro salą. 

- Teisingai, - linktelėjo keleivis ir įdėmiai pasižiūrėjo į ma- 
gistrą. - Sakėte, jog nedaug išmanote apie Aleksandriją, tačiau 
esate puikiai informuotas. 

Argirosas gūžtelėjo pečiais, mintyse apmaudžiai priekaiš- 
taudamas sau už padarytą klaidą. Dabar tai nesvarbu, bet ne- 
tinkamą valandą galėtų įstumti į bėdą. Magistras apsimetinėjo. 
Iš tiesų jis apie Aleksandriją žinojo kur kas daugiau - tiek, 
kiek galėjo Žinoti niekada šiame mieste nesilankęs žmogus. Ty- 
rimai ir studijos davė kur kas daugiau naudos, nei beprasmė. 
širdgėla. 

Be viso kito, magistras nutuokė, kodėl, nepaisant Nikiforo 
pageidavimo kuo greičiau įžiebti švyturį, šis atstatinėjamas taip 
lėtai. Dėl to ir atvyko į Egiptą. Reikia išsiaiškinti, kaip spręsti 
problemą. Regis, Aleksandrijos valdininkai atsidūrė aklavietė- 
je. Štai antra priežastis, kodėl čionai atsiuntė magistrą. 

Laivas įčiuožė į Laimingo Sugrįžimo įlanką. Faro sala, su- 
teikusi pavadinimą įžymiajam švyturiui, pridengė ją nuo šiaurės 
vėjų, o Heptastadijus*, septynių aštuntųjų mylios ilgio pylimas, 
jungiantis Farą su žemynu, atskyrė nuo Didžiosios įlankos, ply- 
tinčios rytuose. Pastaroji buvo skirta kariniams laivams. 

Heptastadijus atrodė visai ne taip, kaip jį įsivaizdavo Argi- 
rosas. Magistrui ir į galvą nešovė paklausinėti apie bangolaužį, 
o senovės autoriai rašė tik apie pylimą. Jų laikais taip ir buvo. 
Bet per šimtmečius sugulusios nuosėdos pavertė pylimą kone 
ketvirčio mylios pločio sąsmauka. Palei kelią į salą rikiavosi 
namai, dirbtuvės ir fabrikai. Magistras suraukė tankius antakius 
viršum giliai įdubusių akių - tiksliau pasakius, antakį, nes abu 
susiliejo į vieną. Įdomu, kas dar nepaminėta knygose? 

Įlankoje knibždėte knibždėjo visokiausių tipų valtys ir bur- 
laiviai: statinaitės formos prekybiniai laivai su stačiakampėmis 
burėmis (kaip tasai, kuriuo atplaukė Argirosas); žvejų valtys su 
trumpais priešakinės burės pakraščiais, gebančios eikliai skrieti 
pavėjui; daugiairkliai buksyrai. Kai Argiroso laivas prisiartino 
prie granitinių prieplaukų, jo link pasuko keli tokie buksyrai, iš 
tolo panašūs į vorus. 

- Ei, jūs, nuleiskite burę! - šūktelėjo jūreivis iš pirmojo 
buksyro. 


* Graikiškai hepta - "septyni", stadion - "stadijos", ilgio vienetas, lygus 185 
metrams. 

Laivo įgula skubiai įvykdė nurodymą. Buksyrai, apsirūpinę 
didžiuliais lynų ritiniais, nutempė atvykėlį link vienos prieplau- 
kos. Jūreiviai švystelėjo švartavimo lynus krante laukiantiems 
uosto darbininkams, ir prekybinis laivas patikimai sustingo uos- 
te. Argirosas užsimetė ant peties savo bagažą, prisisegė prie 
diržo kardą ir nusileido trapu. Kai žengė į krantinę, vienas uos- 
to darbininkas mostelėjo į kardą ir pastebėjo: 

- Būkite budrus, jei sumanysite išsitraukti ginklą, drauguži. 
Čia didelis miestas, ir jei kivirčo metu imsite mosuoti kardu, jus 
suims, o prefekto tarnai nukapos jums nykščius, kad tokie da- 
lykai nebepasikartotų. 

Magistras iš aukšto nužvelgė vaikiną. 

- Aš gyvenu Konstantinopolyje, kuris yra ne šiaip didelis 
miestas, O sostinė. 

Tik Aleksandrijoje šis teiginys galėjo sulaukti prieštaravi- 
mų. Darbininkas tik krenkštelėjo ir išsunkė: 

- Išsišokėlis. 

Šiam graikų kalba ištartam žodžiui egiptietis suteikė formą, 
padėjusią Argirosui suprasti, jog omeny turimas Konstantino- 
polis, o ne jis pats. Kol apsnūdusios Bizantijos Konstantinas 
nepavertė naująja Roma, Aleksandrija buvo pirmasis ir svar- 
biausias miestas imperijos rytuose. Jos gyventojai tą atminė... ir 
po senovei piktinosi. 

 Daiktais nešinas magistras nužingsniavo per prieplauką į 
miestą. Jis ketino pereiti Heptastadijų ir nedelsdamas apžiūrėti 
statyti nebaigtą švyturį, bet iš pradžių visgi nusprendė įsikurti. 
Šį sprendimą padiktavo daiktamaišio svoris - atrodė, kad jis 
auga sulig kiekvienu žingsniu. 

Magistras susirado kambarį netoli vietos, kur Heptastadijus 
jungėsi su sausuma. Kryžiais vainikuoti gretimos Švento Afana- 
sijaus bažnyčios kupolai kilo aukštai virš aplinkinių statinių ir 
buvo regimi iš didesnės Aleksandrijos dalies. Nors miesto gat- 
vės formavo taisyklingą tinklą, Argirosas apsidžiaugė papildo- 
mu orientyru, pagal kurį bus galima surasti kelią namo. 

Kol Vasilijus tvarkė daiktus, saulė virš vakarinių Mėnulio 

vartų įgavo avietinį atspalvį. Magistrą perspėjo, kad klausimų 
derinimui su Egipto valdininkais teks sugaišti visą dieną, tad imtis 
darbų šįvakar jau nebebuvo prasmės. Gretimoje tavernoje jis 
nusipirko kepalėlį duonos, kelis svogūnus bei vyno, grįžo į kam- 
barį, pakabino virš lovos moskitų tinklelį ir atsigulė miegoti. 

Sapnavo Eleną - kokia ji buvo anksčiau, kol raupai nebuvo. 
nusinešę jos grožio, o vėliau ir gyvybės. Regėjo besijuokian- 
čias žydras žmonos akis, prisiminė, kaip susiliesdavo jų lūpos, 
kaip nuo baltų pečių slysdavo tunika, prisiminė svaiginančias 
j0s glamones... 

Vasilijus prabudo. Visuomet prabusdavo šioje vietoje. Jį 
išpylė prakaitas - bet ne dėl karščio, mat šiaurinių brizų dėka 
vasaros naktys Aleksandrijoje būdavo švelnios ir gaivios. Ar- 
girosas žvelgė į tamsą ir svajojo, kad įkyrus sapnas arba palik- 
tų jį ramybėje, arba kokį kartą užtruktų dar kelias akimirkas. 

Po žmonos mirties Vasilijus nepalytėjo nė vienos moters. 
Pirmaisiais gedulo mėnesiais jis rimtai mąstė pasitraukti iš pa- 
saulietiško gyvenimo ir pasiieškoti ramybės vienuolyne. Ši min- 
tis retsykiais aplankydavo iki šiol. Bet koks gi iš jo vienuolis, jei 
sapnai įrodo, kad Argirosas kaip buvo, taip ir yra kūniškų aist- 
rų valioje? . 

Pamažu jis vėl grimzdo į užmarštį. Gal vėl susapnuos tą 
sapną ir akimirkai pasijus laimingas - arba nelaimingas. 


Konstantinopolyje laiškas su Georgijaus Lakanodrakono 
antspaudu ir parašu akimoju atverdavo visas duris bei atrišda- 
vo visus liežuvius: oficiorijų magistras - vienas iš viršiausių ba- 
silėjo ministrų. Vasilijus buvo pernelyg jaunas magistras, kad 
galėtų pretenduoti į artimą pažintį su korpuso šefu, bet kas gi tą 
įspėtų iš laiško ir kas galėtų drįsti prieštarauti pačiam Georgijui 
Lakanodrakonui? 

Laiškas pagelbėjo ir Aleksandrijoje, bet tik iš dalies ir 
drauge su tikromis derybomis. Teko sugaišti dvi savaites - tą 
laiko atkarpą, kurią Argirosas sutaupė, išplaukdamas laivu, - ir 
paaukoti tris nomismas, kad sekretorius palydėtų magistrą pas 

Muametą Dekanosą, imperatoriaus prefekto, valdančio Egiptą 
basilėjo vardu, pavaduotoją. 

Dekanosas, smulkus tamsiaveidis žmogelis su didžiuliais 
juodais ratilais po akimis, mikliai perskaitė Argiroso perduotą 
laišką: "Suteikite mano įgaliotiniui visokeriopą pagalbą, kokią 
suteiktumėt ir man, nes aš juo visiškai pasikliauju". Tada stum- 
telėjo papirusų krūvą link stalo krašto ir atlaisvintoje vietoje 
pasidėjo laišką iš sostinės. 

- Su džiaugsmu padėsiu jums, e-e, Argirosai. Drįstu tikėtis, 
kad jūsų reikalai anksčiau ar vėliau susitvarkys, ko nepasakysi 
apie šitą makalynę. - Jis niūriai nužvelgė tik ką pastumtą papi- 
rusų krūvą. 

- Šviesusis pone? - pratarė Vasilijus. 

Dekanosas buvo svarbus ir įtakingas asmuo, tad kalbėtis 
su juo reikėjo itin mandagiai. 

- Šita makalynė, - su kažkokiu niauriu pasididžiavimu pa- 
kartojo prefekto pavaduotojas, - tęsiasi dar nuo mano švento- 
jo laikų. 

- Šventojo Muameto? - Argirosas nejučia išsižiojo iš nuo- 
stabos. - Bet kaipgi?.. Juk jis atsivertė į krikščionybę prieš 
septynis šimtus metų. 

- Teisingai, - pripažino Dekanosas. - Taip ir yra. Kadangi 
tą atsimenate, veikiausiai Žinote ir apie persų įsiveržimą, kuris 
privertė Muametą bėgti iš vienuolyno į Konstantinopolį. 

Magistras linktelėjo. Gimęs pagoniškoje arabų šeimoje, 
Muametas priėmė Kristaus tikėjimą prekybinėje kelionėje į Si- 
riją ir mirė tolimoje Ispanijoje, tapęs arkivyskupu. Be to, savy- 
je atrado himnografo talentą, ir jo giesmės iki šiol giedamos vi- 
soje imperijoje. Nenuostabu, jog po tokio nepriekaištingo ir 
teisingo gyvenimo jis buvo pripažintas šventuoju. 

- Tai buvo pats šiurpiausias visų laikų persų smūgis 1mpe- 
rijai. Netgi čia, Aleksandrijoje, jie penkiolika metų valdė pagal 
savo įstatymus. Žmonės pradėjo aibę paveldimų verslų, kurių 
teisėtumas, vėl grįžus romėnams, tapo ginčytinas. Šita makaly- 

nė, - jam patiko kartotis, - Pheriso byla prieš Serapioną. Vie- 
nas iš tų ieškinių. 

- Bet kokiu gi būdu?.. Septyni šimtai metų! 

Dabar jau Argirosas pakartojo savo šūksnį - ne tik nuste- 
bęs, bet ir pasipiktinęs. 

- Kokiu būdu? - Dekanosas užvertė akis. - Egiptiečių šei- 
mos paprastai didžiulės; nelaimei, jie neišmiišta. Ir mėgsta 
kreiptis į įstatymus - čia tai didesnė pramoga nei hipodromas, 
be to, ir sėkmės šansai gerokai aukštesni. Ir bet koks teismo 
sprendimas be atvangos apskundžiamas: tai raštininkas netei- 
singai užrašė kokį nors žodį, tai vietoj kilmininko pavartotas ga- 
lininko linksnis, kas, akivaizdu, keičia tolimesnio nutarimo 
prasmę. Akivaizdu. - Vasilijui dar neteko girdėti, kad tas žodis 
būtų tariamas kaip keiksmas. - Ir štai... 

Imperija laikėsi trylika amžių nuo Kristaus gimimo, o galin- 
ga valstybe buvo ir gerokai anksčiau. Argirosas visuomet liko 
nepaliaujamo vystymosi šalininku. Dabar jis pirmąkart išvydo 
tamsiąją šio reiškinio pusę; jei kada nors būtų kilę kokie nors 
neramumai, byla "Pherisas prieš Serapioną" būtų seniausiai pa- 
miršta. 

Magistras turėjo kaip reikiant pasistengti, kad jo mintys vėl 
nusruventų reikiama kryptimi. 

- Pone, kaip perskaitėte laiške, imperatorius, tesaugo jį 
Kristus, būtų patenkintas, jei jūsų didžiojo švyturio atstatymo 
darbai vyktų greičiau. Per oficiorijų magistrą jis iš Konstanti- 
nopolio atsiuntė mane, paliepęs pagal galimybes > Šį 
reikalą. 

Imperijos prefektas Aleksandriją ir Egiptą valdė“ iš rūmų, 
kurie, iki provinciją užgrobė romėnai, priklausė Ptolemėjams. 
Pastatas dunksojo Lochiaso kyšulyje, įsiterpusiame į jūrą ryti- 
nėje miesto dalyje. Laimingo atsitiktinumo dėka Dekanoso ka- 
bineto langas žvelgė į šiaurės vakarus, į pusiau užbaigtą bokštą, 
kuris turėjo - ar būtų galėjęs - vėlei tapti švyturiu. Nuo č čia iki 
jo - pusė mylios. Žvelgiant pro kabineto langą, darbininkai pa- 
nėšėtų į skruzdes, tačiau jų nesimatė visai. Argirosas galvos 

linktelėjimu ir rankos mostu be žodžių davė suprasti, ką apie vi- 
sa tai galvoja. 

Dekanosas suraukė antakius. 

- Brangus mano pone, nuo tos dienos, kai švyturį sugriovė 
žemės drebėjimas, mes nuolatos rašėme peticijas, kreipėmės į 
Konstantinopolį, prašėme, kad švyturys būtų atstatytas iš nau- 
jo, bet imperatoriai vienas po kito nekreipia į tai dėmesio. Tik 
prieš aštuonetą metų gavome leidimą imtis darbo. Ir per tą lai- 
ką visai neblogai pasidarbavome. 

 Argirosas nebūtų pavartojęs žodelio "tik", bet, kita vertus, 
jam niekada neteko nagrinėti tokių bylų, kaip "Pherisas prieš 
Serapioną". 

- Išties, apskritai visai neblogai, - tarsi pritardamas pratarė 
Argirosas. - Tačiau jo imperatoriškoji didenybė nusivylęs, jog 
per pastaruosius dvejus metus darbai vyksta pernelyg vangiai. 
Jis mano, kad taip gausiai apgyvendintoje šalyje darbo rankų 
netrūksta. 

- Ak, mes turime apsčiai katorgininkų darbui akmens skal- 
dyklose ir į valias besmegenių, tačiau sveikų vyrų, galinčių ga- 
benti akmenis į Farą. - Dekanosas taip pat sekė savo intonaci- 
jas; jis irgi nepasitikėjo Argirosu, bet žodžiai visgi išdavė pre- 
fekto pavaduotojo susierzinimą. - Tačiau pasisamdyti kvalifi- 
kuotų darbininkų - akmentašių, betonuotojų bei pastolius ren- 
čiančių dailidžių - nėra taip lengva. Dėl jų ir kilo sunkumų. 

Iš jo veido išraiškos galėjai įtarti, jog šis prisipažinimas 
Dekanosui buvo skausmingas. 

Magistras suraukė kaktą. 

- Tačiau kodėl? Jie turėtų besąlygiškai paklusti imperato- 
riaus nurodymui ir teikti savo paslaugas. 

- Brangus mano pone, kaip matau, jūs nepažįstate Alek- 
sandrijos. - Dekanosas trumpai nusijuokė - regis, kiek nuste- 
bęs. - Gildijos... 

- Konstantinopolyje taip pat yra gildijų, - pertraukė Argi-. 
rosas. - Jis vis dar atrodė sutrikęs. - Kiekviename imperijos 
mieste egzistuoja amatininkų susivienijimai. 

- Be abejo, be abejo. Bet ar Orana ias įmanoma 
anachorezė*? 

- Pasišalinimas? - perklausė magistras. Dabar jis visiškai 
susipainiojo. - Atleiskite, bet aš jūsų nesuprantu. | 

- Deja, šis žodis Egipte reiškia ne šiaip "pasišalinimą". 
Valstiečiai iš kaimų palei Nilą visuomet turėjo paprotį papras- 
čiausiai pabėgti - pasišalinti - iš savo namų dėl pernelyg didelių 
mokesčių ar potvynių. Paprastai jie grįždavo, kai padėtis sta- 
bilizuodavosi, bet galėjo tapti plėšikais, jei sunkūs laikai užsi- 
tęsdavo pernelyg ilgai. 

- Valstiečiai šitaip elgiasi visoje imperijoje, visame pasau- 
lyje. - Argirosas gūžtelėjo pečiais. - Kuo gi skiriasi Egiptas? 

- Tuo, jog anachorezė čia siekia kur kas toliau. Jei, tarki- 
me, myriop nuteisė žmogų, o vietiniams atrodo, kad nuospren- 
dis neteisingas, protesto ženklan gali pasišalinti ištisi kaimai. O 
jei, - Dekanosas aplenkė Argiroso prieštaravimus, - mes pa- 
mėginsime nubausti kurstytojus ar prievarta grąžinti valstiečius 
į kaimus, galime iššaukti dar didesnius neramumus. Kelis kartus 
visas Nilo slėnis liko paralyžiuotas nuo deltos iki paties pirmo 
slenksčio. 

Argirosas suprato, kodėl aleksandriečio balse suskambo 
baimė. Konstantinopolyje valdininkai taip pat baiminosi maištų, 
nes kartą maištautojai kone nuvertė nuo sosto Justinianą Didįjį. 
Magistras manė, kad kiekvienoje provincijoje yra savų proble- 
mų, neleidžiančių ramiai miegoti valdytojams. 

Ir visgi kažkas čia buvo ne taip. 

- Šiuo metu valstiečiai nemaištauja, antraip nesakytumėt, 
kad jums nestinga nekvalifikuotų darbininkų, - lėtai ISSUDE 
Vasilijus. 

- Gerai, - linktelėjo Dekanosas - labai patenkintas, jog ma- 
gistras jį suprato. - Jūs teisus, pone. Labai gerai. Bet, matote, 
čia, Aleksandrijoje, gildijos taip pat išmoko žaisti anachorezę. 
Jei tik joms kas nepatinka, meta darbą. 

- Ir taip... 


* Graikiškai anachoresis - "išėjimas". Siuo atveju jis reiškia streiką. 

- ... nutiko švyturyje, teisingai. 

- Teapsaugo mus Dievo Motina. 

Argirosui įskaudo galvą. 

- Negana to, - regis, Muametas Dekanosas patyrė nesvei- 
ką pasitenkinimą, pranešdamas blogas žinias, - kaip jau minė- 
jau, čia Aleksandrija; mes ir anksčiau turėjome reikalų su gildi- 
Jų - ar bent vienos iš jų - anachoreze. Tačiau iš švyturio staty- 
bų pasišalino visos gildijos sykiu, ir nė viena negrįš tol, kol visi 
neliks patenkinti. Ir tai Aleksandrija, kur niekas su niekuo ir dėl 
nieko nenori susitarti. 

- Tačiau, - prabilo magistras, visomis išgalėmis stengdama- 
sis rasti išmintingą paaiškinimą, - visos jos kažkada buvo paten- 
kintos, antraip nebūtų atliktas joks darbas. Kas gi privertė gil- 
dijas pasišalinti? 

- Geras klausimas, - atsiduso Dekanosas. - Norėčiau ži- 
noti atsakymą. 

- Aš taip pat. 


Beveik visos dirbtuvių iškabų raidės vakarinėje Aleksan- 
drijos dalyje atrodė graikiškos, bet didžiuma parašytų žodžių 
Argirosui liko nesuvokiami. Jis nežinojo koptų kalbos; užrašai 
trikdė žvilgsnį, o murkiantys, šnypščiantys garsai rėžė ausį. Ra- 
kočio kvartale ištisus šimtmečius glaudėsi Egipto senbuviai. 

Čionykščiai kreivai dėbčiojo į magistrą. Ūgis ir palyginti 
šviesi oda išdavė, jog Vasilijus nėra vietinis. Bet tas pats ūgis 
bei kardas prie diržo perspėjo, kad su juo verčiau neprasidėti. 

Argiroso dėmesį patraukė batsiuvio dirbtuvės iškaba, užra- 
šyta ne tik koptiškai, bet ir gana suprantama graikų kalba, te- 
gul ir su šiokiomis tokiomis klaidomis. Kaip ir įtarė magistras, 
šeimininkas šiaip taip šnekėjo graikiškai. 

- Gal pasakytumėt, kaip surasti gatvę, kurioje dirba daili- 
dės? - pasiteiravo Argirosas ir pažvangino monetas. 

Tačiau batsiuvys jų nesigviešė. 

- O kam jums? - burbtelėjo jis. 


93 


- Savaime suprantama, ten turėtų būti jų gildijos vadovų 
dirbtuvės. Man reikia su jais pasikalbėti, - atsakė Vasilijus. 

Jis pastebėjo, kad vaikinas neneigia žinąs, bet nenori iš- 
duoti savo išgąsčio. Batsiuvys vis tylėjo, ir Argirosas nuspren- 
dė jį paskatinti. 

- Jeigu man reikėtų kažko daugiau, nejau nebūčiau atėjęs 
su kareivių būriu? Kas jau kas, o jie tikrai žino, kur dirba gildi- 
jos amatininkai. | 

Batsiuvys šyptelėjo. Jo dantys tamsiai rudos odos fone at- 
rodė neįprastai balti. | 

- Ko gero, taip, - pripažino jis ir parodė kelią - beje, taip 
greit, jog Argirosui teko pristabdyti vaikino įkarštį ir paprašyti 
pakartoti kelis sykius. Aleksandrijos gatvių tinklas pagelbėjo 
atvykėliams orientuotis, bet ne daugiau. 

Magistras gerai įsidėmėjo instrukcijas. Vos kelis kartus pa- 
sukęs ne ten, kur reikėjo, galiausiai atsidūrė gatvėje, kur aidėjo 
plaktukų kaukšėjimas ir kvepėjo pjuvenomis. Čia jis vėl suska- 
to ieškoti dirbtuvės su dvikalbe iškaba. Kai galiausiai tokią su- 
rado, įėjo vidun ir lukterėjo, kol dailidė pakels akis nuo taiso- 
mos kėdės. Amatininkas kažin ką pasakė koptiškai, o paskui, 
atidžiau nužvelgęs Argirosą, prabilo graikiškai: 

- Kuo galėčiau būti naudingas, pone? 

- Iš pradžių pasakykite man, kodėl dailidžių gildija metė 
darbą švyturyje. 

Dailidės veidas, vos prieš akimirką atviras ir susidomėjęs, 
ūmai tarsi suakmenėjo. 

- Aš negaliu to pasakyti, pone, - lėtai atsakė jis. - Jūs turė- 
tumėt pasikalbėti su kuo nors iš vyresnių. 

- Puiku, - linktelėjo Argirosas, priversdamas vaikiną su- 
mirksėti. - Manau, jūs palydėsite mane pas kurį nors iš jų. 

Pričiuptas dailidė prisėdo ant savo medinio plaktuko. Grįž- 
telėjo galvą ir kažin ką riktelėjo. Po kelių sekundžių iš kito 
kambario išniro vaikinukas, panašus į amatininką it du vandens 
lašai. Jiedu kažin ką skubiai peršnekėjo koptų kalba. Paskui 
dailidė vėl atsigręžė į Vasilijų. 

Sprendžiant iš balso, jis akivaizdžiai susierzino. Netgi dirs- 
telėjo į savo įnagį, gulintį ant grindų, bet pastebėjo, kad magist- 
ras nuleido ranką ant kardo rankenos. Dailidė krestelėjo galvą 
ir išsivedė Argirosą laukan. 

Magistras dar kartelį žvilgtelėjo į iškabą. 

- Jūs vardu Teusas? - paklausė jis. 

Dailidė linktelėjo. 

- O kuo vardu žmogus, pas kurį mane vedate? 

- Jo vardas Hesfmoisas, - atsakė amatininkas. 

Visą likusį kelią iki Hesfimoiso dirbtuvės Teusas nebeprata- 
rė nė žodžio. | 

"HESFMOISAS - MEISTRAS-DAILIDĖ", - skelbė dvi- 
kalbė iškaba. Namo išorė visiškai atitiko iškabą. Dirbtuvė buvo 
bent tris kartus didesnė už Teuso kambarėlį, be to, įsikūrė gat- 
vių sankirtoje. Žmonės zujo pirmyn ir atgal, net gatvėje aidėjo 
kelių darbininkų keliamas triukšmas. 

Teusas nusivedė Argirosą vidun - pro karoliukų užuolaidą, 
šiek tiek apsaugojančią patalpą nuo musių. Dailidė kilstelėjo 
akis nuo savo dirbinio, nusišypsojo ir linktelėjo Teusui. Regis, 
šis vaikinas nebuvo Hesfmoisas, nes Teusas, kreipdamasis į jį, 
paminėjo dirbtuvės šeimininko vardą. 

Ko gero, darbininko atsakymas reiškė kažką panašaus į: 

- Aš jį pakviesiu. 

Jis pakilo ir išskubėjo laukan. Grįžo su vyriškių, kiek vyres- 
niu už Argirosą, - kitaip tariant, peržengusiu trisdešimties me- 
tų slenkstį. Magistras tikėjosi pamatyti žilabarzdį senolį, bet, iš 
visko sprendžiant, šis žaliūkas ir buvo Hesfmoisas. 

Teusas nusilenkė šeimininkui, ranka įsitvėręs į vieną kelį, - 
egiptietiškas pasveikinimas, kurį Argirosas jau bent dešimt sy- 
kių regėjo Rakočio gatvėse. Hesfmoisas atsakė tuo pačiu, ir 
Teusas prabilo koptiškai. Vaikinas kelias minutes kažką aiški- 
no, vis rodydamas į Argirosą. 

Teusas nutilo, ir apvalus, švariai nuskustas Hesfmoiso vei- 
das ūmai tapo stebėtinai griežtas. Kaip Teusas bei visi likusieji 


95 


dailidės, Hesfmoisas dėvėjo tik sandalus ir lininį sijoną, siekiantį 
kiek aukščiau kelių, bet laikėsi oriai. Jis kreipėsi į Argirosą pui- 
kia graikų kalba: 

- Kas jūs toks, svetimšali, kad abejotumėt seniai mūsų gil- 
dijos nustatyta teise pasišalinti iš darbo, kurį laikome sunkiu ir 
nepakeliamu? 

- Aš esu Vasilijus Argirosas, magistras, tarnaujantis jo im- 
peratoriškajai didenybei basilėjui Nikiforui III, atvykau iš Kon- 
stantinopolio. 

Ūmai Hesfimoiso dirbtuvėje stojo tyla: visi, kas išgirdo, 
metė darbus ir įsistebeilijo į atvykėlį. Tuo tarpu šis tęsė: 

- Galiu pridurti, jog Konstantinopolyje gildijos neturi ana- 
chorezės teisės, ir nesvarbu, ar ji seniai nustatyta, ar ne. Tikė- 
damasis atstatyti jūsų miesto puošmeną ir pagelbėti suklestėti 
prekybai, imperatorius nepritaria jūsų nenorui bendradarbiauti. 
Jis atsiuntė mane čionai, - Vasilijus mažumą perdėjo, bet tai 
anaiptol ne pro šalį, kalbantis su dailidėmis, - prisakęs padaryti 
viską, kas įmanoma, idant darbai atsinaujintų vėl. 

Dailidės suklego koptiškai, o netrukus ėmė šaukti ant kits 
kito. Argirosui labai norėjosi žinoti, dėl ko gi jie ginčijasi. Kad 
ir ką svarstė amatininkai, aistros tolydžio kaito. Galop Hesf- 
moisas, triukšmavęs mažiau nei likusieji, kone karališkų mostu 
kilstelėjo ranką. Palaipsniui įsiviešpatavo tyla. 

Dailidžių cecho meistras kreipėsi į Argirosą: 

- Čia ne Konstantinopolis, pone, ir jūs turėtumėt tą atminti. 
Imperatorius taip pat. Galite jam šitą perduoti asmeniškai, jei- 
gu jums bus suteikta tokia garbė. 

Hesfmoiso balsas skambėjo šaltai; matyt, jis bis pratęs 
bendrauti su valdininkais, besigiriančiais aukštais ryšiais. Argi- 
rosui užkaito ausys. Tuo tarpu Hesfmoisas tęsė: 

- Galbūt jums vertėtų pamėginti įbauginti kitą gildiją. O dai- 
lidės tvirtai laikosi savo. 

Teusas ir tie darbininkai, kurie suprato graikiškai, pritaria- 
mai sušurmuliavo. 

- Jūs neteisingai mane supratote... - paprieštaravo Vasilijus. 

- O jūs neteisingai suprantate mus, - pertraukė Hesfmoi- 
sas. - O dabar išeikite, antraip jums pačiam bus tik blogiau. 
Lauk! | 

Iš pradžių Argirosas nusprendė, jog dirbtuvės šeimininkas, 
nedalyvaujantis triukšmingame ginče, nusiteikęs abejingai. Bet, 
regis, jis klydo. | 

Šįkart magistras nelietė kardo rankenos. Aplink susibūrė 
pernelyg daug vyrų, mėtėsi pernelyg daug įnagių, kuriuos ne- 
sunku paversti ginklais. 

- Apie jūsų nusiteikimą sužinos prefektas, - perspėjo Argi- 
rosas. - Jis gali griebtis prievartos. | 

- Prefektas seniai viską Žino, - atrėmė Hesfimoisas. - Jeigu 
jis griebsis prievartos, darbą nutrauks visos Aleksandrijos gil- 
dijos. Gyvenimas mieste sustos. Tą jis irgi žino. Todėl... 

Jis mostelėjo į karoliukų užuolaidą. 

Įniršio ir nevilties draskomas Argirosas pasuko išėjimo 
link. Jau tiesė ranką, ketindamas praskirti karoliukų vėrinį, kai 
už nugaros kažkas šūktelėjo: 

- Palaukite! 

Magistras krūptelėjo ir atsigręžė. Kalbėjo moteris. 

- Zois, - išsunkė Hesfimoisas. | 

Taip Argirosas sužinojo jos vardą ir iš šeimininko intonaci- 
j0s suprato, kad ji buvo meistro žmona. Bendraudami tarpusa- 
vyje, Vasilijus ir jo žmona Elena dažnai griebdavosi šios into- 
nacijos, išreiškiančios tiek pakantumą, tiek apmaudą. Kaip ir 
visuomet, plūstelėjus prisiminimams apie žmoną, magistrą per- 
smelkė liūdesys. 

- Ką - Zois? - atsiliepė moteris tokia pat taisyklinga graikų 
kalba, kokia šnekėjo jos vyras. - Tu darai klaidą, žmogų iš 
Konstantinopolio paversdamas savo priešu. 

- Nemanau, - taip pat graikiškai atsakė Hesfmoisas. 

Matyt, šią kalbą žinojo tik du meistro darbininkai, nuspren- 
dė Argirosas, ir cecho vadovas anaiptol netroško afišuoti šei- 
myninių kivirčų. Vasilijus suprato, jog tikėtis nėra ko, bet 
džiaugėsi vien tuo, jog suvokia pokalbio prasmę. 

- Matau. Todėl ir išėjau, - pratarė Zois. 

Ji buvo šiek tiek jaunesnė už vyrą ir, skirtingai nei jis, laibo 
liemens bei visai nedidelio ūgio. Tamsiame veide ypač patrauk- 
liai atrodė aukšti skruostikauliai ir didžiulės tamsios akys. Švel- 
ni smakro linija, o virš jos - ryžtingai sučiaupta plati burna. 

Magistras tikėjosi, jog Hesfmoisas išsiųs žmoną lauk, kad 
toji nesikištų į vyrų reikalus. Tačiau derėjo turėti omeny, jog 
egiptiečiai į tokius dalykus žiūri paprasčiau, nei priimta Kon- 
stantinopolyje. Bet ir sostinėje vyrai, visiškai neduodantys va- 
lios savo teisėtoms žmonoms, dažniausiai nebūdavo laimingi 
santuokoje. 

- Nejau gali sau leisti suklysti? - paklausė Zois. Jos ranka 
slystelėjo link šilkinės apykaklės, puošiančios mėlyno lino tuni- 
ką. Toks papuošalas bylojo apie itin pasiturimą gyvenimą. - 
Jeigu tu neteisus, mes prarasime viską, ir ne tik mes, bet ir vi- 
si dailidės bei kitos gildijos. Jei šiuo reikalu kas nors atvyko iš 
Konstantinopolio, jis negali tiesiog imti ir išvažiuoti. 

- Jūsų garbioji žmona, - Argirosas galantiški jai nusilenkė, 
- teisi. Aš nepakankamai informuotas, užtat labai užsispyręs. Ir 
turiu jums pasakyti, jog esu ne iš tų, kuriuos galima be vargo 
nuskandinti kanale, jeigu jums ūmai dingtelėtų tokia mintis. 
Magistrai sugeba savimi pasirūpinti. 

- Ne, - išsiblaškęs atsiliepė Hesfmoisas; meistras dar keti- 
no pasiginčyti su žmona, ir todėl Argirosas juo patikėjo. 

Dailidžių vadovas įsisprendė į šonus ir susierzinęs kreipėsi 
Į Zois: | 

- Ir ko gi tu iš manęs nori? Ragini atšaukti anachorezę? 

- Žinoma, ne, - skubiai atsiliepė ta. - Bet kodėl gi nepaaiš- 
kini jam priežasčių? Jis atkeliavo 1š toli; ką atvykėlis gali Žinoti 
apie Aleksandrijos reikalus? Kai pats viską pamatys ir išgirs, 
galbūt pasinaudos savo įtaka sostinėje, galbūt įtikins prefektą 1r 
jo pakalikus, kad su mumis dera elgtis švelniau. Nejau, pasi- 
kalbėjęs su magistru, ką nors prarasi? | 

- Galbūt, galbūt, galbūt, - pasišaipė Hesfmoisas. - Galbūt 
aš pavirsiu krokodilu ir kitus šimtą metų kaitinsiuos saulutėje. 
Manęs visa tai nėmaž nejaudina. 

Tačiau jis nerado atsakymo į paskutinį žmonos klausimą. 
Tad po minutėlės niauriai dėbtelėjo į Argirosą ir drėbė: 

- Ką gi, eime, jeigu jums taip labai reikia! Nuvesiu jus prie 
švyturio, ir tada viskas paaiškės - jei turite akis, kad galėtumėt 
matyti. | 

Teusas bei dar du dailidės suskubo prieštarauti, bet Hesf- 
moisas koptiškai riktelėjo ant jų ir liepė nutilti. 

- Dėkoju, - tarė jam magistras, tačiau vietoje atsakymo su- 
laukė dar vieno niršaus žvilgsnio. 

Tuomet magistras pasigręžė į Zois ir dar kartą nusilenkė. 

- Ir jums dėkoju, mano ponia. 

Šiuos žodžius ištarė iškilmingai, tarsi kreipdamasis į žymią 
Konstantinopolio damą. Pats nežinojo, kodėl taip padarė - 
veikiausiai norėdamas įgelti Hesfmoisui. 

Magistras nusistebėjo, kai Zois atsiliepdama elegantiškai 
linktelėjo galvą - kaip tikra kilminga dama. Argirosas spėjo pa- 
matyti gracingą jos kaklo linkį. | 

- Ei, jūs, eime gi, - pakartojo Hesfmoisas. 

Nebelaukdamas Argiroso, meistras išėjo laukan. 

Magistras nuskubėjo paskui. 

- Iki pasimatymo! - šūktelėjo Zois. - Iki pasimatymo jums 
abiem! 

Argirosas kone stabtelėjo, ir ne tik todėl, kad Zoi1s pade- 
monstravo mandagumą bei atsisveikino su jais abiem, bet ir dėl 
to, kad ji pasinaudojo dviskaita - itin archaiška gramatine krei- 
pinio į du asmenis forma. | 

Net įsivaizduojamos kilmingos damos lūpose pasveikinimas 
dviskaita skambėtų pompastiškai. Išgirsti tokį kreipinį iš Egipto 
dailidės žmonos - mažų mažiausiai keista. Argirosas susimąstė, 
kur Zois galėjo susipažinti su tokiomis subtilybėmis. Galiausiai 
padarė išvadą, jog ta moteris nusipelno ypatingo jo dėmesio. 

Tačiau mintis šmėstelėjo tik akimirkai, nes magistrui teko 
pasiskubinti, jei norėjo neatsilikti nuo Hesfimoiso. Nors dailidė 
buvo neaukštas bei augalotas, priekin Žingsniavo ryžtingai bei 
sparčiai, ir ilgakojis Argirosas vos spėjo paskui. 

Kelis kartus Vasilijus bandė užmegzti pokalbį, bet Hesf- 
moisas atsakinėjo tik neaiškių murmesiu. Iš tiesų Argirosas te- 
norėjo pasakyti viena: "Jūsų žmona - įdomi moteris". Bet šių 
žodžių ištarti negalėjo, juolab kad savo palydovą pažinojo vos 
kelias valandas ir negalėjo tikėtis jo draugiškumo. Tad jiedu 
kulniavo tylėdami, 1r, regis, ši padėtis Hesfimoisą tenkino. 

Atrodė, jog dailidžių gildijos meistro visiškai nekamuoja 
kaitra - savybė, itin vertinga Aleksandrijoje. Jis nužingsniavo 
pylimu, sutampančiu su pirmine siaura Heptastadijaus damba, 
o paskui pietine Faro salos pakrante pasuko į rytus, link švy- 
turio pamato. 

Netgi vos pusiau atstatytas milžinas kėlė pagarbų virpulį, ir 
įspūdis sulig kiekvienu žingsniu tik stiprėjo. Argirosas visuomet 
manė, jog nėra pastatų, gracingesnių už Konstantinopolio 
Šventos Sofijos soborą, bet į aukštybes smingantis švyturys 
pasižymėjo stulbinančia didybe. Aukščiu jis jau lenkė Šventos 
Sofijos kupolą, o baigus darbus turėjo pranokti jį du kartus. 

Hesfimoisas taip pat išlenkė kaklą ir dirstelėjo į bokštą. 

- Tai įrodo, - - pratarė jis, - kad EE gyvena tikri 
vyrai. 

Argirosas prunkštelėjo; jis įtarė, jog šį pokštą vietiniai atvy- 
kėliams kartoja jau šešiolika amžių - nuo tos dienos, kai Sost- 
ratas pastatė falą (šis žodis privertė magistrą krūptelėti). "Farą", 
- niauriai pataisė pats save, prisiversdamas nustoti Žaisti ŽO- 
džiais. Bet atminty diena po dienos pralėkė dveji susilaikymo 
metai. 

Ir visgi įvykdyti mintyse duotą komandą buvo kur kas pa- 
prasčiau, nei tikėjosi. Kai jiedu su Hesfmoisu prisiartino prie 
švyturio, magistro dėmesį patraukė vorelė žmonių, vaikštinė- 
jančių palei statinį. Kai kurie turėjo lenteles. Argirosas susirū- 
pinęs suraukė antakius. | 

- Ar tai elgetaujantys vienuoliai? - paklausė jis dailidės. - 
Bet jie ne vienuoliškais apdarais. 

"Hesfimoisas atlošė galvą ir nusikvatojo. 
- Vargu. Prieisim arčiau, ir pamatysit pats. 

Magistras gūžtelėjo pečiais ir nutylėjo. Neilgai trukus pa- 
stebėjo, kad ne visi vaikštinėja palei švyturį. Tie, kurie stovė- 
jo aplink, panėšėjo į lengvuosius pėstininkus - be šarvų, bet su 
šalmais, ietimis bei skydais. Regis, jie baisiai kankinosi iš nuo- 
bodulio. O vienas karys apskritai užsnūdo, atsišliejęs į apatinę 
akmeninio mūro eilę. | | 

Tie, kurie slankiojo aplink, atrodė ne ką gyvybingesni už 
karius. Argirosas nusprendė, kad jie taip elgiasi jau toli gražu 
ne pirmą kartą. Atstumas vis mažėjo, ir jis jau pajėgė perskai- 
tyti užrašus ant lentelių. Negalėdamas patikėti savo akimis, 
Vasilijus nejučia suabejojo tik ką padarytomis išvadomis. 

"ŠIS DARBAS PERNELYG PAVOJINGAS", - skelbė 
viena lentelė. "APGAILĖTINAS ATLYGIS UŽ MIRTINAI 
PAVOJINGĄ DARBĄ", - teigė kita. "DAILIDĖS IR BETO- 
NUOTOJAI STREIKUOJA DRAUGE", - pranešė trečia. Kiti 
lozungai buvo rašyti koptų kalba, bet magistras neabejojo, kad 
jie tokie pat ugningi bei kurstantys. 

Argirosas buvo sukrėstas. Už tokį įžūlumą Konstantinopo- 
lyje, kaip ir bet kuriame kitame imperijos mieste, kurstytojus 
nedelsiant įgrūstų į kalėjimą. 

- Kodėl kareiviai jų neišvaiko? - paklausė jis Hesfmoiso. - 
Antraip kuriems galams čia kariai? O gal gildijos papirko sar- 
gybos vadą, kad neramumai tęstųsi ir toliau? 

- Jūsų klausimai teisingi, - pastebėjo meistras. - Gerai, kad 
jums kyla daug klausimų. 

- Būtų geriau, jeigu jūs į juos atsakytumėt, - atsiliepė Argi- 
rosas - patenkintas, jog savo žodžiams sugebėjo suteikti iro- 
nišką atspalvį. Baisiai nesinorėjo, kad Hesfmoisas pastebėtų jo 
sutrikimą. | 

- Tiek to, - atsiliepė dailidė. - Kareiviai čia visų pirma tam, 
kad nebūtų vagysčių. Ne, mes nepapirkome vado, nors, prisi- 
pažinsiu, bandėme. Tačiau mums nepasisekė, nes Kirilas - są- 
žiningas kareivis. 

Dabar magistrui ėmė dingotis, jog nuslėpti savo pasipiktini- 
mą reikštų pralaimėti. Jei kur nors imperijoje amatininkai pa- 

mėgintų atsisakyti darbo - kas jau savaime vargiai įmanoma, - 
kareiviai paprasčiausiai jėga priverstų juos darbuotis. Bet Mu- 
ametas Dekanosas buvo pakankamai nuovokus ir, be abejo, 
būtų pasinaudojęs šiuo metodu, jei tas būtų buvęs rezultatyvus. 
Vadinas, Hesfmoisas drauge su kitų gildijų lyderiais išties galė- 
jo paralyžiuoti Aleksandriją - jei kas nors drįstų pasikėsinti į jų 
pernelyg dideles privilegijas. 

- Egiptas, - sukuždėjo Argirosas. 

Neįmanoma įsivaizduoti, jog dar kur nors imperijoje septy- 
nis šimtus metų tęstųsi tokia nesąmonė, kaip Pheriso byla prieš 
Serapioną. Magistras sutelkė mintis ir kreipėsi į Hesfmoisą: 

- Kodėl gi jūs, darbininkai, nusprendėte pasišalinti? 

Dailidė pažvelgė į jį su šiokia tokia pagarba. 

- Žinote, jūs esat pirmas valdininkas, kuris teikėsi šito pa- 
klausti. Prefektas ir jo žmonės paprasčiausiai reikalavo, kad 
mes grįžtume prie darbo. Šitaip jie elgiasi ir įprastos anachore- 
zės metu. Kitu atveju mes galiausiai būtume sugrįžę. Bet ne da- 
bar. Ir ne čia. Ir todėl jie laukia; nedrįsta pjudyti mūsų karei- 
viais, bet nežino, ko gi dar griebtis. O mes laikomės nuošaliai, 
ir niekas nevyksta. 

Kaip nekeista, Argirosui jo žodžiai pasirodė teisingi. Jeigu 
čia septynis šimtus metų ginčijamasi dėl gauto palikimo, ką 
reiškia dveji metai gaišaties, atstatinėjant švyturį? Atidėliojimas 
- čionykščių biurokratų veikimo būdas, įvaldytas tobuliau, nei 
kurioje nors kitoje imperijos provincijoje. Ką gi, viena 1š ma- 
gistrų užduočių kaip tik ir buvo neduoti ramybės vangiems val- 
dininkams. | 

- Aš pateikiau klausimą, - priminė Vasilijus. - Kodėl jūs 
negrįžtate prie darbo? 

- Ak, šventas Kirilai, aš jums parodysiu! - šūktelėjo Hest- 
moisas. - Eikit paskui mane, jei norite - ir galite - suprasti. 

Jis nužingsniavo pro žmones su plakatais, mostelėjo ranka 
dviem saviškiams iš gildijos. Sargybiniai tik linktelėjo; jie paži- 
nojo meistrą ne prasčiau nei savo karininkus. Greta Žžingsniuo- 
jantį magistrą varstė klausiami bei aštrūs žvilgsniai. 

Hesfimoisas žengė švyturio vidun, Argirosas tylėdamas nuse- 
kė įkandin. Žingsniai dusliai aidėjo tamsoje. Dailidė išsyk pasuko 
link greta prasidedančių spiralinių laiptų ir ėmė kopti į viršų. 

Laiptuose buvo taip pat tamsu, kaip ir apačioje, nors tam 
tikrais intervalais storoje sienoje palikti langai teikė pakanka- 
mai šviesos, kad Argirosas regėtų, kur eina. Suklupti ir nusiristi 
žemyn - vien nuo šios minties jį nukrėtė šiurpas. 

Kol užkopė į viršų, Vasilijus stačiai permirko prakaitu, o 
juk švyturys tebuvo atstatytas iki pusės. Priešaky šmėžuojan- 
tis Hesfmoisas atrodė toks pat žvalus, kaip ir anksčiau. Magist- 
ras dusdamas ir niurnėdamas įveikė paskutines pakopas. Per 
tą laiką, kurį praleido Konstantinopolyje prie rašomojo stalo, 
jis pernelyg jau išlepo. 

Aleksandrijai įprastas šiaurinis brizas pagelbėjo jam atvėsti 
ir atsipūsti. Magistras atgręžė vėjui nugarą ir pažvelgė į miestą, 
dunksantį už Didžiosios įlankos. Vaizdas buvo tiesiog nuosta- 
bus. Dabar švyturys iškilo net virš senovės obeliskų, smygsan- 
čių netoli pietinio Heptastadijaus galo. Vietiniai juos vadino 
"Kleopatros adatomis", nors iš tiesų obeliskai statyti gerokai 
anksčiau, nei gyveno ši karalienė. 

Argirosas nežinojo, kiek laiko buvo pasirengęs grožėtis re- 
giniu, bet iš susimąstymo jį pažadino sausas Hesfmoiso koste- 
lėjimas. | 

- Atsivedžiau jus čionai ne tam, kad pasigėrėtume įžymy- 
bėmis, - pratarė dailidė. - Pažvelkite stačiai žemyn. 

Magistras žengė vieną ilgą bei vieną trumputį žingsnį ir atsi- 
dūrė ant akmeninio bloko krašto. Nuo tuščios dviejų šimtų pė- 
dų gilumo.erdvės jo neskyrė nei užtvara, nei turėklai. Vasilijus 
atsargiai dirstelėjo per kraštą: tik įgūdžiai, įgyti Romos armijo- 
je, neleido jam iš baimės suklupti ant kelių ar išsitiesti ant pilvo. 
Toli apačioje likę sargybiniai i1r žmonės su lentelėmis atrodė it 
vabzdžiai. Argirosas nenorom atsitraukė atgal. 

 - Labai aukštai, - pripažino jis. 
Hesfimoisas atidžiai žvelgė į magistrą. 

- O jūs šaltakraujis, - lyg ir apgailestaudamas pažymėjo jis. 
- O jeigu jums tektų čia dirbti, ne šiaip stovėti? 

- Nesugebėčiau, - be užuolankų pripažino magistras. - 
Betgi tai ir nėra mano profesija. 

- Dirbti tokiame aukštyje - nėra tokios profesijos, - atsakė 
Hesfmoisas. - Jei žengsi bent vieną neteisingą žingsnį, nei kas 
nors netyčia tave stumtelės, jei pastolių skersinis neatlaikys ta- 
vo svorio, net jei nevikriai užsimosi plaktuku - skrisi žemyn, 
kur iš tavęs beliks tik raudona dėmė ant akmens. Jau daugelį 
ištiko tokia mirtis, ir žuvusiųjų būtų kur kas daugiau, jei mes ne- 
būtume paskelbė anachorezės. 

- Žinia, kai kas gali užsimušti, - linktelėjo Argirosas. - Yra 
pavojingų užsiėmimų; kasyklose, armijoje ir, be abejo, tokiame 
aukštyje, kaip šis. Bet kodėl gi jūs sakote, jog žūva daugelis? 

- Ši švyturio dalis plane atrodo kvadratinė, tiesa? - paklau- 
sė Hesfimoisas. 

Magistras linktelėjo vėl. 

- Tai štai, kita dalis turėtų būti aštuonkampė ir siauresnė - 
nedaug, bet visgi siauresnė. Kaip, jūsų manymu, jaučiasi daili- 
dės, kurie beveik neturi į ką atspirti, kaldami pastolius; ar ak- 
mentašiai, besiropščiantys tais pastoliais šlifuoti bei poliruoti 1š- 
orinio blokų paviršiaus; ar betonuotojai, turintys nugremžti tarp 
blokų ištryškusį skiedinio perteklių? 

- Norite man pasakyti, jog dabar rizika išaugo, - lėtai pra- 
tarė Argirosas. 

- Apie tai ir šneku. 

- O kaip galėtume ją sumažinti? - paklausė magistras. - Tu- 
riu omeny, sumažinti tiek, kad visos gildijos grįžtų prie darbo? 
Aleksandrijai, kaip ir visai imperijai, reikalingas atstatytas švy- 
turys. 

- Ir Aleksandrijoje, ir visoje imperijoje nieks neduos nė 
supuvusius figos, kad ir kiek darbininkų žūtų jį atstatant, - kar- 
čiai atsiliepė Hesfmoisas. - Dabar pats matote, kur čia šuo pa- 
kastas, žmogau iš Konstantinopolio. Ko ketinate imtis? 

- Dar nežinau, - atsakė Argirosas. - Išties nežinau. Aš 

negaliu daryti stebuklų, nors į šį bokštą galėtų pavydžiai žvelgti 
daugelis šventųjų stulpininkų*. 

Hesfimoisas suniurnėjo: 

- Šiaip ar taip, jūs sąžiningas. Jūs... 

Jis nutilo pusėj žodžio: magistras kilstelėjo ranką. 

- Aš nebaigiau. Vienaip ar kitaip, bet atsakymą aš rasiu. 
Prisiekiu Dievu, Dievo Motina 1r šventuoju Muametu, permai- 
nų globėju, teišgirsta jis mano žodžius.. 

- Teišgirsta, - pakartojo Hesfmoisas ir persižegnojo; Argi- 
rosas pasekė jo pavyzdžiu. Dailidė pridūrė: - Tik ar atkreips į 
tai dėmesį prefektas bei jo žmonės, jau kitas klausimas. 

Nebelaukdamas atsakymo, jis ėmė leistis laiptais žemyn. 
Paskutinį kartą žvilgsniu aprėpęs miesto panoramą, Argirosas 
pasuko įkandin. 

Po pietų, jau grįžęs iš salos į miestą, Vasilijus atidžiai žvelgė 
pusiau atstatyto švyturio pusėn. Prisiminė nepadorų žodžių 
žaismą, kuris nejučia įsibrovė į jo mintis šį rytą. Mąstydamas 
apie tą nešvankybę, pajuto erekciją. 

Vasilijus paniuro ir sugniaužė kumščius, stengdamasis pri- 
versti kūną paklusti jo valiai. Bet kūnas, kaip paprastai, prieši- 
nosi. 

"O, tu būtum puikus vienuolis, - apmaudžiai tarė sau Argi- 
rosas, - stačiai nuostabus vienuolis; po mirties tave kanonizuo- 
tų, pavadindami šventuoju Vasilijum Priapu**". 

Dabar jo mintyse vėl atgijo Elena. Tačiau ją prisiminė per- 
nelyg gyvai, prisiminė jos lūpų prisilytėjimą, aistrą, užvaldančią 
liauną kūną. Sumojo mąstąs apie Zois - kokia ji? Vasilijus siau- 
bingai niršo ant savęs. Taip galvoti - vadinas, ne tik nuolai- 
džiauti gėdingam gašlumui, bet ir įžeisti mirusios žmonos atmi- 
nimą. Ir visgi jis galvojo apie Zois. | 
* Vienuoliai, tikėjimo pasekėjai, davę įžadus visą gyvenimą melstis, užsilipus 
ant kolonų. Pirmasis jų - Simeonas (IV amžius). Kitas stulpininkas, vardu 
Danielius, užsiropštė ant kolonos, būdamas trisdešimt trejų metų amžiaus, ir 
nenusileido nuo jos iki pat mirties. Tuomet jam buvo aštuoniasdešimt treji. 


** Priapas - Veneros (graikų mitologijoje - Afroditės) ir Bakcho (graikų mito- 
logijoje - Dioniso) sūnus, sodų, laukų, derlingumo ir vaisingumo dievas. 

Nakčia Argirosas vėl sapnavo tą patį sapną ir, kaip visada, 
pabudo pernelyg anksti. | 


- Brangus mano pone, jūs juokaujate, ne kitaip! - Muame- 
to Dekanoso antakiai pakilo link plaukų linijos. - Norite, kad 
aš sėsčiau ir imčiau derėtis su tais... tais darbininkais? Juk to- 
kiu atveju bus sukurtas siaubingas precedentas! Siaubingas! 

- Mąsčiau apie tai, - pripažino Argirosas. - Ir man nepati- 
ko. Bet nepatinka ir tas, kad švyturys lieka nebaigtas. Impera- 
toriui taip pat. Štai kur pirmaeilis uždavinys. O precedentas - 
viso labo precedentas. 

"Dekanosas spoksojo į magistrą, tarsi tas būtų pasiūlęs vi- 
sus imperijos gyventojus prievarta atversti į persų, ugnies gar- 
bintojų, tikėjimą. 

- Precedentas - klijų, kurie laiko imperiją vieningą, sudeda- 
moji dalis, - perdėtai mandagiai pastebėjo prefekto pavaduo- 
tojas. | | 

- Teisingai, - linktelėjo magistras. - Grūdų tiekimas iš Alek- 
sandrijos į Konstantinopolį - dar viena sudedamoji. Imperato- 
rius netenka kantrybės, nes čionai plaukiantys laivai iškrypsta iš 
kurso. Ir šiai problemai jis teikia daugiau reikšmės, nei prece- 
dentui. | 
- Čia jūs taip manote, - atrėmė Dekanosas. - Jūs. 

- Norite, kad susitikčiau su prefektu ir išklausyčiau jo nuo- 
monę jūsų pozicijos atžvilgiu? 

Aleksandrijos valdininko veidas aptemo nuo įtūžio. 

- Tai provokacija. 

- Pažiūrėsim. 

Iš esmės Dekanosas buvo teisus. Ginčydamasis su kokiu 
nors asmeniu iš tolimos bei neapkenčiamos sostinės prefektas 
stotų savo pavaduotojo pusėn, ir magistras tuo neabejojo. Jei 
Argirosas būtų artimas ofigiorijų magistro bičiulis, o ne šiaip 
vienas iš magistrų, tuomet net pats imperatoriškasis prefektas 
nedrįstų jo ignoruoti. Bet iš Georgijaus Lakanodrakono laiško 
galima buvo spėti, jog Argirosas jam artimas. Vasilijus atsisto- 


106 


jo, kilstelėjo pergamento ritinėlį ir išvyniojo jį Dekanoso pano- 
sėje. 

- Tikiuosi, šito jūs nepamiršote? 

- Na, ir kas? - Dekanosas vis raukėsi. - Kalbant iš esmės, 
- tęsė jisai, - kaipgi jūs įstengsite surinkti visus užsispyrusius 
gildijų lyderius ir, net jeigu tie su kažkuo sutiks, priversite juos 
bei amatininkus vykdyti duotus pažadus? Turėkite omeny: jie 
pasakys bet ką, kad tik išvengtų spaudimo iš šalies, o paskui 
apsigręš ir viską padarys atvirkščiai. | 

Valdininkas pakeitė pokalbio temą, ir Argirosas suprato, 
kad jis pasidavė. 

- Jeigu jie šitaip pasielgs, nejau tuo pačiu neperžengs ana- 
chorezės ribos, su kuria jūs, aleksandriečiai, esate pasirengę tai- 
kytis? - paklausė magistras. - Tuomet galėsite pasinaudoti bet 
kokia turima galia ir nesibaiminti, jog mieste prasidės maištas. 

- Galbūt. - Dekanosas perkreipė lūpas. - Galbūt. 

- Ir jei jau prabilome apie gildijų vadų pakvietimą, - tvirtai 
pareiškė magistras, - šią problemą palikite man. Neketinu 
įtraukti jūsų į derybas su tais žmonėmis be deramo pasirengimo. 

- Žinoma, - atsiliepė kiek atlyžęs Dekanosas. Argiroso 
skrupulingumas ir reikiamos tvarkos išmanymas jam padarė 
didelį įspūdį. - Hm-m. Taip, manau, tokiomis sąlygomis jūs ga- 
lite pamėginti, tik šiuo konkrečiu atveju nepamirškite paminė- 
ti 1r neregėtos mūsų kantrybės amatininkų atžvilgiu. 

- Be abejo, - atsiliepė magistras, nors nė neketino minėti 
ko nors panašaus. 

Jis nusilenkė, pasuko durų link ir leido sau nusišypsoti tik 
tada, kai aleksandriečiui atgręžė nugarą. Nesiliaudamas šypso- 
tis, nužingsniavo į Rakočio kvartalą pas Hesfmoisą. 

Praskyręs karoliukų užuolaidą, įėjo į dirbtuvę, bet meistro 
nerado. Patalpoje triūsė vienintelis darbininkas; laimei, pa- 
meistrys kalbėjo graikiškai. | 

- Jis neateiti iki rytoj, - pranešė vaikinas. - Jis padėti statyti 
- kaip čia? Tribūną eisenai. Užimtas visą naktį, jis sakė. - Tuo- 
met vaikinas nusijuokė. - Jis baisiai tuo užimtas. Aš irgi tenai, 

bet man reikia pataisyti šita spinta turtingam užsakovui. Jis nori 
tučtuojau, bet kokia kaina. Turtingi visada tokie. 

- Taip, - linktelėjo Argirosas, nors niekada neišmanė, ką 
reiškia būti turtingam. Kiek padvejojęs paklausė: - O kam 
skirta eisena? | 

- Švento Arsenijaus šventei. 

- Ol. 

Argirosas susimastė, ką pasakytų šventasis, žmogus, atsi- 
skyręs nuo pasaulio ir tapęs vienuoliu atsiskyrėliu Egipto dyku- 
moje, jei sužinotų, kad jo atminimui skiriamos gausios bei 
triukšmingos eisenos. Magistras gūžtelėjo pečiais. Čia jau pa- 
čių aleksandriečių reikalas. O jam reikalingas Hesfmoisas. 

- Tuomet užsuksiu rytoj po pietų. Man reikia pasikalbėti su 
jūsų šeimininkų. | 

Jis apsigręžė eiti. Kadangi jau atsidūrė šiame rajone, reikia 
pasinaudoti proga ir paprašyti Teuso palydėti jį pas kitus dai- 
lidžių gildijos meistrus. Argirosas jau tiesė ranką link užuolai- 
dos, susiruošęs praskirti gijas. 

- Ar galiu jums kuo nors padėti, konstantinopolieti? 

Magistras paleido užuolaidą. Maži stikliniai ir margi moliniai 
karoliukai sužvango, trankydamiesi viens į kitą. 

- Tiesą sakant, nežinau, mano ponia, - atsakė Vasilijus. 

Bet pats pagalvojo: "Priklausys nuo to, ar didelė jūsų įtaka 
vyrui". : 

Ko gero, Zois per atstumą perskaitė jo mintis. 

- Žinau, kad čionai atėjote ne pasimatyti su manimi, - pra- 
tarė ji. | 

Moters antakiai ir burnos kampučiai virptelėjo, išreikšdami 
mažumėlę cinišką pašaipą. 

"Ko gero, - pagalvojo Argirosas, - taip šypsojosi Ieva, kai 
Dievas atvykdavo pasikalbėti apie reikalus su Adomu, 0 pas- 
kui užkurdavo tam pirtį". 

Magistras nuginė šventvagiškas mintis šalin. Tuo tarpu Zois 
pridūrė: 

- Tačiau mes galėtume tai apsvarstyti prie vyno taurės. 

Vasilijus žvilgtelėjo į dailidę, bet vaikinas jau vėl susitelkė į 
darbą. Ir nenuostabu: kai vyro nėra namie, Zois neturėtų kal- 
bėtis su Argirosu vienu du. Greta stovėjo tarnaitė, jauna mer- 
gaičiukė, miela gal penkiolikos metų būtybė. Tačiau, pastebėjo 
magistras, mergaitė buvo maždaug aštuntą mėnesį nėščia. 

Jis apsvarstė padėtį ir galiausiai tarė: 

- Dėkui. Ko gero, galėtume. 

- Prašau čionai, - pakvietė Zois, o paskui kažin ką pasakė 
mergaitei koptiškai. 

Toji nuleido galvą ir skubiai pasišalino. 

- Prašau visiškai nesijaudinti, kad Lukra mus stebės, - tarė 
Vasilijui Zois, lydėdama svečią į gyvenamuosius kambarius. - Ji 
nemoka graikiškai. Mano vyras ją laiko ne tam. 

Ji vėl nusišypsojo sena kaip pasaulis šypsena. 

Kaip ir dirbtuvė, gyvenamas namas buvo statytas iš plūkto 
molio plytų. Kambarėliai - maži ir gana tamsūs. Bet apstatyti 
prabangiai, ir iš aplinkybė Argirosą iš pradžių nustebino, bet 
veikiai jis prisiminė Hesfmoiso profesiją. 

Po kelių minučių pasirodė Lukra, nešina vynu, meduje 
cukruotomis datulėmis ir kalnu tąsių prėskų papločių. Zois luk- 
terėjo, kol mergina išpilstys vyną, o paskui vėl kažką pasakė 
koptiškai. Lukra akimoju pasišalino. | 

- Ji negriš, - tarstelėjo Zois, savo žodžius patvirtindama 
linktelėjimu. - | 

Moteris kilstelėjo taurę ir kreipėsi į magistrą: 

- Į jūsų sveikatą. 

- Į jūsų sveikatą, - atsiliepė Vasilijus ir gurkštelėjo gėrimo. 

Vyno skonis pasirodė nepažįstamas; matyt, čia buvo kokia 
nors vietinė rūšis, laikoma nepakankamai vertinga ir todėl ne- 
tiekiama į sostinę. Tačiau vynas buvo neblogas, jo aitrumas 
jautėsi net per apgaulingą datulių saldumą. 

Zois užkando, o paskui linine skepeta nusišluostė rankas 
bei lūpas. 

- O dabar sakykite, ko norite iš Hestmoiso? 

- Noriu, kad jis padėtų įtikinti kitus dailidžių gildijos meist- 

rus bei tuos žmones, kurie vadovauja kitoms gildijoms, apleidu- 
sioms darbus švyturyje, susitikti su imperatoriškojo prefekto pa- 
vaduotoju, viską aptarti, galiausiai susitarti ir atnaujinti statybą. 

Didžiulės Zo1s akys dar labiau padidėjo iš nuostabos. 

- Ir jūs galite surengti tokį susitikimą? 

- Taip, jei gildijų vadovai imsis Žygių iš savo pusės. Jau už- 
sitikrinau prefekto pavaduotojo sutikimą. Švyturys pernelyg 
svarbus ne tik Aleksandrijai, bet ir visai imperijai, kad galima 
būtų ir toliau tęsti anachorezę. 

- Aš sutinku, - atsiliepė Zois. - Jau pačioje pradžioje per- 
spėjau Hesfimo153, jog gildijos vyriausybės asmenyje įsitaisys 
labai pavojingą priešą, ir jų užsispyrimas gali priversti tą priešą 
imtis kraštutinių priemonių. Padarysiu viską, kad pagelbėčiau 
taikiai užbaigti anachorezę. 

- Dėkoju jums. 

Argirosas jai nepasakojo, kad prefektas su savo valdinin- 
kais taip pat stipriai bijosi gildijų, kaip ir jos prisibijo vyriausy- 
bės. Matyt, ta aplinkybė, kad abi šalys privengia viena kitos, 
buvo tik į naudą bendram reikalui. 

- Manote, jums pavyks palenkti vyrą savo pusėn? - pa- 
klausė jis. 

- Ko gero, taip. Hesfmoisas linkęs priešgyniauti tik tais at- 
vejais, kai pats niekuo nerizikuoja. 

"Tai išmintinga ir teisinga visų atžvilgiu", - pagalvojo ma- 
gistras. 

- Na, kad ir Lukra. Tai Hesfmoiso darbas, - karčiai pridū- 
rė Zois. 

- Vadinas, tai jis?.. 

Štai kodėl ši moteris nusprendė priimti jį viena: ji norėjo at- 
keršyti vyrui. Nuodėmingas sumanymas. Kaip ir pati santuoki- 
nė neištikimybė. Bet dabar magistro tas nejaudino. Po Elenos 
mirties jis visuomet galėjo išsivaduoti nuo įtampos už pinigus. 
Bet, nepaisant kūniškų geidulių, susilaikė. 

Ir visgi... Zois egzotiškai patraukli ir pakankamai protinga, 
kad su ja galėtų patirti ne vien kūnišką, bet ir dvasinį pasitenki- 

nimą. Ir ši moteris galėtų priklausyti magistrui, kol tasai vieši 
Aleksandrijoje, tai yra, pakankamai ilgai, kad juodu suartintų 
ne vien aistra ar jos pasipiktinimas vyru, bet ir kai kas daugiau. 
Lai ne tas jausmas, kuris siejo Vasilijų su Žmona, tačiau jis ga- 
lėtų pagelbėti išsivaduoti nuo tuštumos, kuri pastaraisiais metais 
viešpatavo našlio sieloje. | 

Vasilijus pakilo ir žengtelėjo link Zois krėslo. Susivokė, 
kad ji nenutraukė pokalbio, nors jo protą vis stipriau smelkė 
geidulys. 

- Nepaisant jo trūkumų, - kalbėjo Zois, - iš esmės Hesf- 
moisas neblogas žmogus. Nelinkėčiau jam pikta, tačiau mano 
vyras, kaip ir daugelis kitų, paklius į bėdą, jei anachorezę už- 
gniauš jėga. 

- Taip, ko gero, taip, - mediniu balsu išsunkė magistras ir 
atsisėdo vėl. 

Zois atsiduso. 

- Jei Viešpats nebūtų leidęs, kad likčiau nevaisinga, esu tik- 
ra, tuomet Hesfimoisas paliktų Lukrą ramybėje. Kai gims kūdi- 
kis, mudu su vyru auginsime jį kaip savo. - Ji įtemptai nusijuo- 
kė. - Vis tauškiu apie savo gyvenimą, nors jūs atėjote ap- 
svarstyti svarbių reikalų. Atleiskite man. 

- Neimkite į galvą, mano ponia. 

Dabar magistro balsas skambėjo natūraliai. Tai štai kodėl 
Zois priėmė jį viena, vėl pagalvojo Vasilijus, šitam "kodėl" su- 
teikdamas jau visai kitokią prasmę: išsikalbėti užjaučiančiam 
svetimšaliui kur kas paprasčiau, nei kaimynui ar bičiuliui. Vargu 
ar atvykėlis ims skleisti paskalas. 

Argirosas mintyse pasišaipė iš savęs. Iki vedybų su Elena 
jis niekuomet nemanė žavįs moteris. Ta aplinkybė, jog Hesf- 
moiso žmonai jis pasirodė patrauklus, glostė savimeilę ir vertė 
didžiuotis. 

- Jūs geras žmogus, - pratarė Zois. - Kaip jau sakiau, pa- 
sistengsiu įtikinti vyrą susitikti su prefekto žmonėmis ir užbaigti 
anachorezę. Gal pageidautumėt dar datulių? | 

Ji ištiesė Argirosui dubenį. 

- Ne, dėkui. | 

Magistras vėl pakilo iš krėslo, bet šįkart jau nebeketino ar- 
tintis prie dailidės Žmonos. 

- Džiaugiuosi, kad galiu jumis pasikliauti, tačiau dabar jau 
turiu eiti, manęs laukia kiti reikalai. 

Šeimininkė palydėjo jį laukan. 

Kai už nugaros sužvangėjo karoliukai, Argirosas susimąs- 
tė, kokie gi dar reikalai galėtų jo laukti. Ir nieko nepajėgė iš- 
galvoti. Gal pradžiai atsikratyti vidinės sumaišties?.. 

Vasilijus nužingsniavo į šiaurę link Kanoposo gatvės, Alek- 
sandrijos magistralės, besidriekiančios iš rytų į vakarus. Į šią 
gatvę žvelgė Švento Afanasijaus bažnyčios fasadas. Neišgal- 
vodamas nieko geriau, nusprendė pasekti daugelio egiptiečių 
pavyzdžiu ir per pusiaudienio kaitros valandas patysoti savo 
kambaryje. 

Kažkas trūktelėjo jį už tunikos rankovės. Argirosas staigiai 
atsigręžė, sugniauždamas kardo rankeną. Kaip ir kiekviename 
dideliame mieste, Aleksandrijoje nestigo vagišių. Bet čia buvo 
ne vagis, o mergina, dviem ar trim metais vyresnė už Zois tar- 
naitę. Po skaistalais veikiausiai slėpėsi patrauklus veidelis, bet 
mergina buvo pernelyg liesa. 

- Ar sugulsi su manimi? - paklausė ji. 

Argirosas galėjo prisiekti - ji tiek ir temokėjo graikiškai. 
Tačiau ne, mergina žinojo dar kai ką ir įvardijo kainą: 

- Dvidešimt folių. || 

Stambi varinė moneta už glamonę... Anksčiau tokių pasiū- 
lymų magistras atsisakydavo nesusimąstydamas. Bet dabar jo 
kraujas virė nuo neseniai mintytų minčių - ne, nuo puoselėtų 
vilčių, pasitaisė jisai. Ir išgirdo savo paties balsą: 

- Kur eiti? | | 

Smulkutis veidelis nušvito. Ji išties atrodė patraukli - šiaip 
ar taip, kai šypsojosi. Mergina nusivedė Vasilijų į kambarėlį 
per du kvartalus nuo Kanoposo gatvės, įleido vidun ir uždarė 
duris. Kamarėlė buvo karšta bei tvanki, be to, tamsi it nakčia. 
Be abejo, nušiurusiame šiaudiniame čiužinyje apstu blakių. 

Mergina nusivilko marškinius ir išsitiesė laukdama, kol jis pri- 
guls šalia. Ir Argirosas prigulė. 

Paniekinančią jos šypseną įžiūrėjo net tamsoje. Magistras 
ilgai gyveno be moters ir todėl išsikrovė kone akimoju. Tačiau 
vieno karto po ilgo susilaikymo jam pasirodė per maža. 

- Tu mokėti du kartus, - perspėjo mergina. 

Ji judėjo į taktą su Argirosu ir skatino šį. Prostitutės turėjo 
savų gudrybių, jis tą žinojo, ir visgi vylėsi, jog antruoju bandy- 
mu suteikė jai malonumą. Šiaip ar taip, pats jį patyrė. 

Vasilijus sumokėjo merginai sidabrinį miliaresiją - kur kas 
daugiau, nei ji prašė. Gal bent kurį laiką vargšelė nebus tokia 
liesa. 

Pakeliui namo jį kankino sąžinės graužatis. Ir reikėjo gi nu- 
traukti gedulą dėl žmonos šitokiu purvinu būdu: su kaulėta pro- 
stitute nykioje landynėje. Tačiau Argirosas nesiliovė gedėjęs 
Elenos, niekada nesiliaus. Nutikimas tik patvirtino tą, ką ma- 
gistras ir šiaip žinojo: kad ir kaip būtų, jis nėra sutvertas atsi- 
skyrėlio gyvenimui. 

O jei taip, ar ne geriau sugrįžti į kūniškų malonumų pasaulį 
per svetimavimą, o ne vien per ištvirkimus? Svarstydamas šį 
klausimą, jis galvojo apie Zois, apie tai, kokia viliojanti ji atro- 
dė. Tačiau atsakymo nežinojo. 


Prastai slėpdamas nepasitenkinimą, Muametas Dekanosas 
stebėjo, kaip į posėdžių salę vorele sugužėjo gildijų seniūnai. 
Argirosas, įsitaisęs prie stalo iš šalies (vietą stalo gale jis pali- 
ko Dekanosui), buvo dėkingas prefekto pavaduotojui jau vien 
už tai, kad šis mėgino nuslopinti savo antipatiją. 

Seniūnai nė nesistengė. Jie šaltai ir nedraugiškai žvelgė į du 
jų laukiančius ponus. Be to, su nuostaba spoksojo į salės, ku- 
rioje juos priėmė, didybę. Net su išeiginiais apdarais jie čia at- 
rodė nederamai, tiksliau, atrodė tokie, kokie iš tiesų ir buvo, - 
darbininkai rūmuose. 

- Garbieji ponai, - prabilo Hesfmoisas, nulenkdamas galvą 
prieš Argirosą ir Dekanosą. | 

Įsitaisęs už stalo tęsė: 

- Su manimi atėjo Gergeusas, Totsitmiso sūnus, iš betonuo- 
tojų gildijos, ir Mijizisas, Sejaso sūnus, iš akmentašių gildijos. 

- Gerai, dėkoju, Hesfmoisai, - atsiliepė Dekanosas. - Žinia, 
aš turėjau reikalų su jumis visais, ponai, - tą žodį jis košte 1š- 
košė pro sukąstus dantis, - bet Argirosas nepažįsta jūsų drau- 
gų. Jis atvyko iš paties Konstantinopolio, norėdamas išspręs- 
ti mūsų nesutarimus. 

- Šviesusis pone, - sumurmėjo Gergeusas ir Mizijisas, už- 
imdami savo vietas. 

Kaip ir visi aleksandriečiai, kuriuos čia sutiko Argirosas, 
jie meistriškai apsimetinėjo, kad sostinės vardas j jiems nedaro 
jokio įspūdžio. 

Magistras nusprendė, jog Mizijisas laikosi geriausiai. Ak- 
mentašių vadas buvo kresnas, stiprus maždaug penkiasdešimt 
penkerių metų amžiaus vyras. Jo nosis kadaise buvo sulaužyta, 
O vėjo nugairintą skruostą kirto randas, tačiau žaliūko akys 
pasižymėjo stulbinamu skvarbumu. Žvilgsniu įvertinęs Argiro- 
są, Mi1zijisas atsigręžė į Dekanosą ir pasiteiravo: 

- Kaipgi jis ketina tą padaryti, šviesusis pone, jeigu mes Ži- 
nome, kas čia ir kaip, ir nematome jokios išeities? 

Nors balsas priminė kimų griausmą, jis visai neblogai kal- 
bėjo graikiškai. 

- Tą paaiškins patsai magistras, - atsakė Dekanosas. 

- Dėkui, - atsiliepė Argirosas, nekreipdamas dėmesio į 
Dekanoso toną, nedviprasmiškai bylojantį: "nė nenutuokiu". - 
Kartais, ponai, nežinojimas būna tik į gera. Šioje anachorezėje 
abi pusės, sakyčiau, taip seniai ir atkakliai laikosi savo požiūrio 
Į padėtį, jog pamiršo apie kitokios nuomonės galimybę. Galbūt 
aš sugebėsiu pasiūlyti jums kai ką nauja, kas pati visus. 

- Ak, - numykė Mizijisas. 

Gergeusas pridėjo: 

- Gal rytoj aš perplauksiu Nilą nuo pradžios iki pat galo, 
bet negarantuoju. 

Šypsena kiek šušveliimo“ jo žodžių kandumą. Kaip ir Hesf- 

moisas, Gergeusas buvo jaunas gildijos vadovas, bet tuo jųd- 
viejų panašumas ir baigėsi. Betonuotojas buvo aukštas, kas re- 
tai pasitaiko tarp egiptiečių, ir toks pat liesas, kaip ta prostitutė, 
su kuria Argirosas pergulėjo prieš kelias dienas. 

- Mes susirinkome bendram svarstymui, - pastebėjo Hest- 
moisas. - O tai jau šis tas nauja. 

Argiroso manymu, dailidė tam tikra prasme buvo jo sąjun- 
gininkas - kad ir dėl to, jog šis susitikimas pakėlė jo prestižą 
bičiulių tarpe. Tačiau dabar magistro tas beveik nejaudino. Ra- 
mybės vis nedavė prisiminimai apie tai, kaip jis pažeidė sava- 
norišką skaistybės įžadą. Argirosas gėdijosi ne paties poelgio, 
o beprotystės, su kuria pasidavė gyvuliškam instinktui. 

Kol jis skrajojo padebesiais, Gergeusas kažką pasakė. 
Magistras suraukė kaktą ir prisivertė grįžti į realybę. 

- Atleiskite, pone, aš nenugirdau. 

- Ką, niekaip neišsiaiškinate? - Betonuotojas vis dar šyp- 
sojosi, tarsi kviesdamas visus likusius pasišaipyti drauge su juo. 
- Norėčiau Žinoti, kaip įstengsite atlyginti mirties bei sužalojimų 
riziką šykščiu užmokesčiu už darbą švyturyje. 

- Mes mokame tiek pat, kiek ir kiti, - tarstelėjo įskaudin- 
tas Dekanosas. 

- Bet aš galiu gaminti kėdes bei spintas, nesibaimindamas 
virsti kraujo bala, jei kartais ne laiku nusičiaudėsiu, - atrėmė 
Hesfmoisas. 

- Ar grįžtumėt į švyturį už didesnį atlyginimą? - paklausė 
Argirosas. 

Trys gildijų atstovai susižvalgė, o paskui visi kartu pasižiū- 
rėjo į Muametą Dekanosą. 

- Apie didesnį atlygį negali būti nė kalbos, - pareiškė tas. - 
Tai būtų pražūtingas precedentas. 

- Apskritai svarbu ne sidabras, - pastebėjo Mizijisas. - 
Mano vaikinai mieliau imsis kito darbo, štai ir viskas. Mums nu- 
sibodo mokėti už laidotuves iš gildijos sąskaitos. O kol dirbome 
švyturyje, laidotuvių buvo tiek, kad pakaktų dviems kartoms. 

- Padorus užmokestis galėtų sugundyti kai kuriuos beto- 

nuotojus, - pripažino Gergeusas. - Jaunesnius, drąsesnius, 
tuos, kuriems reikia maitinti šeimas. Ir, manding, tuos, kurie iki 
ausų paskendę skolose. 

- Na, kai kuriuos mūsiškius, turiu pripažinti, taip pat, - pri- 
tarė Hesmoisas. - Padorus atlygis. 

- Aišku, tik leiskite mums sutikti su pirmu jūsų reikalavimu 
- ir kas bus toliau? - įsiterpė Dekanosas. - Jūs pateiksite vis 
naujus, kol suma pasieks nomismą už valandą. Kas gali tiek 
mokėti? 

Gergeusas nusijuokė. 

- Norėčiau turėti tokių problemų. 

- Bet jos visai nereikalingos tiems, kurie valdo miestą, - at- 
rėmė Dekanosas. 

Ginčas grįžo į pradinį tašką. Iš tiesų Dekanosas visų pir- 
miausiai jaudinosi dėl aukščiausių Aleksandrijos visuomenės 
klasių; tai jų gerove jam priderėjo rūpintis. Kilmingiausiųjų nuo- 
taikos jaudino net imperatoriaus prefektą, nors šis atsiskaitinė- 
jo tik pačiam imperatoriui. Jeigu prieš jį sukils turtingieji, ką gi 
jis galės padaryti? 

Tą patį galima pasakyti ir apie gildijas, šiaip ar taip, šiuo 
konkrečiu atveju, ko Dekanosas tarsi nenorėjo pripažinti. Ar- 
girosui jo motyvai nerūpėjo. Magistras tetroško, kad švyturys 
vėl imtų stiebtis aukštyn. 

- Manding, - pratarė jis, - galėtume liautis kalbėję apie 
precedentą, jei nustatytume ypatingą užmokesčio lygmenį išim- 
tinai švyturio statybos darbams. Vėliau mūsų tas nebeturėtų 
jaudinti, nebent kiltų naujas žemės drebėjimas, ko Viešpats 
neleis. 

- Man vis vien, kiek mums mokės, - atsiliepė Mizijisas. - 
Kol turime nors kokio kito darbo, net nesiartinsime prie pra- 
keikto švyturio. Negyvėliui pinigai nereikalingi. Ir norėčiau pa- 
sižiūrėti, kaip išsisuksite be mūsų, akmentašių. 

Argirosas vargais negalais įveikė pagundą įspirti užsispyru- 
siam gildijos seniūnui. 

- Tarp kitko, - kreipėsi jis į Hesfmoisą ir Gergeusą, - koks. 

priedas prie atlygio galėtų paskatinti jūsų vaikinus grįžti prie 
darbo? 

Du amatininkai greitakalbe sušneko koptiškai. Po to Hesf- 
moisas prabilo graikiškai: 

- Dvigubas atlygis, ir nė vienu variniu foliu mažiau. 

Dekanosas plekštelėjo delnu sau per kaktą ir sušuko: 

- Jūs darote klaidą, Argirosai! Prisikvietėt žmonių iš plėši- 
kų gildijos! 

Amatininkams jis pridėjo: 

- Jei šiuo susitikimu norite ko nors pasiekti, privalote elgtis 
išmintingai. Ko gero, įvertinęs ypatingas aplinkybes, apie kurias 
kalbėjo magistras, surasčiau galimybių padidinti atlygį, ak, viena 
dvyliktąja, bet niekas man neleis didinti daugiau. 

- Viena dvyliktoji - visiškai joks padidinimas. Pažvelkite į 
prabangą, kuri supa jus! - šūktelėjo Hesfmoisas ir mostu aprė- 
pė salę, kurioje jie sėdėjo. 

Nepasakysi, kad prabanga jam kėlė neįveikiamą pagarbą, 
dailidė pasinaudojo aplinka kaip ginklu savo pozicijos gynybai. 
Argirosui tai padarė įspūdį, o Dekanosą išvedė iš pusiausvyros. 

- Šviesusis pone, tai ar ketinate padidinti mums atlygi? - 
pasiteiravo Gergeusas. 

- Kaip jau sakiau, įvertinus ypatingas aplinkybes... - pradė- 
jo Dekanosas. 

Tačiau betonuotojas rankos mostu jį pertraukė: 

- Jūs pasakėte, kad nemokėsit mums jokio priedo. Jei mo- 
teris sako, kad ji nenori, o paskui sutinka, kai duodate jai de- 
šimt nomismų, vadinas, ji tokia pat šliundra kaip ir tuo atveju, 
jei sutiktų už vieną folį. Skiriasi tik kaina, bet čia galima derė- 
tis. Štai kuo mes dabar užsiimame, šviesusis pone: deramės dėl 
kainos. Ir aš palaikau Hesfmoisą; viena dvyliktoji - tai niekas. 

Muametas Dekanosas piktai dėbtelėjo į Gergeusą. 

- Jūs pernelyg paleidot liežuvį. 

Valdininkas piktai dirstelėjo į Argirosą, veikiausiai kaltinda- 
mas magistrą tuo, jog tasai privertė jį klausytis grubių prasčio- 
kų tauškalų. Vasilijus vargiai pastebėjo Dekanoso pyktį. Men- 

kiausia užuomina apie šliundras grąžindavo jo mintis prie tos 
mergiotės, su kuria pergulėjo, ir žadino sąžinės graužatį. 

Magistras grįžo į realybę, kai Dekanosas ėmė pirštai bar- 
benti į stalą. 

- Kas įvardins teisingo atlygio pakėlimo dydį? - skubiai pa- 
klausė Argirosas, dangstydamas savo klaidą. - Abi pusės ne- 
pasitiki viena antra. Kas galėtų išspręsti ginčą? Gal pakvieski- 
me, hm-m, Aleksandrijos patriarchą? 

Argirosas mąstė balsu, ne daugiau, bet išsyk pagalvojo, 
kad ši ištrūkusi mintis - išties laimingas atradimas. Jis nusišyp- 
sojo tikėdamasis, jog Dekanosas ir gildijos nariai deramai įver- 
tins jo saliamonišką išmintį. 

Tačiau tie tik įsistebeilijo į magistrą. 

- E-e, kurį Aleksandrijos patriarchą? - choru perklausė 
Dekanosas ir Hesfmoisas, pirmąsyk per visą susitikimo laiką 
pasirodydami vieningi. | 

- Kurį patriarchą)?.. 

Magistras pasikasė pakaušį. 

- Teisingumo vardan turiu pasakyti, jog trys čia esantys 
ponai išpažįsta stačiatikių tikėjimą, antraip prie šiandieninių ma- 
no problemų prisidėtų dar viena. Tačiau, savaime suprantama, 
daugelis jų žmonių prisilaiko monofizitų dogmos, - paaiškino 
prefekto pavaduotojas (Argirosas pažymėjo, kad vietoj žodžio 
"erezija" jis pavartojo žodį "dogma""), - 1r jie nieku gyvu nepa- 
tikės, jog stačiatikių patriarchas - nesuinteresuotas asmuo. O 
aš, žinia, negaliu oficialiai pripažinti, e-e, monofizitų vadovo. - 
Dekanosas nepavadino monofizitų lyderio patriarchu. 

Argirosui užkaito veidas, ir jis sutrikęs linktelėjo. Monofi- 
zitai teigė, jog po įsikūnijimo Kristus buvo vienos prigimties - 
dieviškosios. Ir jų pozicijos Egipte tvirtos jau devynis šimtus 
metų - nepaisant smerkiamo Visuotinio Susirinkimo sprendi- 
mo. Aišku, monofizitai turėjo savo šešėlinę bažnytinę organiza- 
ciją, su kuria, be jokios abejonės, Dekanosas negalėjo už- 
megzti formalių santykių. Pasielgti kitaip - vadinas, sutikti, jog 
stačiatikių tikėjimas nėra vienintelis teisingas. Joks Romos im- 

perijos valdininkas neturėjo teisės to pripažinti; Argirosas ap- 
gailestaudamas pagalvojo, kad ši aplinkybė kertasi su realybe. 

- Visa tai nesąmonės! - piktai šūktelėjo Mizijisas. Akmen- 
tašys pašoko ir pasuko į duris, per petį tarstelėjęs: - Jau sa- 
kiau, kad svarbiausia ne pinigai, ir nejuokavau. Mano vaikinai 
susiras kito darbo, labai jums dėkui, šviesieji ponai. 

Ir jis apleido salę. 

- Prakeikimas. - Muametas Dekanosas piktai pažvelgė 
įkandin Mizijiso, o tada lėtai atsigręžė į du likusius gildijų va- 
dovus. - Jūs irgi taip manote, ponai? Jei taip, galite eiti, o mes 
pamėginsime priversti jus paklusti, pasitelkdami garnizoną. 

- Jūs to nepadarysite! - šūktelėjo Hesfmoisas. - Iškviesti 
kareivius - vadinas... 

- Sukelti Aleksandrijoje gaisrą, - užbaigė j0 mintį Dekano- 
doti? Imperatorius pageidauja, kad Švyturys būtų užbaigtas. Jei- 
gu man teks rinktis tarp gildijų 1r romėnų basilėjo, žinau, koks 
bus mano sprendimas. 

Jei jis ir blefavo, tai meistriškai tą slėpė. -— buvo kur 
kas labiau patyręs valdininkų žaidimuose, nei Hesfmoisas ar 
Gergeusas. Amatininkai baugiai susižvalgė. Jie buvo įsitikinę, 
kad Dekanosas nevers jų grįžti prie darbo. Bet jeigu jie klydo... 

- Manau, mes galėtume tęsti pokalbį, - skubiai prabilo 
Gergeusas, - kadangi jūs, jūsų šviesybe, išsakėte norą aptarti 
atlygio klausimą. 

- Nedidelį norą. 

“ Įgijęs pranašumą, Dekanosas akivaizdžiai skubėjo jį išnau- 
doti. 

Hesfmoisas puikiai tą suprato. 

- Jei šviesusis ponas neprieštarauja, - pasiūlė jis, - mes su- 
tinkame, kad atlyginimo pakėlimo klausimą išspręstų magistras. 
Jis atstovauja imperatoriui, kuris, pasak jūsų, itin suinteresuotas 
švyturio statyba. Jei ne jis, mes šios problemos nė nesvarstytu- 
me. Manau, magistras bus teisingesnis už bet kurį vietinį valdi- 
ninką. | | 

Argirosas susimąstė - ar Hesfmoisas kalbėtų tą patį, jei Ži- 
notų, kaip aistringai magistras troško pasimylėti su jo žmona 
Zo1s? Tačiau dailidė buvo teisus. 

- Aš 1šspręsiu šią problemą, - pratarė Argirosas, - jeigu jūs 
visi prisieksite vykdyti mano nustatytas sąlygas - prisieksite Tė- 
vu, Sūnum ir Šventąja Dvasia, Dievo Motina ir didžiaisiais 
Aleksandrijos šventaisiais Afanasijumi, Kirilu bei Pyru. 

Argirosas buvo patenkintas, jog susiprotėjo įterpti į priesai- 
ką Aleksandrijos šventųjų vardus; monofizitai juos gerbė lygiai 
taip, kaip ir stačiatikiai. | 

- Aš prisiekiu asmeniškai savo vardu ir manosios gildijos 
vardu, - išpoškino Hesfmoisas ir pakartojo priesaiką. 

Jį aidu atkartojo ir Gergeusas. 

Abu įsmeigė akis į Dekanosą. Šis privertė amatininkus tru- 
putį pasijaudinti, o paskui griežtai pareiškė: 

- O, puiku. Metas užbaigti šią anachorezę. 

"Ir prisiekė. 

- Ponai, dėkoju už pasitikėjimą. Tikiuosi, aš jį pateisinsiu, - 
linktelėjo Vasilijus. 

Jis vilkino laiką; įvykiai klostėsi sparčiau, nei magistras spė- 
jo juos apmąstyti. Kiek pagalvojęs, jis tęsė: 

- Pradėsiu nuo atlygio. Esu tikras, jog dera įvertinti abiejų 
pusių interesus ir nustatyti aukso vidurį. Nuo šiol tarsime, jog 
užmokestis už darbą švyturyje visoms gildijoms bus padidintas, 
pridedant dar pusę. 

- Tegul bus taip, - saškdios pritarti Dekanosas. 

Gergeusas ir Hesfmoisas nenoriai linktelėjo; dailidė atrodė 
nusivylęs. 

Argirosas kilstelėjo ranką: | 

- Dar nebaigiau. Kaip visi žinome, darbas švyturyje labai 
pavojingas. Nuo šiol, jei gildijos narys žus per nelaimingą atsi- 
tikimą statybose, jo laidotuves apmokės ne gildija, o Aleksan- 
drijos miesto valdyba. 

Dabar jau Hesfmoisas su Gergeusu pasiskubino sutikti, o 
Muametas Dekanosas apdovanojo magistrą niauriu žvilgsniu. 
Argirosas išliko ramus. Skirtingai nei prefekto pavaduotojas, jis 

kopė į švyturį ir žvelgė nuo jo viršūnės Žemyn, tad aiškiai - taip 
aiškiai, jog suko žarnas, - galėjo įsivaizduoti net menkiausios 
statytojų klaidos rezultatą. 

Jei darbininkas lemtingai apsižioplins, bėda ištiks ne vien jį 
patį, bet ir jo šeimą. Argirosas pagalvojo apie sunkumus, ku- 
riuos galėjo patirti Elena, jei nuo raupų būtų miręs jis pats, o 
žmona būtų likusi našle su Sergijumi ant rankų. 

- Ir galiausiai, jei vedęs darbininkas žus per nelaimingą at- 
sitikimą švyturyje, Aleksandrijos miesto valdyba jo našlei ir vai- 
kams, jei tokių bus, išmokės sumą, lygią, tarkime, šešiems mė- 
nesiniams atlygiams, kadangi darbininkas padėjo galvą, tarnau- 
damas miesto gerovei, ir palikti šeimą skurde būtų neteisinga. 

- Ne! - sušuko Dekanosas. - Jūs nuėjote per toli, toliau 
nebėra kur. 

- Prisiminkite duotą priesaiką! - sudraudė jį Hesfimoisas. 

- O jūs norite pasipelnyti iš žuvusiųjų krauj jr pridėjo 
Gergeusas. 

Argirosas sėdėjo ir laukė, ką atsakys valdininkas. 

Galiausiai tas pareiškė: 

- Kadangi daviau priesaiką, privalau jos laikytis. Bet, pone, 
aš pasiųsiu laišką oficiorijų magistrui ir išsamiai aprašysiu, kaip 
jūs peržengėte savo įgaliojimus. Su visomis smulkmenomis. 

- Šviesusis pone, aš įgaliotas atnaujinti darbą švyturyje. Jei 
jau rašysite Georgijui Lakanodrakonui, prašyčiau HE DADE 
paminėti, jog man tas pavyko. 

Magistras grįžtelėjo į Hesfmoi1są su Gergeusu 1r paklausė: 

- Ar jūsų žmonės nutrauks anachorezę mano nustatytomis 
sąlygomis? 

- Taip, - sykiu atsakė tie. 

Hesfmoisas kažką sumurmėjo Gergeusui koptiškai. Pas- 
kui, sugavęs Argiroso žvilgsnį, išvertė: 

- Pasakiau, jog iš anksto jį perspėjau: jumis galima pasi- 
kliauti. 

Magistras palenkė galvą. Pamalonintas pagyros, minutėlei 
netgi pamiršo, ko norėjo iš Žois. 

Praėjo dvi savaitės, bet švyturys nepaaugo nė vienu akme- 
niu. Argirosas patraukė link statomos bažnyčios. Mizijisas, su 
kūju ir akmentašio kirstuku įsitaisęs ant didžiulio klinčių bloko, 
žvelgė į jį iš viršaus žemyn. 

- Tuomet jums pasakiau ne, nepersigalvojau ir dabar, - 
pareiškė jis. 

- Bet kodėl? - užvertęs galvą paklausė Argirosas. - Daili- 
dės ir betonuotojai sutiko nutraukti anachorezę ir jaučiasi pa- 
tenkinti. Pusės atlygio priedas ir soMpOISAGja našlėms bei naš- 
laičiams - čia ne menkniekis. 

Mizijisas nusispjovė - tiesa, ne magistro pusėn. 

- Mano manymu, dailidės ir betonuotojai - kvailiai. Kas iš 
pusantrinio atlygio negyvėliui, kas iš tų kruvinų pinigų jo šeimai? 
Asmeniškai aš visiškai patenkintas saugiu darbu už mažesnius 
pinigus, ir mano vaikinai taip pat. Mes liekame nuošalėje. 

Norėdamas pademonstruoti, jog nebenori tęsti pokalbio, 
akmentašys vėl ėmėsi darbo. Pažiro uolienos trupiniai. Vienas 
įkrito Argirosui į plaukus. Magistras nesitraukė. Galvoje kirbė- 
jo niūrios mintys. Kai galiausiai nužingsniavo šalin, Mizijisas at- 
sisveikinimui pašaipiai mostelėjo kūju. 

Nukoręs galvą, magistras lėtai kiūtino į šiaurę tarp trijų 
pusapvalių muziejono* nišų ir Aleksandro Didžiojo semos, ne- 
žiūrėdamas nei į skaitymo sales kairėje, nei į marmurinę antka- 
pio plokštę dešinėje. Tik tuomet, kai kone atsitrenkė į vieną iš 
žmonių, kurie rikiavosi į eilę, norėdami nusilenkti stikliniame 
sarkofage besiilsintiems Aleksandro palaikams, Argirosas ne- 
noriai atsitraukė kelis žingsnius į šalį. 

- Apgailėtinas užsispyręs asilas, - sumurmėjo magistras, - 
jis laimingas, jog turi saugų darbelį, ir visiškai nesirūpina dėl to, 
jog švyturys sugriautas. 

Ūmai Vasilijus stabtelėjo ir vienos rankos kumščiu smogė į 
antros delną. 

* Aleksandrijos muziejonas - mokslo įstaiga, kurią III amžiuje iki mūsų eros 


įkūrė Ptolemėjas II. Cia dirbo žymūs filosofai, matematikai, astronomai, po- 
etai, buvo įkurtos observatorijos, botanikos sodai, anatominiai teatrai. 

- Laimingas? Mes dar pažiūrėsim! 

Dabar Argirosas jau ne liūdnai pėdino, o sparčiai žingsnia- 
vo link imperatoriškojo prefekto rūmų, retsykiais pasileisdamas 
bėgte. Uždusęs ir suprakaitavęs iškilmingai prašvilpė pro sek- 
retorius ir įsiveržė į Muameto Dekanoso kabinetą. Tas iš nuo- 
stabos kilstelėjo antakį ir paklausė: | 

- Kas nutiko? 

- Žinau, kaip nutraukti anachorezę. Pagaliau žinau. 

- Patikėsiu, kai pamatysiu savo akimis, ne anksčiau, - atsi- 
liepė Dekanosas. - Turiu pripažinti, jūs priartėjote prie spren- 
dimo, bet kaipgi ketinate priversti sugrįžti į darbą akmentašius, 
jeigu tie tenkinasi mažesniu atlygiu už kitą darbą? 

Agirosas plėšriai nusišypsojo. 

- O arjie bus patenkinti jokiu atlygiu, kai neturės jokio 
darbo? 

- Kažko nesuprantu, - išsunkė prefekto pavaduotojas. | 

- O ką, jei imperatoriškojo prefekto vardu bus išleistas 
ediktas, uždraudžiantis bet kokią statybą iš akmens Aleksandri- 
joje, tarkime, trims mėnesiams? Kaip manote, ar akmentašiai 
per tą laiką nepraalks? Tiek, kad grįžtų darbuotis į švyturį? 

Dekanosas išpūtė akis. 

- Galbūt. Jie gali sugrįžti. Ir, kadangi neprisidėjo prie sutarties 
su kitomis gildijomis, mes net neprivalome jiems permokėti. 

Magistras svarstė šį klausimą dvidešimt minučių, kol žings- 
niavo iki prefekto rūmų. Jis būtų norėjęs atkeršyti Mi1zijisui už 
įžūlumą, tačiau atsakė: 

- Ne. Kontrastas tarp vyrų, kurie triūsia švyturyje bei 
žvangina kišenėse sidabrą, ir vargetų, kurie neturi nei darbo, 
nei pinigų... 

- Išmintinga, - sutiko Dekanosas. - Sutinku, tegul bus taip, 
kaip sakote. Kai kurie turtuoliai pakels triukšmą, kad jų namai 
liko nebaigti. 

- Romėnų imperatorius jau šaukia iš apmaudo, kad jo Sy: 
turys taip ilgai stovi neužbaigtas. 

- Išmintinga, - pasikartojo Dekanosas. 

Ir pasišaukė raštininkus. 


Kai Argirosas įžengė pro karoliukais pridengtas duris, 
Hesfimoiso dirbtuvėje nesimatė nė vieno darbininko. Tik tarnas 
drybsojo vidiniame dailidės namų kiemelyje. Magistras įtarė, 
J0g pagrindinė vaikinuko užduotis - prižiūrėti, kad nieks nejeitų 
ir nenugvelbtų neužbaigtų ar nepataisytų baldų. 

Tarnas sunkiai pakilo pasitikti Argiroso, nusilenkė ir kažką 
pasakė koptiškai. Magistras skėstelėjo rankomis. 

- Kojūs norėti? - laužyta graikų kalba pasiteiravo vaikinukas. 

- Ar šeimininkas namie? - lėtai ir aiškiai, negana to, labai 
garsiai pasiteiravo Argirosas. - Norėčiau pareikšti ) jam savo 
dėkingumą. 

- Jo čia nebūti, - atsakė tarnas, kai Argirosas savo žodžius 
pakartojo darsyk. - Jisai, visi jie būti - kaip pasakyti? - švytu- 
rys. Dirbti tenai visas laikas. Jeigu jūs norėti, ateiti šeštadienis 
po maldų. Gal tada jis būti čia. 

- Tuomet manęs čia nebebus, - atsiliepė Argirosas. - Ma- 
no laivas į Konstantinopolį išplaukia poryt. 

Tarnas jo nesuprato; magistras atsiduso ir pamėgino paaiš- 
kinti paprastesniais žodžiais. Bet tą akimirką iš gyvenamųjų 
kambarių pasigirdo pažįstamas balsas: 

- Ar čia jūs, Vasilijau Afgirosai iš Konstantinopolio? 

- Taip, Zois, čia aš. 

Ji išsyk pasirodė. 

- Kaip malonu regėti jus vėl. Gal pageidautumėt vyno 1r 
vaisių? | 

Magistras linktelėjo ir žengė jos link. Tarnas taip pat krus- 
telėjo, bet Zois jį sulaikė keliomis traškios koptų kalbos frazė- 
mis. Paskui paaiškino Argirosui: 

- Pasakiau Nehebui, kad Hesfmoisas jam liepė nenuleisti 
akių nuo baldų, o ne nuo manęs. Aš pati savimi pasirūpinsiu - 
skirtingai nei baldai. 

Argirosas leido Zois palydėti jį į kambarį, kur jiedu šneku- 
čiavosi praėjusį kartą. 

Šiandien Zois pati atnešė vyno ir vaisių. 

- Lukra aną savaitę pasigimdė 1r vis dar truputį karščiuoja, 
- paaiškino moteris. - Manding, ji pasveiks. 

Šeimininkės balsas skambėjo paslaptingai, ir Argirosas ne- 
galėjo suprasti, ar ji nori, kad tarnaitė pasveiktų. 

- Atėjau padėkoti Hesfmoisui už viską, ką jis nuveikė ana- 
chorezės nutraukimo labui. Kadangi man nusišypsojo laimė pa- 
matyti ir jus, leiskite tarti dėkui ir jums, nes padėjote įtikinti vyrą 
priimti teisingą sprendimą. Esu nuoširdžiai jums dėkingas. 

Zois gurkštelėjo vyno, gracingai krimstelėjo cukruotos da- 
tulės, žaismingai palytėdama vaisių ir sekundėlei iškišdama 
rausvą liežuvio galiuką. 

- Ar teisingai nugirdau - poryt jūs iškeliaujate iš Aleksan- 
drijos? 

- Taip. Man metas. Švyturio statyba atnaujinta, ir man ne- 
bėra reikalo gaišti. 

- Ak, - atsiduso moteris. Ir jos atodūsis galėjo reikšti bet 
ką - arba nieko. Paskui, nutraukdama užsitęsusią pauzę, ji pri- 
dūrė: - Tokiu atveju jūs galėtumėt deramai man atsidėkoti. 

- Kokiu būdu? 

Argirosui pasidingojo, kad Zois akys ūmai tapo dvigubai 
didesnės. Ji atsilošė krėsle. Magistrą kerėjo žavus jos kaklo 
linkis. Tada jis priklaupė prie moters krėslo ir pasilenkė pabu- 
čiuoti švelnių, karštų gražuolės lūpų. Net jeigu darė klaidą, pri- 
minė niekada nesnaudžianti apdairioji jo proto dalis, Hesfmoi- 
sas jau VIS vien sugrįžo į švyturį. | 

Tačiau Vasilijus neklydo. Zois giliai atsiduso ir rankomis 
apsivijo magistro kaklą. 

- Kur miegamasis? - neilgai trukus sukuždėjo Argirosas. 

- Ne. Greta jo Lukros kambarys, ji gali išgirsti. - Nepai- 
sant nelygaus alsavimo, Zois, regis, puikiai valdėsi. - Mudu įsi- 
taisysime čia. 

Kambaryje nebuvo nei kušetės, nei juo labiau lovos, tačiau 
šie baldai būtini toli gražu ne visoms pozoms. Zois atsiklaupė ir 

rankomis įsirėmė į krėslą. Argiroso lūkesčiai pasiteisino - ji bu- 
vo karšta ir aistringa. 

"Tokiame netobulame pasaulyje sunku tikėtis daugiau", - 
šmėstelėjo galvoje. 

Į pabaigą dailidės žmona alsavo taip pat siniaiai kaip ir j1- 
sai. Bet Vasilijus dar tik gaivelėjosi, kai Zois atsigręžė ir per petį 
tarstelėjo: 

- Užsimauk kelias 

Po to ji susitvarkė, mostu paliepė jam sėstis ir pastebėjo: 

- Hesfmoisas neturi sužinoti, kas nutiko. Užtat aš Žinau, ir 
tiktai man tai yra svarbu. 

- Vadinasi, pasinaudojai manimi, norėdama atsilyginti 
Hesfmoisui? - paklausė skaudžiai įžeistas Vasilijus. 

O jis manė, kad Zois aistringai jo geidžia... Deja, Argirosas 
tebuvo keršto įnagis jos rankose. 

"Ko gero, tą patį patiria sugundyta moteris", - apmaudžiai 
pagalvojo magistras. 

Zois atsakymas nuskambėjo dar skaudžiau. 

- Nejau visi mes nesinaudojame vieni kitais? - tačiau mote- 
ris pasaldino nuodus, su šypsena pridurdama: - Turiu pripažinti, 
Jog patyriau kur kas daugiau malonumo, nei kai kuriais kitais 
atvejais, netgi nei didžiumoje jų. 

Jei ir taip, šito per maža. Didžiuma - kas slypi už šio žo- 
džio? Argirosas nenorėjo žinoti. Jis pakilo atsisveikinti. 

- Ko gero, man metas, - pratarė jis. - Dar turiu susipakuoti 
daiktus. 

- Betgi laivas išplaukia tik poryt, tiesa? - Zois nuovokiai 
nusišypsojo. - Ką gi, eik, jei šitaip reikia. Kaip jau minėjau, aš 
patyriau pasitenkinimą. Ir perduosiu Hesfmoisui tavo padėką. 
Nesu tokia nepagarbi, kad tą pamirščiau. 

- Labai džiaugiuosi, - sumurmėjo Argirosas. 

Zois pasijuokė iš perdėto jo manieringumo, priversdama 
užsisklęsti dar stipriau. Vasilijus santūriai ir pedantiškai nusilen- 
kė - kaip būtų nusilenkęs oficiorijų magistro Žmonai. Zois vėl 
sukikeno. Vasilijus pasiskubino išeiti. 

Pakeliui į laikinus namus - o daugiau eiti nebuvo kur - Ar- 
girosas mąstė apie permainas, kurios įvyko jo gyvenime vieš- 
nagės Aleksandrijoje metu. 

"Nuo skaisčios našlystės iki ištvirkimo ir svetimavimo, ir 
viskas per kelias savaites", - priekaištavo sau jis.“ 

Paskui prisiminė, jog svetimautoju galėjo tapti dar anksčiau 
- jei būtų įspėjęs Zois troškimą. Dabar žinojo, kad dailidės 
žmona buvo tam pasirengusi, bet tas Žinojimas anaiptol neža- 
vėjo. 

Atsiminė, koks aistringas buvo jos inas - 1r prostitutės 
kūnas taip pat. Dabar, sulaužęs savanorišką skaistybės įžadą, 
Argirosas abejojo, jog kada nors įstengs prie jo sugrįžti, Ir ge- 
rai, kad sielvarto slegiamas neužsidarė vienuolyne. Intuicija ne- 
apgavo: jis iki paskutinio atodūsio bus pernelyg prisirišęs prie 
šio pasaulio pagundų ir neįstengs jų atsisakyti vardan kitokio 
pasaulio. Ir verčiau jau tą Žinoti bei gyventi, išmintingai taikantis 
su pasekmėmis. 

Taip svarstydamas, Vasilijus leido sau mažumą pasididžiuoti 
pasiekimais. Vieną gražią dieną, prabėgus daugeliui metų, 
Aleksandrijos švyturys nušvis vėlei ir gelbės gyvybes daugybei 
Jūreivių. Jei Argirosas nebūtų čionai atvykęs ir padėjęs spręsti 
nesutarimų, jie galėjo tęstis dar 1lgai ar užsibaigti kraujo pralie- 
jimu. Nesantaikos pavyko išvengti, ir, galimas daiktas, magist- 
rui šį nuopelną užskaitys danguje, idant atsvertų jo nuodėmių 
sunkumą. 

Šiaip ar taip, jis labai to tikėjosi. 


- Argirosai! Palaukit! 

Magistras nuleido savo daiktus ant lentinės prieplaukos 1r 
atsigręžė pasižiūrėti, kas gi šaukia. Nustebęs pažino skubiai ar- 
tyn Žžingsniuojantį Muametą Dekanosą. 

- O aš maniau, jūs neatsidžiaugiate, jog pagaliau išvykstu, 
- tarė Aleksandrijos valdininkui, kai tas atsidūrė šalia. 

Dekanosas vangiai šyptelėjo. 

- Suprantu, ką turit omeny. Ir visgi švyturys statomas to- 

liau, ir aš su tuo šiek tiek susijęs. Be to, aš pasilieku čia, o jūs 
išvykstate. Mano indėlį atsimins. 

Jis apsidairė, įsitikino, jog niekas nesiklauso, ir pusbalsiu 
pridūrė: | 

- Pasirūpinsiu, kad išties prisimintų. 

- Tikiu, kad pasirūpinsite, - nusijuokė Argirosas. 

Jis puikiai suvokė Dekanoso logiką. Tačiau negalėjo su- 
prasti, kuriems galams valdininkas tempė ryšulį, apimtimi pra- 
nokstantį paties magistro bagažą. Vasilijus mostelėjo į ryšulį ir 
paklausė: | 

- Ką čia turit? 

- Mane ypačiai nustebino, kaip tamstai pavyko sutaikyti 
abi puses, nors iki jums įsikišant nė viena jų nebuvo suintere- 
suota ginčo sprendimu, - iš tolo pradėjo Dekanosas. 
Magistras mandagiai nusilenkė. 

- Jūs labai geras, šviesusis pone. Tačiau... 

- Jūsų manymu, aš neatsakiau, - užbaigė jo mintį Dekanosas. 
- Taip. 

- Ak, tai štai, matot, atėjau pasiūlyti jums dar vieno ginčo, 
kurio baigtimi nė viena pusė tarsi nesuinteresuota. Štai ką čia 
turiu, šviesusis pone: bylą "Pherisas prieš Serapioną" - visą vi- 
sutėlę. 

Jis numetė savo naštą ant žemės ir lengviau atsiduso. Len- 
tos po magistro kojomis suvirpėjo - krovinys pasirodė besąs 
sunkesnis už Argiroso maišą. 

- Jūs įsitikinęs, kad čia viskas? - su ironija pasiteiravo Va- 
silijus. | 

Tačiau jo pokštas liko nesuprastas. 

- Manding, taip, - rimtai atsakė prefekto pavaduotojas. 

- O, puiku, - juokdamasis pratarė Argirosas. - Aš ją paim- 
siu. Kaip jau sakėte, po švyturio problemos čia tik smulkmena. 
Kelyje į Konstantinopolį mano laivo nelydės palankūs vėjai. Su 
Dievo pagalba iki parvykdamas turėčiau išsiaiškinti jūsų bylos 
esmę. Jos dėka kelionė nebus tokia nuobodi. 

 - Dėkoju. - Dekanosas tvirtai suspaudė magistro ranką. - 

Dėkoju. | 

Valdininkas kelis kartus nusilenkė ir paskubomis pasišalino. 

Argirosas nustebęs pažvelgė jam įkandin ir gūžtelėjo pe- 
čiais. Kai Vasilijus tarnavo armijoje, net už gyvybės išgelbėjimą 
retsykiais sulaukdavo kur kas mažiau dėkingumo. Jis dar kartą 
gūžtelėjo pečiais ir nusitempė abu maišus į laivą. Čia išpakavo 
ryšulį su juridiniais dokumentais. | 

Pietiniame horizonte dar šmėžavo Aleksandrijos švyturys, 
o Argirosui jau kilo įtarimas, kad Muametas Dekanosas iškrėtė 
jam kiaulystę. Galutinai tuo įsitikino gerokai anksčiau, nei grį- 
žo į Konstantinopolį. 

/IV/ ETOS KOSMOU 6824 


Raukydamasis ir nesiliaudamas bambėti, Pablas sėdo prie 
rašomojo stalo ir palinko prie mėnesio ataskaitos. Pertuiso* 
pasienio tvirtovės komendantas pamirkė plunksną į rašalą ir iš- 
vedžiojo pergamente: "1315 metų gegužės įvykiai..." 

Žvilgtelėjo į metus, kuriuos per neatsargumą užrašė tokiu 
būdu, ir nusikeikęs juos užbraukė. Blogai, jog kurti tenka loty- 
niškai. Abu žmonės, skaitysiantis komendanto pranešimą - tie- 
sioginis Pablo viršininkas Kosma, Pirėnų kleizoriarchas, bei Ar- 
kadijus, Ispanijos strategas, - kilę iš Konstantinopolio. Abu 
kalba graikiškai ir juoksis iš jo neišprusimo. Nors lotynų kalba 
liko viena iš dviejų valstybinių Romos imperijos kalbų, ji buvo 
ne tokia prestižinė, kaip graikų. 

Oficialiame dokumente panaudojęs šiaurinį datavimo stilių, 
Pablas galėjo sulaukti kaltinimų ardomąja veikla, nors šis stilius 
buvo populiarus 1r Ispanijoje, 1r Italijoje. Jis įrašė imperiškąją 
datą, skaičiuojamą nuo pasaulio sukūrimo, o ne nuo Kristaus 
gimimo, - 6823 metų gegužė, tryliktieji indiktiono metai. 

Pablas suskubo rašyti. Didžiąją ataskaitos dalį sudarė pa- 
gal šabloną; susirgę kareiviai ir arkliai, mirusieji (tiktai du - sėk- 
mingas mėnuo), naujokai, išeikvotos atsargos, į imperiją per 
perėją atvykę pirkliai, surinkta duoklė, prekeiviai, išvykstantys 
į frankų-saksų karalystes, ir taip toliau, ir panašiai. 


* Pertuiso perėja Pirėnuose, dabar - Prancūzijos ir Ispanijos pasienyje. 

Garnizono apmokymus pakanka paminėti prabėgom, iš- 
skyrus vieną aplinkybę. Pablas patikrino savo skrupulingus už- 
rašus: "Skystos ugnies apmokymuose sunaudojome du sveikus 
ir penkias septintąsias statinės. Likusios atsargos, - jis barkš- 
telėjo skaitytuvų kauliukus, - devyniasdešimt keturios ir dvi 
septintosios statinės. Prie ataskaitos pridedami visiškai išnau- 
dotų statinių antspaudai". 

Jis nežinojo, kas sudaro mišinį, kurį barbarai vadino grai- 
kiškąja ugnimi, ir žinoti nenorėjo. Mišinį atsiųsdavo tiesiai iš im- 
perijos arsenalo Konstantinopolyje. 

Pablas teatminė, kad jam tektų bėgti ir slapstytis, jei nesu- 
gebėtų atsiskaityti už kiekvieną išnaudotą lašą. Baisu ir pagal- 
voti, kas nutiko karininkams, kurie leido šiauriečiams perimti tą 
medžiagą. 

"Ugnies šaudymų metu pažeistas vienas sifonas. Mūsų kal- 
vis mano galėsiąs jį pataisyti". Pablas labai to tikėjosi: prabėgs 
savaitės, kol Kosma atsiųs čionai kitą bronzinį vamzdelį, per 
kurį išsviedžiamas degus skystis. 

Komendantas pasikasė pakaušį. Ką dar pranešti? 

"Frankai-saksai neseniai įtartinai susidomėjo miškais į šiau- 
rę nuo tvirtovės. Girios plyti jų pasienio pusėje, todėl tegalėjau 
žvalgybon pasiųsti raitelį. Frankai-saksai pareiškė, kad ieško 
plėšikų slėptuvės, ir atsisakė priimti mano pasiūlytą pagalbą". 

Pablas susimąstė, ar verta parašyti daugiau, ir nusprendė, 
kad ne. Jei frankai-saksai pasiųstų į mišką didesnį būrį žmonių, 
jie vis vien atsidurtų toliau, nei nuskrieja strėlė. Tie barbarai to-. 
kie išsižiojėliai, jog; darbui, kurį galėtų atlikti viena grandis, siun- 
čia dvi kuopas. 

Tvirtovės komendantas sulankstė pergamentą voku, nuo 
lempos, kurios niekada negesino, uždegė vaškinę žvakę ir nu- 
varvino ant ataskaitos kelis lašelius. Tada prie karšto ir minkšto 
vaško prispaudė žiedą. | 

Iš niūrios patalpos išėjęs į ryškiai saulės nutviekstą vidinį 
kiemą, šūktelėjo pasiuntinį. 

Ore kažin kas sušvilpė ir stebėtinai dusliai žnektelėjo per 
dvidešimtį žingsnių nuo Pablo: vytelėmis apipintas molinis puo- 
das, kiek didesnis už komendanto galvą. Pro indo kaklelį sun- 
kėsi dūmai. | 

- Katapulta! | 

Kartu su stebėjimo bokšto sargybinio riksmu į kiemą nukri- 
to antras puodas. 

- Ant sienų! Mus puola! - šaukė sargybinis. 

Kareiviai čiupo kilpinius, ietis, šalmus ir puolė prie laiptų, 
vedančių ant įtvirtintų sienų. 

Pablas nusikeikė iš apmaudo ir perplėšė savo ataskaitą 
pusiau. Privalėjo būti budresnis - frankai-saksai seniai ruošė 
ataką, bet komendantas negalėjo suprasti, ko gi jie siekia savo 
moliniais puodais. 

Ir ūmai oras aplink jį tarsi suplyšo į gabalus. Pablas pama- 
nė, kad į tvirtovę kirto žaibas - bet dangus liko giedras ir žyd- 
ras. Pro pat veidą prašvilpė kažin kas karštas bei dantytas. 
Aukštyn trykštelėjo pilkas dūmų kamuolys. 

Apstulbintas komendantas apsidairė. Du kareiviai šaukda- 
mi susmuko ant žemės; iš trečio, kuris atsidūrė arčiausiai puo- 
do, beliko tamsiai raudona dėmė. Dėl klaikaus treškesio likų- 
sieji kariai sustingo. 

Kitapus sienos kažin kas trepsėjo, karingai šūkčiojo bar- 
barai, žvengė arkliai. Protas vėl pradėjo veikti ir skubiai vertino 
padėtį. 

- Pirmyn! Mikliau! - savo pavaldiniams sušuko Pablas. 

Disciplina. Žmonės pakluso įsakymui. 

Paskui - dar vienas sprogimas, o po kelių sekundžių - tre- 
čias. Kone apkurtęs Pablas vos girdėjo sužeistųjų klyksmus ir 
aimanas. Tvirtovės kiemas paskendo dūmuose; komendantas 
paspringo nuodingais sieros garais ir užsikosėjo. 

- Šiauriečiai pasikvietė demonus iš pragaro! - šaukė kažkas. 

Sargybinis kone išspiegė: 

- Dangus mus apsaugos, bet tu išisisi Matau, kaip jie 

smaginasi, tenai, palei mišką, visi apsitaisę raudonai, su ragais 
ir uodegomis! 

- Tylėt! - niršiai išrėkė Pablas, tačiau bergždžiai. Dabar jau 
pusė garnizono klykė 1š siaubo. Prieš demonus neatsilaikys jo- 
kia disciplina. 

Ar su užpuolikais atkako ir velniai, ar ne, bet prakeiktos 
katapultos šaudė toliau. Apipintas puodas žnektelėjo komen- 
dantui po kojomis. Pablas instinktyviai atšoko, tačiau per vėlai. 

- Čia ne demonai! - šūktelėjo jis, kreipdamasis į visus ir nė 
į vieną atskirai. - Kad ir kas būtų tuose... 

Sprogimas bloškė komendantą link pagrindinio pilies bokšto 
sienos nelyginant sulaužytą lėlę. Po kelių minučių didesnis puo- 
das kirto į Pertuiso vartus. Frankai-saksai įsiveržė į tvirtovę. 


Dailus prekybinis laivas lėtai artėjo link Ispanijos kranto. 

- Jau nebeilgai, pone, - pranešė kapitonas. 

- Šlovė Švenčiausiajai Mergelei, - atsiliepė keleivis - aukš- 
tas, lieknas, tamsiaveidis vyras su elegantiška barzdele, aštria 
nosimi ir stebėtinai liūdnomis akimis. - Plaukdamas iš Konstan- 
tinopolio, jūroje praleidau daugiau nei mėnesį. 

- Taip, žinoma. - Kapitonui keleivio pareiškimas nepadarė 
įspūdžio: jis pats jūroje praleido didesniąją gyvenimo dalį. - 
Taip, dabar aplenksime tą nedidelę salelę (ją vadina Skombra- 
rija - tai reiškia "skumbrių gaudymo vieta") ir būsim namuose. 
Sala naudinga ne tik žvejams - ji pridengia m nuo audrų Naujosios 
Kartaginos uostą. 

- Aišku, - mandagiai sisiliapė keleivis, nors vargiai suprato 
kapitoną, šnekantį gerkliniu afrikietiškų lotynų kalbos dialektu. 

Pirklys grįžo į kajutę susitvarkyti savo kelionės bagažo ir 
palaukti, kol laivas išmes inkarą. | 

Jis tiek daug laiko praleido laive, jog, eidamas keliu iš uosto 
į miestą, stūksantį ant kalvos, kone realiai jautė, kaip po kojo- 
mis sukasi ir siūbuoja žemė. Nuobodžiaujantis sargybinis švepla 
ispaniška tartim paklausė jo pavardės ir užsiėmimo. 

- Esu Vasilijus Argirosas, žuvies padažo pirklys iš sostinės. 

- Dėl gardaus žuvies padažo sukorėte 1lgą kelią, - juokda- 
masis pastebėjo sargybinis. 

Argirosas gūžtelėjo pečiais. 

- Padažas iš Naujosios Kartaginos garsėja visoje Vidinėje 
jūroje*. Gal būsite toks malonus ir parodysite man kelią į stra- 
tego rezidenciją? Norėčiau su juo aptarti prekių kiekį, kainą ir 
perplukdymo sąlygas. | 

Sargybinis dirstelėjo į savo bičiulius, bet nutylėjo. Argirosas 
atsiduso, išsitraukė iš kišenės saują varinių keturiasdešimties 
folių** vertės monetų ir padalijo jas kareiviams. Sargybinis su- 
sižėrė savo dalį kišenėn, parodė kryptį ir pridūrė: 

- Įsidėmėkite, Arkadijaus ten nėra. Jis išvyko kažkur į 
šiaurę kariauti sų barbarais. 

- Ir, dera pridurt, kariauja kuo prasčiausiai, - išsunkė kitas 
kareivis. 

Argirosas apsimetė neišgirdęs, bet įsidėmėjo informaciją. Ir 
nužingsniavo į Naująją Kartaginą. Miestas buvo didelis ir gerai 
suplanuotas, tik pilkas čionykščių statinių akmuo suteikė jam 
niūroką išvaizdą. 

Laikydamasis sargybinių nurodymų, Vasilijus be vargo su- 
rado, ko ieškojęs. Stratego rezidencija įsikūrė pagrindinėje 
gatvėje šalia prabangiausio Naujosios Kartaginos statinio - 
bažnyčios, skirtos šventajam miesto globėjui, kuris buvo vietos 
vyskupu prieš septynetą šimtų metų, ankstyvųjų Heraklėjo*** 
dinastijos atstovų laikais. 

- Šventasis Muametai, pagelbėk, - eidamas pro šventovę, 
primenančią didįjį Dieviškosios Išminties soborą Konstantino- 
polyje, sumurmėjo Argirosas ir persižegnojo. Muametą jis lai- 
kė vienu iš dvasingiausių kalendoriaus šventųjų. 

- Nėra kito Dievo, išskyrus Viešpatį, ir Kristus - Jo Sūnus, 
- tyliai sugiedojo Argirosas. 

* Romėnai Viduržemio jūrą vadino mare nostrum ("mūsų jūra") arba mare in- 
ternum ("vidinė jūra"), skirtingai nei mare externum - Atlanto vandenynas. 
** Folis (lot. - fo/lis) - ketvirtadalio uncijos svorio moneta. Romos uncija lygi 


27,3 gramo. 
*** Ankstyvoji Heraklėjo dinastija valdė Bizantiją 610-695 metais. 

Teko duoti kyšį - pusę auksinės nomismos - ir pusvalandį 
palaukti, kol atvykėlį priėmė Isaakas Kabasilas, pirmasis Ar- 
kadijaus pavaduotojas. Kabasilas, augalotas kūningas vyras su 
didžiuliu įspūdingu pilvu, paklausė: 

- Taigi, kuo galiu būti jums naudingas, bičiuli? Pasak sek- 
retoriaus, kažkas dėl žuvies padažo?.. Tiesą sakant, šį klausimą 
gali išspręsti jis pats. 

- Tikiuosi. Ir vis dėlto, - Vasilijus apsidairė, - kadangi mu- 
du vieni, turiu prisipažinti, jog man absoliučiai nerūpės, jei visas 
žuvies padažas naujojoje Kartaginoje rytoj pavirs medumi. 

Taip taręs išsitraukė laišką ir ištiesė Kabasilui. 

Valdininkas perlaužė auksinį antspaudą. Kai perskaitė raštą 
iki galo, jo žandikaulis atkaro. 

- Vadinas, jūs - vienas iš imperijos magistrų! 

Atlaidaus tono ir laisvų manierų nebeliko nė pėdsako. 

- Tą žinote tik jūs, ir aš norėčiau išlaikyti šią paslaptį. 

- Be abejo, - tučtuojau sutiko Kabasilas. 

Stratego pavaduotojas aplaižė perdžiūvusias lūpas ir pasi- 
teiravo: 

- Ko jūs pageidausite iš manęs? 

- Jei paaiškinsite, kokiu būdu frankai-saksai praėjusiais 
metais užėmė aštuonias tvirtoves bei tris miestus, išplauksiu ar- 
timiausiu laivu. 

- Keturis miestus, - niauriai pataisė Kabailas. - Prieš tris 
savaites paimta Taragona. Mūšio lauke su šiauriečiais kauna- 
mės kaip lygūs su lygiais, bet sienos jų sulaikyti nepajėgia. Iš 
Taragonos pabėgę pirkliai pasakoja apie burtus, KUELŲ dėka at- 
sivėrė vartai. 

Stratego pavaduotojas persižegnojo, magistras taip pat, 
bet tuojau pat autoritetingai pareiškė: 

- Burtai yra tas, apie ką daug girdime, bet retai matome. 

- Ne šįkart, - papurtė galvą Kabasilas. - Taragonos kriti- 
mas atkartoja tuos, kurie vyko ir kituose mūsų paliktuose mies- 
tuose. Ko gero, frankai-saksai sudarė sąjungą su šėtonu. Ne- 
gana mums padarytos žalos, gerbiami žmonės pasakoja savo 

akimis regėję demonus, kuriuos iškviečia mūsų priešai, - kiek 
girdėjau, augalotus raudonus šėtonus. 

Magistras suraukė kaktą. Žinoma, jis tikėjo demonais; 
šiaip ar taip, jie minimi Biblijoje. Bet pats niekada jų nematė ir 
nesitikėjo pamatysiąs. Kaip didžiuma išsilavinusių imperijos pi- 
liečių, Vasilijus aiškiai skyrė Išorinį Mokymą (didžioji jo dalis 
- pagonių graikų palikimas), susijusį su šiuo pasauliu, ir Vidinį 
krikščioniškosios teologijos Mokymą. Pastebėjęs, kad juos 
skirianti riba beveik išsitrynė, neabejotinai suglumsi. 

- Manding, verčiau pats asmeniškai pasikalbėsiu su tais 
Taragonos pirkliais, - pratarė magistras. - Kur jie apsistojo? 


Užvažiuojamieji Joano nakvynės tebuvo nyki užeigėlė, ku- 
rioje mėgdavo apsistoti pirkliai. Vynas čia buvo geras, o kai- 
nos žemos - šiaip ar taip, žmogui, pratusiam prie brangių Kon- 
stantinopolio viešbučių. Kaip ir pridera prekiautojui žuvies pa- 
dažu, Vasilijus sėdėjo aludėje, klausėsi čionykščių gandų ir ret- 
sykiais pagardindavo juos paskutiniųjų sostinės skandalų smul- 
kmenomis. 

Jam nereikėjo pasukti kalbos apie įvykius Taragonoje. Iš 
miesto pasprukę pirkliai patys be paliovos svarstė įvykio smul- 
kmenas. Tačiau magistras neišgirdo to, ko jam išties reikėjo; 
deja, Kabasilo pranešimas buvo teisingas. Priešai puolė nak- 
čia, ir dėl to buvo dar sunkiau išsiaiškinti aplinkybes. 

Visų daugiausiai Afgirosas išpešė iš alavo pirklio, atvyku- 
sio iš Anglijos, bei jo dukterėčios, vaistininkės iš moterų vie- 
nuolyno, įsikūrusio netoli Londino. Atvykę į Taragoną, jiedu 
apsigyveno bute prie soboro, greta vartų, per kuriuos ir įsiveržė 
frankai-saksai. Bet ir anglų pasakojimas buvo miglotas: griaus- 
mas, nuodingų dūmų debesis, tarsi apkėtęs pusę miesto, ir už- 
stumtų vartų, kuriuos iš kitos pusės laužė užpuolikai, treškesys. 

- Mes bėgome kaip išprotėję ir išnėrėme pro šiaurės va- 
karų vartus, tuos, kurie dunkso šalia forumo, - pasakojo pir- 
klys, rausvaskruostis vyriškis vardu Vighardas, - ir naktį pra- 
leidome kapinėse už pusės mylios į vakarus. Frankai-saksai 

buvo pernelyg užsiėmę miesto plėšimu, kad gaištų laiką ir nar- 
šytų tarp numirėlių kaulų. 

- O, papasakok jam viską nuo pradžių, dėde, - nekantriai 
paprašė pirklio dukterėčia, Hilda, neaukšta gyvybinga gal dvi- 
dešimt penkerių metų amžiaus moteris, baltaodė ir šviesiaplau- 
kė, su didelėmis išraiškingomis akimis. Nenuostabu, jog impe- 
ratorius Maurikijus savo kariniame traktate šiaurines tautas - 
frankus, langobardus bei kitus germanus - pavadino "šviesbru- 
vėmis gentimis". 

Mergina atsigręžė į Argirosą. 

- Vienas jų būrys visgi atkako iššukuoti nekropolio, bet, 
vos tik jie priartėjo, dėdė Vighardas pakilo visu ūgiu ir kad su- 
riks: "Bū-ū!". Kareiviai spruko mikliau, nei mes patys. 

Vighardas šelmiškai pridūrė: | 

- Jei jau kalbėti apie užpuolikų ryšius su demonais ir pana- 
šiai, aš pasakyčiau, kad jie tų demonų bijosi labiau už mane! 

Magistras nusijuokė ir užsakė dar vyno visiems trims. Kon- 
stantinopolyje buvo sutikęs vos kelis žmones iš tolimosios Angli- 
jos (mintyse vadino ją Britanija), jam patiko tų Žmonių santūru- 
mas bei sumanumas. Šiedu, regis, nudrėbti iš to paties molio. 

Žinia, būtų gerai, jei Britanija kartą susivienytų su imperija, 
į kurią per amžius įsiliejo Italija, Afrika, Ispanija bei pietinės 
Galijos pakrantės dalis. Tačiau Argirosas džiaugėsi, jog tas su- 
sivienijimas negali įvykti artimiausiais metais. 

Neradęs atsakymų į savo klausimus Naujojoje Kartagino- 
je, Argirosas nusipirko arklį ir nušuoliavo į šiaurę. Norėjo viską 
pamatyti savo akimis ir asmeniškai įvertinti frankų-saksų keti- 
nimus. 

Arkadijaus pajėgos dar išlaikė frontą palei Ebro upę, bet 
magistras be vargo ją perbrido. Jis nesibijojo atsidurti priešo 
užimtoje teritorijoje. Šviesbruvės gentys, pašėlusios mūšyje, 
beveik neteikė reikšmės kitiems kariniams veiksmams, įskaitant 
ir patruliavimą. Taip buvo ir Maurikijaus laikais, dar iki įsivieš- 
pataujant Heraklėjo dinastijai. 

Bet jie kažką kėslauja, k Argirosas, jodamas pro už- 
grobtą Taragoną. 

- Antraip kuriems galams aš čia? - paklausė jis arklio. 

Bet šis, skirtingai nei Balaamo asilas, nieko neatsakė. 

Argirosas nešmirinėjo prie Taragonos; ant miesto sienų pa- 
matė frankus-saksus (ir nė vienas jų nepanėšėjo į demoną). 
Apylinkėse tikėjosi sutikti kareivius, nes miestas paimtas visai 
neseniai. Tačiau nustebo ir išsigando, pastebėjęs garnizoną ir 
Barselonoje, nors ją paėmė dar praėjusį rudenį. Regis, čionai 
įsiveržę barbarai neketino trauktis. | 

Iki Empurijono* - trys dienos raitomis, traukiant romėnų 
pakrantės keliu, kuriame taip pat knibždėjo kareiviai. Argiro- 
sas vėl apsiniaukė - neišmanydamas, ar verta joti į šalies gilu- 
mą, ar dera pasilikti kelyje, kur Cezario legionieriai pirmąsyk 
pakliuvo į pasalą. Aišku, keliu joti greičiau. Ir magistras leidosi 
į priekį. 

Suoliavo pro fencheliu apėjusias erdves link tolumoje stūk- 
sančių Pirėnų. Vėliau kalnai apstojo raitelį iš visų pusių, o ke- 
lias pasuko į sausumos gilumą link patogios Pertuiso perėjos. 
Argirosas sutiko būrį frankų-saksų raitininkų - šarvuotų, trau- 
kiančių į pietus, į Ispaniją. Pamatę vienišą raitelį, iš kurio nėr 
ką atimti, kareiviai paliko jį ramybėje. Netoli Pertuiso tvirtovės 
stūksojo pergalės paminklas, kurį dar iki Kristaus gimimo pa- 
statė Pompėjus. Jo vaizdas sustiprino Argiroso ryžtą. Magist- 
ras prisiekė laikytis Romos tradicijų taip pat tvirtai, kaip ir le- 
gendinis senovės pulkininkas. 

Vakarop žemę nuklojo ilgi niaurūs šešėliai. Paėmę tvirtovę, 
frankai-saksai nesiteikė jos remontuoti; matyt, ketino nukelti 
pasienį toliau į pietus. Argirosas nušoko nuo arklio 1r nusivedė 
jį pro išlaužtus vartus į vidinį kiemą. Naktį verčiau praleisti čia, 
nei atviroje vietoje, pagalvojo Vasilijus; šiaip ar taip, už sienų 
jis galėjo pasislėpti nuo plėšikų. 

Kiemas apžėlė vešlia žole. Argirosas supančiojo arklį ir pa- 
leido jį ganytis, o pats užkūrė nedidelį lauželį. Pasirąžė, ir sąna- 


* Dabar - Empuries miestas į šiaurę nuo Barselonos. 

riai sutreškėjo. Iš balnakrepšio išsitraukė duonos kepalėlį, aly- 
vų aliejaus bei vynmaišį ir prisėdo prie laužo vakarieniauti. 

Pro kelnes pajuto kažin ką aštrų (platūs drabužiai tinka 
Konstantinopolyje, bet ne sunkioje kelionėje). Pasimuistęs iš- 
traukė aštrų daiktą. Tikėjosi pamatyti akmenėlį, bet čia buvo 
molinio puodo šukė - trikampė, ilgumo sulig viduriniuoju pirštu, 
plokščia puodo dugno skeveldra. 

Jau norėjo švystelėti ją į šalį, tik ūmai molyje įžiūrėjo įspau- 
dą: kryžių su raidėmis "S" ir "G" iš šalių. 

- Sankt Galenas! - šūktelėjo Vasilijus ir susidomėjęs įSiste- 
beilijo į skeveldrą. | 

Visų pirma, Sankt Galeno vienuolynas stūksojo Alpėse, 
toli į šiaurės rytus nuo Pertuiso. Jis nebuvo laikomas stambiu 
puodininkystės centru; tuomet kodėl čia atsidūrė ten pagamin- 
tas daiktas?.. Kita vertus, Argirosas puoselėjo profesinį susi- 
domėjimą frankų-saksų vienuolynais. Visas barbarų mokslas 
buvo susijęs su jų dvasininkais. O Sankt Galenas - svarbus vie- 
nuolijų centras, ir jo vienuoliai klajojo po visas frankų-saksų 
karalystes. Magistras pagremžė smakrą. Sankt Galenas išties 
galėjo prisidėti prie bet kokių piktadariškų barbarų kėslų. 

Apžiūrėjęs skeveldrą iš arčiau, Argirosas sumojo stovįs ant 
kažkokio atradimo slenksčio. Nors kol kas negalėjo pasakyti, 
kokio būtent. Viena skeveldros pusė pajuodo - tarsi nuo ug- 
nies. Ir ta pusė buvo vidinė. Prie jos prilipo nedidelis vabalėlis. 
Jis negalėjo apanglėti Pertuiso grobstymo metu. 

Argirosas papriekaištavo sau, jog deramai neapžiūrėjo tvir- 
tovės, jodamas jos link. Dabar pernelyg tamsu, nusprendė jis. 
Teks palūkėti iki ryto. Išsitraukė čiužinį, patiesė jį ant žemės, 
pasimeldė ir atsigulė miegoti. 

Prabudo saulei tekant, vėl užkando duonos su aliejumi ir 
pasivaikščiojo po apžėlusį vidinį kiemą, žolėje ieškodamas kitų 
puodų skeveldrų. Po kurio laiko aptiko dar kelias. Visos iš to- 
kio pat gelsvai rado molio, kaip ir pirmoji, 1r visos - apdegu- 
sios iš vienos pusės. 

Prie pagrindinio bokšto sienos pamatų Argirosas pastebė- 

j0 didelės suodžių dėmės pėdsakus. Pasirausė tankioje žolėje 
ir surado dar kelias skeveldras. Vienoje išliko dalis "S" raidės 
nuo Sankt Galeno ženklo. Magistras krenkštelėjo, patenkintas 
radiniu. | 

Dar kelias atplaišas aptiko vartų sąvaroje, bet nesugebėjo 
išsiaiškinti beveik nieko nauja. Pačių vartų nebeliko; frankai- 
saksai sudegino jų apkalą. 

Akies krašteliu pastebėjo kažkokį judesį: artinosi du raite- 
liai. Argirosas grįžo į kiemą, užsimaukšlino šalmą, išsitraukė 
lanką, ant peties užsimetė strėlinę. Apsiginklavęs vėl grįžo prie 
vartų ir atsargiai dirstelėjo laukan. | 

Prijojęs arčiau ir pažinęs Argirosą, vienas raitelis mostėlėjo 
ranka. | 

- Vargu ar čia rasite daug žuvies padažo! - šūktelėjo Vig- 
hardas. | 

Po kelių sekundžių magistras pažino ir alavo pirklio palydo- 
vę - tai buvo Hilda. Auksiniai jos plaukai slėpėsi po plačiabryle 
skrybėle. Mergina ant arklio sėdėjo vyriškai, tačiau grandiniai 
marškiniai ir kelnės negadino jos trapios bei moteriškos figūros. 

Magistras žengė iš priedangos, bet lanko nenuleido. 

- Jūs irgi gabenate nedaug lydinio luitų, - pastebėjo jis. 

- Palikome juos, bėgdami iš Taragonos. | 

Vyriškis šypsojosi. Argirosas įdėmiai nužvelgė anglą. 

- Netikiu, kad dėl to labai pergyvenate. 

- Galite tikėti, kuo tik norite, - ramiai atsiliepė britas ir ap- 
žvelgė sugriautą tvirtovę. - Regis, tinkama vieta pietums. 

Saulė dar nepakilo iki zenito. Argirosas kilstelėjo antakį, 
bet nieko neatsakė. 

Hilda pasimuistė balne. 

- Ko gero, jo imperatoriškoji didenybė Nikiforas nepaten- 
kintas, jog frankai-saksai taip grubiai pažeidė jo sienas. 

- Drįstu manyti, taip, - mandagiai pritarė magistras. 

Iš tiesų jis žinojo, kad imperatorius stačiai įniršęs. Oficiori- 
jų magistras aiškiai leido tą suprasti. 

- Taip, kaip ir mūsų gerasis karalius Osvius, - pratarė Vig- 

hardas, akivaizdžiai kažką nusprendęs. - Ir jis turi tam teisę, 
nes prieš mus užpuolikas griebėsi tokių pa kvailų burtų, kaip ir 
prieš jus, romėnus. 

- Tikrai? - Argirosas pastatė ausis. | 

- Tikrai. Praėjusiais metais prakeikti jų piratai Rankovėje 
paskandino ar užgrobė per dvidešimtį gerų angliškų laivų. 

Rankove anglai vadino sąsiaurį tarp Britanijos ir i 
saksų žemių. 

Vighardas apmaudžiai pridūrė: 

- Joks laivas ilgai netvers tokio įžeidimo, 0 ir neturi tverti, 
net jei visa tai - šėtono darbas. 

- Jūsų žodžiai skamba ganėtinai ryžtingai, - pastebėjo ma- 
gistras. 

- Aišku, taip ir yra. Mes visuomet plaukiojom atokiai nuo 
tingių veltėdžių. Kas, jei ne magija, galėjo suteikti jiems narsos 
šįsyk? Karalius Osvius, telaimina jį Dievas, tuo neabejoja. Ga- 
lite manimi patikėti. 

- Taigi, - atsiliepė Argirosas, mėgindamas viską susieti 
draugėn, - jūs sumanėte apžiūrėti čionykštę tvirtovę ir paban- 
dyti suvokti, kaip veikia burtai. 

Vighardas paraudo. O Hilda žvelgė magistrui tiesiai į akis. 

- Lygiai kaip ir jūs, - atsakė jinai. - Man regis, susitikome 
neatsitiktinai. 

"O ji labai įžvalgi", - pagalvojo Argirosas. 

Jis gūžtelėjo pečiais ir linktelėjo. 

- Šiaip ar taip, regis, mes turime bendrų interesų. 

- Vadinas, esate vienas iš imperatoriaus šnipų? - pasiteira- 
vo Vighardas. Įspėjęs keisto germaniško žodžio reikšmę, ma- 
gistras linktelėjo darsyk. Vighardas taip pat linktelėjo, tarsi pri- 
tardamas savo mintims. - Kai pamačiau jus čia, pamaniau, kad 
taip ir turėtų būti. Tuomet mes kaip ir sąjungininkai, norintys 
įspėti frankų-saksų magijos prigimtį? 

Argirosas sudvejojo. Jeigu jis 1r troško išspręsti galvosūkį, 
tai, žinia, neketino dalintis paslaptimi su dar viena barbarų tau- 
ta. Kita vertus, anglai ir frankai-saksai kovojo tarpusavyje... ir 

Vighardas su Hilda galėjo surasti mįslės įminimą, 0 jisai - ne. 
Tokiu atveju būtų visai ne kas. 

- Turime bendrų interesų, - galiausiai pakartojo Vasilijus. 

- Jei taip, - mažumą sutrikusi pratarė Hilda, - manding, pa- 
pasakosite mums, ką čia aptikote. 

"Sumani jauna moteris, nepaisant egzotiško j jos grožio", 
pagalvojo Argirosas. 

Ja dėtas būtų pateikęs tokį pat klausimą. 

- Gerai, - linktelėjo magistras ir nusivedė anglus į tvirtovės 
kiemą. 

Kai parodė Vighardui apsvilusią bokšto sieną, tam net už- 
gniaužė kvapą. | 

- Sakote, čia pragaro ugnies pėdsakas? - sumurmėjo an- 
glas ir palytėjo sidabrinę grandinę, juosiančią jo kaklą. 

Ko gero, po drabužiais jis nešiojo kryžių ar kokias nors 
relikvijas. 

- Gal ir taip, bet aš linkęs manyti, jog ugnis čionai atgabenta 
iš Sankt Galeno, - atsakė Argirosas. 

Iš kišenės, kybančios prie diržo, išsitraukė skeveldrą ir pa- 
aiškino, kaip ją rado bei ką, jo manymu, tai galėtų reikšti. 

Vasilijus tikėjosi, jog dabar anglai mes iš galvos paistalus 
apie demonus, tačiau suklydo. Vighardui ryšys buvo akivaizdus. 

- Kas gi daugiau galėtų iškviesti demonus, jei ne vienuoliai? 
- paklausė jis. - Jei kas ir sugeba valdyti velnius, tai tik jie. 

Argirosas sumirksėjo; tokia mintis jam nė nedingtelėjo. 
Umai pajuto, kaip jo pasaulio paveikslas pamažėle netenka 
ryškumo. Kas žino, kokių dar šėtonų galėjo prisikviesti Sankt 
Galeno vienuoliai? Kad ir kaip ten būtų, jie eretikai ir šį tą su- 
gėba. 

- Tarkime, čia velniava, - galiausiai išsunkė jis. - Kaip pa- 
sielgtumėt tokiu atvejų? 

- Aš? Manau, iš baimės prišlapinčiau kelnes, - krūptelėjęs 
atsakė Vighardas. - Galiu nedaug - tik padėti Hildai surasti at- 
sakymą, o paskui pasirūpinti jos saugumu. Jeigu Hilda sugebės 
išgauti užkeikimus, Anglija taip pat galės jais pasinaudoti. 

Magistras turėjo pripažinti, kad jo žodžiuose esama savo- 
tiškos logikos. Vaistininkai, nuolat dirbantys su vaistais bei Žo- 
lėmis, buvo panašūs į magus. Ir kam galėjo šauti į galvą, kad ši 
liesutė mergaičiukė - šnipinėtoja? Pats Argirosas nė neįtarė. 

Meistriškai nuslėpęs savo pavydą, jis tarė: 

- Tuomet traukiame į Sankt Galeną, ar ne? 

Anglai maktelėjo galvas, ir magistras patraukė balnoti ar- 
klio. Dabar savaites, o gal ir mėnesius teks taikytis su barbarų 
kompanija. 

Kaip ir tikėjosi, kelionė buvo sunki: iš pradžių Domiciano 
keliu ir frankų-saksų žemėmis iki Arauzijos*, paties šiauriausio 
miesto romėnų provincijoje Narbono Galijoje; paskui valtimi 
prieš Ronos tėkmę iki Vjeno, tada kitu buvusiu legionierių keliu 
link Aostos; iš čia nebe tokiu svarbiu keliu, praeinamu tik vasa- 
rą, per Peninų Alpes; ir galiausiai toliau į šiaurę iki Turiko** bei 
paties Sankt Galeno. 

Tačiau Argiroso bendrakeleiviai nelauktai pagražino ilgą 
kelionę. Kartais jie Vasilijui atrodydavo labai keisti, nelyginant 
atvykę iš kito pasaulio. Šiauriečiai, kuriuos pažinojo Konstan- 
tinopolyje, perėmė romėnų papročius ir uoliai jų laikėsi. Bet 
Hilda ir Vighardas buvo visai kitokie. 

Pavyzdžiui, jie net neužsuko į Arauziją, kai pastebėjo artė- 
jant juodą sūkuriuojantį debesį, kurio viršūnė panėšėjo į prie- 
kalą. Juodąjį debesį iš Vidinės jūros atnešė stiprus vėjas. 

- Bus audra, - tarstelėjo Argirosas. 

- Ak, - lyg 1r pritarė Vighardas ir iš krepšio išsitraukė ap- 
siaustą nuo lietaus, - čia Toro ūsai, aš tuo įsitikinęs. Manding, 
griausmavaldis šiąnakt pasiautės. 

Magistras tik dėbtelėjo į bendrakeleivį, iš nuostabos nieko 
nebeįstengdamas atsakyti. Nepaisant dvasininkų pasmerkimo, 
imperijos kaimų valstiečiai irgi neatsižadėjo pagoniškų prietarų 
likučių. Tačiau Vighardas buvo vienas iš karaliaus Osviaus pa- 
tikėtinių, žmogus, savo šalyje stovintis ant aukštesnės pakopos, 


* Dabar - Oranžo miestas Prancūzijos pietuose. 
** Dabar - Ciūrichas Sveicarijoje. 

nei Argirosas Konstantinopolyje. Ir visgi anglas rimtai tikėjo 
tiek Toru, tiek ir Kristumi bei Jo šventaisiais. 

Kartą vakare, kai visi trys sėdėjo prie laužo ir laukė, kol 
iškeps kiškis, Argirosas, nieku gyvu nenorintis sutikti su mintimi 
apie demonus, laisvai besišlaistančius po pasaulį, pasišaipė 1š jų 
tikėjimo. 

Vighardo prieštaravimai rėmėsi tokiais argumentais, kaip 
"na, juk tą Žino visi". Tačiau Hilda buvo kur kas geriau išsilavi- 
nusi (anglų matais) ir pasisakė gerokai įtikinamiau. Kai moteris 
paminėjo Hadaro kiaules, Vasilijus nusileido, bet paklausė: 

- Nejau šiandien tas taip svarbu? Nemanau, kad mus gali 
nuplauti potvynis, kaip Nojaus laikais, ar kad saulė sustos dan- 
guje, kaip prie Jėzaus Navino. 

- Gal ir ne, - atsakė Hilda, - bet su nelaba jėga Žmonės su- 
sidurdavo ir gerokai vėliau biblijinių laikų. Ką pasakysite apie 
tą vienuolę, kuri vienuolyno sode pamiršo persižegnoti ir kar- 
tu su salota prarijo demoną? | 

- Man ši istorija nauja, - slėpdamas šypseną prisipažino 
magistras. - Iš kur ją Žinote? 

- Apie tai rašė Popiežius Grigalius Didysis, - išdidžiai atsa- 
kė Hilda. | 

- O! 

Argirosas prisiminė pokštą apie Pompėjų: didis palyginti su 
kuo? Grigalius Pirmasis buvo Popiežiumi jau po Justiniano mir- 
ties, o eretikai šiauriečiai jo tiradas apie dievobaimingumą 
garbsto iki šiol. Imperijoje jis labiau pagarsėjo tuo, jog keletą 
metų gyveno Konstantinopolyje ir net nesiteikė pramokti grai- 
kų kalbos, ir dar tuo, kad keliaklupsčiavo prieš šlykštų tironą 
Foką*, kuris nuvertė imperatorių Maurikijų bei nužudė pasta- 
rąjį drauge su visais penkiais sūnumis. 

Nepaisant anglų grubumo, magistrui jų draugija patiko. Lai 
Vighardas nemokėjo rašyti, užtat puikiai skaitė pėdsakus. Jo 
paspęstos vytelių kilpos retai likdavo tuščios, be to, vyriškis Ži- 
nojo, kokios žuvys veisiasi vienoje ar kitoje upėje. 


* Uzurpatorius Foka karaliavo Konstantinopolyje 602-610 metais. 

Ir Hilda, nors tikėjo demonais, puikiai išmanė savo amatą. 
Kai Argirosui, daug dienų praleidusiam balne, įskaudo nugarą, 
mergina sutaisė gydomąjį mišinį iš aliejaus bei įvairiausių žolelių, 
aptiktų stovyklos apylinkėse: laukinio agurko, širdažolės, kelių 
rūšių mėtos bei saldymedžio šaknies. Kelis kartus uoliai įtry- 
nus, tas tepalas pastebimai pagelbėjo. 

Gydymo sėkmė ir padėkos, kuriomis Vasilijus apipylė 
vaistininkę, savo ruožtu pagelbėjo sugriauti nedidelį nepasitikė- 
jimo barjerą, iki šiolei skiriantį bendrakeleivius. Argirosas ėmė 
elgtis su Hilda kaip su kilminga ir tiek pat patrauklia imperijos 
dama, flirtavo su ja, citavo eiles ir žarstė komplimentus nelygi- 
nant prityręs rūmų meilikautojas. 

Vighardui tas atrodė labai juokinga, ir jis kvatojo po kiek- 
vieno naujo šmaikštaus žodelio. Hilda raudo ir delbė akis, tarsi 
tikra Konstantinopolio gyventoja, ir Argirosas šiuos ženklus 
palaikė paskatinimu. 

Po Elenos mirties jis dvejus metus našlavo ir net ketino pa- 
sitraukti į vienuolyną, bet, liūdesiui sklaidantis, kūnas reikalavo 
savo, ir Vasilijus nusprendė, jog nėra sutvertas vienuoliškam gy- 
venimui. Jis liko pasauliečiu ir troško 1š Euo gauti viską, 
kas įmanoma. 

Kartą ryte, kai Vighardas iškeliavo patikrinti savo kilpų, 
Hilda sugrįžo į stovyklą po maudynių upėje. Drabužiai stulbina- 
mai dailiai prigludo prie šlapio jos kūno. Magistrui užgniaužė 
"kvapą, ir jis sumurmėjo įžymiąją frazę iš "Iliados". 

Graikiškai nemokančiai Hildai ji nieko nereiškė. Argirosas 
išvertė: 

-"Ne, smerkti nevalia, jog Trojos sūnūs ir achajai už tokią 
moterį privalo šitaip kautis ir tiek kęsti". Žinia, Homeras kalbė- 
j0 apie Eleną, tačiau jis neturėjo laimės pažinoti tave. 

Hilda išraudo ir sutrikusi stabtelėjo. Argirosas jau buvo pa- 
sirengęs atsižadėti įprasto santūrumo. Jis žengtelėjo į priekį ir 
apglėbė merginą. 

Ši spyrė jam į blauzdą. Tiksliau, pamėgino įspirti, nes Va- 

silijus, mitrus ir patyręs karys, spėjo išsisukti. Prie merginos dir- 
žo užčiuopė nedidelį durklą ir šastelėjo šalin. Hilda perliejo jį 
degančiu žvilgsniu ir paklausė: 

- Tu ką, palaikei mane pasileidusia romėnų šliundra, kuri 
gulasi su vyru vos pašaukta? 

Kadangi atsakymas galėjo skambėti kaip "galbūt" ar netgi 
"taip", magistras apdairiai neatsakė nieko. Tik suskubo atsi- 
prašinėti, pasitelkdamas pačius pagarbiausius posakius, kuriais 
iki tol naudojosi, norėdamas prisimeilinti Hildai. O pats susi- 
mąstė apie tai, jog, kad ir kaip būtų gaila, griežta germanų mo- 
ralė, kurią minėjo Tacitas, būdinga ir jų ainiams. | 

Be to, Tacitas rašė, kad germanų moterys eina į karą kar- 
tu su vyrais. Žvelgdamas į Hildą, stovinčią karinga poza su dur- 
klu rankoje, Argirosas patikėjo ir tuo. Jo įkarštis visai užgeso, ir 
magistras, paskendęs apmąstymuose, ėmėsi tvarkyti stovyklą. 

Tą pačią dieną popiet, kai Hilda kelioms minutėms pasiša- 
lino į krūmus kelio pakraštyje, Vighardas palinko prie Argiroso 
1r, palytėjęs savo lanką, tyliai tarė: 

- Būtų gerai, kad tuo ir pasitenkintumėt. 

- Tai jau, - sutiko Argirosas ir kilstelėjo antakį: ko gero, iš- 
girtoji germanų skaistybė veikiau palaikoma jėga, nei grindžia- 
ma morale. - Ir visgi, - kiek vėliau pridūrė magistras, - vakare 
mieste galėtume ne šiaip atsipūsti. 

Vighardas linktelėjo ir paplojo palydovui per petį. 

- Kodėl gi ne? Keliauk ir susirask gerą mergšę. Tau bus į 
naudą, o mes turėsime mažiau priežasčių nerimauti. 

"Praktiška tauta tie šiauriečiai", - pagalvojo Argirosas. 


Pakeliui į Sankt Galeną įsikūrė keli dukteriniai vyrų vie- 
nuolynai, atkartojantys pagrindinį. Keliautojai apsistojo keliuo- 
se jų, nes tie vienuolynai siūlė patogią ir saugią pastogę, be to, 
juose lengva apsiprasti: visi panašūs, nelyginant žimiai ankštyje. 
O ir kas čia bloga? Pavyzdys puikus. Erdvė viso labo keturių 
šimtų aštuoniasdešimties pėdų pločio bei šešių šimtų ketu- 


146 


riasdešimties pėdų ilgio, ir joje telpa dviejų šimtų septyniasde- 
šimties vienuolių bendrija. Argirosas žavėjosi Sankt Galeno 
bei kitų vakarinių abatijų architektūra, nors ir nepritarė jų dok- 
trinai. 

Jis pasisakė prekiaująs gintaru, kurį gauna iš lietuvių pago- 
nių, ir pasivadino Petru iš Narbonės. Tas Vidinės jūros uostas 
priklausė frankams-saksams. Magistras anaiptol netroško, kad 
jį laikytų imperijos piliečiu. Be to, narbonietiška lotynų kalbos 
tarmė artima ispaniškai, ir graikui lengviau ją imituoti. Jis nieku 
gyvu neįstengtų apsimesti šiaurinės Galijos gyventoju ir vargiai 
išmoktų suprasti tą čaižų nosinį dialektą - jau nekalbant apie 
galimybę jį pamėgdžioti. 

Sekmadienį Vasilijus su Vighardu 1r Hilda vienuolyne iš- 
klausė mišias, bet galiausiai darsyk supykdė anglę, ir kaip tik 
tuomet, kai Hilda vėl pradėjo mandagiai su juo elgtis. Šisyk 
ginčo priežastis buvo perdėm teologinė. Liturgijos metu, skam- 
bant žodžiui "filiokve"*, Argirosas stovėjo tylėdamas: imperiš- 
kosios bažnyčios doktrina tvirtina, jog Šventoji Dvasia kyla tik 
iš Dievo Tėvo, o ne iš Sūnaus. 

Jei imperijos piliečiai išvykdavo į Konstantinopoliui nepa- 
valdžias šalis, didžiuma jų elgdavosi taip pat. Taip jie gelbėjo 
savo sąžinę, ir devyniasdešimt devyniais atvejais iš šimto kiti 
besimeldžiantys nieko nepastebėdavo. Bet ne čia. Jiems iš- 
vykstant, Hilda karčiai papriekaištavo: 

- Turėjau numanyti, kad savo ereziją išstatysit viešai. 

- Savo ereziją? - pasišiaušė magistras. - Ketvirtasis Visuo- 
tinis Konstantinopolio Susirinkimas prieš keturis šimtus metų 
pasmerkė dvilypę Šventosios Dvasios prigimtį, pavacužųss 
ją kitatikyste. 

- Aš nepripažįstu to Susirinkimo kaip Visuotinio, - atrėžė 
Hilda. 

Ir nenuostabu. Nepripažino joks šiaurės krikščionis. Atko- 


* Filiogue - tikėjimo Simbolio papildymas, kurį 589 metais priėmė Vakarų 
bažnyčia. Jis reiškia, jog Šventoji Dvasia nuo amžių kyla ne vien iš Dievo 
Tėvo, bet ir iš Dievo Sūnaus. 

vojęs iš langobardų Italiją, Heraklėjo anūkas Konstantinas II* 
Romoje pasodino savo vyskupą. Paskirtasis prelatas, kurio 
doktrinai Konstantinas nepritarė, pabėgo pas frankus, ir fran- 
kų-saksų karalystės bei Britanija iki šiol išpažino neaiškią Po- 
piežių religiją (pogrindiniais jo pasekėjais tapo kai kurie Ispa- 
nijos, Italijos ir netgi Ilyrijos gyventojai). 

Hilda iššaukiamai kilstelėjo smakrą. 

- Įtikinkit mane protingais argumentais, jei įstengsite. 

- Kadangi neigiate stačiatikybę, vadinas, tai jūs turite įtikinti 
mane, - atsakė Argirosas. 

Vighardas užvertė akis ir siektelėjo vynmaišio. Jam rūpėjo 
perdėm šio pasaulio problemos. Užtat magistras nepaprastai 
mėgo įmantrius religinius disputus. 

Regis, Hilda taip pat. | 

- Ką gi, gerai, - linktelėjo mergina. - Šventoji Dvasia kaip 
Trejybės elementas - tai ir Tėvo, 1r Sūnaus Dvasia. Nes Jie abu 
turi Dvasią. Ir ji turi kilti iš Jų abiejų. Tėvas turi Sūnų; Sūnus - 
Tėvą; ir todėl, kad Tėvas - tai dieviškumo šaltinis, - Šventoji 
Dvasia turi kilti iš Tėvo ir iš Sūnaus, iš abiejų esybių. 

- Oho! 

Argirosas žavėdamasis pažvelgė į merginą. Ji argumentavo 
meistriškai, nelyginant koks nors arkivyskupas. 

Mažumą apsvaigęs Vighardas nusijuokė. Jis galėjo nesido- 
mėti pačiu ginču, bet spindėjo nuo pasididžiavimo dukterėčia. 

- Ką pasakysi? Ji tikra gudruolė, ar ne? 

- Neabejotinai. 

Argirosas atidžiai ir susidomėjęs pažvelgė į Hildą, tarsi ji 
būtų neįvertintas gladiatorius, per plauką nenukovęs varžovo. 

Tačiau jos išpuolis neparalyžiavo magistro proto, 1r šis per- 
ėjo į kontrataką. 

* Valdė 641 metais. Italija (Ostgotų karalystė) buvo užkariauta imperato- 
riaus Justiniano laikais, 533-555 metais. Po trisdešimties metų į Italijos šiau- 
rę įsiveržė langobardai (lombardai) ir palaipsniui užgrobė didžiąją šalies dalį. 
Bizantijos imperijai beliko nedidelė sritis prie Ravenos Italijos pietuose. 
Langobardų karalystę 774 metais užėmė Karolis Didysis. Trisdešimtais-ke- 


turiasdešimtais VII amžiaus metais Bizantija kariavo su arabais, o ne su lan- 
gobardais. 

- Jūs išmintinga, tačiau jūsų doktrina sunaikina vienatinį 
Dievą. | 

- Kvailystės! 

- O, ir vis dėlto tai tiesa. Jei kilimas iš Sūnaus prilyginamas 
kilimui iš Tėvo, tai jau savaime paklydimas. Bet jei pripažinsi- 
me, jog kilimas iš vienos ar kitos esybės skiriasi, tuomet , pri- 
pažindami kilimo iš Sūnaus faktą, darome išvadą, jok kilti iš 
Tėvo nepakanka - tai yra, Tėvas netobulas, o čia jau neabejo- 
tina šventvagystė. Ir dar, sulygindami kilimą tiek iš Sūnaus, tiek 
iš Tėvo, teigiame, jog; Tėvas ir Sūnus pasižymi ta pačia savybe, 
dalijasi ją. Tokiu atveju, jei Šventoji Dvasia ta savybe nepasi- 
žymi, Sūnaus ir Šventosios Dvasios negalime vadinti vienos es- 
mės esybėmis - nors Šventosios Trejybės dalys turėtų tokios 
būti. O jei Dvasia taip pat pasižymi šia savybe, kas gi išeina? 
Dvasia kyla iš Dvasios, kas yra absurdas. 

Dabar jau Hilda atsargiai dėbtelėjo į Argirosą. 

- Čia ne tas tikėjimo apibrėžimas, kurį pateikė mūsų nu- 
mylėtame Susirinkime. 

- Susirinkimas buvo Visuotinis, ir jis bandė patenkinti visus, 
- atsakė Argirosas, - net jeigu jūsų įtikinti nepavyko. Aš priimu 
jo dogmą, bet, kalbant apie mano išvadas, teturiu įtikinti pats 
save. 

- Kaip žmogus, nepriklausantis šventajam ordinui, jūs ne- 
paprastai gabus teologas. 

- Teologija Konstantinopolyje visuomet buvo mėgiamos 
varžytuvės, populiarumu nusileidžiančios tik Žirgų lenktynėms 
hipodrome, - atsiliepė magistras. - Prieš devynis šimtus metų 
Šventasis Grigalius Nisietis skundėsi: jei ko paklausi duonos 
kainos, tau atsakys, jog Tėvas aukščiau už Sūnų, ir Sūnus pa- 
klūsta Tėvui; jei pasiteirausi, ar paruošta vonia, atsakys, kad 
Sūnus sutvertas iš nieko. Žinia, jau nebėra arijonų, kurie laikėsi 
šitų pažiūrų, tačiau... | 

- Tačiau tradicija gyva, - linktelėjo Hilda. - Suprantu. Ir 
visgi, kaip galite nepripažinti, kad... 

Argirosas vėl įsitraukė į disputą, bet dabar jam teskyrė pu- 

sę savo dėmesio. Vis bandė įvertinti nerangią pagyrą, kuria 
Hilda apdovanojo jo žinias dogmatikos srityje. Imperijoje Ži- 
niomis naudojosi tie, kurie mikliai įsisavindavo tiek Išorinį, tiek 
ir Vidinį Mokymą. Ir nesvarbu, ar tas žmogus buvo pasaulietis, 
ar dvasiškis. 

Argirosas nusprendė, jog šiauriečiai daug praranda, gauda- 
mi labai ribotą išsilavinimą. Kad ir Vighardas, nuostabus žmo- 
gus, anaiptol ne kvailas, bet likęs pusiau pagoniu ir virpantis 
vien paminėjus šėtoną. Ir netgi Hilda, nors išmananti religinius 
klausimus, nieko nenutuokia apie istoriją, teisę, matematiką ar 
filosofiją - žodžiu, nežino dalykų, kurie galėtų atverti jai per- 
spektyvą ir suformuoti visapusišką asmenybę. 

Magistras atsiduso. Kad ir kokie būtų tie anglai, jam teks 
su jais dirbti. Nepaisant jų trūkumų. 

Tik ką praėjo vidurvasaris, bet Peninų Alpėse pūtė vėsus 
vėjas, ir dėl išretėjusio oro nuo menkiausių pastangų dusdavo 
tiek žmonės, tiek arkliai. Paskutiniajame kelionės į Sankt Ga- 
leną etape trys keliauninkai sudarė veiksmų planą. 

Artėjant link tikslo, Vighardas vis mažiau tetroško įžengti į 
vienuolyną. Jis ir toliau niauriai bambėjo apie jame glūdinčią 
nelabą galią ir apie tai, kaip ji galinti pakenkti kiekvienam, drį- 
susiam užsukti pasižvalgyti. Kai vilties netekęs Argirosas pasiū- 
lė anglui likti už sienų ir pagelbėti tik tada, kai ateis metas 
sprukti, tas su džiaugsmu sutiko ir išsyk pralinksmėjo; atrodė, 
neva nuo pečių jam nusirito sunki našta. 

Tvirtatikė Hilda neprieštaravo sumanymu! žengti į vienuoly- 
ną. Jos užduotis - patikrinti vienuolyno biblioteką, neva ieškant 
naujų vaistų Londinui, o iš tiesų pamėginti aptikti prijaukintos 
pragaro ugnies mįslės įminimo raktą. | 

Magistras nerimavo: o jeigu ji aptiks paslaptį ir nepasidalins 
su juo? Tokiu atveju Vasilijui beliko viena - apsimesti nepakei- 
čiamu sąjungininku, kad panaši mintis jai ir į galvą nešautų. 

Argirosas galutinai apsisprendė įsiskverbti į vienuolyną. 
Nepuoselėjo vilties, jog įstengs varžytis su Hilda, jei prireiks 
raustis senuose manuskriptuose. Kai kurių vakarietiškų ran- 

kraščių jis nebūtų pajėgęs net perskaityti. Bet, būdamas ma- 
gistru, turėjo savų talentų, ir vienas jų - gebėjimas atlikti tyrimą. 
Frankai-saksai mėgo pasigirti; be to, dar nežinia, kokių rezul- 
tatų galėjo duoti neįkyrus kamantinėjimas. 

Visi jų planai žlugo Turike, mieste ant ežero kranto per ke- 
lias dienas kelio į vakarus nuo Sankt Galeno. Kai keliauninkai 
įjojo į miestą, prasidėjo liūtis, ir mėšlo sklidinos gatvės virto 
klampia dvokia pelke. Argirosas su ilgesiu prisiminė plokštė- 
mis bei akmenimis grįstas Konstantinopolio gatves - ir tenykštę 
kanalizaciją. Tačiau Hildai ir Vighardui purvas nekėlė jokio pa- 
sibjaurėjimo. Jų manymu, taip ir turėtų būti. 

Trijulė ieškojo nakvynės namų, kai Hildos arklys ūmai slys- 
telėjo ant lipnaus molio ir nesėkmingai sukniubo. Išsivaduoti 
pati Hilda nepajėgė. Gyvulys ją prislėgė visu savo svoriu. Ar- 
girosas išgirdo duslų lūžtančio kaulo treškesį ir slopų merginos 
riksmą. 

Nesusižeidęs arklys pamėgino atsistoti, ir Hilda suriko vėl, 
šįsyk jau visai kimiai. Argirosas su Vighardu šoko į purvą. An- 
glas prilaikė arklio galvą, o magistras paskubomis iš balnakil- 
pių traukė dešinę Hildos koją, atsidūrusią viršuje. Galiausiai 
linktelėjo Vighardui. 

- O dabar leisk arkliui atsistoti, tik atsargiai. 

- Gerai. 

Kai arklys pakilo nuo žemės, Vasilijus durklu perrėžė kitos 
balnakilpės diržą. Hilda atsisėdo ir apglėbė koją. Jos veidas 
pablyško - tas matėsi net pro purvo sluoksnį. Mergina iš 
skausmo prikando lūpą; lūpų kamputyje tamsavo nedidelė 
kraujo srovelė. | 

- Pasistenk nejudėti, - paliepė Argirosas ir perpjovė kelnių 
klešnę. Lengviau atsiduso pamatęs, jog kaulas neišniro kiaurai; 
aplink vien purvas, ir atvira žaizda veikiausiai imtų pūliuoti. Ta- 
čiau kelis tino akyse, be to, kaulo treškesys kritimo metu liudijo 
apie lūžį. 

- Prasti reikalai? - paklausė Vighardas. 

Argirosas keliais žodžiais paaiškino padėtį. Anglas linktelėjo. 

- Reikia gabenti ją po stogu. Kadaise man ne sykį teko 
įstatinėti kaulus. - Paskui jis kreipėsi į Hildą: - Apgailestauju, 
mergyt; mums teks tave nešti. Skaudės. | 

- Jau skauda, - išspaudė jinai. 

- Žinau, mieloji, žinau. - Vighardas atsigręžė į Argirosą. - 
Mes neturime jokio įtvaro. Surišiu jos kojas kartu, ir mudu ją nu- 
nešime. Gerai, kad Hilda mažutė, nereikės vilkti jos kojų žeme. 

- Nieko geriau nesugalvosime, - pritarė magistras. Kai 
merginą kėlė nuo žemės, ši sulaikė alsavimą. Argirosas paste- 
bėjo, kaip ji sučiaupė lūpas, tramdydama riksmą. 

- Narsi mergina, - pridūrė magistras; ji elgėsi nelyginant 
patyręs kareivis. 

Hilda išspaudė šypseną: 

- Matai, aš tave apkabinau, nors tikriausiai ne taip, kaip 
tau norėtųsi. | 

Vesdami už pavadžių arklius, jie lėtai nukiūtino gatve. Lai- 
mei, netoliese rado viešbutį. Jo šeimininkė, apkūni našlė vardu 
Gerda, aimanuodama griebėsi už galvos - naujieji svečiai buvo 
purvini nuo galvos iki kojų. Tačiau svarus romėniškas Argiroso 
auksas kaipmat sušvelnino jos pyktį. Frankai-saksai nomismas 
vertino netgi labiau už imperijos gyventojus. 

Hildą atsargiai paguldė ant stalo. Vighardas atsinešė nedi- 
delį odinį maišelį su smėliu ir stuktelėjo jai per pakaušį. Mergi- 
na prarado sąmonę. Jos dėdė išties žinojo, kaip gydyti šitokias 
traumas. Jis mikliai įstatė Iūžusį kaulą ir sužeistą koją patalpino 
tarp dviejų skepetomis apvyniotų lentų. 

- Manding, ji netrukus pasitaisys, - galiausiai pratarė jis. - 
Gal net nešlubuos. 

- Tai gerai, - linktelėjo Argirosas. 

Jam išties patiko Hilda, nors ši magistrą atstūmė. Bet ne- 
derėjo pamiršti ir būsimos misijos. Vasilijus pažvelgė į anglą ir 
tarė: | 

- Mums reikia pasikalbėti akis į akį. 

Galiausiai visi trys persikėlė į vieną iš dviejų antrajame 
aukšte išnuomotų kambarių ir galėjo apsvarstyti susiklosčiusią 

padėtį. Hilda gulėjo ant šiaudų čiužinio, o Vighardas ir Argiro- 
sas pristūmė prie jos lovos dvi išklibusias kėdes. 

- Prašau nepalaikyti manęs bepročiu, - pradėjo magistras, 
- bet aš ketinu keliauti į Sankt Galeną. Jei lauksiu, kol tu, Hil- 
da, pasveiksi, pietines perėjas užvers sniegas, ir aš liksiu atkirs- 
tas nuo imperijos iki pavasario. 

- Tiesa, - atsiliepė mergina. Jos balsas skambėjo slopiai: 
Hilda išlenkė du ąsočius vyno, kad bent kiek apmalšintų koją 
deginantį skausmą. Tačiau jos sąmonė liko blaivi. 

- Dėdėe, privalai keliauti su juo. 

- Ir palikti tave vieną? Gal kuoktelėjai, dukrele? 

- Gerda myli pinigus, - gūžtelėjo pečiais Hilda. - Manau, 
jei gerai sumokėsime, ji puikiai manimi pasirūpins. Be to, galė- 
siu būti jai naudinga, tvarkyti sąskaitas ir panašiai. Judviem nė- 
ra prasmės pasilikti. 

- O ką aš pasakysiu tavo tėvui, kai tas paklaus, kaip tave 
prižiūrėjau? 

- O ką atsakysi karaliui Osviui, kai tas paklaus, kodėl an- 
glai neteko dar dešimties laivų? - atrėmė Hilda. - Žiema ne- 
lauks nei Vasilijaus, nei tavęs. Gal, kai judu iškeliausite, man 
netgi palengvės; o kai grįšite, aš, galimas daiktas, vėl galėsiu 
leistis į kelią. Dviese judu greičiau pasieksite tikslą, nei atskirai. 

Anglas paniuro. | 

- Leisk man rytoj pasisukioti po miestą, - nenoriai paprašė 
jisai. - Jei viešbučio šeimininkės reputacija padori, tuomet gal- 
būt... 


Tyrimo eigoje paaiškėjo, kad Gerda yra tinkama prižiūrėti 
ligonę; Turike jai prigijo "motušės" pravardė. 

- Be abejo, pinigus motušė myli, tas tiesa, - pranešė malū- 
nininkas, tiekiantis viešbučiui miltus, - tačiau ji 1r musės nenu- 
skriaus. 

- Teisybė, - linktelėjo Argirosas, kasydamas sukąstas vie- 
tas. Bet, kad ir kaip būtų gaila, nei imperijoje, nei už jos ribų 
nebuvo viešbučio be blakių. 

Nepaisant puikių rekomendacijų, Vighardas nesiliovė rau- 
kytis. Jis niauriai markstėsi ir tuomet, kai drauge su magistru 
šuoliavo pro soborą, statytą įžymiųjų kankinių Felikso, Regu- 
los bei jų tarno Ekzupero garbei. Ir visgi Hildos užuomina apie 
karalių Osvių paveikė dėdę, ir tas leidosi kelionėn. 

- Mes privalome tai padaryti, - kaukšint kanopoms įtikinė- 
jo palydovą Argirosas. Jiedu jojo per seną ir patikimą tiltą į 
kairįjį Lindimato* krantą. - Kuo galėtumėt jai padėti, pasilikęs 
viešbutyje: maitintumėt avižine koše ir nešiotumėt naktipuodį? 

- Ko gero, niekuo, bet man vis vien nepatinka. 

Vighardas pažvelgė pirmyn, į priekalnes, apėjusias tankiais 
tamsiai žalių pušų bei kėnių miškais, į plikas bei pilkas granitines 
uolas, į viršūnes, apsnigtas net šiuo metų laikų, ir krūptelėjo. 

- Bet nenorėčiau pasilikti čia žiemai, - pridūrė jis. 

- Aš taip pat, - atsiliepė Argirosas. 

Jiedu nesikalbėjo vienu klausimu, kuris dabar juos vienijo, 
neaptarinėjo troškimo įspėti frankų-saksų paslaptį. Dabar, kai 
šalia nebėra Hildos, Vighardui būtų nepaprastai sunku įminti tą 
mįslę savarankiškai. Tad jis tapo priklausomas nuo Argiroso. 
Magistras, savo ruožtu, suprato, kad įstengtų atlikti šį darbą ir 
ištrūkti iš Sankt Galeno, tačiau sprunkant jam galėjo pravers- 
ti anglo talentai. 

Kitos dienos vakare Vighardas pasuko iš kelio į giraitę, 
žaliuojančią mažiau nei per mylią nuo vienuolyno. 

- Aš pasiliksiu čia, - pareiškė jisai. - Jeigu jums pakanka 
narsos kišti galvą lokiui į nasrus, kodėl gi ne. Pirmyn, ir linkiu 
jums sėkmės. Duodu jums dešimt dienų. Tada grįšiu į Turiką 
pas Hildą. 

Argirosas paspaudė jam ranką. 

- O jūsų nenutvers? Jūs nebadausite? 

- Toks senas medžiotojas, kaip aš? Nieku gyvu. Man 
lengviau dvidešimt sykių ištuštinti mišką, nei leistis su jumis 
įkandin demonų. - Vighardas nutilo ir su nerimu pažvelgė į 


* Upė, ištekanti iš Ciūricho ežero, dabar vadinama Limatu. 

magistrą. - Juk mes po senovei drauge, tiesa? Jeigu jūs sužino- 
site užkeikimą, o aš padėsiu jums pasprukti, dalinsimės radinių? 

- Jeigu aš surasiu užkeikimą, jūs jį gausite, - patvirtino Argi- 
rosas, nors jo širdyje buvo kur kas mažiau ryžto, nei žodžiuose. 

Magistras nušuoliavo į priekį. | | 

- Taigi, taigi, - jam pavymui sumurmėjo anglas. Tie žodžiai 
nuskambėjo 1t slepiamas grasinimas, o jiems įkandin pasigirdo 
pusbalsiu murmama malda - o gal tai buvo pagoniški užkeiki- 
mai? | 

Ant aukštai iškilusios vienuolyno sienos budėjo vienuolis su 
rudu abitu. Abitas, tonzūra ir nuskustas veidas priminė Argiro- 
sui: jis užsienyje. Jam pažįstami vienuoliai rengėsi juodai ir ne- 
skuto nei plaukų, nei barzdos. 

Vasilijus vėl pasivadino Petru, gintaro pirklių. 

- Keliaujate į Lietuvą? - pasidomėjo vienuolis. - Ilgas ke- 
lias. Teatneša jis jums pelną. 

- Dėkoju, - atsiliepė Argirosas ir pasiteiravo, ar galėtų ke- 
lias dienas pailsėti Sankt Galene. Gavęs leidimą, nušoko nuo 
arklio ir nusivedė jį į vienuolyno kiemą. 

Didysis namas, skirtas kilmingiems ir garbingiems sve- 
čiams, stovėjo pagrindinio kelio kairėje; dešinėje rikiavosi ma- 
žesni statiniai: vienas - tarnams, antras - vienuolyno piemenims 
ir avims. Visi namai - mediniai, šiaurinio stiliaus, su smailiaga- 
liais stogais, kad atšiauriomis Alpių žiemomis būtų patogu va- 
lyti sniegą. 

Kelias vedė link vakarinio vienuolyno bažnyčios priebučio, 
kur, kiek žinojo Argirosas, priimami lankytojai. Priebutis įsiter- 
pė tarp dviejų sargybos bokštų; vienas pavadintas Šventojo 
Mykolo, kitas - Šventojo Gabrieliaus vardu. Pati bažnyčia - 
pailga stačiakampė bazilika. Dauguma imperijos bažnyčių - 
kryžiaus formos, statytos pagal modernesnius projektus. Ta- 
čiau akmeninis statinys mediniu stogu išsaugojo senovinę didy- 
bę. Ūmai Argirosas pasijuto persikėlęs į ankstyvuosius krikš- 
čionybės laikus. 

Iš pusapvalio bažnyčias atrijaus išėjo vienuolis. Pasisveikin- 
damas peržegnojo magistrą, tas irgi persižegnojo. 

- Telaimina jus Viešpats, - prabilo vienuolis. - Aš esu Vile- 
mas, vartininkas. Pasakykite man savo vardą 1r užsiėmimą, 
idant Žinočiau, kur jus apgyvendinti. 

Argirosas pakartojo legendą, kurią prieš kelias minutes pa- 
porino sargybiniui. Vilemas pagremžė smakrą. 

- Kaipgi mums su jumis pasielgti? - kiek pašaipiai išsunkė 
jis. - Jūs ne dvarininkas, ne maldininkas ir ne elgeta. Ar ne- 
prieštarausite, jei apgyvendinsiu jus maldininkų viešbutyje? - Jis 
mostelėjo į pietvakarius. - Jis šitoje tako link Šventojo Gabrie- 
liaus bokšto pusėje. 

- Jūsų valia. Dėkoju už svetingumą. 

Vilemas nusilenkė. 

- Kiek galiu spręsti, jūs kalbate taisyklingai. 

Akivaizdu, jog lotynų nebuvo gimtoji vartininko kalba, jis 
šnekėjo su ryškiu saksonišku akcentu. 

- Eikš, Micheli, niekam tikęs veltėdi! Pasirūpink pono ar- 
kliu! - atriumo pusėn šūktelėjo vienuolis. 

- Ateinu, broli Vilemai! 

Veikiai paaiškėjo, kad Michelis - strazdanotas vienuoliu- 
kas su ugniniais plaukais ir šelmišku veideliu. Paklusdamas 
griežtam Vilemo žvilgsniui, broliukas mandagiai pasisveikino su 
Argirosu ir čiupo atvykėlio arklio pavadį. 

- Prašau čionai, pone. 

Michelis nusivedė Argirosą link viešbučio - pro Šventojo 
Gabrieliaus bokštą, pro virtuves bei alaus varyklas, išsidėsčiu- 
sias kairėje, pro avių, ožkų aptvarus bei piemenų būstus, liku- 
sius dešinėje. | 

Keli vienuoliai abiejuose aptvaruose vartė mėšlą ir rausėsi 
apatiniuose sutirštėjusiuose kiekvienos mėšlo krūvos sluoks- 
niuose. Stengdamasis nealsuoti, Argirosas klausiamai dirstelėjo 
į palydovą. Vaikinukas garsiai nusikvatojo. 

- Jie ieško Šventosios Dvasios kvapo, - atsakė jis. Regė- 
damas, jog svečias nesupranta, pridūrė: - Salietros. 

- Sakai, Šventosios Dvasios kvapo? - pakartojo magistras 
ir nusišypsojo. Vienuoliai irgi vyrai; manyta, jog salietra slopina 
geismą. - Alsavimo, kuris padeda broliams išlikti abejingiems? 

- Ką? - Michelis išpūtė akis, o po akimirkos nusikvatojo 
vėl. - Žinoma, tas irgi. | 

Jis paleido sąmojų vieno besikapstančio mėšle adresu. Bro- 
lis atsakė nepadoriu gestu. 

Arklininkas ir jo pagalbininkas neabejotinai išmanė savo 
darbą, tad Argirosas paliko jiems savo arklį, ir Michelis paly- 
dėjo magistrą link viešbučio. 

- Jus pamaitins po vakarinių pamaldų, kai užkurs Židinį, - 
pranešė jaunuolis. 

Magistras nusišypsojo ir padėkojo. Michelis drovokai 
maktelėjo galvą ir nusiskubino šalin. 

Abipus pagrindinės viešbučio salės rikiavosi aštuonios dor- 
mitorijaus* lovos. Vidinės pertvaros tesiekė juosmenį - kad Ži- 
dinio šiluma nusigautų iki miegamų vietų. Argirosas švystelėjo 
balnakrepšius ant tuščios lovos, bet po akimirkos persigalvo- 
jo, nukėlė juos ant žemės, o pats išsitiesė ant gulto. 

Viešbutyje jau gyveno keli žmonės, kai kurie jų - maldinin- 
kai, keliaujantys po šventas vietas, likusieji - elgetos. Pusė gy- 
ventojų šnekėjo vienu ar kitu lotynų kalbos dialektu. Argirosas 
pasišnekučiavo su jais apie šį bei tą. Laimei, nė vienas neatvy- 
ko iš Narbonės, tad atskleisti graiko apgaulę nebuvo kam: 
pastarasis nedaug žinojo apie savo neva gimtąjį miestą. 

Temstant prasidėjo vakarinės pamaldos, ir bazilikoje su- 
skambo vienuolių giesmės. Po kelių minučių, kaip ir sakė Mi- 
chelis, į patalpą įžengė du broliai, ketinantys užkurti židinį. Vie- 
nas nešėsi fakelą, antras - puskubilį su dervuotais skudurais. 
Magistras sunerimo, bet veikiai paaiškėjo, kad Židinys prigrūs- 
tas medžio anglies, o ne malkų; įdegti anglį visuomet nelengva. 
Tačiau po akimirkos Vasilijus apstulbo vėl: juk, nepaisant kai 
kurių skirtumų, jokiame vienuolyne, statytame Sankt Galeno 


* Bendras miegamasis. 

stiliumi, niekas nenaudojo anglies. Galiausiai sutreškėjo ugnis. 
Vienuoliai susižvalgė. 

- Anglis iš Tėvo ugnies, - pratarė tasai, kuris atnešė skar- 
malus. 

Jo žodžiai nuskambėjo ne kaip malda, o kaip įprasta pa- 
staba. Antrasis vienuolis linktelėjo, apėjo kambarį ir uždegė 
žvakes. Liepsnojančios anglys skleidė daugiau šilumos, nei 
malkos, tačiau šviesos teikė mažai. 

Broliukai įnešė padėklą su dideliais duonos kepalėliais, po 
vieną kiekvienam svečiui, ir kelis ąsočius alaus. Duona - rupi ir 
tamsi. Ją kepdavo per pusę iš kvietinių ir iš ruginių miltų; iki 
šios kelionės Argirosas nebuvo ragavęs antrosios grūdų rūšies 
ir nėmaž to nesigailėjo. Tokios pat prastos nuomonės liko apie 
alų. Jis visą gyvenimą gėrė vyną, 0 po vyno alus atrodė silpnas 
bei kartus. 

Vakarieniaudamas magistras klausėsi pokalbių nuotrupų. 
Jei nebūtų įsivėlęs į teologinį disputą su Hilda, veikiausiai nebū- 
tų ir pastebėjęs, kad Sankt Galeno vienuoliai keisčiausiu būdu 
sugretino čionykštį gyvenimą su Šventosios Trejybės asmeni- 
mis. Vasilijus mąsliai suraukė kaktą. Visur - Vakaruose ar Ry- 
tuose - vienuoliai buvo linkę į alegorijas. Jei Sankt Galenas yra 
ta vieta, kurios ieškojo agentas, nejau toji šiurpi paslaptis negali 
būti tinkamu alegorijų objektu? 

Magistras sriubčiojo alų ir dairėsi: vienuolyno tarnautojų 
gretimai nesimatė. Tuomet jis kreipėsi į žmogų, sėdintį ant ilgo 
medinio suolo netoliese, - į aukštą liesą vaikiną įdubusiais 
skruostais. Vargšelį be perstojo kamavo varginantis džiovinin- 
ko kosulys. 

- Įdomu, - lyg tarp kitko pastebėjo Argirosas, - jei anglis - 
tai Tėvas, o salietra - Šventoji Dvasia, kas gi tuomet Sūnus? 

Jis vargiai susilaikė nešūktelėjęs iš džiaugsmo, kai vaikinas 
nesusimąstydamas atsakė: 

- Veikiausiai toji geltona medžiaga - kaip ten ją? Ak, taip, 
siera, būtent. Prieš kelias dienas daktaras truputį jos sudegino, 
norėjo pamėginti išvalyti man plaučius. Kiek galiu spręsti, pa- 

gelbėjo menkai, - tik dvokė neištveriamai. Senasis Karloma- 
nas ją vadino Sūnaus prakurais. - Vaikinas gargaliuodamas su- 
kikeno, ir seilių lašas jo burnos kamputyje nusidažė rausvai. - 
Tėvas, Sūnus ir Šventoji Dvasia. Kaip jums patinka? Įdomu, 
aš nė už ką nesugalvočiau nieko panašaus. 

- Beprotiškas Trejybės variantas, - sutiko Argirosas. 

Kilusiame triukšme nebeišgirdo, ką dar jam pasakė kaimy- 
nas. Mauricijus buvo teisus: tie šviesbruviai barbarai po seno- 
vei ničnieko nenutuokia apie saugumą. Imperija "skystos ug- 
nies" gavybos paslaptį saugojo ištisus amžius, o Sankt Galeno 
paslaptis išplaukė paviršiun viso labo po metų su trupučiu. Me- 
džio anglis, siera, salietra - čia negalėjo būti kitų ingredientų, 
antraip vienuoliai nebūtų sugalvoję analogijos su trimis Trejybės 
asmenimis. 

"Ir jokių demonų", - su palengvėjimu užbaigė magistras. 

Jam taip pat dingtelėjo mintis, jog čia susidėjo Trejybė, ku- 
rioje Dvasia išties galėjo kilti iš abiejų kitų elementų, nesgi aiš- 
ku: medžio anglis ir siera patys savaime nėra kenksmingi. Va- 
dinas, Hilda teisi - bet drauge ir neteisi, kadangi šio pasaulio 
produktai negalėjo turėti tikrų sąsajų su teologijos tobulumu. 

Argirosas jau ketino šokti ir bėgti į arklides, bet ūmai su- 
mojo dar nepasiekęs pergalingos pabaigos. Dar reikėjo Išsiaiš- 
kinti, kokiu santykiu maišomos sudedamosios dalys. Viena da- 
lis vyno ir penkios dalys vandens - toks gėrimas nepakenks ir 
dvimečiui pypliui, tačiau paimk penkias dalis vyno bei vieną 
vandens - ir šis mišinys veikiai išvers iš koto suaugusį vyrą. 
Magistras nemanė, kad čia galėtų būti kitaip. Teks dar trupu- 
tėlį užgaišti. 

Piligrimai, paprastai neužsibūnantys vienuolyne, neprivalėjo 
atidirbti už maistą; užtat elgetos - privalėjo. Argirosas ėmėsi 
darbo anksčiau, nei jo paprašė. Pusę bedžiaugsmės dienos 
kuopė vienuolyno vištidę bei žąsų aptvarą, kol brolis paukšti- 
ninkas išsiaiškino, kad naujasis darbininkas puikiai tvarkosi su 
arkliais ir pasiuntė jį į arklidę. 

Vasilijus ėjo vakarų kryptimi. Dešinėje liko vienuolyno 

svirnas, o kairėje stačiakampis medinis pastatas - sprendžiant 
iš kvapo, vienuolių išvietė. Už jo stovėjo kiek mažesnis name- 
lis. Vasilijaus kelią kirto du vienuoliai, nešantys pintus krepšius 
su abitais, chitonais bei patalyne. Jiedu įžengė į namą už tualeto: 
vadinas, ten skalbykla. Argirosui šovė mintis sekti jiems įkandin. 
Kurių galų vienuolyne skalbiami raudoni apdarai? Magistras pa- 
stebėjo juos pintinėse, apkrautus kitomis drapanomis. Prisiminė 
pasakojimą apie ryškiai raudonus šėtonus, susijusius su frankų- 
saksų pragaro ugnimi, ir šyptelėjo. Puiki priedanga, pamanė jisai, 
patikimai veikianti tokius žmogelius, kaip Vighardas. 

Vienuoliai išėjo su tuščiais krepšiais. Argirosas nerūpestin- 
gai patraukė į skalbyklą, ketindamas apžiūrėti šėtoniškus kos- 
tiumus. | | 

- Ei, tu, kas esi ir kur eini? - riktelėjo kažkas. 

Vasilijus lėtai apsisuko ir išvydo augalotą gal penkiasde- 
šimties metų vienuolį su akmeniniu veidu ir griežtomis, šaltomis 
akimis. 

- Brolis Markas liepė man pagelbėti prižiūrėti arklius, - kuo 
nekalčiausiai atsiliepė Argirosas. Jis išsyk suprato: su šiuo tipu 
juokauti nevalia. 

- Hm-m! Neišsigalvok, - suabejojo vienuolis. - Eik paskui 
mane. 

Jis nusivedė Argirosą pas paukštininką ir apsiniaukė, kai 
brolis Markas, tegul virpančiu balsu, bet visgi patvirtino ma- 
gistro žodžius: 

- Taip ir buvo, jis sako tiesą, Karlomanai. 

Brolis paukštininkas persigando nejuokais. 

Karlomanas nenoriai atsiprašė Vasilijaus. 

- Tuomet eik, kur ėjai, ir nėra ko šniukštinėti. 

Nugara jausdamas deginantį vienuolio žvilgsnį, Argirosas 
„nukulniavo pro skalbyklą - net nedirsteldamas jos pusėn. 

Arklininkas pasirodė besąs neišsenkantis gandų šaltinis; iš 
jo magistras sužinojo apie visus skandalingus pastarųjų metų 
įvykius Sankt Galene. Ir vis dėlto tame sraute neaptiko nieko 
naudinga, tad diena užsibaigė apmaudu ir nusivylimu, ir tie 

jausmai neapleido agento didžiąją kitos savaitės dalį. Tačiau 
sėkmė vis dėlto nusišypsojo - kaip nekeista, būtent Karlomano 
dėka. 

Magistras svajojo apie ožiuko kepsnį su svogūnais ir pa- 
dažu, apie saldų baltą vyną iš Palestinos ir apie įžymųjį raudo- 
nąjį iš Kipro; sakoma, jis gaminamas iš vynuogių, kurias prieš 
išplaukdamas į Troją pasodino pats Odisėjas. Bet nuo ruginės 
duonos ir alaus galima prarasti gyvenimo džiaugsmą. 

Umai miglotos mintys apie pusryčius išdulkėjo kaip nebu- 
vusios - Argirosas išgirdo, kaip dejuoja vienas jo kaimynas. 
Vargšelis tysojo lovoje ir su siaubų stebeilijo į pažastyje spar- 
čiai augantį pūlinį. Žmonės šalinosi ligonio ir vienas kito. Maro 
baimė visuomet šalia. Kažkas išbėgo kviesti daktaro. 

Netrukus Argirosas išgirdo, kaip nakvynės namų link atbė- 
ga du žmonės. Išsyk pažino šaižų Karlomano balsą. 

- Katras? - paklausė vienuolis. Jo tonzūra žvilgėjo nuo 
prakaito. Gydytoją atlydėjęs žmogus nespėjo prasižioti. - Gali 
neatsakyti - tas, kuris inkščia antai ten, teisingai? 

- Taip, pone. 

Karlomanas prisiartino prie persigandusio ligonio. 

- Pasižiūrėsim, Evaldai, - grubiai burbtelėjo gydytojas, ta- 
čiau ligonis baiminosi pakelti ranką 1r išgirsti savo klaikių spė- 
lionių patvirtinimą. 

- Palaikykite jį - tu, tu ir tu, - paliepė Karlomanas, antruoju 
nurodydamas Argirosą. Šis drauge su naujai atvykusiu maldi- 
ninku bei mirtinai išblyškusiu vaikinu, Žinančiu apie sierą, pa- 
stvėrė Evaldą, kad tasai nekrūpčiotų. Karlomanas trūktelėjo li- 
gonio ranką, mikliai apžiūrėjo pūlinį, o tada su palengvėjimu 
nusikvatojo. 

- Viso labo paprasčiausias karbunkulas, Evaldai, kvaily. 
Tikiuosi, savo dienas baigsi sukaustytom kojom, kaip ir nusi- 
pelnai. 

- Skauda, - sudejavo Evaldas. | 

 Karlomanas prunkštelėjo. 

- Aišku, skauda. Palauk, atsinešiu išpalė) jam suminkštinti. 

Gydytojas grįžo po kelių minučių su garuojančiu puodeliu, 
sklidinu kažko lyg ir panašaus į medų, tačiau visai kitokio kvapo. 

Evaldas įtariai trūktelėjo nosim. 

- Kas čia taip dvokia? 

- Norėjai paklaust, kas, neskaitant tavęs? - atsiliepė Kar- 
lomanas. - Čia per pusę siera ir boraksas, ir viskas sumaišyta 
su alyvuogių aliejum. Šis tepalas ištrauks šunvotės turinį. Ei, 
jūs! Palaikykit jį! 

Evaldas mėgino ištrūkti, bet Karieisaro parinkti pagalbi- 
ninkai buvo stipresni. Gydytojas pamirkė skepetą puodelyje ir 
priglaudė prie maldininko karbunkulo. 

Evaldas gailiai spygtelėjo. 

- Skauda! Jaučiu, kaip ta bjaurastis ėda man odą! 

Jis rangėsi nelyginant sliekas ant kabliuko. 

- Et, niekai, - atsiliepė Karlomanas ir nusijuokė. Šįsyk jo 
juokas skambėjo pasibjaurėtinai. 

Argirosas jau suprato - nors šis vienuolis buvo gydytojas, 
širdies gerumo jam akivaizdžiai pagailėta. 

- O ką, jei tau duočiau kitų, hm, vaistų, kuriuos ne taip se- 
niai išradau: viena dalis sieros ir keturios dalys salietros bei ak- 
mens anglies?.. Jie galėtų plėšte nuplėšti tau ranką. | 

Pašiurpęs Evaldas kone ištrūko iš ūmai nusilpusių Argiroso 
rankų. Karlomanas niršiai atsigręžė. 

- Kas tau darosi, prekeivi? Laikyk tvirčiau. Būk tu pra- 
keiktas. 

- Atleiskite. 

Karlomanas viso labo juokavo, norėdamas mažumą įbau- 
ginti nelaimingąjį. Jis nė įsivaizduot negalėjo, jog kuris nors iš čia 
esančių gali perprasti ištartos frazės prasmę. 

Kai maldininko gydymas, didžiam Karlomano pasitenkini- 
„mui, baigėsi, Argirosas lukterėjo, kol visi išsivaikščios, susirinko 
daiktus ir nuskubėjo į arklidę. Jau baigė balnoti arklį, kai tarp- 
duryje ūmai išdygo arklininkas. 

- Man pasigirdo, kad čionai kažkas Įėjo, - pratarė tas. - 
Jūs negalite išjoti tiesiog dabar - tik po sekmadieninių mišių. 

Argirosas užsimerkė. Per visą tą sumaištį, kuri kilo dėl 
Evaldo, jis visiškai pamiršo, kad šiandien sekmadienis. Magist- 
ras drauge su vienuoliu pasuko į bažnyčią. Derėjo padėkoti 
Viešpačiui už atsiųstą sėkmę. 

Jokia bažnyčia negali daryti įspūdžio žmogui, kuris meldėsi 
Šventosios Sofijos sobore, bet Sankt Galeno bazilika nenusi- 
pelnė pašaipos. Jos proporcijos buvo kilnios, o kolonados, 
skiriančios šonines navas nuo pagrindinės, neabejotinai puikaus 
darbo. Prie kas antros kolonos kilo altoriai, ir taip iki pat tran- 
septo. 

Pagrindinę navą vienuoliai pasiliko sau; pasauliečiai meldėsi 
šoninėse, ir nuo klierikų juos skyrė medinės pertvaros. Karlo- 
manas ir Vilemas, vartininkas, stovėjo už pertvaros priešais Ar- 
girosą. Vilemas mandagiai linktelėjo. 

- Tepadeda jums Dievas, Petrai, - E O jis. 

- Ir jums, - atsiliepė magistras. 

Gydytojas prie tų trumpų pasveikinimų neprisijungė. 

Prasidėjo mišios. Argirosas jau gana daug laiko praleido 
Vakaruose, tad be vargo laikėsi lotyniškos versijos ir deramai 
pusbalsiu atsakinėjo. Bet po savojo atradimo buvo toks susi- 
jaudinęs, kad nė nepastebėjo, kaip, atėjus atitinkamai liturgijos 
akimirkai, nejučia praleido šūksnį "7i/iokve!". 

Ir nepamatė, kaip išplėtė akis Karlomanas, pastebėjęs pir- 
mąjį Argiroso apsileidimą, ir kaip grėsmingai prisimerkė bei 
raukė kaktą po kiekvienos naujos klaidos. 

 - Eretikas! - tūžmingai suriko gydytojas, besdamas pirštu į 
magistrą, kuriam gyslose sustingo kraujas. - Jis nepripažįsta /i- 
liokve! 

Ir tuomet Karlomanas veikiausiai prisiminė įtartiną Argiro- 
so susidomėjimą vienuolyno skalbykla bei savo neapdairią pa- 
stabą šį rytą. Jis plekštelėjo delnų sau per kaktą. 

- Šnipas! - suriko žaliūkas. 

Choras išgiedojo dar kelias nedarnias natas ir nutilo. Klie- 
rikų ir pasauliečių minia piktai ir nedraugiškai sušurmuliavo. 
Triukšmą užgožė Karlomano riksmas: 

- Čiupkit jį! 

Bet Argirosas jau apsigręžė ir skverbėsi pro apstulbusių pi- 
ligrimų bei elgetų minią, priekaištaudamas sau už neapdairumą. 

Džiova sergantis elgeta stvėrė magistrą už alkūnės. Trum- 
putis kirtis - ir vaikinas aimanuodamas išsitiesė ant grindų. 

Prie durų, vedančių link vakarinio bažnyčios priebučio, sto- 
vėjo du vienuoliai. Jiedu stebeilijo vienas į kitą nesusigaudyda- 
mi, kas vyksta. 

- Aš pakviesiu pagalbą! - šūktelėjo Argirosas, ir vienas 
vienuolis sustingo. 

Bet antras pasirodė besąs nuovokesnis. Jis šastelėjo į prie- 
kį, užstodamas bėgliui kelią. Vasilijus pasilenkė 1r permetė jį 
per petį. Išbėgęs laukan, magistras nuskuodė pro Šventojo 
Gabrieliaus bokštą link arklidžių. Gyvenimas kituose vienuoly- 
nuose, statytuose Sankt Galeno pavyzdžiu, išėjo į naudą: Argi- 
rosas puikiai orientavosi vietovėje. Iš bažnyčios išvirto šurmu- 
liuojanti minia, tačiau bėglys keliais jardais aplenkė persekioto- 
jus ir įsmuko į arklidę. 

Pakuždomis dėkodamas Dievo Motinai už tai, kad pavyko 
iš anksto pasibalnoti arklį, magistras šoko į balną ir nėrė pro 
vartus, pakeliui išsitraukdamas kardą. | 

Persekiotojai atsidūrė visai čia pat, bet, pastebėję suspin- 
dusį ginklą, sutrikę atšlijo. Tik Karlomanas puolė į priekį, no- 
rėdamas nutverti pavadį. Argirosas kirto jam kardu ir pajuto, 
kaip ašmenys įsmigo į kūną. Gydytojas sukniubo. Magistras 
paragino arklį, partrenkdamas kitą pernelyg narsų vienuolį, ir 
nušuoliavo link vienuolyno vartų. 

Įkandin ataidėjo niršus sužeisto Karlomano riksmas: 

- Palikite mane, idiotai! Paskui jį! 

Vykdydami gydytojo įsakymą, vienuoliai suskubo čiupti 
„ginklus, balnoti arklius, paleisti vienuolyno šunis. 

Tačiau magistras šuoliais nuskriejo pro atlapotus vienuoly- 
no vartus ir nušvilpė tolyn. 

Klubais jautė, kaip pulsuoja arklio raumenys; nuo prieš- 
priešinio vėjo ašarojo akys. Pro šalį nelyginant rūke skriejo 

"Sankt Galeno kviečių, rugių bei miežių laukai. Sargybos bokšte 
sutrimitavo ragas. 

Norėdamas dingti iš vienuolių akiračio, agentas pasuko į | 
miškus, kur, kaip vylėsi, jo dar lūkuriavo Vighardas. Probėgom 
dirstelėjęs per petį, raitų persekiotojų nepamatė. Tada pristab- 
dė dūstantį arklį ir paleido jį risčia. Jei arklys kris - jam galas. 

Pamiškėje dar sykį pristabdė ristūną, pratindamas akis prie 
tamsos. Negirdimai, tarytum šešėlis, į kelią žengė Vighardas. 

- Neblogą sumaištį sukėlėt vienuolyne, - pastebėjo anglas. 
- Ar sužinojote užkeikimą, bičiuli? 

- Taip. 

- Tuomet verčiau nedelskime, tiesa? 

Vighardas šoko į balną ir paragino arklį. Magistras nujojo 
įkandin. 

Išsyk už staigaus posūkio anglas skersai kelio ištempė virvę. 

- Jie lėks paskui jus pametę galvas. Duok Dieve, ši gudry- 
bė išvers iš kojų du ar tris ir privers likusius susimąstyti. 

- Puiku, - linktelėjo Argirosas. Pats iš balnakrepšio išsi- 
traukė maišelį su smulkiai maltais pipirais ir išbarstė sau už nu- 
garos. - Šunims irgi reikia pramogos. 

- Ak, tų pramogų jie gaus su kaupu, - pritarė Vighardas. - 
Su šunimis verčiau nejuokauti. 

Kai jiedu įveikė dar vieną kelio atkarpą, anglas išsitraukė 
kažkokį seną skarmalą ir švystelėjo į pakelės krūmus. Paste- 
bėjęs klausiamą Argiroso žvilgsnį, paaiškino: 

- Skuduras sumirkytas rijojančios kalės šlapimu. 

Magistras nusikvatojo. Vėl nuaidėjo rago garsai, dabar jau 
gana tolimi. Vos girdimai, tarsi uodų zyzimas, pasigirdo vie- 
nuolių šūksniai: 

- Greičiau! 

- Neleiskite jam pasprukti! 

"Per vėlu, - pagalvojo Argirosas, - aš jau pasprukau". 

Jiedu su Vighardu jojo tylėdami, ko! pasiekė šaltą it ledas 
sraujynę - upės, tekančios į šiaurę, link Konstancos ežero, iš- 
takas. Kelias mylias nurisnojo sekluma prieš srovę, kad dar sy- 

kį apmulkintų šunis. (Prieš kurį laiką jau girdėjosi lojimas - iš 
pradžių gailus, o paskui ūmai pašėlęs.) 

Kai paaiškėjo, kad jiedu saugūs, bėgliai pasileido per šalį 
atgalios į Turiką. Argirosas jau mąstė apie kelionę atgalios į im- 
periją. Ji neturėtų būti sunki, išskyrus nebent Peninų perėjas; 
vien nuo minties apie rugsėjo sniego audras magistrą krėtė šiur- 
pas. Perėjų viešbučiuose laikė didelius šunis, kurie gelbėjo bė- 
dos ištiktus keliautojus, bet ne visus sekėsi išdresuoti*. 

Nuo tų minčių gerklę sugniaužė šaltis. O po sekundėlės Va- 
silijus suprato: Vighardas jam prie kaklo prikišo durklo ašmenis. 

- Užkeikimą, bičiuli, - kimiai išsunkė anglas. - Kaip iškviesti 
demonus? 

- Demonai neegzistuoja, - atsakė Argirosas. 

Ašmenys prigludo dar standžiau. 

- Niekingas melagi! Puikiai matau, kad tu jau sumanei leis- 
tis į kelią, neįvykdęs savo pažado, bet gyvas nepaspruksi. Sa- 
kyk, kaip iškviesti demonus, antraip tuojau pat perrėšiu tau 
gerklę. 

Sprukti, nesidalijant paslaptimi, - Argirosas taip nusprendė 
nuo pat pradžių, bet plieno geležtė privertė pergalvoti sumany- 
mą. Vasilijus virpančiu balsu pradėjo: 

- Gerai, tiek jau to, štai užkeikimas, kaip jį įsiminiau... 


Metų laikai sukasi it kaleidoskope. Bet Vidinės jūros pa- 
krantėse jie mainosi palaipsniui. 

Alpėse jau iškrito sniegas, o po mėnesio Konstantinopolį 
apglėbė švelnus ruduo. 

Nuošaliame vidiniame kiemelyje, įsiterpusiame tarp dviejų 
rūmų komplekso statinių 1r apėjusiame tankia žole, stovėjo ke- 
lius siekianti žaislinė tvirtovė su trijų pirštų storumo sienomis. 
Argirosas drauge su vyresniu augalotu vyriškiu Žingsniavo per 
pievelę miniatiūrinės pilies linkui. Kairėje rankoje magistras ne- 
šė nedidelį patikimai užkimštą ąsotį; iš skylutės kamščio vidu- 
* Peninų Alpėse yra Sen Bernaro perėja, kurios vardu pavadinta įžymi šunų- 
gelbėtojų veislė. 

ryje kyšojo alyva suteptos dagties galas. Kitoje rankoje ma- 
gistras gniaužė liepsnojantį deglą, apdairiai laikydamas jį kuo 
atokiau nuo ąsočio. 

„ - Manding, mes galiausiai pasirengę jums tai parodyti, jūsų 
šviesybe, - pratarė jis. - Arsenalo amatininkai tvirtina, jog, no- 
rint gauti kokybišką produktą, prieš sumaišant dera kuo smul- 
kiau sumalti ingredientus. 

- Puiku, mano naujasis Kalinikai, tu šauniai padirbėjai. O 
dabar prašau parodyti man, - maloniai atsiliepė Georgijus La- 
kanodrakonas. 

Nuo tokios nuoširdžios oficiorijų magistro pagyros Argiro- 
sas net paraudo. Būtent Kalinikas išrado graikiškąją ugnį*. 

Argirosas pastatė indą tvirtovės modelio kampe, pasilenkė 
ir kyštelėjo fakelą prie dagties. Atidžiai jį stebintis Lakanodra- 
konas smalsiai paklausė: 

- Ir kas dabar? 

Dagtis užsiliepsnojo. 

- O dabar, pone, bėkime, ir mikliai. 

Argirosas metė fakelą ir nuskuodė į šalį. Oficiorijų magist- 
ras nubėgo įkandin, bet ne taip spėriai. Ir ne tik dėl savo apkū- 
numo; tiesiog, nepaisant gautos informacijos, jis iš esmės nenu- 
tuokė, kas dabar turėtų įvykti. 

Argirosas atsigręžė jo perspėti. Per vėlai - ugnis dagtimi 
jau nusigavo į ąsotį. Nuo sprogimo užgulė ausis. Į visas puses 
pažiro plytų puselės, iš kurių buvo pastatyta ta žaislinė tvirtovė. 
Maža skeveldra kirto Argirosui į kaklą. Agentas riktelėjo i 1r 
ėmėsi trinti užgautą vietą. 

O Georgijus Lakanodrakonas prašvilpė pro šalį, tarsi 
sprogimo galia būtų stumtelėjusi jį į priekį. Kai griausmas nuty- 
ko, oficiorijų magistras atsargiai atsigręžė įvertinti eksperimento 
rezultatų. Jo valingas, raumeningas armėniškas veidas pastebi- 
mai pablyško. | 

Maketo kampas, kuriame Argirosas pastatė ąsotį, visiškai 
* Pirmą kartą graikiškąją ugnį bizantiečiai panaudojo 626 metais, avarams ap- 


gulus Konstantinopolį. Tiksli mišinio sudėtis nežinoma, bet veikiausiai jį su- 
darė derva, salietra, siera ir degūs aliejai. 

sugriuvo; sienos pasviro nelyginant girtos. Vėjas nešė šalin pil- 
kų dūmų debesį, ir šiauriniame horizonte vėl išryškėjo Švento- 
sios Sofijos soboro kupolas. 

Lakanodrakonas aplaižė perdžiūvusias lūpas. 

- Čia it su pirma moterim, - sukuždėjo jisai. - Visi pasako- 
jimai, kad ir įmantriausi, nė velnio neverti. 

Argiroso ausyse spengė aidi tyla. Magistras pamanė, jog 
sprogimas jį apkurtino, tačiau tyla buvo reali: visi aplink suak- 
menėjo iš nuostabos. Po kelių sekundžių pasigirdo šūksniai: 

- Kas čia buvo? 

- Apsaugok, šventas Andriejau! 

Šventas Andriejus buvo laikomas Konstantinopolio globėju. 

- Žemės drebėjimas! 

- Dievo Motina, apsaugok mus! 

Dviejose dešimtyse langų sušmėžavo veidai. 

Iš už kampo išniro puošnių ekskubitorų* būrys - visi su 
prigludusiais raitūzais, šilkiniais apsiaustais, su auksiniais kariš- 
kais vėriniais ir diržais. Ryškiuose kareivių skyduose spindėjo 
švento labarumo** emblema. Mosuodami ietimis, sargybiniai 
budriai žvalgėsi į šalis, kol galiausiai pažino Lakanodrakoną. 
Visi apspito oficiorijų magistrą ir užpylė klausimais. 

Argirosas susižavėjęs stebėjo, kaip Lakanodrakonas susi- 
kaupė ir nuramino imperatoriškuosius asmens sargybinius, ne- 
išduodamas jokių svarbių duomenų. Kariai pasikasė galvas ir 
išsivaikščiojo į savo postus. Tarnai ir valdininkai iš rūmų pasta- 
tų taip pat nusprendė, jog pavojus praėjo, ir vienas po kito 
grįžo prie nutrauktų darbų. 

Atidžiai žvelgdamas į sugriautą modelį, Lakanodrakonas 
lukterėjo, kol visi aplinkiniai dings 1š akių. 

- Vadinas, tu įsitikinęs, kad čia nėra jokių burtų, Vasilijau? 
« - Jokių, - tvirtai atsakė Argirosas. 

- Sunku net įsivaizduoti, jog čia pasidarbavo tokios pa- 


* Ekskubitorai - sargybiniai, apsaugininkai. 

** Labarumas - valstybinė imperatoriškosios Romos vėliava su kryžiaus at- 
vaizdu ir Jėzaus Kristaus inicialais. Labarumą įvedė imperatorius Konstan- 
tinas Didysis. ; 

prastos medžiagos, kaip akmens anglis, siera ir... - Lakanodra- 
konas apmaudžiai spragtelėjo pirštais. - Nuolat pamirštu trečią. 

- Salietra, - priminė Argirosas ir pridūrė: - Sankt Galeno 
vienuoliai įsiminė jas pagal asociaciją su Šventosios Trejybės 
asmenimis. 

Oficiorijų magistras paniuro: 

- Barbarai ir eretikai. Kam jiems to prireikė? 

- Čia yra šiokios tokios prasmės, pone, - atsakė Argiro- 
sas. - Kaip man papasakojo žmonės iš arsenalo, salietra sutei- 
kia sprogimu! griaunamosios galios, ir todėl vienuoliai ją pava- 
dino Šventosios Dvasios alsavimu. Medžio anglis sukelia spro- 
gimą, tad ją susiejo su Dievu Tėvu, visa ko šaltiniu. Siera įsi- 
liepsnoja nuo anglies ir uždega salietrą, taip kaip Sūnus yra Tė- 
vo kūrinys, per kurį Jis veikia. 

- Negirdėtas piktžodžiavimas, o ne jokia Šventoji Trejybė! 
- sušuko Lakanodrakonas. 

- Sutinku. 

- Net jei dabar žinome, kaip gaunami pragaro milteliai, - 
susirūpinęs prabilo oficiorijų magistras, - iš to mažai naudos. 
Kaipgi nuo jų ginsimės? Juk netgi sostinės sienos, kurios nieka- 
da nebuvo pramuštos, gali neatlaikyti, jei po jomis padėsi pa- 
kankamą šio piktadariško mišinio kiekį. . 

- Ko gero, jūsų tiesa, - atsiliepė Argirosas, nors iš tikrųjų 
galvojo kitaip: nuostabus Feodosijaus II kūrinys išstovėjo be- 
veik devynis šimtus metų ir veikiausiai stovės dar tiek pat. - 
Žinodami paslaptį, su katapultomis ant gynybinių sienų galėsi- 
me atsakyti priešui tuo pačiu, o griovys aplinkui miestą neleis 
varžovui prisėlinti prie sienų ir sukliudys pasikasti. 

- Teisingai, - pritarė kiek apsiraminęs oficiorijų magistras ir 
įsmeigė į Vasilijų skvarbų savo tamsių akių žvilgsnį. - Sakai, 
pasikasti? Man patinka. Vieną gražią dieną mes galėsime pa- 
teikti persams siurprizą prie Nizibio*. 

Nuo pat Pompėjaus laikų siena tarp Romos imperatorių ir 
besikeičiančių Persų dinastijų valdų svyravo Sirijos bei Meso- 


* Dabar - Nizipo miestas pietrytinėje Turkijoje. 


169 


potamijos teritorijomis tai į vieną, tai į kitą pusę. Nei viena, nei 
kita šalis neįstengė pasiekti galutinės pergalės, apie kurią sva- 
jojo abi. 

Argirosas paaiškino: 

- Arsenalo amatininkai tvirtina, jog po pastatu padėti 
sprogmenys gali nuveikti daugiau, nei švystelėti iš šalies. Jų ma- 
nymu, galima įtaisyti katapultas laivuose, kaip daro anglus už- 
puldinėjantys frankai-saksai, ir atakuoti priešą iš didesnio nuo- 
tolio, nei pasinaudojant vamzdžiais ir ugnimi. 

- Ak, taip, anglai, - atsiliepė Lakanodrakonas. - Aišku, jie 
mūsų nepuls atvirai, tačiau neslėpsiu, jog nuogąstauju dėl tavo 
bendradarbiavimo su jais. Sakyk atvirai, ar manai, kad tokiai, 
e-e, jaunai tautai galima patikėti paslaptį, kurią sužinojai vie- 
nuolyne? 

- Mano pone, nuolat apie tai galvojau, keliaudamas nuo Is- 
panijos sienos iki Sankt Galeno. Kartais man atrodydavo, kad 
jie tėra neišprusę barbarai, o kartais anglai mane apstulbindavo 
savo narsa, sumanumu ir netgi protu - neišlavintu, tačiau įžval- 
giu. Atvirai šnekant, niekaip negalėjau apsispręsti. 

- Ir ką pasirinkai? - pasiteiravo oficiorijų magistras. 

- Kai Vighardas be perspėjimo prikišo man prie gerklės 
durklą ir ėmėsi postringauti apie demonus bei užkeikimus, ga- 
lutinai supratau, kad jie tėra barbarai. Jei jau Vighardui prireikė 
užkeikimo, ką gi, pasakiau jam vieną. Mano barzdaskutys tvir- 
tina, esą tas burtažodis skatina plaukų augimą; jei anglai suge- 
bės jį pritaikyti kare, ką gi, prašom. Vighardas manimi patikėjo; 
pamanė, jog esu pernelyg įsigandęs, kad meluočiau. 

Lakanodrakonas perliejo Argirosą nuostabos sklidinuų 
žvilgsniu ir paplojo per nugarą. 

- Puikiai padirbėjai, Vasilijau, ir kaip išradingai! O man 
vienu rūpesčiu mažiau. - Jis minutėlę patylėjo ir delnu perbrau- 
kė savo pliką galvą. - Turi pasakyti man savo barzdaskučio 
vardą. 

- O, Žinoma, pone, - atsakė magistras, iš atsargumo slėp- 
damas šypseną. - Su didžiausiu malonumu. 


170 


/V/ ETOS KOSMOU 6825 


Į duris neryžtingai pabeldė - šitaip belsti sugeba kiekvienas 
sekretorius, įtariantis, jog viršininkui verčiau netrukdyti. Tačiau 
Vasilijus Argirosas kaip tik ilsėjosi. 

- Įeikite! - šūktelėjo jis, pastumdamas į šalį ant stalo su- 
krautus papiruso ritinius ir pergamento lapus. 

Magistras nagrinėjo painią bylą - jau ne vieną šimtą metų 
trunkantį egiptiečių ginčą, o tai reiškė, kad, nepaisant pastan- 
gų, klausimas nebus išspręstas nei Argirosui gyvam esant, nei 
už pusės amžiaus po jo mirties. Nesveikas egiptiečių polinkis 
bylinėtis kėlė pasipiktinimą dar nuo imperatoriaus Juliano* lai- 
kų. Nuo anų dienų padėtis tik pablogėjo. Argirosas, būdamas 
geru krikščioniu, Julianą Atskalūną manė esant vertu pragaro 
kančių, tačiau, būdamas Romos imperijos valdininku, įtarė, jog 
nagrinėti egiptietiškas bylas - tolygu iš anksto gardžiuotis pra- 
garo malonumais. 

Stengdamasis nebegalvoti apie šią bylą, magistras pažvelgė 
pro savo kabineto langą į rudą tinkuotą Šventosios Sofijos so- 
boro masyvą, į ūkanos glėbiamą Propontidos** pakrantę ir 
užsisvajojo. 

Todėl sekretorių pasveikino su džiaugsmu, nebūdingu san- 
tūriai Vasilijaus prigimčiai: 

* Julianas II Atskalūnas valdė 355-363 metais (iki 361 metų - drauge su jam 


priešišku imperatoriumi Konstancijumi II). 
** Marmuro jūros. 

- Laba diena, Anfimai! Kuo galėčiau būti jums naudingas šį 
nuostabų pavasario rytą? 

Anfimas, liesas sakumpęs žmogus su nuolatos rašalu 1šter- 
liotais pirštais, įtariai pažvelgė į magistrą; sekretorius norėjo, 
kad visi būtų tokie organizuoti ir nuspėjami, kaip jo apskaitos 
knygų skaitmenys. Sekretorius gūžtelėjo pečiais ir tarė: 

- Pone, pas jus atėjo oficiorijų magistras. 

- Ką? - Tankūs juodi Argiroso antakiai pakilo iš nuosta- 
bos. - Be abejo, kvieskite jį nedelsdamas. 

Georgijus Lakanodrakonas šalia nervingai bruzdančio An- 
fimo atrodė itin įspūdingai. Argirosas atleido sekretorių, žemai 
nusilenkė Lakanodrakonui, pristūmė jam kėdę 1r pasiūlė vyno. 

- Visada džiugu jus matyti, jūsų šviesybe. Kas atginė jus 
šiandien? Tikiuosi, ne ši apgailėtina nesąmonė. 

Lakanodrakonas pakilo, priėjo prie stalo ir kilstelėjo do- 
kumentą, kurį Vasilijus įvertino su tokia panieka. Georgijus lai- 
kė lapą ištiestose rankose. Jam buvo apie penkiasdešimt, maž- 
daug dešimčia metų daugiau nei Agirosui, bet oficiorijų magistrą 
jau pradėjo kamuoti toliaregystė. Skaitė jis neilgai. Ryžtingus, 
kiek atšiaurius veido bruožus iškreipė pasibjaurėjimo grimasa. 

- "Pherisas prieš Serapioną", taip? Nežinojau, kad užsiimi- 
nėji tokiais niekais. Ne, mano reikalas su tuo visiškai nesusijęs. 

- Tuomet jūs - dvigubai geidžiamesnis svečias, - atvirai at- 
sakė Vasilijus. - Meldžiau šventąjį Muametą naujos užduoties. 

- Permainų globėjo? - šyptelėjo Lakanodrakonas. Tačiau 
oficiorijų magistro linksmumas veikiai išgaravo. - Tavo maldos 
išklausytos. Pažiūrėsim, ką pasakysi apie tai. 

Jis pasirausė šilkiniame krepšyje, kybančiame prie auksinio 
uniforminio diržo, ištraukė pergamentą ir ištiesė jį Argirosui. 

Šis nuplėšė juostelę, kuria buvo surištas ritinėlis, ir probė- 
gom peržvelgė dokumentą. 

- Rašyta prasta graikų kalba, - pastebėjo Vasilijus. 

- Skaityk, skaityk. 

- Be abejo, pone. 

Baigęs skaityti, Argirosas paklausė: 

- Kiek supratau, čia iš kažkokio miesto rytuose, iš Meso- 
potamijos ar Sirijos? 

- Iš Mesopotamijos, tiksliau, iš Daraso*. 

Vasilijus linktelėjo. 

- Taip, akivaizdūs visi persų darbo požymiai: polemika su 
stačiatikybe, kreipimasis į nestoriečius, įsitikinusius monofizitus 
bei kitus eretikus, įkalbinėjant atsižadėti lojalumo imperijai ir 
pereiti karalių karaliaus** pusėn. Ir pageidautina su Daraso 
tvirtove. 

- Be abejo, - sausai patvirtino Lakanodrakonas. 

- Atleiskite, pone, bet aš mačiau begalę tokių raštų. Kodėl 
mano dėmesį atkreipėte būtent į šį? 

Užuot atsakęs tiesiai, oficiorijų magistras ištraukė iš krepšio 
kitą pergamentą. 

- Manding, tu, kaip ir aš, pats suprasi, kai DEEKAISALS Šį 
dokumentą, - šiaip ar taip, bus nesunku. 

Perskaitęs pirmąsias eilutes, Argirosas klausiamai dirstelėjo 
į Lakanodrakoną. 

- Betgi čia praktiškai tas pats... 

Vasilijus nutilo ir vėl įniko į pergamentą. Tada pakėlė pir- 
mąjį raštą - dabar abiejose rankose laikė po vieną. Ir išsižiojo 
iš nuostabos. 

- Aha, pastebėjai, - linktelėjo oficiorijų magistras. - Puiku. 
Mikliai gaudaisi, kaip 1r maniau. 

- Dėkoju, - išsiblaškęs atsiliepė Vasilijus. 

Jis vis dar nenuleido akių nuo pergamentų. Abu skelbė tą 
patį - absoliučiai vienodai. Ir nepanašu, kad raštininkas būtų 
dusyk kopijavęs tekstą. Kiekvienoje eilutėje vienodo dydžio 
raidėmis išvedžioti lygiai tie patys žodžiai. Trečioje eilutėje tas 
pats žodis parašytas su ta pačia klaida. Keliose eilutėse žemė- 


* Pasak Bizantijos istorikų pranešimų, Darasą 507-508 metais įkūrė impera- 
torius Anastasijus I (valdė 491-518 metais) ir pavadino Anastasiopoliu. 
Miestą apjuosė sienomis, pastatė bažnyčias ir kt. 638-639 metais Darasą už- 
grobė ir sugriovė arabai. Miesto buvimo vieta nežinoma, bet, ko gero, jis sto- 
vėjo rytų Sirijoje prie Haburo upės, įtekančios į Eufratą. 

** Karalių karalius (persiškai - šachinšachas) - Persijos valdovų titulas. 


173 


liau abiejuose raštuose vienodai pavartota neteisinga veiksma- 
žodžio forma, paskui naudininko linksnis po prielinksnio, reika- 
laujančio kilmininko. Į abiejų raštų pabaigą žodžio pradžioje 
pusiau užbraukta raidė "pi". Netgi visiškai vienoda rašalo dėmė 
tarp žodžių. | 

Argirosas sudėjo lapus vieną ant kito ir prisiartino prie lan- 
go. Kilstelėjo lapus prieš saulę ir tiksliai sulygino dokumentų 
kraštus. Taip galima išsyk aptikti menkiausią skirtumą. Tačiau 
- ničnieko. 

- Dievo Motina, apsaugok mus! - šūktelėjo Argirosas. 

- Visai imperijai reikalinga Jos apsauga, - išmintingai patai- 
sė pavaldinį Georgijus Lakanodrakonas. - Darase pasirodė ne 
du, o šimtai tokių raštų, jie prismeigti prie kone kiekvienos sie- 
nos, kur tik pakako vietos. Tie raštai išties galėjo išprovokuoti 
maištą, į kurį kviečia, - juk žinai, kaip lengva sukiršinti Rytus. 
Vasilijus žinojo. Nors Sirija ir Mesopotamija į Romos im- 
periją įsiliejo dar prieš Kristaus gimimą, jos labai skyrėsi nuo 
kitų provincijų. Lotyniškai tenykščiai gyventojai nemokėjo vi- 
siškai, ir netgi graikiškai, pagrindine imperijos kalba, šnekėjo 
tik menka miestelėnų dalis. Didžiuma naudojosi sirų ir arabų - 
savo protėvių kalbomis. Erezija ten klestėjo taip, kaip niekur 
daugiau. 

O dar ryčiau dryksojo Persija, amžinas imperijos varžovas. 
Dvi didžios valstybės kovojo tarpusavyje jau tūkstantį ir keturis 
šimtus metų, ir abi svajojo apie galutinę pergalę. Persai kurstė 
neramumus rytinėse imperijos provincijose. Būdami ugnies gar- 
bintojais, jie suteikė prieglobstį nestoriečiams ir skatino religinę 
jų nesantaiką, tokiu būdu nukreipdami romėnų dėmesį bei jė- 
gas į vidines problemas. Bet tokio užmojo dar neteko regėti... 

- Kaip jie tą daro?.. - Argirosas kreipėsi veikiau į save, nei 
į oficiorijų magistrą. 

- Tokia ir bus tavoji užduotis: išsiaiškinti - kaip, - pareiškė 
Lakanodrakonas. - Kai mano dėmesį patraukė šitie, - jis bedė 
pirštu į pergamentus Argiroso rankose, - išsyk pagalvojau apie 

tave ir tavo pernykštį žygdarbį, įmenant pragariškųjų frakų- 
saksų miltelių paslaptį. 

- Jūs pernelyg malonus, jūsų šviesybe. 

- Ne, tiesiog tu man reikalingas, - prisipažino oficiorijų ma- 
gistras. - Pasakysiu tiesiai, šios išmonės bijausi labiau nei pra- 
gariškųjų miltelių. Tie kėlė grėsmę tiktai mūsų sienoms, tokią 
grėsmę patyrėme ir anksčiau - šimtus kartų. Bet šiuo atveju 
galime sulaukti smūgio į širdį. 

Argirosas suraukė kaktą: 

- Be abejo, jūs perdedate, pone. 

- Nejaugi? Aš nemiegu naktį ir įsivaizduoju, kokį chaosą 
gali sukelti šitie lapeliai. O jei viename bus parašyta viena, o ki- 
tame - kita? Jie gali supjudyti frakcijas, eretikus pakelt prieš 
stačiatikius... 

Georgijus plačiu mostu aprėpė visą Konstantinopolį. 

- Įsivaizduok, jei persų agentas kontrabanda atgabens į 
sostinę viso labo vieną šitų nelemtų raštų ryšulį! Čia gyvena 
žmonės iš visų pasaulio kampelių - judėjai, egiptiečiai, armėnai, 
sklavėnai nuo Istro* krantų, frankai-saksai. Supjudyk juos tar- 
pusavyje, ir vėl gali kilti "Nikos" maištas! 

- Jūs regite toliau nei aš, - krūptelėjęs pripažino Argirosas. 

Jau aštuonetas šimtų metų juos skyrė nuo dienos, kai Kon- 
stantinopolio prastuomenė, šaukdama "Nika!" - "Nugalėk!" - 
kone nuvertė Justinianą Didįjį nuo sosto, bet tas sukilimas taip 
ir liko pavyzdžiu, su kuriuo lygindavo visus vėlesnius miesto 
maištus. 

- Gal netgi toliau nei persai, antraip jie negaištų laiko pasie- 
nyje, - atsiliepė Lakanodrakonas. - Tik, bijau, jie neilgai liks 
akli. Saugokis jų, Vasilijau. Persai - tai ne grubūs barbarai, pa- 
našūs į frankus-saksus, kuriuos nesunku apmulkinti; persai - 
tokia pat sena ir gudri tauta, kaip mes. 

- Įsidėmėsiu, - pažadėjo magistras ir pasidėjo Lakanodra- 
kono atneštus pergamentus. - O šitą šlamšto krūvą su malonu- 
mu perduosiu Anfimui. Į Darasą iškeliausiu po dienos kitos. 


* T.y. Dunojaus. 

Kaip žinote, esu našlys, tad ilgai ruoštis neprireiks. Bet prieš 1š- 
keliaudamas norėčiau uždegti žvakę Šventojo Nikolajaus baž- 
nyčioje. 

- Puikus pasirinkimas, - pastebėjo oficiorijų magistras. 

- Taip - nes kas gi daugiau galėtų man pagelbėti, jei ne va- 
gių globėjas? 


- Išmėginau viską, kas tik šovė į galvą, - pranešė Daraso 
garnizono vadas, apmaudžiai kumščiu stuktelėdamas per stalą. 
- Apieškome visų atvykstančių bagažą, gatvėse budime dieną 
ir naktį. O prakeikti lapeliai atsiranda, ir gana. 

- Aš nesikabinėsiu prie jūsų veiksmų, Leontijau, - pratarė 
Argirosas, ir lengviau atsidusęs karininkas atsilošė kėdėje. 

Tai buvo stambus, tvirtas vyras, beveik toks pat aukštas, 
kaip Vasilijus, tik platesnių pečių. Be abejo, jis baiminosi val- 
džios atstovo įniršio. Magistras galėjo paskirti arba pašalinti 
netgi tokio svarbaus avanposto, kaip Darasas, viršininką. 

- Gal dar vyno? 

Leontijus ištiesė ąsotį. 

- E-e, ne, dėkui, - atsakė Argirosas vildamasis, kad jo Žžo- 
džiai nuskambėjo mandagiai. 

Vynas, kaip ir didžiuma Mesopotamijos gėrimų, buvo iš 
datulių. Vasilijui jis pasirodė šleikščiai saldus. Tačiau jam teks 
dirbti drauge su Leontijumi, ir magistras nenorėjo užgauti pas- 
tarojo jausmų. Todėl ištiesė ranką ir pastebėjo: 

- Koks gražus ąsotis. Ar galiu dirstelėti? 

- O, išties?.. Mano manymu, jis visai paprastas. 

- Vargu. Reljefinės keramikos mačiau nedaug, bet, kiek 
galiu spręsti, Viešpaties, vejančio prekeivius iš šventyklos, at- 
vaizdas atliktas meistriškai. 

- Jeigu jums patinka, prašau jį pasiimti, - tuojau pat pasiūlė 
Leontijus, nedrįsdamas prieštarauti magistrui net smulkmenose. 
- Esu tikras, sostinėje matėte kur kas gražesnių. 

- Konstantinopolyje nėra nieko panašaus. Tenykščiai puo- 
džiai indus puošia glazūra ir piešiniais, o ne reljefu. 

- Įdomu: mes aplenkėme sostinę! - šūktelėjo Leontijus. Jis 
suprato, jog Argirosui ąsotis nereikalingas, ir padėjo indą į vie- 
tą. - Čia, abipus sienos, toks stilius madingas jau penkis ar net 
dešimt metų. Šį ąsotį pirkau praėjusią vasarą iš senojo Abrao- 
mo. Jo parduotuvėlė viso labo per kvartalą nuo čia - na, jei 
kartais sumanytumėt pasiieškoti ko nors įdomaus. 

- Galimas daiktas, aš pas jį užsuksiu. 

Argirosas pakilo ir ėmė vėduotis savo šiaudine plačiabryle 
skrybėle. Bet naudos buvo nedaug. 

- Ar čia visuomet taip siaubingai karšta? 

Garnizono viršininkas užvertė akis. 

- Mielas pone, dabar tik birželis - net ne vasara. Jei užtruk- 
site Darase dar šešias savaites, sužinosite, kas yra karštis. 

- O ar žinote, kad kalnuotoje frankų-saksų šalyje kartais 
pasninga jau rugsėjį? Praėjusiais metais maniau, kad nieko blo- 
giau nė nebūna. O dabar man atrodo, kad pernykštė kelionė 
buvo tikra palaima. 

Leontijus nusibraukė veidą plaukuotu ir prakaituotu dilbiu. 

- O man atrodo, kad tokių dalykų nė būti negali. Linkiu 
jums sėkmės - tikiuosi, nuveiksite daugiau, nei visoj šitoj maka- 
lynėj įstengiau aš. Jei galėsiu kuo nors padėti, tik pasakykite. 

- Dėkoju, - atsakė Argirosas ir išėjo. 

Viršininko kanceliarijoje buvo labai karšta, nors ją saugojo 
storos sienos. Vidudienio kaitra gatvėje atrodė stačiai neįtikė- 
tina ir gluminanti. Saulė negailestingai svilino iš dangaus, pana- 
šaus į žydru emaliu padengtą kupolą. 

Magistras prisimerkė nuo akinančios šviesos. Būtų norėjęs 
nusimesti apavą, kelnes, tuniką (nors ji siūta iš plonutėlaičio l1- 
no) ir pasilikti plikas po skrybėle. Kai kurie vietos gyventojai 
taip ir elgėsi - žingsniavo gatve vien su klubų raiščiais ir sanda- 
lais. Bet didžiuma dengė galvas baltomis medvilninėmis skepe- 
tomis ir rengėsi plačiais besiplaikstančiais rūbais, tapdami pa- 
našūs į vaikščiojančias palapines. 

Keisti apdarai tik sustiprino pojūtį, jog Argirosas pakliuvo 
į svetimą šalį. Namai, statiniai, išskyrus visų prabangiausius, 

statyti iš nubaltintų molinių plytų, o ne iš medžio ar akmens. O 
dažyklų, juvelyrinių parduotuvėlių, tavernų ir pirčių iškabos ra- 
šytos trimis kalbomis: kampuota graikiška, standžia, keistai 
suglausta sirų ir veržlia, gyvatiška arabų kalba. Jei kurio nors 
užrašo trūko, tai, kaip taisyklė, graikiško. 

Pamatę besiartinant magistrą, du gatvėje plepėję vyriškiai 
išsyk pasišalino. Jiedu galėjo nežinoti, kad jis - agentas, ir ne- 
sikalbėti su juo, tačiau drabužiai ir veidas - tamsus, bet ne itin 
- išdavė Konstantinopoliui lojalų žmogų, kuriuo nevalia pasiti- 
kėti. Argirosas paniuro. Šie ženklai tegalėjo apsunkinti jo už- 
duotį. 

Kitapus gatvės magistras pastebėjo parduotuvėlę - ko ge- 
ro, tą pačią, kurią minėjo Leontijus. Vitrinoje puikavosi dube- 
nys, ąsočiai bei taurės, o graikiška iškabos eilutė skelbė: "PUI- 
KI ABRAMO KERAMIKA". Žinia, graikiškas užrašas nega- 
lėjo perteikti šiurkštaus aspiruoto garso vardo viduryje. 

Abramas, ar Abraomas, stovėjo tarpduryje ir gomurine si- 
rų kalba gyrė savo prekę. Argirosas matė, kaip prie puodžiaus 
iš gretimos dirbtuvės prisiartino kalvis, nešinas plokščiu kvad- 
ratiniu geležiniu dubeniu. Abu nužvelgė magistrą taip pat nepa- 
tikliai, kaip ir gatvės žiopliai. Vasilijus jau pradėjo įprasti prie 
įdėmių 1r įtarių žvilgsnių. Ir ramiai atsakydavo tuo pačiu. 
Kalvis, didžiulis raumeningas žaliūkas, nusvilintas saulės ir 
toks pat rudas, kaip odinė jo prijuostė, nusispjovė į dulkiną ke- 
lią ir nužingsniavo į savo dirbtuvę, nesiliaudamas piktai dėbčioti 
Argiroso pusėn. Puodžius Abraomas pabrėžtinai nemandagiai 
nusigręžė nuo magistro ir nėrė į savo parduotuvėlės gilumą. 
Vasilijus matė, kaip geležinį dubenį šeimininkas padėjo ant pre- 
kystalio ir trumpai šnektelėjo su kažkokia moterim - gal žmo- 
na, 0 gal pirkėja. | 

Veikdamas iš Leontijaus kareivinių, agentas atsidurtų visų 
akivaizdoje, tad nutarė pasiieškoti viešbučio. Nepastebėjo, 
kaip iš puodžiaus parduotuvėlės išėjusi moteris nuskubėjo 
įkandin. 

Pirmų pasitaikiusių nakvynės namų šeimininkas kalbėjo tik 

arabiškai ir aptarnavo klajoklius iš dykumos. Argirosas arabiš- 
kai težinojo kelias frazes, tad nusprendė susirasti ką nors tin- 
kamesnio. | 

Išėjęs laukan ir pasukęs link savo arklio, pastebėjo du jo 
lūkuriuojančius vyrus. Kažin kas jų išvaizdoje išsyk išdavė tų 
vaikinų profesiją: gatvės plėšikai. Argirosas ėjo pro šalį, nežiū- 
rėdamas į juos ir vildamasis, kad jo ūgis privers vyrukus pasi- 
ieškoti kitos aukos. 

Tačiau vienas plėšikas stvėrė jį už rankos. 

- Kur skubi, prakeiktas pasipūtęs melkite? 

Vagišius išsišiepė, pademonstruodamas supuvusius dantis. 
Jis pasitelkė įžeidžiamą žodelį, kuriuo rytų šalių eretikai vadino 
Konstantinopolio dogmos šalininkus. Šis žodis reiškė "kara- 
liaus žmogus". 

- Ne tavo reikalas. - Argirosas nupurtė plėšiko ranką ir at- 
šoko į šalį. 

Vyriškis nusikeikė ir puolė agentą - jam įkandin ir antrasis. 
Magistras spyrė pirmajam į pačią pažeidžiamiausią vietą. Kai 
dviese užpuola vieną - ne laikas riteriškoms ceremonijoms. 
Plėšikas sustūgo ir susmuko, seilėdamasis į dulkes. 

Antras užpuolikas gniaužė trumputį vėzdą. Argirosas kils- 
telėjo kairiąją ranką kaip tik tuomet, kai vėzdas galėjo pramušti 
jam galvą. Sukando dantis, kai aštraus skausmas nusmelkė ran- 
ką nuo alkūnės iki pirštų galiukų. Dešinė ranka mikliai ištraukė 
durklą. 

- Na, žiūrėk, - iškvėpė jisai. - Dabar šansai lygūs. 

Plėšikas nebuvo bailys. Jis vėl šoko į priekį ir užsimojo. Ar- 
girosas pasilenkė ir smogė iš apačios. Durklo ašmenys per- 
skrodė priešininko rankovę ir įsmigo į kūną. Plėšikas sušvokš- 
tė. Tačiau dar nesijautė įveiktas ir ketino peštis toliau. 

Ūmai Argirosui pasigirdo moters balsas - ji šūktelėjo kažką 
arabiškai. Magistras nesuprato, užtat suprato jo priešininkas. 
Vaikinas apsisuko 1r pasileido bėgte. Vasilijus puolė paskui, 
bet, skirtingai nei atvykėlis, plėšikas pažinojo Daraso skersgat- 
vių labirintus ir netrukus dingo iš akių. 

Sunkiai alsuodamas ir trindamas užgautą ranką, magistras 
grįžo prie arklio. Sumojo, ką galėjo riktelėti moteris: aplinkui 
tysantį gatvės vagišių būriavosi Leontijaus karių būrys. Ne itin 
mandagiai - iečių dūriais - jie bandė priversti nelaimėlį atsistoti. 

Kažkas iš peštynių liudininkų mostelėjo į Argirosą, 1r į 
agentą atsigręžė būrio vyresnysis. 

"- Ar tai tu pritrenkei tą tipą? - paklausė jisai. 

- Taip, aš. Mane užpuolė be jokios priežasties ir be per- 
spėjimo. Taip jam ir reikia. 

Iš pykčio jis ne itin stengėsi parinkti tinkamesnius žodžius. 

Vyresnysis įsisprendė į šonus. 

- Įsivaizduoji esąs imperatorius, ką? Ar kas nors matė 
muštynes? 

Jis apžvelgė aplink susitelkusią minią. 

Argirosui sugniaužė širdį. Jis visiškai nenorėjo grįžti pas Le- 
ontijų ir gaišti laiką pasiaiškinimams, tačiau buvo tikras, jog liu- 
dininkai stos Daraso gyventojo, o ne svetimšalio pusėn. Tačiau 
netikėtai prabilo moteris: 

- Viskas buvo taip, kaip sako aukšiasis vyras. Jiedu puolė 
Ji pirmi. 

Kareivių vyresnysis apstulbo ne menkiau už magistrą. Pe- 
rėmęs iniciatyvą, Argirosas pasivedėjo jį į šalį ir įbruko į delną 
auksinę nomismą bei dar šiek tiek sidabro sargybiniams. Vy- 
resnysis dalykiškai subėrė pinigus į kišenę. 

- Neškit iš čia tas atmatas, - įsakė jis, ir kareiviai nutempė 
suimtąjį. 

Su vyresniuoju pasiliko du vyrai. Žiopliai pradėjo skirstytis. 

Argirosas apsidairė, tikėdamasis pamatyti moterį, kuri jam 
taip pagelbėjo. Ši stovėjo minioje, ir Vasilijus nepajėgė įžiūrėti 
veido. Bet nedvejodamas pažino: ji stovėjo ant gatvės pastato 
šešėlyje, kai tuo tarpu kiti žiūrovai skirstėsi negaišdami. Virš 
trumpo plonutėlaičio šydo, kurį vargiai galėtum vadinti skraiste, 
spindėjo iššaukiamai spindinčios akys. 

- Dėkoju, - pratarė magistras, žengdamas artyn. 

Bet ne vien dėkingumas jo balsui suteikė ypatingos šilu- 

mos. Moteris buvo stulbinamai patraukli - nuo banguojančių 
juodų plaukų iki chna įtrintų bei auksu spindinčiais sandalais 
apautų pėdų. Gyvos tamsios akys kibirkščiavo, o šydo beveik 
neslepiamos putnios lūpos viliojo. Figūrą glėbiantis ir kulkšnis 
siekiantis rūbas tik pabrėžė jos grožybes; net šešėlyje nuo 
menkiausio judesio drabužio stuomuo žarstė raudonus, auksi- 
nius ir žalius blyksnius. 

- Nevalia leisti, kad toks narsus ir stiprus žmogus pakliūtų 
į bėdą, kai nėra to nusipelnęs, - atsiliepė nepažįstamoji. 

Graikiškai ji kalbėjo su nežymiu gomuriniu akcentu. Iš to 
akcento ir iš drabužio Argirosas sumojo, kad ši moteris - per- 
sė. Nieko keista - dviejų 1mperijų riba dažnai svyravo į abi pu- 
ses, ir pasienyje maišėsi įvairių tautybių žmonės. 

- Dar kartą dėkoju, - pratarė Argirosas; po to, nenorėda- 
mas staiga nutraukti pokalbio, paklausė: - O gal netyčia žino- 
te, kur rasti padorų viešbutį ? 

Ji prapliupo juoku. | 

- Visai netyčia esu šokėja ir dirbu Šachino Barchano sū- 
naus viešbutyje. Jis pakankamai švarus, ir maistas gardus - aiš- 
ku, jei neturite nieko prieš persų virtuvę. 

Argirosas papurtė galvą, ir moteris pridūrė: 

- Tuomet eime, aš jus palydėsiu. Jei atvesiu svečią, už tai 
man irgi sumokės. Beje, aš vardu Miran. 

Magistras prisistatė, tačiau pareiškė esąs inspektorius iš 
Konstantinopolio, atvykęs tikrinti Daraso vandentiekio. Įžy- 
mioji vandens saugyklų, kanalų 1r dambų sistema gretimoje 
Kordeso upėje svariai papildė miesto įtvirtinimus. 

- Svarbus žmogus, - sumurkė gražuolė ir žengtelėjo arčiau. 
- Ar jūsų arklys įstengs panešti mus abu? 

- Jei netoli joti - Žinoma. 

Vasilijus apglėbė laibą Miran liemenį ir padėjo merginai įsi- 
taisyti ant arklio priešais save. Kai arklys pasileido Žingine, gra- 
žuolė nugara prigludo prie Argiroso ir nebemėgino atšlyti, tad 
trumpa jųdviejų kelionė buvo visai maloni. 

Šachino taverna įsikūrė vakarinėje Daraso dalyje, netoli 

Apaštalo Bartolomėjaus bažnyčios - ją, atnaujindamas miesto 
įtvirtinimus, pastatė imperatorius Justinianas. Šachinas priėmė 
Argirosą kuo meiliausiai, gniaužė glėby ir kreipėsi tik "mano 
pone", "mano valdove" bei "mano šeimininke", tačiau, kalbai 
pasisukus apie kambario kainą, derėjosi kaip 22 

Galop Miran persiškai pratarė: 

- Nepabaidyk jo. 

Argirosas vargais negalais išlaikė šaltakraujišką veido iš- 
raišką: nenorėjo išsiduoti, jog puikiai supranta merginos kalbą. 
Galimas daiktas, Miran įsiterpė į derybas, tenorėdama gauti at- 
lygį už atvestą svečią. Šachino įkarštis kiek atlėgo, ir jiedu ga- 
liausiai sutarė. 

Kaip paprastai, pradėdamas naują tyrimą, magistras užsu- 
ko į aludę pasiklausyti vietos gandų. Šachino užeiga pasirodė 
besanti itin tinkama vieta. Čia rinkosi įvairaus plauko publika, 
1r gyvas pašnekesys vyko ne tik trimis imperijos rytų kalbo- 
mis, bet ir persiškai. Žmonės dažniau aptarinėjo reikalus Kte- 
sifone, Persijos sostinėje, nei įvykius Konstantinopolyje. 

Žinia, kalba sukosi ir apie lapelius, bet Argirosas nesužino- 
jo nieko nauja. Atrodė, jog šio miesto gyventojai ne itin dėl jų 
pergyveno - skirtingai nei Lakanodrakonas ar Leontijus. Vie- 
nas jau gerokai įkaušęs lankytojas gūžtelėjo pečiais ir pareiškė: 

- Jie tampo mūsų nervus, ir tiek. Aš susirūpinsiu tik tada, 
kai prie sienų pamatysiu persų armiją, ne anksčiau. 

Magistras nusprendė išpešti daugiau: 

- Ar nemanote, kad nestoriečiai gali pakviesti... 

Vasilijų pertraukė keli vyrai išsyk, ir jis buvo priverstas nu- 
tilti - iš galinio kambario išniro keturi muzikantai ir užėmė vie- 
tas prie židinio. Vienas susiruošė mušti du vazų formos būgnus, 
be to, prie jo kojos buvo pririštas tambūrinas; kitas atsinešė 
dvi fleitas; trečias - ilgą dūdą; ketvirtasis laikė liutnią su trum- 
pučiu kakleliu ir stryku - Konstantinopolyje daili neteko 
matyti nieko panašaus. 

Liutnininkas linktelėjo, ir muzikantai darniai užgrojo. Rit- 
mas skambėjo įmantriau, nei imperijos sostinėje; motyvas - gy- 

vas, tačiau svajingas. Dar vienas primininias, jog rytų tradicijos 
kur kas senesnės už pačią Romos imperiją. 

Paskui į aludės salę įsklendė Miran, ir magistras akimojų 
pamiršo tradicijas. Moteris buvo tik su šydu ir keliais juvelyri- 
niais papuošalais, žibančiais fakelų liepsnose; jos glotni, aliejais 
įtrinta oda žvilgėjo. Persė šoko tarp stalų ir, regis, žinojo, kaip 
sužadinti bet kurio vyro aistrą. Ji, lanksti it gyvatė, vikriai 
vangstėsi godžiai tiesiamų rankų, geidžiančių ją palytėti. 

- Nesuprantu, kodėl, šitaip šokdama, ji nenusimeta šydo? 
- Vasilijus pakuždomis kreipėsi į lankytoją, sėdintį prie gretimo 
stalelio. | 

Vaikinas atrodė toks sukrėstas, jog akimirkai net pamiršo 
liepsningu žvilgsniu varstyti Miran. | 

- Viešai parodyti veidą - moteriai baisi gėda! 

- Ol.. 

Kai Miran atpažino magistrą, jos skys suspindo, ir atvykė- 
lis suprato: savo auka šokėja pasirinko būtent jį. Persė juok- 
damasi mostelėjo muzikantams, ir įkyri melodija paspartėjo. 
Šokėja taip geidulingai rangėsi priešais, jog galėjo sujaudinti net 
žmogų iš akmens, o Argirosas, žinia, toks nebuvo. Pro muška- 
tinį aliejaus kvapą jis užuodė ir pačios Miran aromatą. 

Muzika užsibaigė liepsningu kreščendo. Miran šūktelėjo, 
šastelėjo ant kėdės greta Vasilijaus, rankomis apglėbė vyriškio 
kaklą ir prigludo prie jo visu savo įkaitusiu kūnu. Magistras be- 
veik negirdėjo audringų plojimų, sudrebinusių visą taverną. 

O paskui, kai jiedu drauge kopė laiptais, jis nekreipė dė- 
mesio į įkandin aidinčius pavydžius šūksnius. 

"Tikroji dorybė - žinoti, kas tau svarbiau kiekvieną akimir- 
ką", - tarė sau Argirosas. 


Ryte jis prabudo ganėtinai aplamdytas, bet jautėsi taip ge- 
rai, kaip niekada gyvenime. Minkštas šiaudinis čiužinys dviems 
buvo siaurokas, ir Miran užmetė koją ant Vasilijaus blauzdos. 
Vyriškis lėtai, atsargiai pasisuko ir pakilo, bet vis vien ai 
gražuolę. 

- Atleisk. 

Ji svajingai nusišypsojo: 

- Tau nėra už ką atsiprašinėti. 

- Džiaugiuosi. | 

Argirosas galantiškai nusigręžė pasinaudoti naktipuodžiu, 
paskui kilstelėjo greta lovos stovintį ąsotį, vandeniu apsišlakstė 
veidą ir išsiskalavo burną. Pirštais perbraukė susivėlusius plaukus 
ir barzdą, o tada apsimestinai persigandęs krestelėjo galvą. 

- Ko gero, atrodau taip, lyg mane pernakt būtų tąsę šunys. 

- Ar visuomet taip pergyveni? - saldžiai pasirąžydama pa- 
siteiravo Miran. 

- Tiesą sakant, taip. 

"Jis priėjo prie dar neišpakuotų balnakrepšių pasiieškoti šu- 
kų. Ant odinių jo krepšių gulėjo šydas ir keli žvangantys niek- 
niekiai. Kol Argirosas rausėsi daiktuose, moteris juos pasiėmė. 

Magistras ištraukė kelis nedidelius, patikimai užkimštus 
puodelius su audinio skiautelėmis, kyšančiomis iš kamščiuose 
pradurtų skylučių. 

- Kas gi čia? - paklausė Miran; šiaip ar taip, tokių dalykų 
įprastame keliautojų bagaže nepamatysi. 

Argirosas mikliai susigaudė. 

- Juose molis, - pareiškė jisai. - Per jį filtruoju rezervuarų 

vandenį ir pagal nuosėdų kiekį bei tipą galiu spręsti apie van- 
dens grynumą. 

- A-a, - linktelėjo moteris, nesusidomėjusi tokiais menkais 
dalykais, kaip tariami profesiniai Argiroso sugebėjimai. 

Ir visgi jis labai nudžiugo, galiausiai aptikęs šukas ir sulau- 
kęs progos grąžinti puodelius į vietą. Juose glūdėjo ne molis, o 
sprogusis frankų-saksų mišinys, kurį Konstantinopolio ginkli- 
ninkai pakrikštijo pragaro milteliais. Vasilijus neketino jais nau- 
dotis be būtino reikalo. 

Agentas iššukavo susivėlusias žandenas. 

- Štai taip... o... jau geriau. 

Apsirengęs Argirosas pareiškė: 

- Žinau, kad mano užsiėmimai atrodo kvaili, bet Darasui 

gali prireikti viso visutėlio turimo vandens - jei dėl pergamentų, 
apie kuriuos girdėjau, kils maištas ir prasidės persų ataka. 

Miran tik gracingai gūžtelėjo pečiais. 

- Aš irgi apie juos girdėjau, bet čia, Šachino užeigos kai- 
mynystėje, lapelių buvo mažai. - Kiek padvejojusi ji pridūrė: - 
Manai, mes galime būti išdavikais, nes esame persiško kraujo? 
Šachino senelis išpažįsta krikščionybę - jis stačiatikis, o ne 
koks nestorietis, ir kiekvieną savaitę meldžiasi Bartolomėjaus 
bažnyčioje. 

Argirosas ja patikėjo. Nėra prasmės meluoti, kai tavo žo- 
džius nesunku patikrinti. 

- Nieko panašaus nemaniau, - atsiliepė jis. - Bet nenorė- 
čiau atsidurti apgultyje, o ypač mieste, kuris gali likti be van- 
dens. Ir, - užbaigė Vasilijus, - būtų nuodėmė rizikuoti tavimi. 

Jei jau sukūrė saldžią istoriją priedangai, būtų ne pro šalį iš 
tiesų apžiūrėti kai kuriuos Daraso vandentiekio įrenginius. Vie- 
nas svarbus rezervuaras stūksojo netoli Apaštalo Bartolomė- 
jaus bažnyčios. Argirosas pastukseno į plytų mūrą, tarsi vertin- 
damas jo tvirtumą pagal garsą, tada kopėčiomis užlipo į viršų 
ir pažvelgė žemyn, neva tikrindamas vandens lygį. 

Besisukiodamas aplink rezervuarą, netoliese pastebėjo vei- 
dą, kuris pasirodė matytas. Veikiai prisiminė, jog vanagiškos fi- 
zionomijos vaikinas, atsišliejęs į sieną ir triauškiantis granatą, 
yra fleitininkas iš Šachino tavernos. Kai Argirosas nusileido že- 
mėn, vaikino jau ir pėdos ataušo, tad beliko spėlioti, ar fleiti- 
ninkas čia atsidūrė atsitiktinai, ar norėjo patikrinti atvykėlio is- 
toriją. 

Leontijus širdingai pasveikino magistrą, vėl pasirogžiS) 
"garnizono viršininko štabe. 

- Kaip sekasi? Ar yra kokių naujienų? 

- Ne, - papurtė galvą Vasilijus. - Man kilo daugiau naujų 
klausimų, nei radau atsakymų. Pirma: ar esate tikras, kad jūsų 
žmonės izoliavo Darasą, ir lapeliai į miestą neatkeliauja iš kitur? 

- Vakar jums jau sakiau. O, neneigiu, kad jie ima pinigus, 

įsileisdami į Darasą šį bei tą, tik jau ne tuos nuodus. Mes pergy- 
venom pernelyg daug religinių maištų, kad leistume kilti šitam. 

- Išmintinga. Kitas klausimas: kur man rasti geriausią miesto 
žemėlapį? 

Leontijus susimąstęs paglostė barzdą. 

- Toksai turėtų būti pas eparchą*, ne čia. Jis renka visuo- 
tinę ir pagalvės duoklę, todėl privalo sekti nekilnojamo turto 
pokyčius mieste. Mano žemėlapiai pasenę, tačiau pagrindinės 
gatvės keitėsi menkai, o mane, kaip kariškį, labiausiai domina 
būtent jos. 

- Aš jūsų nekaltinu, - patikino Argirosas. - O dabar - tre- 
čias klausimas, ir jis atpirks visa kita. Ar Žinote, kur būtent Da- 
rase jūsų kareiviai nuplėšė pergamentus? 

Magistras įtemptai laukė. Daugelis karių nesiteiktų užsiimti 
tokiais niekais. Tačiau biurokratinė Romos tradicija gaji net 
armijoje, ir čia liko šansas. Leontijus su palengvėjimu šyptelė- 
jo, ir magistras suprato laimėjęs. 

- Tokių duomenų turiu, - atsakė garnizono viršininkas. - 
Tik noriu jus perspėti, kad ne visi jie graikų kalba. Ar mokate 
arabiškai? 

- Nė žodžio. Tačiau, be jokios abejonės, eparcho kance- 
liarijoje rasis jaunas gabus sekretorius. Tuojau pat keliauju te- 
nai; kai surinksite savo karių raportus, būkite malonus, persiųs- 
kite man. 

"- Žinoma, - linktelėjo Leontijus ir kilstelėjo antakį. - Jei 
būčiau atsakęs "ne", jūs būtumėt puolęs mane - kaip anuos 
plėšikus. 

- Ak, tuos... 

Argirosas kone pamiršo incidentą. Abejodamas, kad išgirs 
ką nors įdomaus, dėl viso pikto pasiteiravo: 

- Ar ką nors sužinojote iš to tipo, kurį išsivedė jūsiškiai? 

- Nieko ypatinga. Aš įsitikinęs - nėra prasmės kamantinėti 
žmogų, kuriam tik ką spyrė į pilvą. Jis kažin ką būgnija apie 


* Eparchas - pagrindinis Bizantijos miestų (tarp jų ir Konstantinopolio) vir- 
šininkas. 

moterį, kuri jiedviem su draugužiu sumokėjo ir prisakė jus už- 
pulti. Jei norite Žinoti mano nuomonę, jis prisigėrė aguonų sul- 
čių. Norint galima buvo pasisamdyti rimtesnių žudikų, nei šie- 
du apgailėtini šunsnukiai. Kaip manote? 

'- Ko gero, jūs teisus, - atsiliepė Argirosas. 

Tačiau naujiena kėlė nerimą. Moteris - tai, be abejo, Miran, 
bet magistras niekaip negalėjo suvokti, kokį gi žaidimą ji žai- 
džia. Nejau užpuolimas surežisuotas vien tam, kad Vasilijus 
pasijustų jai dėkingas?.. Jei taip, kodėl samdytas plėšikas viską 
išklojo? 

- Gal aš asmeniškai pasikalbėsiu su tuo tipu - vėliau, kai 
užbaigsiu reikalus pas eparchą. 

- Kaip pageidausite. O aš tuo tarpu surinksiu ataskaitas ir 
išsiųsiu jums. 

Eparcho kontoroje pavyko rasti didelį (kelių kasišiikijo 
pėdų) žemėlapį - visai neblogą pagrindinio Daraso žemėlapio, 
braižyto ant bronzinės lentelės, kuri buvo saugoma imperato- 
riaus kanceliarijoje Konstantinopolyje, kopiją. Argirosui parei- 
kalavus, eparchas - apkūnus, neaukštas ir bruzdus vyriškis, 
vardų Mamianas, - įteikė atvykėliui kopiją, perbraižytą ant vie- 
no pergamento lapo. | 

Magistras buvo teisus - net keli Mamiano kontoros sekre- 
toriai laisvai kalbėjo arabiškai. 

- Jei tenka rinkti duoklę, pone, be jų neapsieisi, - paaiškino 
eparchas. 

Jis paskyrė Argirosui į pagalbą klerką, vardu Harunas. 
Magistro manymu, tai buvo iškreiptas biblijinis Aarono vardas. 

Beliko sulaukti Leontijaus pasiuntinio. Šis atvyko bemaž po 
valandos, nešinas papirusų, pergamentų ir popieriaus skiaučių 
šūsnimi. Išvertė viską Argirosui po nosimi ir pasišalino. 

Magistras atsirinko pastabas, rašytas graikų kalba, - šias 
galėjo perskaityti pats. 

- "Priešais Petro, Damiano sūnaus, parduotuvę, siuvėjų 
gatvėje", - perskaitė Vasilijus. - Kur ta gatvė, Harunai? 

Klerkas bakstelėjo lazdele į žemėlapį, Argirosas pažymėjo 
parodytą vietą. 

Prieš pat saulėlydį žemėlapyje buvo padėtas paskutinis taš- 
kas. 

- Labai ačiū, - padėkojo magistras ir įteikė sekretoriui no- 
mismą. Harunas pademonstravo pavyzdinę kantrybę bei kom- 
petenciją, ir magistras nenorėjo klausytis padrikų vaikino prieš- 
taravimų. - Imkite, jūs nusipelnėte. Be jūsų nebūčiau susidoro- 
jęs. Mamianas turi puikių darbuotojų. | 

Kai magistras grįžo į Leontijaus štabą, tas jau ruošėsi namo. 

- Jau nebesitikėjau jūsų sulaukti. Ką aptikote? Kad lapelių 
daugiau tuose miesto kvartaluose, kur gyvena nestoriečiai? 

| - Šito ir tikėjausi, - atsiliepė Argirosas, žavėdamasis kari- 
ninko nuovokumu. - Bet paaiškėjo, kad buvau neteisus. Štai, 
pažvelkite. Kiekvienas taškas Žymi vieno pergamento buvimo 
vietą. 

- Nelemta rašliava iškabinėta visur! - išpoškino Leontijus, 
probėgom dirstelėjęs į žemėlapį. 

- Ne visai taip. - Argirosas palinko prie pergamento ir 
bakstelėjo pirštu: - Pažvelkit, štai dėmė, kur nėra nė vieno. 

- Tas didelis kvadratinis pastatas - kareivinės? Nesistebiu, 
jog tie šlykštūs prastuomenės kiršintojai laikėsi atokiau nuo ka- 
reivinių. Mūsų nelaimei, jie šunsnukiai, bet ne kvailiai. 

- Taip. Tačiau keista, kad jūsų atraminis punktas atsidūrė 
laisvos dėmės pakraštyje, o ne centre. Kodėl? O kas šioje 
laisvoje erdvėje? 

- Vakaruose? O, žiūrėkite, čia Švento Bartolomėjaus baž- 
nyčia. Dvasiškiai, kaip ir mano kariai, paskelbtų pavojų. Gal 
net greičiau. Ne visi mano kariai yra stačiatikiai. 

- Ir vėlgi, - pastebėjo Argirosas, - bažnyčia atsidūrė šva- 
„rios dėmės pakraštyje, o ne viduryje. Ir pasižiūrėkit, čia Didy- 
sis soboras, stovintis pačiame miesto centre, ir lapelis buvo pri- 
smeigtas prie jo vartų. Regis, agitatoriai nesibijo dvasininkų. 

- Ko gero, jūs teisus, - nenoriai sutiko Leontijus. - Kas 
tuomet? 

- Norėčiau žinoti. Tačiau visų labiausiai mane trikdo trečia- 
sis tuščias arealas - štai čia, arčiau šiaurinės sienos. Pasak Ma- 
miano sekretoriaus, čia jau perdėm nestoriečių rajonas, ir vis 
dėlto jame nėra pergamentų. 

- Kur jis?.. Tuojau pasižiūrėsiu. Ak, taip, tas vaikinas tei- 
sus; čia prasčiausia miesto dalis, veikiausiai dėl dvoko. Ten gy- 
vena dažytojai, mėsininkai, klijų virėjai, odų raugintojai ir kiti 
amatininkai. Jau nekalbant apie vagis. Jus užpuolęs šunsnukis 
taip pat iš to kvartalo. 

- Ak, taip, jisai. Vėl beveik išgaravo iš galvos. Jau minėjau, 
kad norėčiau asmeniškai pateikti jam kelis klausimus. 

Leontijus sutriko: 

- Deja, dabar jį kamantinėja kur kas griežtesnis teisėjas, nei 
jūs. Tas nelaimėlis prieš porą valandų mirė. 

- Mirė? Kaipgi?.. - šūktelėjo Argirosas. 

- Pasak sargybinio, nuo skrandžio skausmų, ir aš nemanau, 
jog dėl jūsų spyrio. Asmeniškai man atrodo, kad jis apsinuodi- 
jo žuvies padažu; jūs gi žinote, kaip sunku ištverti čionykštį kli- 
matą. 

- Žinau, - linktelėjo magistras, tačiau mintyse nusistebėjo 
pernelyg jau staigia plėšiko mirtim. 

Jis įsmeigė akis į žemėlapį, gulintį ant Leontijaus stalo, ir 
įtemptai stengėsi perprasti keisto jo piešinio prasmę. Tačiau 
mįslė nesileido įmenama. Argirosas sudejavo iš apmaudo, su- 
suko pergamentą ir patraukė į Šachino taverną. Berniukui-fa- 
kelininkui sumokėjo varinę dešimties folių monetą ir paprašė 
pašviesti kelią aklinoje naktinio Daraso tamsoje. 

Kai magistras grįžo į viešbutį, aludė buvo sausakimša, ir 
nenuostabu: Miran jau šoko. Kai gražuolė pastebėjo Argirosą, 
jos akys suspindo. Magistras atsišliejo į sieną, sriubčiodamas iš 
puodelio vyną (tikrą ir, be abejo, brangų vynuogių vyną) bei 
užsikąsdamas lavašu su lęšiais, aviena ir svogūnu. 

Nakčia Miran graudžiai jam tarė: 

- Jei kambaryje nebūtų tavo daiktų, būčiau pamaniusi, jog 


189 


išėjai ir palikai mane. Nejau tavo brangieji rezervuarai įdomesni 
už mane? 

- Vargu, - glamonėdamas šokėją, atsakė Vasilijus. Ši su- 
murkė ir stipriau prigludo prie jo. - Tu stačiai kerinti. 

Išties taip, tačiau Argirosas vylėsi, kad Miran nesuprato, 
kokią reikšmę jis suteikė šiam žodžiui. 


Kitą dieną magistras aplankė šiaurinę miesto dalį. Vėl pa- 
stebėjo "uodegą". Argirosas abejojo, kad vaikinas liko paten- 
kintas pasivaikščiojimu ir daug išsiaiškino. Agentas užsiėmė tik 
tuo, kuo užsiimtų tikras rezervuarų inspektorius. 

Antrą iš dviejų didžiausių Daraso vandens saugyklų apžiū- 
rėjo be vargo. Justiniano inžinierius Krisas taip pakreipė Kor- 
deso upės vagą, kad ji tekėtų tarp išorinių įtvirtinimų bei pa- 
"grindinių miesto sienų. Upė atstojo gynybinį griovį ir papildomai 
saugojo nuo antpuolio. Norint patikrinti vandens lygį, Argirosui 
tereikėjo užsiropšti ant sienos ir pažvelgti žemyn, į įtvirtinimus. 

Darase išliko nedaug Justiniano laikais ręstų statinių. Pirmą- 
kart miestas atiteko persams imperatoriaus įpėdinio* karaliavi- 
mo laikais, kitąsyk - mažiau nei už pusės amžiaus, kai piktada- 
rys Foka kone pražudė imperiją, ir dar du ar tris kartus vėles- 
niais laikais. Sykį ar du persų rankose atsidūręs miestas atrėmė 
romėnų apsiaustį. Senoviniai fortifikaciniai statiniai buvo nepri- 
ekaištingai suprojektuoti, ir visi kariniai vėlesnių epochų archi- 
tektai naudojosi jais kaip pavyzdiniu modeliu. 

Siena buvo akmeninė, maždaug keturiasdešimties pėdų 
aukščio ir dešimties storio. Šaudymo angos ir platforma vidu- 
rinėje sienos dalyje įgalino gynėjus šaudyti į kitapus esantį var- 
žovą. Tačiau angos buvo nepakankamai plačios, kad Argirosas 
įstengtų iškišti pro jas galvą. Kad ir kaip ten būtų, magistras no- 
„rėjo pamatyti vaizdą nuo sienų iš viršaus, tad užkopė laiptais iki 
pat galo. Persekiotojas stabtelėjo ties pamatu ir HuSipio šiek 
tiek karšto nuto. 

Vaikinui buvo ko pavydėti; nuo spartaus kopimo Daraso 


* Kalbama apie Justiną II (valdė 565-578 metais). 

kaitroje magistro širdis daužėsi kaip pašėlusi. Kita vertus, da- 
bar Argiroso padėtis tapo palankesnė, nes jis atsidūrė aukš- 
čiau, nei siekė gatvės kvapai. Leontijus buvo teisus, šiaurinis 
Darasas - dvokus rajonas. Smirdėjo persigandę gyvuliai ir jų 
ekskrementai skerdyklose; rūgštimi dvokė dažyklos; toks pat, 
tik dar aitresnis, dvokas kilo iš kailių raugyklų; ir katilai, kunku- 
liuojantys kiekvienoje klijų virykloje, skleidė pavadinimo netu- 
rinčią smarvę. Jei visa tai pridėsi prie miestui įprasto nesiprau- 
susių, besigrumdančių žmonių kvapo, gausi nosį riečiantį tvaiką. 
Lengvas vėjelis iš kitos Kordeso pusės atnešė dirbamų laukų ir 
mėšlo kvapą - tikrą ambroziją, jei lyginsi su miesto kvapsniais. 

Argirosas žingsniavo siena ir žvelgė žemyn, į miestą. Iš čia 
vėrėsi puikus vaizdas į šiaurinę Daraso dalį. Iššniukštinėti gatvę 
po gatvės nebuvo prasmės, juk magistras negalėjo pasakyti 
tiksliai, ko gi reikia ieškoti. 

Jis susimąstęs kelias valandas vaikštinėjo siena pirmyn ir at- 
gal. Bokštuose budintys sargybiniai liovėsi kreipę į jį dėmesį; 
apačioje likęs muzikantas iš Šachino viešbučio prisėdo ant ak- 
menų mūrio ir iš nuobodulio užsnūdo. Vaikino galvą dengianti 
skarą nuslinko ir pridengė veidą nuo saulės. 

Magistras nežinojo, kuo jo dėmesį patraukė asiliukas, 
drauge su varovu lėtai kiūtinantis gatve. Gal ta aplinkybė, kad 
jo krovinį sudarė du klijų puodai ir keli didžiuliai, kone stačia- 
kampiai ryšuliai. Argirosui pasirodė keista, jog vienas asilas 
gabena prekes dviems skirtingoms parduotuvėms. Agentas ne- 
galėjo įsivaizduoti, koks klijavirio produktas galėtų būti supa- 
kuotas tuose tvarkinguose ryšuliuose. Dydžiu jie kaip tik... 

Vasilijus pasileido akmeninėmis pakopomis žemyn, nusku- 
dėmesio į piktus žvilgsnius bei pasipiktinimo šūksnius, brauda- 
masis pro velniškai piktai besišiepiančius kupranugarius bei po 
kojomis besipainiojančius prekeivius. Bėgdamas kuždėjo mal- 
das - visas, kokias tik įstengė prisiminti. Kad tik pavyktų rasti 
vietą, kur matė tą asilą 

Štai, kažkur greta triaukščio kalkėmis baltinto pastato su 

siaurais langais, jis buvo tikras. Tuomet kilo kita problema. 
Aišku, asilėlis, kad ir kaip lėtai kiūtino, per tą laiką įveikė kaž- 
kokį atstumą. Naršydamas skersgatvį po skersgatvio, Argiro- 
sas prisiminė Zenono paradoksą apie Achilą bei vėžlį ir susi- 
mąstė, ar įstengs pasivyti asilą, ar ne. 

Antai ir asilėlis, jau ties posūkiu į pagrindinę, 1š šiaurės į 
pietus nudrykusią Daraso gatvę, Konstantinopolio Mesos* pa- 
vyzdžiu pavadinta Viduriniąja. Pamėgdžiodamas užvakarykštį 
Leontijaus gestą, Argirosas rankove nusibraukė nuo kaktos 
prakaitą ir kelias minutes pastovėjo, atgaudamas kvapą. Jis turi 
atrodyti nerūpestingas. 

Magistras sparčiu žingsniu pasivijo asilo varovą. 

- Atleiskite, - prabilo jis, - ar kalbate graikiškai“? 

Vyriškis skėstelėjo rankomis. 

- Šiek tiek. 

- O, puiku. Sakykit, gal kartais jūsų asiliukas neša perga- 
mentą? - kuo nekalčiausiai pasiteiravo Argirosas, bet vidujai 
"susitelkė nelyginant įtempta templė. Jei atsakymas - taip, už- 
puolimo galima tikėtis bet kurią akimirką. 

Varovas linktelėjo: 

- Aha. O ką? 

- E-e... - Paprastai šnekus magistras akimirkai neteko 
amo. - Ar galėčiau nusipirkti vieną lapą? Keliems savo nuomi- 
ninkams pamiršau išrašyti kvitus, bet štai pamačiau jus su šitais 
ryšuliais ir prisiminiau. 

Nežinia, ką iš visų jo aiškinimų suprato varovas, bet žodį 
"nusipirkti" jis žinojo puikiai. Trumpai pasiderėję jiedu sulygo 
pusę sidabrinio miliaresijo. Arklio šeimininkas atvyniojo vieną 
ryšulį. Argirosas vėl pasiruošė kovai - manydamas, kad šis 
žmogus nenutuokia, ką gabena, ir kad netrukus jie aptiks maiš- 
„tą kurstančius raštus. 

Tačiau magistrui ištiestas pergamentas buvo švarutėlis. 

- Gerai? 

- M-m? O, taip, puiku, dėkui, - išsiblaškęs atsiliepė agen- 


* Mesa (graik.) - vidurinė. 

tas ir, nelyginant prekių kokybės inspektorius, delnu perbraukė 
šūsnies kampus - o jei tik keli pirmi lapai palikti švarūs, idant 
pridengtų likusius? Tačiau nė vienas lapas nebuvo prirašytas. 
Teko susitaikyti su pralaimėjimu. 

- Gabenate puikią prekę. Rašyti ant šitokio popieriaus - 
tikras malonumas. | 

- Dėkoju, pone. - Varovas įsimetė monetą į kišenę ir vėl 
surišo ryšulį. - Tačiau jį gabeti ne raštininkui. 

- Tikrai? - ne itin susidomėjęs pasiteiravo magistras. - O 
kam gi? 

Varovas nusijuokė, tarsi ketindamas paporinti kažkokią 
juokingą istoriją, kuria klausytojas nepatikės. 

- Gi Abraomui, puodžiui, štai kam. Jis norėti ir klijų. 

- Tikrai? - Argiroso balso tonas staigiai persimainė. - Ku- 
riems galams jam prireikė tūkstančio lapų pergamento ir tiek 
klijų, kad galima būtų prilipinti pusę Daraso? 

- O ką aš žinoti? Jis pamišėlis, - gūžtelėjo pečiais varovas. 
- Mano šeimininkas Jesujabas, jis prie šitas užsakymas dirbti 
praėjusį mėnesį. Ir kai pabaigti, kaimynas Musa, klijavirys, jis 
man pasakyti, kad irgi turi prekę Abraomui, tai ar aš nepaim- 
ti kartu. Kodėl nepaimti, sakiau. Mano asilas stiprus. 

- Žinoma. Ką gi, dėkoju dar sykį. 

Argirosas leido žmogeliui keliauti toliau ir atidžiai žvelgė 
įkandin, kol varovas su trimis nešuliniais arkliais pareikalavo 
pasitraukti iš kelio. Magistras žengtelėjo į šalį ir pasikasė pa- 
kaušį. | | 

Jam šovė viena mintis. Vasilijus grįžo į kanceliariją. Pasitel- 
kęs uolųjį Haruną, Daraso žemėlapį papildė dar dviem žen- 
klais, neilgai trukus - trečiu, o paskui, kiek pamąstęs, ir ketvir- 
tu. Tada įdėmiai įsižiūrėjo į naują piešinį. 

- Taigi, taigi. Įdomu, - išsunkė Argirosas. | 

Mesopotamijos naktis nusileidžia teatrališkai netikėtai. Re- 
gis, tik ką danguje dar švietė saulė, ir ūmai stoja aklina tamsa. 
Vakar ši aplinkybė tapo kliūtimi, o šiandien Vasilijus nusprendė 
išpešti iš jos naudą. Vakarop magistras grįžo į viešbutį ir pasi- 

skundė, jog teks grįžti į kanceliariją ir, galimas daiktas, išsėdėti 
tenai dar kelias valandas. Šiaip ne taip susitvardė ir nelinktelėjo 
nuostabos sklidinas akis ir pastebimai pagyvėjo. 

Kaip ir derėjo tikėtis, vargšelis vėl nusivilko įkandin, tačiau 
agentas iš tiesų grįžo į Mamiano kontorą. Raštininkai bei sek- 
retoriai smalsiai dirsčiojo į magistrą, o tas paprasčiausiai laukė. 
Galiausiai fleitininkui pabodo, ir vaikinas nupėdino savais ke- 
liais - neabejodamas, kad jo sekimo objektas kontoroje sėdės 
iki išnaktų. Kanceliarijos darbuotojai išsiskirstė prieš saulėlydį, 
ir Vasilijus liko vienas. | 

Argirosas tykino Daraso užkaboriais nelyginant vagis - be 
žiburio, kuris galėjo jį išduoti. Išgirdęs sunkius Leontijaus sar- 
gybos žingsnius, prigludo tarpduryje. Galimas daiktas, netrukus 
prisieis kreiptis į garnizono viršininką pagalbos, bet ne dabar. 

Magistro laimei, orientuojantis pagal kalvę, buvo nesunku 
rasti ir Abraomo puodų parduotuvėlę. Kaip ir spėjo, parduo- 
tuvės langai buvo uždengti langinėmis, o durys užrakintos ir už- 
sklęstos - tiek paradinės, tiek ir galinės. Nieko nuostabaus - 
kiekvienas sveiko proto šeimininkas pasielgtų lygiai taip pat. 

Agentas apžiūrėjo galines duris: spyna standartinė. Viena- 
me skląsčio gale iš viršaus žemyn išgręžta skylutė. Tokia pat 
skylutė išgręžta ir apatinėje rėmo, į kurį įstumiamas skląstis, 
dalyje. Prieš patraukdamas namo, Abraomas į skląsčio angą 
įkišo metalinį cilindrinį strypą, ir šis, iki pusės atsidūręs rėme, 
kita puse prilaikė skersinį. 

Cilindro galas atsidūrė žemiau viršutinio skląsčio paviršiaus, 
1 pirmas pasitaikęs praeivis negalėjo jo išlupti. Be abejo, Ab- 
raomo raktas buvo su kabliukais ir spraudėmis, pritaikytas 
traukti strypą iš angos. 

Tačiau buvo ir kitas metodas. Argirosas išsitraukė iš kiše- 
nės žnyples ilgais galais - panašias į tas, kuriomis gydytojai už- 
spaudžia kraujagysles. Tik magistro žnyplės buvo ne plokščiais, 
o vidun lenktais galais. 

Jis kyštelėjo įnagį į angą. Pasukiojo ir pajuto, kad spaustu- 

vai slysta pro viršutinę strypo dalį. Užčiuopė ją žnyplėmis, o 
tada jau be vargo ištraukė strypą 1š angos. 

Duris paliko praviras - kad į parduotuvėlę prasismelktų 
bent šiek tiek šviesos ir būtų galima susirasti lempą. Štai ir ji! 
Vasilijus tol braukė titnagu per geležį, kol dagtis įsiliepsnojo, o 
tada galiausiai užvėrė duris. Uždaros langinės neleido blausiai 
lempos šviesai prasiskverbti laukan. 

 Įsibrovėlis atsargiai nutykino į apgrioztą, ankštą parduotu- 
vėlę. Iš pradžių viskas atrodė įprastai. Dvi krosnys, užgesintos 
iki ryto, bet pačiupinėjus dar šiltos. Tarp jų - puodžiaus ratas. 
Čia buvo ir valyto molio gabalų, ir puodų su vandeniu - molio 
minkštinimui. Abraomas turėjo įvairiausių lipdymo formų - del- 
no, žuvies, vynuogių kekės pavidalo. Be to, skulptoriaus instru- 
mentų rinkinį - jais raižė Darase itin populiarius reljefus. Ant 
priešakinių parduotuvėlės lentynų rikiavosi pardavimui paruošti 
indai. 

Argirosas sudejavo iš nevilties ir susimąstė. Jeigu čia kaž- 
kas ne taip, paslaptis gali būti susijusi su pergamentais, kuriuos 
Jesujabas išsiuntė Abraomui. Kurgi jie? Magistras kilstelėjo 
lempą ir suurzgė iš apmaudo. Juk ką tik praėjo pro šalį - antai 
jie, sukrauti prie stalo galinių durų kairėje. 

O ant stalo - puodai su klijais. Greta rikiavosi nedidelės tal- 
pos su rašalu ir stačiakampė metalinė plokštė, kurią Abraomui 
perdavė kalvis. Plokštę juosė metalinis rėmas. Paskutinysis 
daiktas ant stalo - didelis dažytojo teptukas. 

Vėl neviltis. Štai pergamentai, štai rašalas, bet Argirosas 
nesuprato, kokiu gi nesuvokiamu būdu iš čia plinta atsišauki- 
mai. Norint prirašyti tiek lapų, kiek dabar turi Abraomas, reikia 
pasisamdyti dvidešimt raštininkų, 1r šiuo atveju visi raštai turėtų 
gerokai skirtis vienas no kito. 

* Viršum stalo - keturios lentynos, ant kiekvienos - tuzinas 
molinių puodelių (tik viršutinėje rikiavosi trylika). Tik todėl, kad 
puodeliai atsidūrė šalia pergamento ir klijų, Argirosas išsitraukė 
vieną jų. Pasukiojo rankose ir vos neišmetė - į sieną atgręžtoje 

pusėje buvo išgraviruota didelė raidė "delta" : "D". Agentas iš- 
traukė kamštį, kilstelėjo lempą ir pažvelgė puodelio vidun. 

"Iš pradžių nepamatė nieko panašaus į deltą. Puodelyje glū- 
dėjo maži stačiakampiai molio gabalėliai, kiekvienas kone sulig 
viduriniuoju Vasilijaus pirštu, bet kur kas plonesni. Magistras 
paėmė vieną iš jų. Aišku, gale kūpsojo išsipūtusi raidė. Negana 
to, išterliota juodais dažais. Magistras paėmė kitą puodelį. Ja- 
me taip pat gulėjo delta. Ir trečiajame, ir dar viename. 

Nenuostabu, jog į sąmokslą įtrauktas Abraomas, pagalvo- 
jo Argirosas. Puodžius įgudęs darbuotis prie visokiausių relje- 
fų; raidės jam ne problema. Be to, Leontijus minėjo, kad puo- 
džius - nestorietis. Jis turi priežasčių būti Konstantinopolio, 
skleidžiančio tiek politinę, tiek religinę vienovę, priešu. 

Magistras be garso švilptelėjo, padėjo puodelį į vietą ir iš- 
sirinko kitą, stovintį keliomis lentynėlėmis aukščiau. Šį ženkli- 
no raidė "beta": "B". Kaip ir pirmasis, šis puodelis buvo sklidi- 
nas tokių pat mažų degto molio tašelių. Argirosas išsitraukė vie- 
ną jų, tikėdamasis gale pamatyti betą. Taip ir nutiko, bet raidė 
kažkodėl buvo apsukta atbulai: 4. 

Argirosui dingtelėjo nepadori mintis apie protelį ž Žmogaus, 
kuris pasirodė besąs toks tamsuolis, jog raides rašo atbulai. 
Be abejo, čia klaida. Agentas išsitraukė iš puodo dar kelis ta- 
šelius. Visos raidės ant jų buvo išvedžiotos atbulai. 

Vasilijus suraukė kaktą. Reikia labai pasistengti, norint tiek 
sykių pakartoti klaidą. Jis subėrė į puodelį visus strypelius, iš- 
skyrus vieną, ir, įtemptai mąstydamas, ėmė sukioti jį rankose ir 
šiaip, 1r anaip. Prikišo tašelį taip arti veido, jog buvo priverstas 
sužvairuoti. Raidė vis vien liko atbula. 

Vasilijus suspaudė strypelį nykščiu ir smiliumi, tarsi ketinda- 
mas išspausti atsakymą. Žinia, didžiam Argiroso apmaudui, ši 
- poveikio priemonė degtam moliui nepadarė jokios įtakos. Už- 
tat įskaudo pirštus. Ant nykščio pagalvėlės liko stačiakampis 
tašelio pagrindo įspaudas. O ant smiliaus... 

Jis įsmeigė akis į aiškų, neperverstą "betos" atspaudą. 

- Na, žinoma! - šūktelėjo Vasilijus, krūptelėdamas nuo sa- 

vo paties balso. - Čia nelyginant žiedas-antspaudas, kuriame 
atvaizdas turi būti apverstas, kad vaške atrodytų teisingai. 

Magistras suprato, kad delta jį suklaidino savo simetriškumų. 

Vasilijus maktelėjo apverstą "betą" į rašalinę, prispaudė ją 
prie stalo paviršiaus, patraukė ir šypsodamasis išvydo teisingai 
orientuotą raidę. Atštampavo ją dar ir dar sykį. Atspaudas kas- 
kart neišvengiamai tiksliai atkartojo likusius. 

- Tai štai kaip tai daroma, - sukuždėjo Argirosas. 

Jis išsiaiškino, kad puodeliuose ant dviejų viršutinių lentynų 
sudėtos mažosios raidės (patogumo dėlei puodeliai rikiavosi 
pagal abėcėlę), o priešais juos ant apatinių lentynų - didžiosios. 
Atliekamame puodelyje ant vienos lentynos aptiko kiek mažes- 
nius molinius tašelius be raidžių. Argirosas suraukė kaktą, bet 
netrukus sumojo, kad šie tašeliai naudojami žymėti intervalams 
tarp žodžių - jie buvo žemesni už kitus, ir ant jų patekęs rašalas 
neterliojo pergamento. 

Nelyginant vaikas, gavęs naują žaislelį, Vasilijus nusprendė 
užrašyti savo vardą. Po vieną surinko reikiamas raides, išrikia- 
vo jas ant geležinės plokštės ir stabilumo dėlei priglaudė prie 
geležinio rėmo krašto. Raidės vis vien vartaliojosi. Štai kam, 
pagalvojo magistras, reikalingi klijai: paskleisti plokštės pavir- 
šiuje, jie neleidžia spausdinimo formoms išgriūti. 

Vasilijus maktelėjo teptuką į dažus, brūkštelėjo juo per rai- 
des, o tada priglaudė prie jų pergamento lapą. Rezultatas pri- 
vertė jį nusikvatoti. Pergamente gana nelygiai atsispaudė be- 
prasmiški žodžiai: 204791 Venl. 

Jis stuktelėjo sau delnu į kaktą ir sukuždėjo: 

- Kvailys! 

Tada mikliai permikiavo molinius tašelius; žinoma, jei pačios 
raidės parašytos atbulai, tai, norint teisingai atspausti Žodį, ir jų 
tvarka turi būt tokia pat. Magistras kone šūktelėjo iš džiaugs- 
mo, kai antru bandymu atspaudė neryškų, bet įskaitomą savo 
vardą. | 

Ką gi dar sudėlioti? Beveik pasąmoningai jis prisiminė 

pirmąsias Evangelijos pagal Joną eilutes: "Pradžioje buvo Žo- 
dis. Tas Žodis buvo pas Dievą ir Žodis buvo Dievas". 

Raidė po raidės, ir įžymusis evangelisto posakis įgavo for- 
mą. Umai Argirosas stabtelėjo pusėj darbo: jis pradėjo suvokti 
savo atradimo svarbą. Persai, Darase pradėję nereikšmingą 
ardomąjį darbą, tebuvo menki vabalėliai, 17 Georgijaus Laka- 
nodrakono baimės atrodė tokios pat nereikšmingos. 

Žinoma, Jonas kalbėjo apie dieviškąjį Žodį, apie patį Kris- 
tų, tačiau jo balsas skambėjo su antgamtine galybe. Iš paprastų 
molinių tašelių galima sudėlioti bet ką ir atspausti tiek kopijų, 
kiek tik panorėsi. Kokia gi dar galia turi didesnę teisę pasiva- 
dinti dieviškąja?.. 

Magistrą taip užvaldė ši mintis, kad jis neatkreipė dėmesio 
į skersgatviu artėjančius žingsnius. Atsitokėjo tik tada, kai at- 
ėjūnai, radę atstumtą durų skląstį, slopiai ir neramiai riktelėjo. 
Vasilijus iškeikė save už aplaidumą - vienintelė priežastis, kodėl 
visi šie reikmenys išdėlioti ant lentynėlių, galėjo būti ta, jog persai 
būtent šiąnakt ketino atspausdinti eilinę atsišaukimų partiją. 

Prie durų lentų ir palei staktą kabojo trys tvirti geležiniai 
kabliai. Matyt, Abraomas buvo iš tų, kurie savo sandalus užsi- 
riša dvigubais mazgais - ir Argirosas elgėsi taip pat. Šįsyk ma- 
gistrą išgelbėjo tik puodžiaus apdairumas. Įsibrovėlis vos spėjo 
užkabinti duris paskutiniu kabliu, kai jas kažin kas užgulė iš ki- 
tos pusės. Durys sutreškėjo, bet atlaikė. 

Skersgatvyje nuaidėjo pažįstamas gomurinis juokas. 

- Ar čia tu, brangus Vasilijau? - pašaipiai pasiteiravo Mi- 
ran. - Kurgi tu dabar dingsi? 

Puikus klausimas. Paradinės puodžiaus parduotuvėlės du- 
rys užstumtos iš lauko - anksčiau taip buvo užrakintos galinės. 
Užsklęstos ir tvirtos medinės langinės, kurios. - prakeiktas Ab- 
raomas - rakinamos tiek iš vidaus, tiek ir iš gatvės. 

Miran leido Argirosui įvertinti savo padėtį, o tada pratarė: 

- Ką gi, matyt, kolei kas mums Darase nepavyks sukelti 
maišto. Gaila. Ir visgi nutverti vieną iš vertingųjų imperatoriaus 

magistrų (0, taip, aš Žinau, kas tu toks!) - taip pat nemenka 
sėkmė. 

- Tai tu visa tai sugalvojai! - išpoškino Argirosas. 

O jis manė, kad Miran - viso labo dailus žaislelis, kurį, no- 
rėdamas atitraukti dėmesį nuo darbo, imperijos magistrui paki- 
šo tikrasis sąmokslininkų vadas - gal Šachinas, gal Abraomas, 
o gal kol kas nepažįstamas Jesujabas. 

Ko gero, gražuolė skaitė jo mintis. 

- Ak, vardan Dievo Ormuzdo, tai aš! O tu manei, neturiu 
nei proto, nei valios, nes esu moteris? Tu ne pirmas, kuriam 
tenka mokėti už šią klaidą, ir ne paskutinis, - tvirtai pareiškė 
šokėja ir pridūrė persiškai: - Neketinu ilgiau gaišti su šiuo ro- 
mėnu. Padekite namą! 

Kažkas karštai užprotestavo arabiškai. 

- Nebūk asilas, Abraomai, - nukirto Miran. - Jei pulsime 
laužti duris, triukšmas gali patraukti sargybos dėmesį - mes per- 
nelyg arti kareivinių, tad negalime rizikuoti. Karalių karalius tau 
sumokės daugiau, nei šioje apgailėtinoje lūšnoje uždirbsi per 
penkiasdešimt metų. Nagi, Bachramai, duok fakelą. Kuo dau- 
giau ugnies, tuo greičiau sunaikinsime viską, ką reikia, įskaitant 
Argirosą. 

- Teisingai, Vasilijau? - pro duris šūktelėjo jinai. 

Magistras neatsakė, tačiau negalėjo nepritarti jos taktikai. 

"Išties, perdėm talentinga jauna persė, - apgailestaudamas 
pagalvojo jisai, - gabi tokiose netikėtose srityse". 

Jis neabejojo: jei dūmai ir liepsna privers jį laužtis pro duris, 
ten įsibrovėlio lauks keli ginkluoti žmonės. Vasilijus matė, kaip 
plyšyje po durimis suvirpėjo geltona Bachramo fakelo liepsna. 

Tačiau Miran, nepaisant visų jos gabumų ir žiaurumo, neži- 
nojo visko. Argirosas į Abraomo parduotuvėlę atsinešė ne tik 
vagišių visraktį, bet ir kelis patikimai užkimštus molinius puo- 
delius, kuriuos aną rytą pavadino upės nuosėdų tyrimo įrengi- 
niais. Agentas pasilenkė ir padėjo juos galinių durų apačioje. 

* Lempa jau pradėjo rūkti, tačiau magistro tikslams aliejaus 
joje liko pakankamai. Jis kyštelėjo liepsną prie skiaučių, styrin- 

čių puodelių kamščiuose. Aliejumi įmirkytos dagtys akimoju įsi- 
liepsnojo. 

Įsitikinęs, kad ugnis neužges, magistras padėjo lempą ant 
grindų, pasislėpė už Abraomo prekystalio ir delnais užspaudė 
ausis. 

Suspėjo pačiu laiku. Bombos su pragaro milteliais drioks- 
telėjo - beje, pirmosios sprogimas išprovokavo antrosios spro- 
gimą. Griausmas privertė pagalvoti apie pasaulio pabaigą. Par- 
duotuvėlėje, tarsi mirtini laidyklininko užtaisai, pažiro molinių 
indų skeveldros. Dvigubas medžio anglies, sieros ir salietros 

mišinio (dėkui frankams-saksams!) užtaisas nuplėšė duris nuo 
kilpų ir sviedė jas ant Miran bei jos palydovų. 

Argirosas pakilo nuo žemės su durklu rankoje. Galvoje 
spengė, bet, šiaip ar taip, jis žinojo, kas sukėlė šią perkūniją. 
Gražuolei Miran ir jos bičiuliams skersgatvyje tai buvo visiškai 
naujas ir šiurpus potyris. 

Magistras prasiskverbė pro tirštų sieringų dūmų debesį, 
pakibusį perkrypusioje durų angoje, ir kone suklupo ant vaiki- 
no, kuris gulėjo ir rangėsi, įsitvėręs 1lgos medžio atplaišos, įsmi- 
gusios jam į pilvą. Šis nebuvo pavojingas, be to, ir gyventi ne- 
laimėliui liko nedaug. 

Keli vyrai kiek įkabindami skuodė skersgatviu tolyn. Pu- 
siau apkurtęs Vasilijus išgirdo baimės sklidinus jų šauksmus: 

- Šėtonai! 

- Demonai! 

- Dievo Motina, apsaugok nuo nelabojo! 

- Žemėje pasirodė Achrimanas! 

Minėtasis Achrimanas buvo kilęs iš Persijos: dualistinėje ša- 
lies religijoje jis buvo laikomas nuožmiu Ormuzdo priešininku. 

Umai netoliese krustelėjo vienas šešėlis. 

“ - Fokusas, kurio aš nežinojau, - šaltakraujiškai tarė Miran. 
Ji atrodė visiškai rami ir, regis, dabar galėjo šnekėti kad ir apie 
orą. - Ir, turiu pripažinti, tu šįkart laimėjai. 

- Tave taip pat! - šūktelėjo Argirosas ir puolė šokėją. 

- Atleisk, tačiau - ne. | 

Ji atstūmė už nugaros buvusį skląstį, žengė į angą ir užtren- 
kė duris pačioje Vasilijaus panosėje. Spyna spragtelėjo tą aki- 
mirką, kai agentas visa jėga užgriuvo duris. Smūgio apsvaigin- 
tas atšoko atgal. Miran tarė: 

- Mudu dar susitiksime, tu 1r aš. 

Ir jam beliko klausytis EAS tolstančių gražiosios persės 
žingsnių aido. 

Argirosas išsisuko iš keblios padėties ir dabar galėjo ap- 
mąstyti tolimesnius veiksmus. Miran buvo teisi - Abraomo par- 
duotuvėlė stovėjo vos už kvartalo nuo pagrindinių Daraso ka- 
reivinių. Magistras jau išgirdo pavojaus šūksnius, o paskui - ar- 
tėjančio kareivių būrio trepsėjimą. 

- Čionai! - šūktelėjo Vasilijus. 

Prie jo oriai prisiartino būrio vadas, nešinas aukštai iškeltų 
fakelu. | 

Jis apstulbęs apžiūrėjo išverstas Abraomo parduotuvės duris. 

- Kas čia vyksta? 

- Nėra kada aiškinti, - tarstelėjo Argirosas, tuo pačiu ap- 
malšindamas karininko pasipūtimą. Tas sustingo - dėmesingai 
klausydamas. - Lai keli kareiviai išlaužia tas duris, - įsakė ma- 
gistras. 

Jis nurodė vietą, kur pasislėpė Miran, ir trumpai apsakė 
persę, o tada likusius kareivius pasiuntė aplink namą link pa- 
grindinio įėjimo. 

Kareiviai grįžo nieko nepešę. Argiroso paliepimu Leontijus 
po valandos užrakino Daraso vartus, ir per kitas dvi dienas 
garnizonas apvertė miestą aukštyn kojom. Surado besislaps- 
tantį Abraomą, Jesujabą, tačiau neaptiko jokių Miran pėdsakų. 

Argirosas jautėsi nusivylęs, tačiau ne nustebęs. 


- Labai išmintinga, Vasilijau, pasinaudoti žemėlapiu ir tokiu 
būdu susekti šnipų lizdą, - tarė Georgijus Lakanodrakonas. 

- Dėkoju, pone. - Argirosas atsilošė kėdėje, ir toji girgžte- 
lėjo. - Tik apmaudu, kad sugaišau tiek laiko. Turėjau susivokti, 
jog persai sąmoningai vengė kabinti pergamentus kai kuriose 

miesto dalyse, idant Leontijus neturėtų pagrindo ten naršyti. 
Bet viskas stojo į vietas, kai išsiaiškinau, kad Jesujabo kailių 
raugykla (ir gretima klijų virykla), Abraomo puodų žiedykla ir 
Šachino taverna - visos jos atsidūrė pačiuose tuščių žemėlapio 
dėmių centruose. 

- Puikus nuovokumo pavyzdys, ir nesvarbu, kaip pasiekei 
tikslą. - Oficiorijų magistras patylėjo, atsikosėjo ir tęsė: - Po- 
draug nesu visiškai įsitikinęs, jog padėtis, kuri susiklostė Dara- 
se tau išvykus, mane tenkina. 

- Nežinau, ko dar galėjau imtis, jūsų šviesybe, - mandagiai 
atsakė magistras. - Atsišaukimai Darase nebesirodo, mieste, 
kai nusprendžiau iškeliauti, buvo ramu, be to, radau priemonę, 
kurios dėka persai pagamindavo šitiek vieno teksto kopijų. - Jo 
balse suskambo jaudulys. - Priemonę, pridursiu, kurią galime 
panaudoti... 

- Taip, taip, - pertraukė Vasilijų oficiorijų magistras. - Ne- 
ketinu tavęs barti, mano berniuk, anaiptol. Kaip jau minėjau, tu 
padirbėjai nepriekaištingai. Ir visgi kol kas neturime galutinio 
šios konkrečios problemos sprendimo. Lapeliai bet kada gali 
pasirodyti bet kur - Rytuose, Kirkesijoje*, Amide ar Martiro- 
pole, juolab kad plano vykdytoja, klastingoji mergiūkštė per- 
sė, išsprūdo iš tavo tinklų. 

- Jūs teisus, pone, - pripažino Argirosas. 

Prisiminimai apie Miran pabėgimą nedavė jam ramybės. 
Be to, buvo apmaudu, jog pasitenkinimas, kurį šokėja patirda- 
vo magistro glėbyje, veikiausiai buvo apsimestinis ir turėjo už- 
liūliuoti jo budrumą. Tomis akimirkomis viskas atrodė tikra, ir 
Vasilijus manė, jog po Elenos nieko panašaus nepatyrė su jo- 
kia moterimi. Vylėsi, jog paskutinis Miran pažadas išsipildys; 
šiaip ar taip, tačiau jam norėjosi darsyk su ja pasivaržyti. 

Agentas tęsė: 

- Kad ir kaip ten būtų, kitas protrūkis vargiai pridarys tiek 


* Kirkesija - tvirtovė prie Eufrato. Ją pastatė imperatorius Diokletianas (val- 
dė 284-305 metais), įtvirtino Justinianas I. Tiksli vieta nežinoma; nėra pagrin- 
do manyti, jog Kirkesija - tai senovinis Karchemišo miestas, įkurtas Haburo 
19 Eufrato santakoje. 

žalos, kaip pirmasis. Dabar, kai jau žinome, kaip tai daroma, 
vietos valdžia įstengs pati aptikti pogrindžio spaustuves. O jei 
vyriausybė išsiuntinės molinių pavyzdžių rinkinius, galėsime 
lengvai paneigti bet kokį persų sukurptą melą. 

- Išsiuntinėti archetipus? - Lakanodrakonas kone su baime 
skėstelėjo rankomis. - Nemanai, kad ši paslaptis tiek pat pavo- 
jinga, kaip ir pragaro milteliai? Ji turi ir likti paslaptimi, o šiuo bū- 
du spausdinti dokumentus tegalima leisti sostinės kanceliarijai. 

- Norėčiau jus įtikinti, jog Šis naujasis raidžių atspaudimo 
būdas turėtų būti taikomas ne vien politikoje. 

Oficiorijų magistras apsiniaukė it audros debesis. 

- Mano rūpestis - valstybės saugumas. Norėdamas pa- 
keisti mano nuomonę, turėsi pateikti įtikinamus įrodymus. 

- Neabejoju, - atsiduso Argirosas. Ir tarsi pakeitė temą: - 
Ar niekas nepasikeitė, ir skaitymas vyks kitą savaitę, pone? 

Lakanodrakono niaurumas išsisklaidė. Jis kūrė epinę po- 
emą apie Konstantino II pergalę Italijoje prieš langobardus, 
pasinaudodamas jambiniu trimestru, kuriuo Georgijus Pisidie- 
tis* parašė savo poemą apie Heraklėjo pergales. 

- Taip, nuo trečiosios knygos, - atsakė oficiorijų magist- 
ras. - Tikiuosi, tu ateisi? 

- Nekantriai laukiu tos dienos. Tik nežinau, ar dauguma 
pakviestųjų girdėjo tą, kas jau parašyta. 

- Drįstu tikėtis, tokių susirinks nemažai. Didžiūiia dalyvavo 
ankstesniuose skaitymuose praėjusiais metais ir šią Žiemą, ir, 
žinia, manuskriptas šen bei ten keliauja iš rankų į rankas. Šiaip 
ar taip, įžangoje ketinu apžvelgti tą, kas parašyta anksčiau. 

- Šito neprireiks. 

Argirosas ištraukė stalčių 1r ištiesė Lakanodrakonui plonų 
prirašytų papirusų pluoštą. 

- Kas čia? 

- Jūsų "Italiados" pirmoji bei antroji knyga, pone, - atvira- 
* Pirmosios VII amžiaus pusės Bizantijos rašytojas; tarnavo Šventosios So- 


fijos sobore. Poemų "Heksameronas", "Kosmologija" bei poemos apie impe- 
ratoriaus Heraklėjo žygį prieš persus autorius. 

širdiškai atsakė Vasilijus. - Duodu jums trisdešimt penkias ko- 
pijas - manau, jų pakaks išdalinti visiems, kurie ateis. Jei ne, 
tekstą tebeturiu rėmuose. Su džiaugsmu atspausdinsiu tiek, kiek 
jums prireiks. 

Taip kalbėdamas, Argirosas mažumą veidmainiavo. Suma- 
nęs padaryti siurprizą oficiorijų magistrui, jis nepagailėjo pinigų 
septyniems šimtams papiruso lapų. Sostinėje papirusas nebu- 
vo brangus, nes daug popieriaus sunaudodavo vyriausybė. 
Magistras puikiai pažinojo Konstantinopolį ir todėl be vargo 
rado puodžių 1š AESOpolamijoS, kuris greit perprato, kaip ga- 
minti molines formas. 

: Tačiau Argirosas dėl neįprasto darbo žvairakiavo iki šiol - 
ne taip paprasta po raidelę - ir atbulomis! - sudėlioti į rėmus 
dvidešimt puslapių eilių. Šiek tiek pagelbėjo Anfimas - deja, 
sekretorius taip ir neperprato užsiėmimo esmės, tad Vasilijus 
sugaišo kone tiek pat laiko, taisydamas Anfimo klaidas, kiek ir 
atlikdamas savąją darbo dalį. O paskui aštuonioliktojo puslapio 
viduryje baigėsi raidės "omega" formos, ir magistras nuskubėjo 
pas puodžių užsakyti papildomo jų kiekio. 

Ir visgi rezultatas buvo vertas pastangų. Oficiorijų magistro 
veide iš pradžių išplito nuostaba, o paskui - susižavėjimas. 

- Trisdešimt penkios kopijos? - apstulbęs sukuždėjo jisai. 
- Ak, nežinau, kuris gi kūrinys sostinėje perrašytas trisdešimt 
penkis kartus - išskyrus Bibliją ir Homero poemas. Gal dar 
Fukididas, Platonas bei šventasis Jonas Auksaburnis - ir aš... 
Man nejauku prisijungti prie tokios kompanijos, į kurią tu, Va- 
silijau, mane įstūmei. 

- Jūsų poema labai gera, pone, - geranoriškai pastebėjo 
Argirosas. - Štai matote? Pasitelkę naująjį metodą, galėsime 
atspausdinti daugybę visų savo autorių kūrinių kopijų, ir jau ne- 

„beliks grėsmės prarasti kokį nors rankraštį, nes, likus trims die- 
nos iki zumatyto perrašymo, pelės sugraužė paskutinį egzem- 
pliorių. Ir kalbėti reikia ne vien apie literatūrą. Įsivaizduokite, 
kaip pasikeistų į gera mūsų armija, jei kiekvienas karininkas 
turėtų asmeninę Maurikijaus "Strategikono" kopiją? Ir teisinin- 


204 


kai, i1r bažnytininkai bus tikri, kad jų tekstai sutampa, nes yra 
atspausti nuo vieno originalo. Laivų kapitonai gaus žemėlapius 
bei locijas, skirtas plaukiojimui nuo vieno uosto į kitą... 

Galop oficiorijų magistras persismelkė jaunojo kolegos en- 
tuziazmu. | 

- Teapsaugo mane Dievo Motina, tu veikiausiai teisus! 
Matau, jog šis išradimas gali atnešti daug gero vyriausybei. 
Bus kur kas paprasčiau dauginti imperatoriaus reskriptus. Ir - 
tik pamanyk! - mes galėsime pagaminti begalę standartinių for- 
mų kopijų bei išsiuntinėti jas po visą imperiją. Ir tai nebus labai 
sunku - pagaminti formas, kurias deramai prižiūrėsime ir skirs- 
tysime. Dabar jau regiu visą paveikslą, o tu? 

Argirosas puikiai viską regėjo. Ir susimąstė, ar dabar jam 
bepavyktų atkalbėti savo viršininką, ar jau nebe. 

/VI / ETOS KOSMOU 6826 


Jei Vasilijus Argirosas nebūtų nusprendęs pasimelsti Šven- 
tojo Muameto bažnyčioje, nebūtų atsidūręs maišto tirštynėje. 

Bažnyčia stovėjo vargingoje Konstantinopolio dalyje, netoli 
Teodosijaus uosto. Joje tilpo viso labo dvidešimt žmonių. Būda- 
mas magistru, Argirosas galėjo pasirinkti prašmatnesnę šventą 
vietą. Jis gana dažnai melsdavosi Šventos Sofijos sobore. 

Bet Muametas buvo vienas iš mylimiausių Vasilijaus šven- 
tųjų. Tolimoje Naujojoje Kartaginoje jam paskirta nuostabi 
šventovė, kur kas didingesnė už bažnyčią Konstantinopolyje. 
Argirosas ją matė prieš keletą metų, kai lankėsi Ispanijoje, mė- 
gindamas įminti pragariškųjų frankų-saksų miltelių mįslę. Dar 
prisiminė, kaip meldėsi šventajam Muametui praėjusiais metais, 
prieš išvykdamas į Siriją. Tuomet jis privalėjo išsiaiškinti, ką 
pasienio tvirtovėje Darase rezga persai. Bergždžiai pasvarstė, 
ar šiandieninis jo žygis į Muameto bažnyčią nežada naujos ke- 
lionės. 

Magistras žingsniavo vingiuotomis uosto rajono gatvelėmis 
Mesos linkui. Jį tiriamai nužvelgė keli vagišiai, bet išmintingai 
nusprendė palikti ramybėje. Lai ant praeivio piršto aukso Žie- 
das, užtat prie diržo - špaga. Be to, tas bemaž keturiasdešimt- 
metis vyriškis aukštas, tvirtai sudėtas, neabejotinai stiprus. 

Skirtingai nei tolesni skersgatviai, Mesa grįsta akmens 
plokštėmis. Argirosas nugremžė nuo sandalų purvą. Kolonada 

abipus gatvės rėmė stogus, saugančius nuo saulės bei lietaus. 
Išvakarėse lijo, ir nuo stogų lašėjo vanduo. Argirosas Žingsnia- 
vo gatvės viduriu, aplenkdamas mulus, nedidelius vežimaičius ir 
nešikus, apsikrovusius sunkiais ryšuliais. 

- Artėjant link Arkadijaus forumo, Mesa platėjo. Kitos 
miesto aikštės buvo pavadintos didžiųjų imperatorių garbei: 
Augusto*, Konstantino, Feodosijaus. 

"Vargu ar šiai garbingai plejadai priklauso ir pusprotis Te- 
odosijaus** sūnus", - pagalvojo Argirosas. 

Prie aukštos kolonados aikštės centre susirinko minia. 
Kadaise stulpą vainikavo Arkadijaus statula, bet maždaug už 
šimto metų nuo Muameto laikų ji žemės drebėjimo metu nukri- 
to ir sudužo. Išliko tik didžiulė ranka 1r dilbis, paguldyti kolonos 
apačioje. Balansuodamas ant dviejų žmogaus didumo statulos 
pirštų, į minią kreipėsi kažkoks vienuolis. 

Jis buvo kaulėtas, tamsiaveidis ir ne itin valyvas, su maišiniu 
juodu abitu ir ilgais susivėlusiais plaukais, krintančiais žemiau 
pečių. Vienuolis šūkaliojo savo lozungus, o jo akys liepsnojo 
fanatiška ugnim. 

Argirosas pažymėjo, kad graikiškai vienuolis šneka su stip- 
riu egiptietišku akcentu, ir ši aplinkybė tapo pirmuoju nerimo 
signalu. Egiptiečiams būdingas nepastovumas, 1r jie iki šiol save 
laikė ypatinga tauta, nors į Romos imperijos sudėtį Egiptas įsi- 
liejo dar prieš Kristaus gimimą. Tarsi pabrėždami savo separa- 
tizmą, daugelis jų iki šiol išpažino monofizitinę ereziją; net 
skelbdami save stačiatikiais, egiptiečiai kitaip vaizdavosi žmo- 
giškąją 1r dieviškąją Kristaus prigimtį. 

Kai Argirosas atsidūrė paskutinėse minios gretose, vienuo- 
lis kaip tik pradėjo baigiamąją savo kalbos dalį. 

- Taigi, - rėkė tamsiaveidis, - jūs gi matote, kad tos ikonos 
- profanacija ir bjaurystė, šėtono pinklės, jos sugalvotos mums 
klaidinti ir versti apsakinėti neapsakomą! 


* Augusteono forumą, kaip centrinę sostinės aikštę, sumanė Konstantinas 
Didysis. Čia stovėjo Šventosios Sofijos soboras. Pavadintas Konstantino 
motinos, Augustos Elenos garbei, aikštę puošė jos statula. 

** Tai yra, Arkadijus (valdė 395-408 metais). 

Iš po abito išsitraukęs Kristaus atvaizdą, vienuolis iškėlė jį 
aukštai virš galvos, idant klausytojai matytų geriau, o tada 1š vi- 
sų jėgų šveitė į greta stūksančią koloną. 

Pasigirdo pritarimo šūksniai, bet drauge ir riksmai: 

- Šventvagystė! 

Kažkas sviedė į vienuolį moliūgą. Tas išsilenkė, bet tuojau 
pat iš šono gavo akmeniu per galvą ir nuvirto žemėn. Pergalin- 
gas akmenį sviedusio klyksmas po akimirkos virto tūžmingu 
staugimu - kažkas smogė jam kumščiu į veidą. 

- Šalin ikonas! 

Su tokiais šūksniais keli jaunuoliai metėsi link pirmos pasi- 
taikiusios bažnyčios, ketindami patvirtinti žodžius darbais. Kaž- 
kokia senė kirto vienam jų krepšiu su datulėmis, o paskui su- 
skato spardyti ant grindinio parkritusį nelaimėlį. 

Vienuolis pakilo nuo žemės ir užsimojo lazda. Argirosas 
girdėjo, kaip ji šniojo kažkam per šonkaulius. Tačiau netrukus 
Vasilijaus susidomėjimas muštynėmis tapo nebe profesiniu, o 
asmeniniu. Nesiteikdamas aiškintis, kieno jis pusėje, prie ma- 
gistro prišoko kažkoks storulis ir spyrė į blauzdą. 

Argirosas nejučia aiktelėjo ir taip pat automatiškai trenkė 
atgal. Storulis nuskriejo į šalį, gniauždamas sugurintą nosį. Ta- 
čiau užpuolikas turėjo draugų. Vienas jų užlaužė Argirosui ran- 
kas. Kitas smogė jam į pilvą. Laimei, jiedu nespėjo nuveikti 
nieko daugiau, nes prie pirmojo prišoko į šešką panašus vyriš- 
kis ir stuktelėjo kuoka per galvą. Maištininkas dejuodamas su- 
kniubo. 

Argirosas stipriai primynė koją tam, kuris laikė jį iš užnuga- 
rio. Sandalai buvo su vinimis; priešininkas sustūgo ir paleido 
magistro rankas. Kai Vasilijus atsigręžė su plika špaga rankoje, 
užpuolikas jau skuodė šalin. 

- Dėkui, - Argirosas au SB vaikinui, laiku suskubusiam 
su kuoka. 

O tas jau klūpėjo šalia parmušto storulio ir dalykiškai nar- 
šė prie diržo kybantį kapšelį. Sekundėlei sia akis ir nusi- 
juokė: 

- Menkniekis. Šalin ikonas! 

Kaip 1r didžiuma išsilavinusių konstantinopoliečių, Argiro- 
sas manė esąs teologas, tačiau jam niekada nešovė mintis su- 
simąstyti apie tai, ar bažnytiniai paveikslai gali būti nederami. 
Jie tiesiog egzistavo, ir viskas: ikonostasai prieš altorių, mozai- 
kos bei tapybos darbai ant sienų ir bažnyčių lubų. Kad ir kaip 
ten būtų, šią minutę jis neturėjo laiko svarstyti. 

"Tačiau prasidėjęs maištas veikiai peržengė jį pradėjusio in- 
cidento ribas..Ir štai Argirosas jau regi apverstus bei apiplėš- 
tus prekystalius, kiti griausmingai virsta jo akyse. Pro šalį 
skuodžia moteris su brangiais jūrų kriauklių papuošalais ranko- 
se. Kažkas įsiręžęs tempia kėdę, tačiau nespėja įveikti nė tris- 
dešimties pėdų, kai jį savo ruožtu apiplėšia kitas. Magistras 
šiurpdamas užuodžia svilėsių kvapą; bet kuris maniakas su fa- 
kelu ar degančia aliejine lempa galėtų supleškinti pusę miesto. 

Pro aikštėje skardinčius riksmus bei klyksmus, pro lūžtan- 
čių lentų treškesį Vasilijus girdi griausmingą, ritmingą trepsėji- 
mą, sparčiai artėjantį pagrindine gatve iš rytų. 

- Sargyba! - šaukia trys gerklės sykiu. 

Į aikštę įgriūva imperatoriaus asmens sargybinių būrys. 
Juos pasitinka akmenų, daržovių ir indų kruša. Kareiviai prisi- 
dengia ryškiai dažytais skydais, kiekviename jų pavaizduotas 
labarumas - Kristaus monograma. Vienas sargybinis suknium- 
ba. Likusieji, mosuodami ilgais mediniais vėzdais, puola į priekį. 

Sukilusieji neturi jokių šansų pasipriešinti neįveikiamai dis- 
ciplinai ir kovingumui. Šen ar ten vienas, o kai kur du ar trys 
maištininkai sykiu mėgina laikytis ir kovoti. Galiausiai jie krin- 
ta perskeltomis galvomis. Sargybinių būrys nusirito Arkadijaus 
forumu nelyginant į krantą skubanti banga. 

 Argirosas pasileido bėgte - drauge su didžiuma buvusių 
aikštėje. Prisiartino prie sargybinio ir ėmėsi aiškinti, jog taip pat 
tarnauja imperatoriui, bet, kaip nekeista, šis mėginimas nedavė 
jokių rezultatų. Atvirkščiai - Vasilijus tik per plauką neliko su- 
muštas. 

Susidėjo taip, kad jį iš tiesų sužeidė. Skersgatvį, kuriame jis 

atsidūrė drauge su kitais, užtvėrė mulas su vežimaičiu, ir jo nie- 
kaip nesisekė aplenkti. Maištininkus sunkiu žingsniu persekiojo 
sargybinių būrys. Magistro protesto šūksnis paskendo likusiųjų 
klyksmuose ir pergalinguose gvardiečių šūksniuose. Skausmo 
tvyksnis. Baltas pliūpsnis akyse, ir Argirosas prasmego į tamsą. 

Jau beveik saulei leidžiantis jis sudejavo ir apsivertė. Pirštai 
palytėjo skausmo skeliamą pakaušį ir sudrėko nuo kraujo. Ar- 
girosas sudejavo vėl, vargais negalais atsisėdo ir antru bandy- 
mu svyruodamas pakilo ant kojų. 

Netvirtu žingsniu traukdamas į Arkadijaus forumą, Vasilijus 
pastebėjo, kad kažin kas pavogė jo špagą ir nurėžė piniginę. 

"Gal čia buvo tas pats plėšikas, kuris apvogė Žmogų aikš- 
tėje. O gal ir ne", - pagalvojo jis, patenkintas savo dedukciniais 
gebėjimais. 

Nuo panašių minčių tik dar labiau įskaudo galva. 

Arkadijaus forumas, paprastai sklidinas žmonių, buvo tuš- 
čias - neskaitant kelių tuzinų gvardiečių. 

- Ei, tu, trauk savo keliu, - riktelėjo vienas jų Argirosui. 
Tas taip mikliai nusiskubino šalin, kaip tik pajėgė. 

Sargybiniai išsidėstė Mesoje Buliaus forumo linkui, budėjo 
ir aikštėje. Konstantinopolyje egzistavo griežta tvarka, užker- 
tanti kelią naujiems neramumams. Vienas karys priėjo prie 
magistro. 

- Keliauk sau, vaikine. Kur turi eiti?) 

- Dievo Motina! - šūktelėjo Argirosas. - Aš gi sutaręs va- 
karieniauti pas oficiorijų magistrą! 

Per sumušimus jis visiškai pamiršo Lakanodrakono kvietimą. 

Žvelgdamas į išterliotus Vasilijaus drabužius, sargybinis įsi- 
rėmė į šonus ir nusikvatojo: 

- Be abejo, drauguži, o aš rytoj lošiu kauleliais su pačiu im- 
„peratoriumi. 

Argirosas numojo ranka ir nusiskubino per Mesą link Ge- 
orgijaus Lakanodrakono namų. Oficiorijų magistras gyveno 
prabangiame kvartale rytinėje miesto dalyje, netoli pagrindinio 
Šventos Sofijos soboro ir imperatoriaus rūmų. 

Magistras perėjo Teodosijaus forumą ir Konstantino foru- 
mą su porfyrine kolonada bei vandens laikrodžiu, nužingsniavo 
pro Pretorijų, vyriausybinį pastatą, kuriame dirbo. Jau temo, 
kai galiausiai pasiekė Augusteoną, pagrindinę miesto aikštę, 
kurią supo Šventos Sofijos soboras, rūmų kompleksas ir hi- 
podromas. Vakarienė paskirta saulėlydžio valandai. Magistras 
vėlavo. 

Georgijaus Lakanodrakono vartininkas, siras Zaharijus, 
puikiai pažinojo Argirosą. Kai ant slenksčio pasirodė magist- 
ras, , JIS šūktelėjo iš siaubo. 

- Šventasis Dieve, pone!.. Kas nutiko? 

- O ką? Kažkas ne taip? - susierzinęs atsiliepė Argirosas. 
- Žinau, kad ne pačiu laiku, apgailestauju, tačiau... 

Apstulbęs vartininkas išpūtė akis: 

- Ne laiku? Pone, jūsų drabužiai, veidas... 

- Ką? 

Nuo smūgio Argiroso galvoje viskas persimaišė. Jis taip 
skubėjo pasiekti Lakanodrakono namus, jog net nepagalvojo 
apie savo išvaizdą. Dabar nužvelgė save. Tunika perplėšta ir 
purvina, nusėta kraujo dėmėmis. Delnu persibraukė veidą ir 
dirstelėjo į jį - delnas taip pat purvinas, išterliotas krauju. 

- Viešpatie, verčiau eikit su manimi. 

Zaharijas pasikvietė į pagalbą kitus tarnus, paėmė Argirosą 
už rankos ir pusiau nusivedė, pusiau nutempė pro duris. Kaip ir 
didžiuma turtingų namų, Lakanodrakono namas buvo kvadrato 
formos ir juosė vidinį kiemą. Balta marmurinė siena žvelgė į 
gatvę. Tokiais žaviais ir šiltais vakarais, kaip šis, vakarienę pa- 
tiekdavo lauke, tarp fontanų ir medžių. 

Argirosas į kiemą nepateko. Lakanodrakono tarnai nuve- 
dė jį į svetainę ir paguldė ant kušetės. Vienas nubėgo kviesti 
gydytojo, o likusieji nuplovė veidą bei šiurpią žaizdą ant pa- 
kaušio. Atnešė sužeistajam vyno, nuvilko tuniką ir aprengė 
drabužiais, priklausančiais oficiorijų magistrui. 

Kai į kambarį įpuolė patsai Lakanodrakonas, Vasilijus vėl 

pasijuto žmogumi, tegul ir vertu pasigailėjimo. Griežtas, stam- 
bus šeimininko veidas spinduliavo rūpesčiu. 

- Apsaugok mus, šventas Andriejau! - sušuko oficiorijų 
magistras, kreipdamasis į Konstantinopolio globėją. - Nejau 
tave šįvakar patykojo plėšikai, Vasilijau?! 

- Tiesą sakant, ne, jūsų šviesybe, - liūdnai atsiliepė Argiro- 
sas. - Tai buvo sargybinis. Ko gero, jis smogė man per pakau- 
šį Arkadijaus kolona. 

Nepaisant vyno, jam vis vien plyšo galva. 

- Pasilik čia, kol ateis gydytojas ir tave apžiūrės, - paliepė 
Lakanodrakonas. - O paskui, jei panorėsi keliauti namo, Za- 
harijas iškvies tau fakelininką. Arba, jei galėsi prisidėti prie 
mūsų kiemelyje, mes tik džiaugsimės. 

- Dėkoju, pone, jūs toks geras. 

Gydytojas pasirodė po penkių minučių; niekas, kviečiamas 
į oficiorijų Magistro namus, negaišdavo. Daktaras nuskuto Va- 
silijui nuo pakaušio plaukus, įtrynė žaizdą tepalu, kuris dvelkė 
derva ir neapsakomai dvokė, o paskui aprišo galvą lininiu raiš- 
čiu. Tada kilstelėjo lempą magistrui prie veido ir atidžiai apžiū- 
rėjo akis. 

- Nemanau, kad jus kontūzijo, - galiausiai pareiškė gydy- 
tojas. - Abu vyzdžiai vienodo didumo. 

Daktaras įteikė Argirosui nedidelį puodelį. 

- Čia aguonų sultys - skausmui malšinti. G ds išgerkit da- 
bar, kitą pusę - ryte. 

Gydytojas, praktiškas iki kaulų smegenų, išsisuko nuo Ar- 
giroso padėkos ir išnyko taip pat mikliai, kaip ir pasirodė. 

Magistras ir be daktaro aiškinimų būtų atpažinęs keistą 
aguonų aromatą bei skonį. Gėrimas sukėlė liūdnus prisiminimus 
apie tuos laikus, kai nuo raupų mirė jo sūnelis. Vasilijus valios 
„pastangomis nuginė tas mintis Šalin. 
vidinį kiemelį. Kad ir ką sakytų Lakanodeikonas, Argirosas 
visgi atėjo čionai, tad neturėtų praleisti pobūvio. 

Žinia, kiti oficiorijų magistro svečiai apspito Vasilijų ir puo- 

lė kamantinėti, nors jis būtų pageidavęs paprasčiausiai tykiai 
įsitaisyti savo vietoje ant sofos ir išgerti vyno. Ne visi žinojo, 
kuo prasidėjo maištas. Kai Argirosas viską papasakojo, stojo 
reikšminga tyla. Paskui imperijos grandai ėmė ginčytis tarpusa- 
vyje dėl paveikslų deramumo. 

Paprastai magistras energingai dalyvaudavo disputuose. 
Tačiau dabar jis apsidžiaugė galimybe likti nuošalyje. Tarnai 
jam atnešė keptų moliuskų, tuno su porais, ožiuko mėsos žu- 
vies padaže. Vasilijus atsisakė: vien nuo maisto kvapo darėsi 
bloga. 

Magistras pritrėškė uodą; nuo fakelų ir žibintų Lakanodra- 
kono kiemelyje buvo šviesu kaip dieną, o šviesa priviliojo mos- 
kitų debesis. Argirosas nesuprato, kuriems galams oficiorijų 
magistras įsakė įrengti tokį ryškų apšvietimą. Ko gero, ir pusės 
pakaktų su kaupu. 

Paskui svečius apėjo tarnas, kiekvienam įteikdamas po 
pluoštelį papirusų. Argirosas sugavo Lakanodrakono žvilgsnį. 

- Jūs neminėjote, kad šiandien skaitysit, - pratarė Vasilijus. 

- Nebuvau tikras, jog iki šiandienos vakaro baigsiu ketvir- 
tąją "Italiados" knygą, - atsakė oficiorijų magistras. - Čia išpla- 
tinau trečią knygą, kad visi prisimintų siužetą. Dėkoju tau, - pri- 
dėjo jis i1r su dėkingumu nusilenkė, - susirinkusieji jau susipaži- 
no su pirmąja bei antrąja knygomis. 

Jeigu čia spausdinta trečioji knyga - o Argirosas jau supra- 
to, kad taip ir yra, - vadinas, Lakanodrakonui patiko molinės 
formos. 

Kaip 1r visi likusieji svečiai, Argirosas probėgom pervertė 
pluoštą. Lakanodrakonas jam pirmam perskaitė kai kurias 
strofas, ir Vasilijus netgi pateikė autoriui vieną kitą pasiūlymą, 
tad poemą žinojo išties gerai. 

- Dabar, mieli draugai, kai atminty atgaivinot siužetą, aš 
pradedu, - pranešė oficiorijų magistras. 

Skaitydamas jis laikė rankraštį ištiestose rankose: toliare- 
gystė tolydžio progresavo. 

Kai kurios eilutės buvo itin geros, ir Lakanodrakonas skaitė 

išraiškingai. Jo silpnas armėniškas akcentas puikiai derėjo su 
karinga kūrinio dvasia. Magistras būtų su džiaugsmu dėmesin- 
gai viską išklausęs. Tačiau po aguonų sulčių ir patirto sukrėti- 
mo jam dingojosi, neva praranda ryšį su išoriniu pasauliu ir 
sklendžia virš kušetės.... 

Argirosą pažadino mandagių aplodismentų ošimas. Ma- 
gistras kaltai prisidėjo prie jų - vildamasis, jog niekas nepaste- 
bėjo, kad jis užsnūdo. Vakarienė artėjo į pabaigą. Vasilijus 
prisiartino prie oficiorijų magistro atsisveikinti, tačiau Lakanod- 
rakonas jo nesiklausė. 

- Tu pasilieki nakvoti čia. Nepajėgs1 savarankiškai nusi- 
gauti iki namų. 

- Dėkoju, pone, - atsakė magistras, tačiau Lakanodrako- 
no atkaklumas sukėlė jo nerimą. Vadinas, viršininkas visgi pa- 
stebėjo, kad jis užmigo. 


Sekretorius be ceremonijų švystelėjo ant Argiroso stalo 
papiruso ritinėlių šūsnį. 

- Dėkoju, Anfimai, - pratarė magistras. 

Padėjėjas kažką suniurnėjo. Jis Argirosui visuomet primin- 
davo paniurusią gervę. Gabus, tačiau be entuziazmo ir tikro ta- 
lento, Anfimas galėjo amžiams likti tiktai sekretoriumi ir tą Žino- 
jo. Vasilijus grįžo prie darbo ir pamiršo paniurėlį, vos tas nusig- 
ręžė nuo magistro stalo. 

Prabėgom perskaitė ataskaitas apie moterų bei vyrų, ku- 
riuos sargybiniai sulaikė per maištą, apklausas. Turint omeny 
asmeninę magistro patirtį, jis sužinojo nedaug nauja. Išsiaiškino, 
j0g vienuolį, prastuomenės kiršintoją, vadino Sazopisu, ir var- 
das patvirtino egiptietišką jo kilmę. Vienuolio pamokslo verti- 
nimai skyrėsi - priklausomai nuo to, kaip klausytojai vertino 
ikonas. . 

Pats Sazopisas paspruko. Kaip ir bet kuris Konstantino- 
polio valdininkas, Argirosas nuoširdžiai dėl to apgailestavo. 
Nuo "Nikos" maišto laikų sostinėje klaidžiojo anų įvykių šmėk- 

la. Kiekvienas, sumanęs pakartoti panašų chaosą, nusipelno 
blogiausio. | 

Kitos dvi savaitės sostinėje prabėgo ramiai. Magistras tuo 
nuoširdžiai džiaugėsi, bet vertino nepatikliai - nelyginant mė- 
gautųsi paskutinėmis giedriomis dienelėmis prieš rudens aud- 
ras. Jis pasinaudojo atokvėpiu, atkakliai ieškodamas Sazopiso 
pėdsakų, tačiau bergždžiai. Prakeiktas vienuolis tarsi prasmego 
skradžiai, nors, niauriai galvojo Argirosas, šito vargiai galima ti- 
kėtis. 

Neilgai trukus prasidėję maištai jau nebuvo susiję su egip- 
tiečiu, tačiau vėl atvilnijo iš Egipto: tarsi maras Justiniano epo- 
choje, neramumai įsisiūbavo Aleksandrijoje ir atplaukė per jū- 
rą su grūdus gabenančiu laivu. Jūreiviai triukšmavo, gėrė, sma- 
ginosi su prostitutėmis ir visus aplinkinius šiurpino kvapą gniau- 
žiančiais pasakojimais apie sumaištį gimtinėje. Regis, palei Nilą 
gyvenantys žmonės dėl ikonų buvo pasirengę perrėžti vieni ki- 
tiems gerkles. | 

Argirosas įsivaizdavo tolimesnius įvykius kokioje nors uos- 
to tavernoje ar viešuosiuose namuose. Kas nors su panieka 
riktelės: 

- Na, ir kvailystės! Mano senelis garbino ikonas, ir to gana. 

O kitas atrėš: | 

- Tavo senelis čirška pragare, ir tu nori prie jo prisidėti? 

Po to į darbą stos peiliai. 

Antroji maišto banga neužgriebė Arkadijaus forumo, bet 
sargybiniai, scholai* ir kiti rūmų pulkai neramumus slopino ke- 
turias dienas. Keliose bažnyčiose ikonas užtepė kalkėmis ar 
nugremžė nuo sienų, o vieną šventovę netgi padegė. Laimei, ji 
stovėjo nedideliame parke, atokiau nuo kitų statinių, tad gaisras 
neišplito. 

Sostinėje įsiviešpatavo taika - veikiau dėl išsekimo, nei dėl 
kokios kitos priežasties, tačiau kitą dieną ją pasiekė gandai 
apie neramumus Antiochijoje, trečiajame imperijos mieste. 

Tą pačią dieną po pietų Georgijus Lakanodrakonas iškvie- 


* Scholai - asmens sargybiniai. 

tė Argirosą. Magistras nustebo pamatęs, koks pavargęs atro- 
do jo viršininkas: nors oficiorijų magistro pareigybė nėra karinė, 
Lakanodrakonas buvo imperiškosios konsistorijos* nariu 1r pri- 
valėjo dalyvauti slaptuose tarybos pasitarimuose dieną ir nakčia. 
Be to, jis prižiūrėjo civilius valdininkus, kurie rengė įstatymus bei 
oficialius dokumentus ir buvo klaikiai perkrauti darbu. 

- Jums derėtų pailsėti, pone, - pastebėjo Vasilijus. 

- Derėtų, - sutiko Lakanodrakonas. - O dar man derėtų 
užsiimti mankšta, idant atsikratyčiau savo pilvo, geriau pra- 
mokti lotyniškai ir atlikti daugybę kitų dalykų, kuriems aš netu- 
riu laiko. 

Žinia, oficiorijų magistras visiškai neturėjo laiko ir gerano- 
riškiems, tačiau bergždiems samprotavimams. Vasilijus parau- 
do ir pasiruošė išklausyti papeikimą. 

Bet viršininkas jį nustebino ir jau be jokio susierzinimo pa- 
klausė: 

- Vasilijau, kurią pusę šiose rietenose dėl ikonų palaikai tu? 

- Manding, aš už jas, - kiek padvejojęs atsakė Argirosas. 
- Nesu žydas, tad netvirtinu, jog ikona - tai stabas. Jei čia dar- 
buojasi koks nors ikonų niekintojas, sukurstęs visus šiuos ne- 
ramumus, aš negaliu atlaidžiai vertinti jo poelgių. Juolab kad 
šioje suirutėje man praskėlė galvą. 

- Pritariu tau, - linktelėjo Lakanodrakonas. - Aš gerbiu 
bažnytines tradicijas, o ikonos jau daugelį metų buvo sudeda- 
mąja jų dalimi. Tačiau yra ir dorų žmonių, kurie mano, jog mu- 
du klystame. Vakar konsistorijos susirinkime asmens sargybi- 
nių vadas ikonas pavadino pagoniška atgyvena ir pareiškė, jog 
yra pagrindo jas uždrausti. 

- Įdomu, kaip galima numalšinti maištą, jei neišmanai, prie 
katros pusės šlietis, - skeptiškai pastebėjo Argirosas. 

Oficiorijų magistras pakėlė akis į lubas. 

- Mėgsti pajuokauti, bet čia nėra nieko juokinga. Nei viena, 
nei kita pusė negali įrodyti: ar verta garbinti ikonas, ar ne. 
* Bizantijos vyriausybė, kurios ministrai posėdžių metu privalėjo stovėti im- 


peratoriaus akivaizdoje; iš čia ir kilo pavadinimas (lotyniškai consistere - 
stovėti). Konsistorija (consistorium) - slapta imperatoriaus taryba. 

Imperatorius ir patriarchas privalo nustatyti teisingą dogmą, kad 
liaudis jai paklustų. Nevalia leisti, kad čia ikonos būtų naikina- 
mos, o ten garbinamos. Viena imperija - vienas tikėjimas. 

- Žinoma, - linktelėjo Argirosas. - Jei tegali būti vienas tei- 
singas tikėjimas, visi privalo jį išpažinti. | 

Teoriškai, ir tą patvirtino Lakanodrakonas, visa 1mperija 
meldėsi taip, kaip prisakė Konstantinopolis. O iš tiesų Egipte, 
Sirijoje, atkariautose vakarinėse provincijose - Italijoje, Ispa- 
nijoje, Afrikoje, Narbono Galijoje - po senovei klestėjo erezi- 
jos. Reikėjo naikinti jas visur, kur tik pasirodydavo. 

- Tu gerai išmanai slaptingąjį mokslą, Vasilijau, - prabilo 
Lakanodrakonas. - Jei tau reikėtų pagrįsti ikonų naudą pamal- 
doms, kaip suktumeis iš padėties? | 

Magistras susimąstė. Lakanodrakonas buvo teisus, jis iš- 
manė teologiją; tik barbariškose šiaurės vakarų Europos šaly- 
se šią gilią išmintį ir toliau kontroliavo dvasiškiai. 

- Žinia, argumentas, jog ikonos - tai stabai, neatlaiko jo- 
kios kritikos. Nuo pat pradžių Pauliaus priesakai išvaduoja 
mus nuo judėjiško įstatymo pančių. Sakyčiau, jog didžiausia 
ikonų vertybė yra ta, kad jos mums byloja apie tuos, kuriuos 
vaizduoja, - apie Kristų, Dievo Motiną ir apie šventuosius. Kai 
žvelgiame į ikoną, už paveikslo regime veidą. Be to, ikonos 
perteikia tiesą tiems, kurie negali skaityti Šventojo rašto. 

Oficiorijų magistras žymėjosi Vasilijaus argumentus. 

- Paskutinė pastaba labai vertinga; neatmenu, jog kas nors 
būtų tą minėjęs pasitarimuose, kuriuose dalyvavau. Perduosiu 
patriarchui. Nesijaudink, nenuslėpsiu, kas taip pasakė. 

- Jūs labai malonus, jūsų SUESDĖ, - nuoširdžiai atsiliepė 
Argirosas. 

Didžiuma imperijos valdininkų įvertintų ir iškas pagyros 
prasmę, ir svarbą. Bet Lakanodrakono žodžių reikšmingumas 
vertė susimąstyti. | 

- Ar patriarchui reikia argumentų ikonų naudai? 

- O tu nuovokus, kaip visada. - Oficiorijų magistras šypte- 
lėjo. - Teisingai, patriarchas nori pasiruošti kaip pridera - ne- 

žinia, kas gali nutikti. Viena iš galimybių, norint užbaigti kivirčus 
dėl ikonų, - imperatoriui reikės sušaukti Visuotinį Susirinkimą. 

Argirosas tyliai švilptelėjo. 

- Viskas taip rimta? 

Visuotiniai Susirinkimai tapo bažnyčios istorijos posūkio 
taškais; per tūkstantį metų nuo Konstantino Didžiojo laikų jie 
buvo šaukiami tik devynis kartus. Tuos, kurie atsisakydavo su- 
tikti su jų nutarimais, laikydavo eretikais. Šitokie visų pirmiau- 
siai buvo Sirijos nestoriečiai* su savo pernelyg išplėsti Žmogiš- 
kosios Kristaus prigimties aiškinimu ir monofizitai - po Chalke- 
dono Susirinkimo**, nepriėmusio jų perdėtų sampratų apie 
dievišką Kristaus prigimtį, pastarųjų nepaprastai pagausėjo 
Egipte ir imperijos rytuose. 

- Manau, imperatorius ketino lukterėti, kol viskas aprims 
savaime, - prabilo Lakanodrakonas. - Bet vakar vakare didysis 
logofetas*** apšaukė sostinės prefektą purvinu pagoniu ir su- 
daužė pastarajam į galvą stiklinį grafiną. 

- Dieve mano, - išsunkė magistras ir sumirksėjo. 

- Taip. Žinia, buvo pranešta, jog prefektas nusirito nuo 
laiptų, turėk šitą omeny ir, vardan visų šventųjų, nebandyk iš- 
sakyti kitokios versijos. Tuomet Nikiforas ir nusprendė, jog 
metas šaukti Susirinkimą. 

- Kada išeis įsakymas sukviesti vyskupus? - paklausė Ar- 
girosas. 

- Manding, visai netrukus. Dabar liepos pabaiga - ar jau 
rugpjūčio pradžia? Šiaip ar taip, prelatai, tarnaujantys Kartagi- 
noje, Romoje ar Ispanijoje, kvietimą gaus tik rudenį. Pernelyg 
vėlu kelionei - iki pavasario neišplauks joks laivas. Manau, iki 
to meto Sinodas nesusirinks. 

- Gerai. Turėsime laiko pasiruošti rimtai teologinei diskusijai. 
kėjo, kad Kristus gimė žmogumi ir tik vėliau tapo Dievo Sūnumi (Mesiju). 
Sią doktriną 431 metais pasmerkė Efeso (Trečiasis Visuotinis) Susirinkimas. 
**451 metais po Visuotinio Chalkedono (Ketvirtojo) Susirinkimo nuo stačia- 


tikybės atsiskyrė koptiškoji Egipto bažnyčia. 
*** Bizantijos valdininkas, atsakingas už visas civilines žinybas. 

- Neskaitant visų kitų pasiruošimų, - su pašaipa pridėjo 
oficiorijų magistras. 

Visuotiniai Susirinkimai buvo ne vien religiniai disputai, bet 
ir politiniai renginiai. Dažniausiai jie rinkdavosi imperatorių va- 
lia. Nikiforas III buvo atsargus valdovas; jis nenorėjo, kad 
naujasis Susirinkimas būtų nesėkmingas. 

Lakanodrakonas tęsė: 

- Surašyk man savo pažiūras apie ikonas, noriu su jomis 
susipažinti. Paskui perduosiu jas patriarchui. Tačiau ypatingo 
įvertinimo nesitikėk, nes jis sulauks ir šūsnies kitų dokumentų, 
esu tuo tikras. 

- Pamėginsiu. 

Kiekvienas sostinės gyventojas manė esąs teologas; kiek- 
vienas, mokantis rašyti, siuntė aistringus rašinius į patriarcho 
rezidenciją Šventos Sofijos sobore. Didžioji jų dalis paprastai 
atsidurdavo krosnyje, o kartais, taupydami popierių, valdinin- 
kai rašliavą nutrindavo. 

Lakanodrakonas mostu atleido Argirosą ir atsisveikinda- 
mas pridūrė: 

- Nekantrauju perskaityti tavo komentarus. 

Vasilijus nusilenkė ir išėjo. Jis skubinosi į Šventos Sofijos 
biblioteką: reikėjo šį bei tą išsirašyti, kol iš bibliotekos nepra- 
dingo pusė reikalingų knygų. 


Magistras įteikė Georgijui Lakanodrakonui ilgą ataskaitą 
apie ikonas. Jis didžiavosi savo darbu, gausiai iliustruotu cita- 
tomis - asmeniniam požiūriui ginti Vasilijus pasitelkė tokius gar- 
bingus autoritetus, kaip Jonas Auksaburnis, šventas Ambrozi- 
jus Mediolanietis, šventas Sofronijus Jeruzalietis, šventas Afa- 
nasijus Aleksandrietis, bažnyčios istorijas Eusenijus, dalyvavęs 
Pirmajame Visuotiniame Susirinkime, kurį 325 metais Nikoje 
sušaukė Konstantinas. 

Kol Vasilijus rašė dokumentą, Konstantinopolį pasiekė Ži- 
nios apie riaušes dėl ikonų. Maištas apėmė Efesą, ir per jį su- 
degė pusė miesto. Išgrobstyti keli vienuolynai netoli Tarso, nes 

vienuoliai nesutiko atsižadėti ikonų. Nuniokotas žydų kvartalas 
Neapolyje, Italijoje, nes žydus, kurie atsiribojo nuo paveikslų 
savais sumetimais, neapoliečiai apkaltino kurstant ikonų naiki- 
nimą. 

Galima sakyt, jog prasidėjęs audrų sezonas atnešė paleng- 
vėjimą, nes nustojo plūsti blogos Žinios. Paskutinė sostinę pa- 
siekusi naujiena skelbė, jog Aleksandrijos patriarchas Arsaki- 
jus sukvietė vietos Sinodą spręsti ginčytino klausimo savo baž- 
nytinės provincijos ribose. Laivo įgula, atgabenusi šią Žinią 
drauge su grūdų kroviniu, nežinojo, ką sutarė miesto tėvai: lai- 
vas apleido uostą gerokai anksčiau, nei dvasiškiai baigė svars- 
tymus. 

Argirosas mąstė, kuo galėjo baigtis tas susirinkimas. Alek- 
sandrijos patriarchas stengėsi išvengti priešpriešos su monofi- 
zitais, kurie Egipte veikiausiai sudarė daugumą, o monofizitai 
visuomet neigė atvaizdus. Kaip bylojo pats pavadinimas*, jie 
manė, jog Kristus yra tik vienos prigimties - dieviškosios, ir po 
įsikūnijimo Jo žmogiškoji kilmė nebetenka reikšmės. Kadangi 
Dievas neapsakomas, monofizitai neigė bet kokius mėginimus 
vaizduoti Kristų. 

Kiek pagalvojęs magistras prisiminė, jog būtent šitaip sam- 
protavo egiptiečių vienuolis Sazopisas. Nepaisant Argiroso pa- 
stangų nutverti netikėlį, šis tarsi ištirpo ore. 

"Ko gero, - niauriai pagalvojo magistras, - tas vienuolis jau 
apsuko pusę imperijos, visur kur sėdamas nesantaiką 1r kivir- 
čus". . 

Atėjo Žiema, ir Vasilijus pamiršo Sazopisą. Oficiorijų ma- 
gistras drauge su patriarchu buvo atsakingas už atkeliausiančių 
vyskupų apgyvendinimą, nes pasirūpinti į Konstantinopolį at- 
vykstančiomis pasiuntinybėmis buvo jo pareiga. Georgijus La- 
kanodrakonas šį darbą patikėjo Argirosu!, ir pastarasis naršė 
miestą, ieškodamas laisvų celių vienuolynuose bei erdvių butų 
svarbesniems ir prie prabangos pratusiems prelatams. 


* Graikiškai monos - vienas, physis - prigimtis, esmė. 

- Po tokio lakstymo pats Susirinkimas atrodys it atokvėpis, 
- tarė jis oficiorijų magistrui. Buvo šalta vasario diena. 

- Taip ir turėtų būti, - ramiai atsiliepė Lakanodrakonas. - 
Parodysim netašytiems vyrukams iš Sicilijos ir Romos, kaip rei- 
kia tvarkyti reikalus. Jei viskas suplanuota iš anksto, Susirinki- 
mas deramai įveiks kritines akimirkas. 

- Ne jūs prisitrynėt pūslių, - burbtelėjo Argirosas - tyliai, 
kad neišgirstų viršininkas. Tačiau jis žinojo, kad šis priekaištas 
neteisingas. Lakanodrakonas atliko titanišką darbą, kurio su 
kaupu užtektų dviems jauniems ir energingiems vyrams. 

Pirmieji vyskupai pasirodė balandžio viduryje, kiek anks- 
čiau, nei tikėjosi oficiorijų magistras. Jo kruopščių pasirengimų 
dėka svečius apgyvendino nedelsiant. 

Atvyko visų penkių patriarchatų atstovai: savaime supran- 
tama, Konstantinopolio, o taip pat Antiochijos, Jeruzalės, Ro- 
mos bei Aleksandrijos. Aleksandriečiai, vadovaujami paties 
Arsakijaus, į imperijos sostinę atvyko paskutinieji. Egiptiečiai 
faktiškai užvaldė Studiono vienuolyną , stovintį šiaurvakarinėje 
miesto dalyje. Jie elgėsi taip, tarsi vienuolynas būtų apsiausta 
tvirtovė, o ne maldų ir apmąstymų vieta. Galingi vienuoliai su 
didžiulėmis lazdomis vaikščiojo aplink ir nedraugiškai dėbčiojo 
į praeivius. 

- Egiptiečiai! - prunkštelėjo Lakanodrakonas, gavęs šią Ži- 
nią. - Visuomet elgiasi taip, lyg baimintųsi susitepti, bendrauda- 
mi su kuo nors kitu. 

- Taip, pone, - atsiliepė Argirosas. 

Jis matė, kaip Arsakijus lipo iš laivo į krantą. Tuomet Alek- 
sandrijos patriarchas atrodė gana geranoriškai nusiteikęs, lai- 
mino susirinkusius Teodosijaus prieplaukoje ir dalijo varines 
monetas žvejams bei uosto krovikams. Kreiva šypsenėlė jo 
gudriame ir gražiame veide magistrui išsyk sukėlė įtarimus. 

Patikrinimas parodė, jog Arsakijus drauge atsivežė moterį. 
Argirosas pagalvojo - jei teisę dalyvauti Visuotiniame Susirin- 
kime turėtų tik skaistybės įžadų besilaikantys prelatai, Nikifo- 
ras tokį pasitarimą galėtų šaukti mažutėje Švento Muameto 

bažnytėlėje, o ne Šventos Sofijos sobore. Ir vis dėlto informa- 
ciją magistras įsidėmėjo. Tokie skandalingi duomenys gali pra- 
versti. 

Imperatorius su dvariškiais susirinko Augusteono aikštėje 
pasveikinti prelatų. Po to jis žengs į didžiąją šventovę ir pa- 
skelbs Susirinkimą atidarytu. 

Argirosas stovėjo pirmoje magistrų gretoje, šalia Georgi- 
jaus Lakanodrakono, užimančio garbingą vietą Nikiforo III 
sosto kairėje. 

Nikiforas III, romėnų vienvaldys ir imperatorius, pakilo iš 
nešiojamo sosto ir nusilenkė šimtams aikštėje susirinkusių klie- 
rikų. Šie, savo ruožtu, puolė prieš jį kniūpsti. Saulės spinduliai 
žaidė aukso siuviniuose ir perluose, mainėsi banguojančiuose 
šilkuose ir skendo juodų vilnonių abitų klostėse. 

Kai vyskupai, šventikai ir vienuoliai atidavė pagarbą impe- 
ratoriui, kaip Dievo atstovui žemėje, didžioji dvariškių dalis 
patraukė savais reikalais. Bet kai kurie Lakanodrakoną lydintys 
magistrai, tarp jų ir Argirosas, nusekė įkandin Nikiforo į Šven- 
tos Sofijos soborą. Bažnytininkai sekė paskui. 

Milžiniškos šventovės atriumas su marmurinių kolonų miš- 
ku, grakščiais kapiteliais ir auksuotais akantais atrodė 1šties 
įspūdingai. Klierikai per priebutį patraukė į navą, ir Argirosas 
išgirdo susižavėjimo atodūsius. Magistras patyliukais nusišyp- 
sojo. Visoje imperijoje bažnyčios stengėsi pamėgdžioti Šventą 
Sofiją. Bet nė viena neįstengė prilygti prototipui. 

Visų pirma, Šventos Sofijos soboras buvo didžiulis. Įskai- 
tant šoninius praėjimus, atvira erdvė po kupolu užėmė kvadra- 
tą, kurio kraštinė būtų lygi aštuoniasdešimčiai jardų; pats kupo- 
las pakilo į šešiasdešimties jardų aukštį. Keturiasdešimt du lan- 
gai ties kupolo pagrindu užtikrino ryškų apšvietimą, auksinės 
mozaikos ir kryžius kupole, regis, sklendė erdvėje viršum pa- 
ties pastato - tarytum, kaip rašė Prokopijus*, "kupolas būtų 
aukso grandine prikabintas prie dangaus". 

Justinianas šiai šventovei paaukojo visus imperijos turtus. 


* Prokopijus Kesarietis (maždaug 500-565 metai) - Bizantijos istorikas. 

Sienos ir kolonos aptaisytos retu marmuru bei kitokiais akme- 
nimis: juodais su baltomis gyslelėmis iš Bosforo, dviejų atspal- 
vių žaliais iš Elados, porfyru iš Egipto, geltonu marmuru iš Li- 
bijos, raudonu ir baltu marmuru iš Izaurijos, margaspalviu ak- 
meniu iš Frigijos. Visi šviestuvai buvo sidabriniai. 

Prieš gryno aukso altorių stovėjo ikonostasas su Kristaus, 
Švenčiausios mergelės ir apaštalų paveikslais. Kitas Kristaus 
atvaizdas puošė raudoną altoriaus užuolaidą. Abipus jo - Pau- 
liaus ir Marijos atvaizdai. Juk net pagalvoti baisu, kad galima 
būtų sunaikinti tokį grožį, pamanė Argirosas, bet tuojau pat iš- 
girdo nepatenkintą kai kurių dvasiškių murmesį. Jie susierzino, 
išvydę ikonas bei kitus dieviškuosius paveikslus. 

Imperatorius užkopė į katedrą. Dvariškiai pagarbiai susto- 
jo šoniniame praėjime, o bažnytininkai įsitaisė viduryje. 

Nikiforas lukterėjo, kol įsiviešpataus tyla. Kiekvienas 1m- 
perijos gyventojas žinojo, kaip atrodo imperatorius, nes jo 
portretas puikavosi ant visų monetų - auksinių, sidabrinių ar va- 
rinių. Nikiforas buvo vidutinio amžiaus ir, kaip oficiorijų magist- 
ras, galėjo pasididžiuoti stambiais veido bruožais bei masyvia 
nosimi, bylojančia apie armėnišką kraują. 

- Draugai mano, nesantaika - mūsų šventosios bažnyčios 
priešas, - pareiškė Nikiforas. 

Jo žodžiai aidu nuskardėjo sobore; Nikiforas liko kareiviš- 
ku imperatoriumi, pratusiu kelti balsą kautynių laukuose. 

- Kai mūsų dėmesį patraukė prieštaravimai, kilę dėl at- 
vaizdų garbinimo, mums paliko sunku ant širdies. Religingiems 
žmonėms nedera skęsti prieštarose, jiems privalu gyventi taiko- 
je. Štai kodėl mes nusprendėme sukviesti jus į šį Susirinkimą. 
Išstudijuokite argumentus be nereikalingo triukšmo ir su Šven- 
tosios Dvasios pagalba padarykite tam galą, užbaikite velniškas 
šėtono intrigas, keliančias tarpusavio nesantaiką. Išklausykite 
švento Konstantinopolio patriarcho Eutropijaus kalbą - jisai iš- 
dėstys, kaip ikonų garbinimo problemą regime mes. 

Eutropijus pradėjo ataskaitą, kuri, Nikiforo ir jo valdininkų 
manymu, turėjo tapti Kertiniu Susirinkimo akmeniu. Argirosas 

patriarcho kalboje su pasitenkinimu išgirdo kelias frazes iš sa- 
vųjų užrašų. | 

Vieni klierikai Eutropijaus klausėsi dėmesingai, kiti - vos 
puse ausies. Daugelis tų, kurie pribuvo 1š ne itin tolimų žemių - 
iš Balkanų ar iš Mažosios Azijos - jau buvo susipažinę su pa- 
triarcho argumentacija. Vyskupai iš Vakarų, esantys Romos 
vyskupo jurisdikcijoje, kaip ir tikėtasi, klausėsi atidžiai. Nuo tų 
laikų, kai Konstantinas II vietoje Popiežiaus, pasprukusio į Al- 
pes pas frankus, paskyrė savo kandidatą, Roma pakluso Kon- 
stantinopoliui. | 

Tačiau Argirosui didžiausią nerimą kėlė klierikai, atvykę iš 
trijų rytinių patriarchatų. Aleksandrijos, Antiochijos ir Jeruza- 
lės prelatai į Konstantinopolį žvelgė kaip į miestą-1šsišokėlį, 
sostine tapusį po tūkstančio vegetavimo metų. 

Magistras budriai prisimerkė. | 

- Pažvelkite, - šnipštelėjo jis Georgijui Lakanodrakonui, 
mostelėdamas į Arsakijaus Aleksandriečio delegaciją. - Ten 
Sazopisas! Tas liesas, greta vyskupo žalia sutana. 

- Pasistenk nenuleisti nuo jo akių, - atsiliepė oficiorijų ma- 
gistras. - Juk negalime to šunsnukio sukaustyti grandinėmis ir 
išvesti iš paties pirmo Susirinkimo posėdžio. 

- Ne, - nenoriai sutiko Argirosas. - Bet ką gi jis veikia su 
Arsakijumi? Aleksandrijoje ikonų klausimu jau rinkosi Sinodas. 
Ir ką gi jis nusprendė? 

- Neatmenu, kad būčiau girdėjęs, - atsakė Lakanodrakonas. 

Jis delnu perbraukė pliką savo galvą ir su nerimu pridūrė: 

- Ko gero, netrukus sužinosime. 

Ir išties, Eutropijus jau baiginėjo kalbą. 

- Kaip dvi Kristaus prigimtys susietos viena valia, taip ir 
mes galiausiai suraskime bendrą sutarimą. 

"Amen", - nušlamėjo per didžiulę bažnyčią. 

Kai aidas nutyko, priekin su pakelta ranka žengė Arsakijus: 

- Jūsų šventenybe, ar galiu prie jūsų stulbinamos kalbos 
pridurti keletą žodelių? 

- E-e, taip, žinoma, - nervingai atsiliepė Eutropijus. 

Konstantinopolio patriarchas, kaip ir visi likusieji, žinojo, 
kad Aleksandrijos vyskupas yra geresnis teologas, nei jis pats. 
Prelatus, su kuriais tenka bendrauti nuolatos, imperatoriai pa- 
prastai rinkdavosi ne pagal išmintį, o pagal nuolankumą. 

- Dėkoju, - perdėtai mandagiai nusilenkė Arsakijus. Ne- 
paisant vos pastebimo egiptietiško akcento, saldūs jo tenoras 
pasirodė besąs instrumentas, kuriuo vyskupas meistriškai nau- 
dojosi. 

- Jūsų kalba aprėpia daugelį punktų, kuriuos norėčiau pa- 
liesti, tuo pačiu prisidėdamas prie tokios dorybės, kaip glaus- 
tumas. 

Šen bei ten pasigirdo slopinamas juokas; Arsakijus nekrei- 
pė į tai dėmesio. 

- Jūsų šventenybe, aš nesu visiškai įsitikinęs, kad esate tei- 
sus, sugretindamas šiandienos disputą apie atvaizdus 1r buvu- 
sius nuomonių skirtumus dėl žmogiškosios bei dieviškosios 
Kristaus prigimties sambūvio. 

- Nematau jokio ryšio, - atsargiai atsiliepė Eutropijus. 

Argirosas suraukė kaktą: jis irgi nematė. 

Bet Arsakijus apsimestinai nustebęs kilstelėjo antakį. 

- Nejau mūsų Viešpaties atvaizdas pats savaime nėra krip- 
tologijos nuostata? 

Eutropijus paklausė: 

- Kokiu gi būdu? 

Ir Aleksandrijos patriarchas šypsodamasis išleido nagus. 

- Leiskite man tą parodyti klausimų forma. Kas yra Kris- 
taus atvaizdas? Jeigu jis apsako vien Jo žmogiškąją prigimtį, ar 
tai neatskiria Jo žmogiškumo nuo dieviškumo, kaip daro ereti- 
kai nestoriečiai? Bet jei paveikslas vaizduoja dieviškąją prigim- 
tį, ar tai nėra mėginimas apsakyti neapsakoma ir neįvertinti Jo 
žmogiškumo, kaip elgiasi monofizitai? Abiem atvejais atvaizdų 
vertė tampa ginčytina, tiesa? Kad 1r kaip ten būtų, šitaip mano 
mieste praėjusį rudenį nusprendė Sinodas. . 

Arsakijus elegantiškai nusilenkė 1r užleido eilę kolegai iš 
Konstantinopolio. 


225 


Eutropijus žvelgė į jį stebėdamasis. Nikiforas III raukėsi 
savo aukštame soste, bet nedaug tegalėjo padaryti, nors buvo 
vienvaldys. Egiptiečio išpuoliai prieš ikonas išsakyti pagarbiu 
tonu ir iškelia problemą, kurios Eutropijus-įžanginiame žodyje 
nepaminėjo. 

Trijų rytinių patriarchatų vadovai irgi tą suprato. Jie apspito 
Arsakijų ir suskato jį sveikinti. Eutropijus nebuvo didis teolo- 
gas, bet turėjo puikią politinę uoslę. | 

- Pirmąjį Susirinkimo posėdį skelbiu uždarytu! - šūktelėjo jis. 

Konstantinopoliečio šalininkai skubiai ir tyliai pasišalino. 
Imperatorius didingai pasuko link atskiro koridoriaus, vedan- 
čio į rūmus. Vos tik jis dingo, prie Šventos Sofijos soboro su- 
sibūrę klierikai ėmė šaukti: 

- Mes nugalėjome! Mes nugalėjome! 

- Tai šėtonai, - piktindamasis pastebėjo Lakanodrakonas. 

- M-m?.. 

„ Argiroso dėmesį patraukė kažin koks judesys antrajame 
aukšte, už moterų galerijos pertvaros. Jis probėgom pastebė- 
jO porą tamsių, skvarbių akių, pro filigranines groteles žvel- 
giančių žemyn. Vasilijus susimąstė, kam gi jos galėtų priklausy- 
ti. Imperatoriaus žmona ir meilužė buvo mėlynakės blondinės. 
Nikiforas jautė silpnybę žavioms moterims. Nei Marina, nei 
Zoja nepasižymėjo dievobaimingumu. Magistras pasikasė pa- 
kaušį. Labai keista, tačiau galėjo lažintis, jog tas veidas jam 
matytas. 

Argirosas gūžtelėjo pečiais ir paskui oficiorijų magistrą iš- 
ėjo iš bažnyčios. Augusteone susitelkė minia, trokštanti sužinoti, 
kaipgi praėjo pirmoji Susirinkimo diena. Kai kurie Arsakijaus 
vienuoliai kreipėsi į konstantinopoliečius: 

- Atskirt nuo bažnyčios negyvų lentų ir "Ele carbintojus! 
" Šalin stabų garbinimą! 

Kai vienas ikonų šalininkas pabandė aktyviai pasipriešinti į 
akis metamiems prakeiksmams, vienuolis vikriai išsilenkė ir 
smogė jam į pilvą. Egiptiečio vikrumas ir jėga bylojo apie kovinį 
pasirengimą. Be abejo, Arsakijus atvyko pasiruošęs viskam. 

- Jo didenybė nebus patenkintas, jei Susirinkimas taps ne- 
bekontroliuojamas, - pratarė oficiorijų magistras. 

- Ne, nebus. Ir visgi... o jei aleksandriečiai teisūs? - pa- 
klausė Argirosas. 

Nuo diskusijoms pasitelktos argumentacijos subtilumo su- 
kosi galva: norėdami apginti ikonas, imperijos teologai turės 
balansuoti tarp monofizitų tikėjimo Scilės ir nestoriečių erezijos 
Charibdės. 

Lakanodrakonas priekaištingai dvilgtelėjo į magistrą: 

- Ir tu ten pat?.. 

- Šventoj 1 Dvasia atves šventuosius tėvus į tiesą, - tvirtai 
pareiškė Vasilijus. 

Būdamas biurokratinio fronto veteranu, pridūrė: 

- Žinia, mes irgi įstengsime kai kuo prisidėti. 


Argirosą pažadino vidury nakties: jį kvietė į Šventos Sofijos 
soborą, tiksliau, į greta esančią patriarcho rezidenciją. 

- Kas nutiko? - Žžiovaudamas paklausė pasiuntinio. 

- Mokslo vyrų susirinkimas. Reikia sugalvoti, kaip nuneigti 
Arsakijaus argumentus, - atsakė Lakanodrakono tarnas. - Tu- 
riu pasakyt, kad jūsų raštas buvo ganėtinai naudingas, ir Eutro- 
pijus neabejoja, kad jūs įstengsite pagelbėti pataisyti reikalus 
bei įveikti sunkumus. 

Eutropijus buvo geraširdis menkysta ir vargiai netgi įtarė 
apie Argiroso egzistavimą. Vasilijus suprato, kad įsakymą davė 
oficiorijų magistras. Be abejo, Lakonadrakonas atsiuntė ir kur- 
jerį. Bet, nepaisant nieko, pakvietimas vis vien glostė širdį. Ar- 
girosas prasitrynė akis, skubiai apsirengė ir nuskubėjo įkandin 
pasiuntinio, kurio apačioje laukė fakelininkas. | 

“ - Atsargiai, - perspėjo magistras, aplenkdamas skylę grin- 
dinyje priešais kaimyno Feognosto, kepėjų gildijos seniūno, 
namus. | 

- Tą duobę reikia užpilti, - atsiliepė Lakanodrakono tarnas. 
- Prieš kelias minutes tik per plauką neįvirtau į ją. 

Pakeliui į bažnyčią stovėjo viešbutis, kuriame apsistojo 

Tesalonikų arkivyskupas. Jis pritarė ikonų garbinimui. Gatvė- 
je būriavosi kelios dešimtys Arsakijaus vienuolių - jie skambino 
karvių varpeliais ir giedojo: 

- Šalin paveikslus! Šalin paveikslus! 

Dar keli, jau pavargę nuo to užsiėmimo, sėdėjo prie laužo 
ir siuntė ratu ąsotį su vynu. 

- Šitaip jie draugų neįsitaisys, - pastebėjo pasiuntinys. 

- Ne, bet šitaip jie gali išnaikinti savo priešus. 

Vienuolių giesmės nutyko, kai pro antrojo aukšto langą 
kažkas šliūkštelėjo ant jų naktipuodžio turinį. Įnirtę aleksan- 
driečiai prapliupo nešvankiai keiktis. 

- Eikite į priekį, - paliepė palydovams Argirosas. - Aš j jus 
pasivysiu. 

Abu pažvelgė į magistrą kaip į pamišėlį, tačiau, neilgai paprieš- 
taravę, nuėjo: fakelininkas - patenkintas, o tarnas - kankinamas 
abejonių. Jis nusileido tik iš pagarbos Argiroso autoritetui. 

Magistras švilpaudamas prisiartino prie žmonių, susispietu- 
sių apie laužą, 1r linksmai tarė: 

- Šalin purvinas ikonas! Ar neatsirastų gurkšnelis vyno ka- 
muojamam troškulio? | 

Kažkuris vienuolis svirduliuodamas pakilo ir ištiesė ąsotį. 

- Šalin purvinas ikonas, teisingai. 

Jis plačiai nusižiovavo, pademonstruodamas supuvusius 
dantis. | | 

- Varginantis darbas - dieną sėdėti Susirinkime, o naktį tū- 
noti čia ir erzinti tą ikonų vergą, - pratarė Vasilijus. 

Vienuolis nusižiovavo vėl. | 

- Et, mes - tik smulkmė. Arsakijus ir jo vyskupai ramiai 
sau miega, 0 mes turime rengti kačių koncertus nevykėliams 
paveiksliukų garbintojams. Savo serenadas gielOSimE i 1r ryt, ir 
"poryt, kol išmuš tiesos valanda. Ų 

- Koksai protingas Arsakijus, ir sugalvok tu man šitaip, - 
nusistebėjo magistras. 

- Nagi, duok man gurkšnelį, - paprašė vienuolis. Gurkšte- 


228 


lėjo, juodo abito rankove nusibraukė burną ir sukikeno. - O, 
Arsakijus šiąnakt kietai miegos su savo šliundrele pašonėj. 

- Šliundrele? 

Vienuolis išraiškingai mostelėjo. 

- Negaliu nepagirti jo šventenybės skonio, tas tiesa. Jei jau 
nusidėti, tai bent kad būt malonu. Nemanau, kad jinai egiptietė, 
šneka su akcentu. Jis su ta mergiote trinasi jau nuo praeitos va- 
saros. Ir sekasi gi kai kuriems... 

Įdomu. 

- O kuo ji vardu? - pasmalsavo magistras. 

- Neatmenu, - papurtė galvą vienuolis. - Ji ne itin deuis to- 
kiais, kaip aš, ir vynioja Arsakijų apie pirštą. 

Tiesa, vienuolis paminėjo ne pirštą. Žagtelėjęs pridėjo: 

- Ji ne kvaila, dera tą pripažinti. Kai kas man sakė, kad 
naktiniai budėjimai - jos mintis. 

- Ką tu sakai? 

"Išties stulbinanti moteris", - pagalvojo Argirosas. 

Jis atsistojo, pasirąžė ir tarė: 

- Man metas. Pakankinkit šitą susmirdusį stabų garbintoją 
iki aušros, ir dėkui už vyną. 

- Visuomet malonu pagelbėti doram ir dievobaimingam 
žmogui. 

Vienuolis plekštelėjo delnu sau per kaktą ir veikiau sau, 
nei Argirosui, šūktelėjo: 

- Miran, štai kuo vardu ta mergiotė! 

Magistras sutelkė visą turimą savitvardą, kad neišsiduotų ir 
toliau žengtų tvirtu žingsniu. Miran tik per plauką nenudobė jo 
Darase; nepaisant lyties, ta gražuolė buvo geriausias persų 
agentas. Ir Argirosas puikiai žinojo, kaip jai pavyko pelnyti Ar- 
sakijaus palankumą. 

Pakeliui link Šventos Sofijos Vasilijus gniaužė kumščius. 
Persams patiko kurstyti imperijoje religinius kivirčus: jei romė- 
nai pykstasi tarpusavyje, jų varžovams tas tik į naudą. Miran 
šiuos žaidimus žaidė Darase, nuteikinėdama vietos eretikus 
prieš stačiatikius. 

Tačiau dabar ji ėmėsi kur kas pavojingesnio darbo. Riete- 
nos dėl ikonų kėlė grėsmę rytinių provincijų gerovei, o ilgainiui 
galėjo pakenkti ir likusioms imperijos dalims. 

Magistras nusikeikė. Nesutarimus dėl ikonų pristatyti kaip 
persų sąmokslą - tas niekam nepadės. Arsakijus, kurį įkvėpė 
gal šėtonas, o gal Miran, išsakė išties svarų teologinį argumen- 
tą, ir jo arsenale veikiausiai yra ir kitų. Vienintelis būdas atsta- 
tyti religinę taiką - atskleisti aleksandriečio klaidas. Štai kas 
privertė sukviesti slaptą pasitarimą patriarcho rezidencijoje. 

Augusteono aikštėje šaukiančių vienuolių nesimatė. Jų ke- 
liamas triukšmas trukdytų ne tik patriarchui, bet ir imperatoriui, 
1r gvardiečiai bemat išvaikytų tylos drumstėjus. 

Patriarcho menėse jaudulio pakako ir be jų. Žymūs moks- 
lininkai ir teologai puolė kits kitą nelyginant krabai kibirėlyje. 

- Jūs idiotas! - šaukė baltabarzdis arkivyskupas vienuolyno 
klebonui. - Šventas Vasilijus aiškiai pasakė... 

- Ne sakykite man, o parodykite! - pertraukė klebonas. - 
Nepatikėsiu jūsų žodžiais, jog šviečia saulė, kol EE EEŽŲ 
pro langą. Parodykite man tekstą! , 

- Kažkas nugvelbė rankraštį! - su neviltim šūktelėjo arki- 
vyskupas. 

Klebonas nusijuokė ir kirto pašnekovu! per šia: Kažkas 
kažką stvėrė už plaukų, ir arkivyskupas su klebonu nuskubėjo 
skirti susiėmusių, kuriems buvo jau per septyniasdešimt. Eutro- 
pijus, priverstas vadovauti pasitarimui, atrodė taip, tarsi nekan- 
trautų išnykti. 

Argirosas nepastebėtas nužingsniavo link tuščios kėdės ir 
kelias minutes sėdėjo tylėdamas - nelyginant klausytųsi liežu- 
vautojų uosto tavernoje. Kaip retsykiais nutinka net protingiau- 
siems Žmonėms, pasitarimas nukrypo nuo temos. Kažkas užsi- 
minė, jog bažnyčios tėvų raštuose paveikslai yra garbinami; 
kažkas atrėmė, jog paveikslai ir jų prototipai toli gražu ne vie- 
naesmiai. Visa tai puiku 1r, ko gero, teisinga, bet, kad ir kaip 
būtų gaila, niekaip negelbėjo padėties. 

Intelektualiai magistras nepriklausė šiam ratui ir puikiai tą 

suprato. Tačiau jautė, kas yra visų svarbiausia. Jis kreipėsi į 
kaimyną: 

- Dievas tapo žmogumi Jėzaus Kristaus asmenyje. 

- Amen, - atsiliepė žmogus. Jis dėvėjo perlais siuvinėtą ar- 
kivyskupo sutaną. - Ir Dievas sutvėrė pasaulį per septynias 
dienas. Ir ką? | 

Naktis be poilsio darė savo - arkivyskupas pavargo ir pa- 
stebimai nervinosi. 

Magistras pasijuto raustąs. Jis įsitvėrė šios minties ir priva- 
lėjo suformuluoti ją tiksliai. Veikiausiai pokalbis pagelbės, net 
jei arkivyskupas pašnekovą palaikys tamsuoliu. 

- Kristaus įsikūnijime Žodis - dieviškasis Logos - įgavo 
kūną. | 

- Ir tas, kas nematerialu, tapo materialu, - aidu atsiliepė ar- 
kivyskupas. - Matote, kad ir kas jūs būtumėt, aš irgi gebu žerti 
banalybes. 

Argirosas neketino pasiduoti. Pats to nenorėdamas, arki- 
vyskupas jam padėjo praskaidrinti mintį. | 

- Iki įsikūnijimo Dievas buvo tik nematerialus; ir būtų buvę 
šventvagiška Jį apsakinėti. Be abejo, todėl Senasis Testamen- 
tas smerkia stabus. 

- Taip, 1r neišmanėliai judėjai toliau laikosi to priesako bei 
laukia mesijo, nors Jisai jau atėjo, - pastebėjo arkivyskupas. 

Dabar jis pasisakė nebe taip niauriai, nors apie užsispyrėlius 
judėjus atsiliepė su panieka. | 

- Tačiau mums, krikščionims... - pradėjo Argirosas. | 

Arkivyskupo veidas nušvito. 

- Taip! Vardan visų šventų! Mes - krikščionys, ir kadangi 
Dievas atsirado tarp mūsų bei tapo istorijos dalimi, vadinas, 
mes galime vaizduoti žmogiškąjį Jo pavidalą! 

- Tvirtinti atvirkščiai - reikštų neigti įsikūnijimą. 

- Taip! Taip! 

Arkivyskupas pašoko nuo kėdės, tarsi būtų atsisėdęs ant 
adatos. Jo šūksnis nuskardėjo per visą salę. 

- Žinau! 

Ir jis žodis žodin atkartojo Argiroso samprotavimus. 

Gal pusę minutės kambaryje viešpatavo tyla. Po to prelatai 
ir teologai apspito arkivyskupą, tapšnodami per pečius ir api- 
pildami sveikinimais. Eutropijus pabučiavo jį į abu skruostus. 
Patriarchas su palengvėjimu murmėjo kažką neaiškaus. Dar 
prieš kelias minutes jis baiminosi, jog Nikiforui teks pranešti 
apie nesėkmę. | 

- Vyno! - šūktelėjo patriarchas tarnui. - Vyno visiems! 

Argirosas nugirdo, kaip prelatas sumurmėjo panosėj: 

- Išgelbėtas nuo tremties į Hersonesą! 

Vienuolynas Hersonese, šiaurinės Juodosios jūros pakran- 
tės pusiasalyje, buvo visų niūriausia tremties vieta visoje impe- 
rijoje. Jaunystės metais Argirosui teko lankytis toje Dievo pa- 
mirštoje vietovėje. | 

"Nenuostabu, kad Eutropijus taip nervinosi", - nusprendė 
magistras. | 

Kai prasidėjo linksmybės, jis tylutėliai išsmuko iš patriarcho 
rezidencijos. Pasistengė įveikti apmaudą, jog arkivyskupas pą- 
vogė jo idėjas. Gal taip ir geriau. Arsakijus ir kiti ikonų prieši- 
ninkai atidžiau įsiklausys į bažnyčios veikėjo, o ne imperatoriš- 
kosios vyriausybės valdininko žodžius. 

Po Tesalonikų arkivyskupo langais tebešurmuliavo egiptie- 
čiai. Be abejo, nelaimingasis arkivyskupas mieliau laikytų mišias 
Šventojo Dmitrijaus sobore savo gimtajame mieste. Argirosas 
perėjo kelis kvartalus, vengdamas susitikimo su gerklingais 
Egipto vienuoliais. 

Viešbučio pusėje kažkas tyliai švilptelėjo. Žemas krūtininis 
moters balsas tarė: 

- Štai jis. | 

Graikiškai ji kalbėjo su persišku akcentu. 

- Miran? 

- Teisingai, Vasilijau. Nejau Darase tau nesakiau, kad mu- 
du dar susitiksime? - Ji griežtai paliepė savo palydovams: - 
Čiupkite jį! 

Iš basų kojų šlepsėjimo magistras galėjo spręsti, kad siaura 

gatvele artinasi vienuoliai iš Egipto. Vieni su fakelais, kiti - su 
vėzdais. | 

- Eretikas! - šaukė jie. - Negyvų lentų ir dažų garbintojas! 

Argirosas apsigręžė ir nubėgo. Išdidūs frankai-saksai mū- 
šyje prieš kur kas pranašesnį varžovą ieškotų šlovės; gi Vasi- 
lijus buvo romėnas ir anaiptol netroško būti nepelnytai sumuš- 
tas. Dar nuo pagoniškų laikų gyvavo priežodis: "Net Heraklis 
neįstengtų kovoti su dviem". 

Bėgdamas mąstė, kaip Miran jį atpažino. Ko gero, moteris 
stabtelėjo pasižiūrėti, kaip sekasi jos giedoriams, ir peršnekėjo 
su tuo, kurį kamantinėjo Vasilijus. Grįždamas tuo pačiu keliu, 
Argirosas turėjo pakliūti į jos spąstus. Ta gražuolė itin talentin- 
gai krėtė jam šunybes. 

Tuomet, Darase, reikalai buvo kur kas prastesni. Dabar jis 
bėgo savo miesto gatvėmis. Argirosas puikiai jas pažinojo - 
skirtingai nei persekiotojai. Jeigu tie šunsnukiai sumanė nutverti 
magistrą, jiems teks kaip reikiant pasistengti. 

Vasilijus metėsi į skersgatvį, prasmirdusį pašvinkusia žuvi- 
mi, staigiai pasuko į kairę, paskui į dešinę. Stabtelėjo atsikvėp- 
ti. Kažkur už nugaros vienuoliai BIUEUSS, graikiškai bei švokščia 
koptų kalba. 

- Išsiskirstykim! Mes jį surasim! - rėkė vienas iš jų. 

Magistras ramiu žingsniu patraukė į akligatvį. Pakėlė pus- 
plytę ir sviedė ją į sieną, užtvėrusią kelią per dvidešimt žingsnių 
priešakyje. Akmuo triukšmingai trenkėsi į mūrą ir žnektelėjo 
ant žemės. 

- Šventoji Dievo Motina, kas gi čia? - šūktelėjo moteris iš 
kambario trečiajame aukšte. 

Ėmė pašėlusiai skalyti šunys. 

- Štai jis! - pasigirdo iš trijų pusių sykiu, nors visi vienuoliai 
kol kas atsiliko saugiu atstumu. 

Argirosas nuskubėjo į skersgatvį, kuriuo iki namų beliko 
trys minutės ėjimo. Pirmoje skersinėje gatvelėje per plauką 
neatsitrenkė į persekiotoją. Sunku pasakyti, kuris sutriko la- 
biau. Tačiau vienuolis magistrą pažinojo tik iš Miran žodžių 1r 

todėl sekundėlę uždelsė. Argirosas trenkė jam per veidą, o 
paskui stipriai užmynė basą koją. Vienuolis sūsirietė, ir magist- 
ras spyrė jam į pilvą. Galiausiai varžovas iškrito iš kovos - sun- 
kiai šnopuodamas, net nespėjęs surikti. Grumtynės truko vos 
kelias sekundes. 

"Argirosas pasuko į savo gatvę. Žingsniavo nerūpestingai, 
patenkintas, jog išvengė Miran pinklių. Jos derėjo saugotis Da- 
rase, nusprendė Argirosas, bet čia, imperijos širdyje, persva- 
ra yra jo pusėje. 

Pasinėręs į šias mintis, Vasilijus nė nepastebėjo, kaip 1š 
tamsios durų angos išniro ir įkandin nutykino figūra su tamsių 
gobtuvu. Net neišgirdo, kaip ji artinasi, ir tik paskutinę akimirką 
pajuto krustelint orą už nugaros. Metėsi į šalį, spėjęs išsilenkti 
peilio, slystelėjusio pro šonkaulius ir tik drykstelėjusio kairiąją 
ranką. | 

Argirosas atšlijo ir stvėrė savo durklą. Priešininkas puolė 
paskui. Žudiko ašmenyse žybtelėjo žvaigždės. Magistras kils- 
telėjo durklą, staigiai pasilenkė, švystelėjo ranką priekin ir lė- 
tai pasisuko į dešinę. ' 

"Pastebėjęs šį manevrą, persekiotojas užėmė atitinkamą 
poziciją. Abu judėjo atsargiai, lūkuriuodami, kol varžovas atsi- 
dengs. Žudikas metėsi į priekį, skrosdamas orą peiliu iš apa- 
čios į viršų. Magistras ištiesė ranką su durklu, žengtelėjo pirmyn 
ir kirto. Jo smūgis taip pat nepasiekė tikslo. Abu atšoko ata- 
tupsti, toliau šokdami ratu. 

Argirosas dirstelėjo į šalį: pastebėjo, kad dabar jiedu atsi- 
dūrė priešais kaimyno Feognosto namą. Atsargiai žengtelėjo 
kelis žingsnelius atgal, kojomis čiuopdamas tvirtą grindinį. Tada 
sudejavo ir suklupo ant vieno kelio. 

Žudikas nusijuokė - Vasilijus pirmąsyk grumtynių metu iš- 
-girdo jo balsą, - ir šoko į priekį, iškėlęs smūgiui paruoštą peilį. 
Dešinė jo koja niurktelėjo į duobę, kurią Argirosas pastebėjo 
vakar vakare. Užpuolikas sumosavo rankomis, stengdamasis 
neprarasti pusiausvyros. Magistras puolė priešą ir smeigė dur- 
klą jam į pilvą. 

Užuodė aitrų kraujo ir perskrostų vidurių kvapą. 

- Niekingas... šunsnukis, - sušvokštė žudikas ir griuvo, iš- 
sprogindamas akis. 

Argirosas atsargiai prisiartino prie varžovo, norėdamas pa- 
tikrinti, ar tas nemėgins sutelkti paskutinių jėgų 1r keršyti. Ta- 
čiau užpuolikas buvo nebegyvas. Magistras apvertė nužudytąjį 
ant nugaros ir suprato, kad čia ne Aleksandrijos vienuolis, o 
veikiau Konstantinopolio plėšikas. Argirosas pažinojo tokius 
tipus pusiau skustomis galvomis. Dažniausiai jie vilkėjo tunikas 
su pūpsniais ant rankovių, ties riešais tampriai surištų juostele. 

Verčiant lavoną, kažkas garsiai žvangtelėjo. Prie tunikos 
diržo kybojo kietai prikimštas kapšelis. Magistras iSKMELS ji 
savo krepšį, atsiduso ir leidosi ieškoti gvardiečių. 

Kai po visų aiškinimų, formalumų bei viso kito Vasilijus 
galiausiai atsidūrė savo lovoje, jau brėško. Į kambarį įspindę 
saulės spinduliai pažadino jį gerokai anksčiau, nei norėjosi. 
Magistras apsišlakstė veidą šaltu vandeniu, bet ši procedūra 
nepadėjo atsikratyti akių perštėjimo bei nuovargio. Argirosas 
vargais negalais užsisegė sandalus. 

Neišsyk prisiminė, kodėl jo krepšys ženkliai pasunkėjo. 
Pasirausęs jame, aptiko nedidelį odinį kapšelį, nugvelbtą iš žu- 
diko. Išbertos nomismos atrodė mažesnės ir plonesnės už mo- 
netas, kaldinamas Konstantinopolyje. Vietoje pažįstamo žo- 
džio "CONOB" ant jų puikavosi "AAZZ" - Aleksandrijos 
ženklas. | 

Magistras linktelėjo galvą. Nieko nuostabaus. Galima buvo 
tikėtis, jog Miran numatė atsarginį variantą. Lai ji ir moteris, ta- 
čiau savo darbą išmano. 

"Gaila, - pagalvojo Vasilijus, - kad į šios persės planus 
įtraukta ir mano žmogžudystė". 


Imperatorius dalyvavo ir antrajame Visuotinio Susirinkimo 
posėdyje. Sįkart jį lydėjo mažiau dvariškių ir daugiau asmens 


sargybinių. Auksuoti jų šarvai ir purpuriniai apsiaustai prašmat- 

numu beveik nenusileido aukšto rango prelatų apdarams. Ka- 
riai ramiai ir beaistriai žvelgė į susirinkusius. 

Tačiau užuomina apie jėgą Arsakijaus nesutrikdė. Jis vėl 
pagarbiai, kaip ir išvakarėse, ėmė kritikuoti atvaizdus. Žerda- 
mas teologines tiradas, netgi leido sau sardoniškai nusišypsoti. 

Tačiau aleksandriečio linksmumas išgaravo, kai Eutropijus 
davė jam trumpą bei aiškų atkirtį. Konstantinopolio patriarchas 
retsykiais vogčiomis dirstelėdavo į užrašus, tačiau praėjusią 
naktį sudėliotos mintys skambėjo aiškiai ir griežtai. Georgijus 
Lakanodrakonas šnipštelėjo Argirosui: 

- Nesitikėjau, kad tas senas šelmis taip sugeba. 

- Stebėtina, ką su žmonėmis išdarinėja baimė, - atsiliepė 
Vasilijus. 

Kai patriarchas nutilo, bent pustuzinis rytų šalių vyskupų 
ėmė šaukti ant kits kito, ginčydamiesi dėl teisės pasisakyti. 

- Kurių galų turėčiau jūsų klausytis? - iš katedros sugriau- 
dėjo Eutropijus. Nikiforas III atidžiai žvelgė į jį. - Neigdami įsi- 
kūnijimo realumą, jūs neigiate Kristaus žmogiškumą I ir stojate 
monotfizitų pusėn! 

- Melagis! 

- Kvailys! 

- Nelemtas idiotas! 

- Kaip niekinga materija gali apsakyti dievišką šventumą? 

Kelias minutes-sobore viešpatavo triukšmas, ir ikonų 
neigėjai bei jų garbintojai kaip manydami koneveikė ir įžeidinė- 
j0 vieni kitus. Abiejose pusėse grūmojo kumščiais bei lazdomis 
- vaizdelis priminė naktinę sceną Eutropijaus rezidencijoje. 

Imperatorius Nikiforas pusbalsiu davė įsakymą. Jo as- 
mens sargybiniai žengė du žingsnius į priekį, ir plieniniai jų pa- 
dai griausmingai trenkė į akmenines grindis. Akimoju stojo tyla. 

- Tiesa tegali būti atrasta svarstymų ir argumentų keliu, o 
ne vaikiškame kivirče, - pareiškė imperatorius ir linktelėjo Eut- 
ropijui. - Leiskite pasisakyti visiems, idant išryškėtų klaidos, ir 
suklydusieji grįžtų į tiesos kelią. 

Patriarchas paklusniai nusilenkė ponui. Ginčas pakrypo 

ramesne vaga. Argirosas įsiklausė. Daugelį ikonų priešininkų 
argumentų konstantinopoliečiai numatė vakar vakare. Pavyz- 
džiui, kai vyskupas iš Palestinos pareiškė, jog ikonos sudary- 
tos iš tos pačios substancijos, kaip ir prototipai, liesas neaukš- 
tas jo oponentas kiek pagalvojo ir, paneigdamas jų vienovę, 
griebėsi elegantiškos Aristotelio logikos. | 

Bažnyčios tėvai be atvangos svaidėsi citatomis iš Biblijos ir 
teologinių tekstų. Po kurio laiko Argirosas apgailestaudamas 
pasišalino iš diskusijų ir patraukė į Pretorijų - reikėjo imtis dar- 
bų, kuriuos atidėjo dėl Susirinkimo. 

Eidamas Mesa, ne sykį sutiko Arsakijaus vienuolius. Dieną 
pastarieji išsibarstė po visą miestą ir koneveikė ikonas visiems, 
kurie netingėjo klausytis. Magistras suskaičiavo tris pamoksli- 
ninkus, kalbančius gausioms minioms. 

- Nejau norite būti monofizitais? - rėkė klausytojams pir- 
masis vienuolis. | 

- Ne! 

- Žinoma, ne! * 

 - Nieku gyvu! 

- Lai monofizitų kaulai lieka nelaidoti! 

- Norite būti nestoriečiais? 

Minia atsiliepė tokiais pat pasipiktinimo šūksniais. 

- Tuomet atsisakykite pražūtingų, apgaulingų paveikslų, ku- 
riuos garbinate šiandien! 

Kai kurie klausytojai švilpė ir šaukė, bet didžiuma susimąs- 
tė. Už kelių šimtų jardų tokią pat kalbą ir netgi tais pačiais žo- 
džiais rėžė kitas egiptietis. Dabar jau Argirosas nejučia susi- 
mąstė apie tai, kaip organizuotai veikia ikonų priešininkai. Jis 
įtarė, jog visa tai Miran darbas; ji itin sėkmingai darbavosi Da- 
rase su plakatais. Konstantinopolio dvasininkija gerokai prano- 
ko Arsakijaus gaują skaitlingumu, tačiau nebuvo pasiruošusi 
atremti tokio kryptingo smūgio per tikėjimą. Kai dvasininkai 
suvoks grėsmę, gali būti per vėlu. | 

Paskendęs tuose niauriuose apmąstymuose, magistras už- 

kopė laiptais į savo kabinetą. Stebėtina, tačiau griežtasis sek- 
retorius pasitiko savo viršininką su entuziazmu. 

- Kaip sekasi, Anfimai? - pasiteiravo Argirosas. 

 - Jei jau atėjote, galbūt man derėtų grįžti prie savo įprastų 
darbų? 

- Ak, štai kas. 

Deja, Anfimas liko Anfimu. Ir visgi šiltas sekretoriaus suti- 
kimas įkvėpė Argirosą, ir šis papasakojo apie Visuotinio Susi- 
rinkimo peripetijas. Anfimas, tipiškas konstantinopolietis, klau- 
sėsi godžiai ir dėmesingai. 

Kai magistras apsakė vienuolių minias, trikdančias oponen- 
tų miegą nakčia ir pamokslaujančias dienos metu, ilgą ir liesą 
sekretoriaus veidą iškreipė nepasitenkinimo grimasa. 

- Už savo begėdiškumą jie susimokės kitame pasaulyje, - 
niūriai pastebėjo Anfimas. 

- Gali būti, - atsiliepė Vasilijus, - tačiau jie pridarys daug 
žalos ir šiame. Kas nutiks, jei Susirinkimas nuspręs, jog ikonas 
reikia gerbti, o sostinės prastuomenė puls prie Šventos Sofijos 
ir ims klykti, jog paveikslai - tai šėtono pinklės, kurios savo 
garbintojus nugramzdins pragaran, a? 

Anfimas piktai atšovė: 

- Mūsų dvasininkai ir vienuoliai turėtų apraminti tuos įžūlius 
egiptiečius ir nurodyti jų vietą. 

- Turėtų, bet ar darys? O svarbiausia - ar prabils laiku, kol 
miestelėnai dar nespėjo įsitikinti, jog ikonų priešininkai teisūs? 

Argirosas pasidalino su sekretoriumi pačiomis pesimistiš- 
kiausiomis mintimis, kurios nedavė j jam ramybės pakeliui iš so- 
boro. 

- Tačiau Konstantinopolyje kur kas daugiau dvasininkų, nei 
galėjo atsigabenti egiptietis, - paprieštaravo Anfimas. - Jie ga- 
lėtų nusverti ginčą vien skaičiumi, jei jau neišeina kitaip. 

- Bet pernelyg daug jų mieliau patyli.. 

Argirosas vėl susimąstė. 

- Nusverti skaičiumi... - pakartojo jisai. 

Balsas skambėjo slopiai, žvilgsnis kažkur klaidžiojo. 

- Pone?.. - neramiai kreipėsi Anfimas, kai magistras ištisas 
tris minutes išstovėjo nejudėdamas. Jei Vasilijus ir girdėjo sek- 
retoriaus balsą, tai niekuo šito neišdavė. 

Praėjo dar kiek laiko, kol jis galiausiai pasijudino ir taip 
netikėtai pagyvėjo, kad sekretorius net krūptelėjo iš baimės. 

- Ko stovi be darbo? - neteisingai pabarė Anfimą magist- 
ras. - Suieškok man dešimt tūkstančių papiruso lapų - paimk iš 
sandėlių, išprašyk ar pasiskolink iš bet ko, kas turi. Ne - iš 
pradžių nueik pas Lakanodrakoną ir pasiimk iš jo nuorodinį 
raštą. Tuomet niekas nedrįs ginčytis. Kai gausi papirusą, su- 
rink penkiasdešimt žmonių. Pasistenk, kad jie būtų iš skirtingų 
miesto rajonų. Liepk jiems ateiti rytoj ryte; kiekvienam paža- 
dėk po tris miliaresijus. Sidabras patrauks jų dėmesį. Ar viską 
supratai? 

- Ne, - atsakė Anfimas; jis pamanė, kad verčiau jau ma- 
gistras būtų likęs karaliumi Stuobriu, nei tapęs karaliumi Gan- 
dru*. - Jūsų sumanymas susijęs su tais prakeiktais molio gaba- 
lėliais, tiesa? 

- Su formomis, tiesa, - nekantriai pataisė jį Argirosas. - 
Vardan Dievo Motinos, mes dar pažiūrėsime, kas ką per- 
šauks! O dabar štai kas... 

Jis pakartojo savo įsakymus Anfimui kiek lėčiau, perskai- 
čiuodamas juos ant pirštų. Šįsyk sekretorius pasitelkė plunksną 
ir pasistengė suspėti užsirašyti viršininko paliepimus. 

- Verčiau pakviesk šimtą Žmonių, - tarė magistras. - Kai 
kurie gali nepasirodyti. Pakeliui pas oficiorijų magistrą užsuk į 
puodžiaus Stavrakiso dirbtuvę ir atsiųsk jį pas mane. 

- Padarysiu viską, ką liepsite, tik neverskite manęs dėlioti 
žodžių atbulai, - pareiškė Anfimas. 

* Ezopo pasakėčioje "Varlės" pasakojama apie tai, kaip varlėms pabodo gy- 
venti be valdovo ir jos paprašė Dzeuso atsiųsti joms bet kokį. Sis pasiuntė į 
pelkę rąstą. Varlės tris dienas garbino karalių Stuobrį, bet tas nesijudino, ir 
joms vėlgi pabodo. Tada varlės paprašė Dzeuso duoti joms kitą karalių. Ir 
dievas pasiuntė joms karalių Gandrą. Su juo varlėms nuobodžiauti neteko. Sį 


Ezopo siužetą savo kūriniuose panaudojo ir prancūzų pasake inas Ž. de 
Lafontenas, ir I.A. Krylovas. 

- Pažadu, - linktelėjo magistras. Iš jaudulio jis stačiai ne- 
tvėrė savam kaily. - Eik gi! Eik! 

Anfimas nespėjo užtrenkti durų, o Argirosas jau guldė 
kvadratinį geležinį rėmą ant padėklo ir tepė jį klijais. Ant lenty- 
nų prie stalo jis laikė puodelius su formomis. 

"Atvaizdai, - galvojo jis. - Jei Egipto vienuoliai taip jų ne- 
mėgsta, ką gi, veikiai apskritai ims nekęsti". 

Kai kažin kas pabeldė į duris, jis vis dar rinko tekstą. 

- Įeikite, - tarstelėjo magistras. 

"Ant slenksčio stovėjo Stavrakisas. Argirosas nusistebėjo, 
kad puodžius atėjo taip greit; ko gero, Anfimas į jo dirbtuvę 
bėgo kiek įkabindamas. 

- Kuo galėčiau būti jums naudingas šiandien, pone? - pasi- 
teiravo Stavrakisas. 

Tai buvo aukštas žmogus, Argiroso bendraamžis, atviro, 
protingo veido, apdovanotas dailininko rankomis - ilgomis, 
liaunomis ir grakščiomis. Miklių rankų ir įgimto sumanumo dė- 
ka puodžius be vargo gamino molinius šablonus ir formas. 

- Man reikia penkis kartus stambesnių formų rinkinio, - 
pranešė magistras ir pridūrė: - Nesakau, kad jos turi būti pen- 
kiskart aukštesnės, ne, aukštis lai lieka toks pat. Tiesiog noriu, 
kad raidės būtų penkis kartus stambesnės ir žmonės galėtų 
skaityti jas iš tolo. 

- Suprantu. - Stavrakisas mąsliai pagremžė smakrą. - Bet 
lape netilps ilgas tokio didumo tekstas. 

- Žinau. - Argirosas įvertino puodžiaus nuovokumą. - Man 
"tereikia vienos eilutės - ji turi patraukti dėmesį. Likusią puslapio 
dalį surinksiu įprastomis raidėmis. 

- Ą-a... Tuomet aišku. - Stavrakisas susimąstė. - Jei pasa- 
"kysite man eilutę, galėsiu pagaminti ją viename bloke. Taip bus 
greičiau, nei raižyti raides po vieną. Iš nerišlios jūsų uždususio 
sekretoriaus kalbos supratau, kad užsakymas skubus. 

Argirosas linktelėjo Stavrakisui ir pasakė, ko jam reikia. 
Puodžius, dievobaimingas Žmogus, persižegnojo. 

- Žinoma, taip ir yra. Ar dar kas nors?.. Ne? Tuomet jau 
eisiu. Kai tik baigsiu, atnešiu eilutę pats. 

- Puiku, Stavrakisai, - su dėkingumu atsiduso Vasilijus. 

Puodžius išėjo. Argirosas grįžo prie raidžių rinkinio, po vieną 
dėliodamas jas į rėmą. Kartais aptikdavo atsitiktinę klaidą, ar į 
galvą šaudavo geresnė mintis, ir tuomet magistras pakeisdavo 
kelias raides, o kartą pakeitė netgi visą eilutę. Klijai tirštėjo. 

Šurmulys laiptuose privertė Vasilijų stabtelėti. Jis išėjo iš 
kabineto ir kone kaktomuša susidūrė su nešikais, velkančiais 
sunkias dėžes. | 

- Kur visa tai dėti, bičiuli? - paklausė vienas darbininkas. 

- Čionai. 

Jis dirbo su papirusais, savo Žinioje turėdamas kelis šimtus 
lapų, bet nė neįsivaizdavo, kiek vietos prireiks tūkstančiams. 
Dėžės užkėtė visą kabinetą. Kai grįžo Anfimas, Argirosas pa- 
sveikino sekretorių puikiai padirbėjus ir išsiuntė dažų. 

Beliko sulaukti Stavrakiso. Puodžius atėjo vakarop, neši- 
nas keliais audinio sluoksniais perdengtu ryšulių. 

- Tik ką iš krosnies, dar karšta, - tarė jis, pro dėžių barika- 
das braudamasis magistro linkui. 

- Leiskite, aš išvyniosiu, - pasisiūlė Argirosas. 

Laimei, puodžius perspėjo, kad forma dar karšta. Laiky- 
damas ją skepetoje, Argirosas atidžiai apžiūrėjo darbą. - Pui- 
ku. Žmonės galės perskaityti užrašą per kvartalą. Manding, jūs 
užsidirbote nomismą, Stavrakisai. 

- Už tokį menkniekį? Jūs iš proto išsikraustėte, - murmte- 
lėjo puodžius, bet įsimetė monetą kišenėn. 

Magistras įterpė stambųjį tekstą į jam paliktą šis rėme. 
Tuomet čiupo lentą ir uždėjo ant rinkinio, lygindamas raides. 
Patenkintas rezultatu, pamirkė teptuką dažuose, perbraukė rai- 
des ir priglaudė prie jų papiruso lapą. Perskaitęs spaudinį, 
žnyplėmis ištraukė kelias neteisingai įterptas raides ir pakeitė 
jas kitomis. O tada užkūrė kaitintuvą. Kai tas įšilo, Vasilijus 
įtaisė viršum jo padėklą su rėmu, norėdamas išdžiovinti klijus ir 
užfiksuoti raides. 

Apsivyniojęs delnus Stavrakiso audeklu, nukėlė padėklą 
„bei rėmą nuo kaitintuvo ir padėjo įkaitus; metalą ant kitos ske- 
petos. Kai tas ataušo, perbraukė raides dažais ir atspausdino 

Dažai, a lapas į šalį; dažai, atspaudas, Goa į šalį. 
Dabar Vasilijus matė tik padėklą, rėmą bei dėžę su papirusu. Kai 
dėžė ištuštėjo, sukrovė į ją atspausdintus lapus ir ėmėsi kitos. 

Ilgai dirbęs ūmai sumojo, kad darosi pernelyg tamsu: jis 
beveik nebeskyrė raidžių. Be to, Argirosas pavargo ir išalko. 
Magistras pasuko į užkandinę, įsikūrusią netoli Pretorijaus, ir 
nusipirko duonos, ožkos sūrio bei taurę vyno. Atsipūtęs grįžo 
į kabinetą, įžiebė lempą ir vėl ėmėsi darbo. 

Pietryčiuose virš Šventos Sofijos soboro pakilo priešpilnis 
mėnuo, vadinasi, netoli pusiaunaktis. Magistras jau atliko di- 
desnę darbo dalį. Jis spausdino toliau, judėdamas ramiai, nely- 
ginant vandens ratas, ir stabtelėdamas tik nusižiovauti. Praėju- 
sią naktį Argirosas neišsimiegojo, o ir šiąnakt pasnausti jau ne- 
bepavyks. 

Kai Vasilijus baigė darbą, miestą dar gaubė sutemos, bet iš 
žvaigždžių lange buvo matyti, jog netrukus išauš. Argirosas su- 
krovė papiruso lapus į paskutinę dėžę ir pastūmė ją į šalį. 

Tada prisėdo pailsėti, viso labo minutėlei. | 

Jį pažadino Anfimo balsas: 

- Pone? 

Vasilijus pašoko ir suriko: 

- Vinys! Šventas Andriejau, aš pamiršau vinis! 

Sekretorius ištiesė jam žvangantį odinį maišelį. 

- Turiu. Apačioje yra daugiau, be to, ten laukia mano sam- 
dyti žmonės. Tie, kurie atėjo. Vienoje plaktukų jie pasinaudos 
akmenimis bei plytomis. 

- Puiku, puiku. 

Argirosas pakilo, tačiau išvargę, pertempti jo pečiai sutreš- 
kėjo nelyginant protestuodami. Vasilijus įkandin sekretoriaus 
išėjo į Mesą, kur lūkuriavo vyrų minia. Didžiuma jų dėvėjo 
skarmalus. 

- Visų pirma, - prabilo magistras, slopindamas žiovulį, - lai 
keli vyrai eina su manimi ir išneša dėžes. 

Dešimt samdinių drauge su juo užkopė laiptais. 

- Aš pirmąkart šioje pastato dalyje, - pratarė vienas darbi- 
ninkas. Kiti nusijuokė: neskaitant kabinetų, Pretorijuje įsikūrė 
ir kalėjimas. 

Kai papirusai atsidūrė apačioje, magistras išdalino juos 
Anfimo samdytiems žmonėms ir davė nurodymus. 

- Iškabinėkite juos matomose vietose - gatvių kampuose, 
ant tavernų durų, bet kur. Tik neužsukite į tavernas, kol nebaig- 
site darbo. 

Jo žodžiai, kaip 1r tikėjosi, sukėlė juoką. 

- Dabar duosiu jums po viena miliaresiją, o kai baigsite - 
dar po du. Ir nemanykite, kad galėsit išmesti papirusų pluoštą 
į artimiausią šiukšliadėžę bei gauti pinigus veltui. Kai kas visą- 
laik jus stebės, aš gi magistras. 

Aišku, Argirosas melavo, bet žmonės išsigando, vienas ar 
du netgi atrodė nusivylę. Tačiau apie magistrus, kaip slaptuo- 
sius agentus, sklido keisčiausi gandai - neva jie apdovanoti įvai- 
riais bešališkais ir antgamtiškais gebėjimais. 

Vasilijaus būrys išsiskirstė, ir netrukus gatvėse jau pasigir- 
do bilsnojimas. Šįsyk magistras nebeįstengė sutramdyti žiovu- 
lio. Jis tarė: | 

- Anfimai, sumokėk jiems, kai sugrįš. Daugiau nebegaliu iš- 
stovėti ant kojų. Einu į kabinetą nusnūsti. Vargu ar man pavyks 
pamiegoti namuose. Pažadink mane po pietų, gerai? 

- Jūsų valia, - nelinksmai atsiliepė Anfimas. 

Argirosui pasidingojo, kad jis miegojo krosnyje, iškūrento- 
je Šadrachui, Mešachui ir Abednegui*. Kai Anfimas jį pri- 
bakštino, kabinete tvyrojo karštis. Tokia jau toji tvanki Kon- 
* Šadrachas, Mešachas ir Abednegas - babilonietiški trijų žydų berniukų 
Ananijos, Misailo ir Azarijos vardai. Pasak Senojo Testamento, vaikinai at- 
sisakė garbinti aukso veršį, ir karalius Nabuchodonosaras įsakė sudeginti juos 
krosnyje, kurią pakūrė septynis kartus kaitriau nei paprastai. Tačiau jaunuo- 


liai išėjo iš krosnies gyvi ir sveiki. Stebuklo apstulbintas karalius leido žy- 
dams garbinti savąjį dievą. 

stantinopolio vasara. Magistras rankove nusibraukė prakaituo- 
tą veidą. 

- Aš, nelyginant šėtonas, pereisiu miestą ir pasigrožėsiu sa- 
vo darbo vaisiais, - tarė jis sekretoriui. 

Vasilijus žengė vos dvidešimt žingsnių ir pamatė pirmąjį la- 
pelį. Virš aplink susibūrusių žmonių galvų matėsi tik jo antraštė. 
Argirosas nudžiugo, jog iš tolo gerai matyti žodžiai: "KRISTUS 
NUMIRĖ DĖL JŪSŲ". 

Toliau dokumente jis išdėstė argumentus, uskambėjusius 
per susirinkimą patriarcho rezidencijoje: jei Dievas tapo žmo- 
gumi, Jo žmogiškasis pavidalas gali būti apsakytas bei pavaiz- 
duotas, ir tvirtinti priešingai - vadinas, neigti įsikūnijimą. Dar la- 
pelyje buvo rašoma: "Į Konstantinopolį atvyko nedori žmonės, 
besistengiantys nuneigti paveikslus ir primesti savo valią impe- 
ratoriaus sušauktam Visuotiniam Susirinkimui. Neleiskite jiems 
laimėti". 

Aplink lapelį susitelkusi minia šurmuliavo. Žinia, ne visi kon 
stantinopoliečiai mokėjo skaityti, tačiau visgi pusė vyrų bei 
dauguma moterų gebėjo. Raštingi skaitė tekstą neraštingiems 
draugams ir giminėms. 

- Nežinau, - kasydamasis pakaušį pratarė vienas. - Aš ne- 
noriu tapti vienu iš prakeiktų nestoriečių, apie kuriuos porino 
Egipto vienuoliai. 

- Tai nori pakliūti į pragarą, ką? - paklausė kažkas. - Be 
Kristaus mes - tik mėsa šėtonui. 

Greta stovintys žmonės ėmė linkčioti galvas. 

- Nežinau, - vėl prabilo pirmasis. - Kristus mano širdy. 
Kam man ikona, jei per ją tapsiu eretikų? 

- Tu jau eretikas, jei kalbi tokius dalykus! - riktelėjo kaž- 
kokia moteris ir sviedė į vyriškį obuolį. 

Jos poelgis tapo signalu; likusieji puolė spėjamą ikonų nie- 
kintoją, ir tasai pabėgo. | 

Argirosas šyptelėjo ir nužingsniavo tolyn. Girdėjo, kaip mi- 
nioje pamokslauja Arsakijaus vienuolis, bet dabar šiam teko 
gintis nuo priešiškų šūksnių ir trauktis. | 

Žmonės susirinko Augusteone priešais Šventos Sofijos at- 
rijų. Rūmų sargybiniai įtariai žvelgė į augančią minią. Jie vienas 
po kito ginklavosi ietimis ir traukė iš makščių kardus, tikėda- 
miesi blogiausio. 

Aikštėje susirinkę vyrai bei moterys koneveikė Egipto vie- 
nuolius ir skandavo savo lozungą: 

- Šalin ikonų niekintojus! Šalin ikonų iiėkšiniojusi 

Gvardiečiai žvelgė į savo ginklus. Tačiau tolydžio auganti 
minia neatrodė agresyvi. Atvirkščiai, žmonės stovėjo ir šaukė, 
ir triukšmas vis augo nelyginant potvynis. Argirosas pagalvojo, 
kad šis naujasis motyvas vargiai patiks Arsakijui, posėdžiau- 
jančiam Šventos Sofijos sobore. 

Kažkoks vienuolis iš Aleksandrijos patriarcho svitos niršiai 
nuplėšė lapelį nuo namo sienos, sviedė ant žemės ir įniko trypti 
kojomis. Po akimirkos pats gulėjo ant žemės ir gavo į kailį nuo 
konstantinopoliečių. Tie kumščiavo įžūlėlį ir šaukė: 

- Šventvagis! Bedievis! 

Tąnakt jau nebemiegojo pats Arsakijus. Minia apsupo 
Studiono vienuolyną, kuriame įsikūrė Aleksandrijos delegaci- 
ja. Nuo triukšmo nebeužmigo pusė miesto. Bet Argiroso tai 
nėmaž nejaudino. Pirmąkart nuo Visuotinio Susirinkimo pra- 
džios jis kietai išmiegojo visą naktį. | 

Ryte Augusteone susirinko dar didesnė minia. Magistras 
džiaugėsi apsivilkęs pačius geriausius drabužius. Gražus kostiu- 
mas privertė žmones atsitraukti ir praleisti jį į Šventąją Sofiją. 
Tik viena moteris stvėrė Vasilijų už rankos 1r paprašė: 

- Palaiminkite mane, garbusis tėve! 

- Mane pirmąsyk palaikė arkivyskupu, - tarė jis Lakanod- 
rakonui, įžengęs į bažnyčią. 

- Tai jau, - nusijuokė oficiorijų magistras. - O tu neblogai 
pasidarbavai su tomis formomis, tiesa? Išeikvojai tiek papiru- 
so, jog kone sustabdei valstybinius reikalus. 

Magistras baiminosi kur kas prastesnių perspektyvų. Jis te- 
atsakė: 

- Pamaniau, jog padėtis reikalauja imtis kardinalių priemonių. 

- Taigi, - palingavo galvą Lakanodrakonas. - Įdomu: maži 

papiruso lapeliai suvienijo žmones bendram tikslui. 

 - Aibė mažų papiruso lapelių, - pataisė jį Argirosas. - Da- 
rasas parodė, kaip žodžiai gali paskatinti žmones sukilti. Tad 
pamaniau, kad jie galėtų pasitarnauti ir imperijos suvienijimui - 
ir kur kas galingiau, nei tarnavo persams. Tokį išradimą, kaip 
spausdinimo formos, reikia išnaudoti visu pajėgumu. 

- Tas taip. - Lakanodrakonas nebuvo tikras, jog Argiroso 
pastaba jam patinka. Tada jis prisiminė nutikimą iš praeities ir 
nusijuokė. - Cezaris irgi darė kažką panašaus. Romos forume 
iškabinėdavo biuletenius apie įvykius mieste, kad liaudis galėtų 
juos skaityti. 

- Taip, aš... - 

Tą akimirką prie jų prisiartino prie altoriaus patarnaujantis 
„berniukas ir pasiteiravo, kuris iš ponų yra Argirosas. 

- Aš, - atsakė magistras. | 

- Štai, pone. - Berniukas ištiesė jam raštelį. - Ponia prašė 
perduoti jums šitą. 

Lakanodrakonas kilstelėjo antakį. 

- Ponia? 

Argirosas atvertė raštelį. 

- Jis nepasirašytas, - tarstelėjo Vasilijus, nors neabejojo Ži- 
nąs, kas toji ponia. | 

Raštelyje perskaitė: "Jei nori, susitikime po pietų priešais 
Džošuos, Samuilo sūnaus, parduotuvėlę varkalių kvartale. At- 
eik vienas. Turėk omeny: jei būsi ne vienas, manęs nepamatysi. 
Aukščiausio šviesos Dievo Ormuzdo vardu prisiekiu, jog taip 
pat ateisiu viena; tedegsių Achrimano pragare, jei meluoju". 

- Senos sąskaitos, - tarstelėjo Argirosas oficiorijų magistrui. 

Buvo tikras, kad nepajėgs patykoti Miran; jeigu persė sa- 
ko, kad paspruks iš pasalos, - vadinas, paspruks. Vasilijus Ži- 
nojo, kokia ji mitri. Nežinojo štai ko - ar verta pasitikėti jos Žo- 
džiu. Didžiumai persų, zoroastrizmo pasekėjų, šiurpesnės prie- 
saikos nebuvo. Tačiau daugelis vadinamųjų krikščionių vardan 

asmeninės naudos galėjo nedvejodami prisiekti Tėvu, Sūnum ir 
Šventąja Dvasia. 

- Po pietų turėsiu išeiti, - apsisprendęs pranešė magistras. 

Lakanodrakonas linktelėjo galvą ir nusišypsojo. Jis pagal- 
vojo, kad Argirosui paskirtas pasimatymas. Magistras prisimi- 
nė kitus Miran talentus ir pamanė, kad išties būtų smagu nueiti 
sujaį pasimatymą. 

Varkalių kvartalas plytėjo netoli nuo Augusteono, bet Ar- 
girosui pasidingojo, neva jis atsidūrė kitame pasaulyje. Magist- 
ro lapeliai čia nepadarė jokio įspūdžio: praeiviai tik probėgom 
dirstelėdavo į juos ir skubėjo savais keliais. Didžiuma amati- 
ninkų-metalo dirbėjų buvo žydai; krikščionių disputai juos do- 
mino tik todėl, kad galėjo baigtis kitatikių persekiojimu. Klau- 
sinėdamas kelio, Argirosas surado Miran nurodytą dirbtuvę. 
Praeiviai smalsiai žvelgė į prašmatnius jo drabužius. Pro šalį 
nukiūtino žila senė su didžiuliu vyno spalvos apgamu ant 
skruosto. Magistras nekantriai laukė ir galvojo - gal Miran pa- 
prasčiausiai atviliojo jį čionai, kad kažkur kitur galėtų nekliu- 
doma dirbti savo nešvarius darbelius?.. 

- Nejau aš taip pasikeičiau, Vasilijau? 

Argirosas staigiai atsigręžė, išgirdęs netikėtą, tačiau pažįs- 
tamą ir paslaptingą kontraltą. Atsišliejusi į sieną, senė įžūliai 
šypsojosi magistrui. Spindinčios rudos akys galėjo priklausyti 
moteriai, kurią jis pažinojo, tačiau... 

Ji nusijuokė, mėgaudamasi magistro sumišimu. Trys dantys 
buvo juodutėliai. Moteris purvinu pirštu palytėjo vieną jų. 

- Visa tai nusiplauna. Aš pernakt nepasenau trisdešimčia 
metų, patikėk, ir už tai esu dėkinga Šviesos Dievui. 

- Puiki priedanga, - pelnytai pagyrė ją Argirosas, stengda- 
masis nuslėpti palengvėjimo atodūsį. 

Grožis pasaulyje pernelyg didelė retenybė, kad galėtų pra- 
pulti veltui. Būtent todėl, nusprendė Vasilijus, jis ir stojo prieš 
ikonų neigimą. Todėl, o ne teologiniais sumetimais. Tačiau Mi- 
ran pernelyg pavojinga, ir nedera užsimiršti, gėrintis jos grožiu. 

- Koks mirtinas sumanymas numatytas šiai dienai, jei dvi 
pastarosios nebuvo sėkmingos? 

- Gaila, tačiau joks, - šyptelėjo jinai. - Kokia prasmė? Su- 
sirinkimas jau nuėjo klaidingu keliu. Arsakijus mėgins suktis, 
stengsis iš paskutiniųjų ir kovos, remdamasis Senuoju ir Nau- 
juoju jūsų Biblijos Testamentais, tačiau, kad ir ko tikisi, vis vien 
pralaimės. Imperatorius ir didžiuma bažnytininkų atsigręžė prieš 
jį. Vienintele viltimi buvo šansas sukelti prieš ikonas sostinės 
prastuomenę, bet, iš visko sprendžiant, nepavyko ir tai... Ar tu 
sugalvojai visur iškabinėti lapelius“? 

- Taip. 

Miran atsiduso. 

- Aš daug mąsčiau. Kaip gaila, kad pasprukai nuo mano 
vienuolių ir nuo žudiko. Maniau, kad po pirmos nesėkmingos 
atakos gali prarasti budrumą. 

- Antrasis bandymas tik per plauką neužklupo manęs iš ne- 
tyčių, - prisipažino Vasilijus. Jis papasakojo, kaip įveikė sam- 
dytą žudiką; Miran susiraukė iš nuoskaudos. 

- Esu tikras, kad tu paspruktum iš bet kokių pinklių, pa- 
spęstų Ktesifone ar Ekbatane; gimtosios sienos visuomet sutei- 
kia pranašumą. 

Keista šitaip kalbėtis su priešu. Argirosas daug dirbo prieš 
Persijos agentus, o Miran - prieš romėnus, bet, nepaisant 
priešpriešos, savo profesijos dėka jiedu turėjo daug bendro - 
kur kas daugiau, nei su savo tautiečiais. 

Ko gero, Miran galvojo taip pat. 

- Gaila, kad mudu niekada negalėsime dirbti išvien, o ne 
vienas prieš kitą. 

Vasilijus linktelėjo. 

- Bijau, kad tai neįmanoma, - atsiliepė jis. 

- Niekada nežinai. Klajokliai šiaurės lygumose nerimsta, jie 
kelia grėsmę tiek Romos imperijai, tiek ir Persijai. Prieš juos 
galėtume stoti drauge. 

- Galbūt, - iš mandagumo sutiko Argirosas, tačiau pats tuo 

netikėjo. Jis pakeitė temą. - Ką veiksi dabar, kai tau jau nebe- 
reikalingi ryšiai su Arsakijum? 

- Man negaila jį palikti, - kreivai šyptelėjo moteris. - Tenai, 
Darase, su tavimi patyriau kur kas daugiau malonumo. 

“Ji nusijuokė pastebėjusi, kaip pro magistro veido įdegį pra- 
siskverbė raudonis, ir grįžo prie užduoto klausimo. 

- Manding, grįšiu atgal į Persiją, pažiūrėsiu, kur mane pa- 
siųs didysis viziris: gal į Kaukazą, prisakęs pamėginti atplėšti 
karalių-vasalą nuo Kristaus ir atgręžti jį į Ormuzdą. 

- Nemanau, - atsiliepė Argirosas ir prišoko prie jos. Jiedu 
buvo vieni, tas aišku. Jis aukštesnis, stipresnis ir greitesnis, o 
Miran kelia pernelyg didelę grėsmę imperijai, kad galima būtų 
leisti jai pasprukti iš Konstantinopolio. 

Motens nemėgino bėgti. Akimirkai ji net prigludo prie Va- 
silijaus, kai tas ją nutvėrė, ir pro senus skarmalus vyriškis pa- 
juto stangrų gražuolės kūną. Persės lūpos palytėjo jo skruostą; 
Argirosas išgirdo tykų jos juoką. 

O paskui Miran ūmai ėmė draskytis nelyginant katė ir 
šaukti: 

- Gelbėkit! Padėkit! Šitas krikščionis nori mane išprievar- 
tauti! | 

Iš dirbtuvių visoje gatvėje pabiro vyrai. Jie pasileido link 
kovojančios poros, kai kurie su po ranka pasitaikiusiais įna- 
giais, kiti plikomis rankomis. Vyrai atplėšė Argirosą nuo Miran 
šaukdami: 

- Paleisk ją! 

- Šunie, jei jau turi pinigų, manai galįs paimti bet kurią mo- 
terį? 

- Pažiūrėsim, kaip dabar tau patiks! 

- Šalin nuo manęs! - šaukė Argirosas, EE nuo įnir- 
tusių varkalių. - Aš... 

Kažkas smogė jam į pilvą, ir Vasilijus Iaiia laikui neteko 
amo. Instinktyviai gindamasis, pastvėrė vieną priešininką ir juo 
it skydu prisidengė nuo žydų kumščių bei spyrių. 

Galiausiai šiaip ne taip įkvėpė oro ir suriko: 


249 


- Nustokit, kvailiai! Aš esu imperijos magistras 1r vykdau 
areštą! 

Paminėtos pareigos privertė varžovus minutėlei stabtelėti. 

- Jokio prievartavimo nebuvo, - stojusioje tyloje tęsė Ar- 
girosas. - Ta moteris - persų šnipė ir netgi ne žydė. Sugaukite 
bėglę, ir aš jums įrodysiu. Jei padėsite ją surasti, pamiršiu, kad 
mane užpuolėte. Jus suklaidino. 

Vasilijus dejuodamas atsistojo ir padėjo atsistoti kalviui, 
kurio kūnu prisidengė. Tas laikė apglėbęs šonkaulius ir aima- 
navo; vargšeliui kliuvo daugiau niuksų, nei magistrui. Likusieji 
varkaliai išsibėgiojo kas kur. 

Tačiau Miran jau ir pėdos ataušo. 


Saulės spinduliai, besiskverbiantys pro langus Šventos So- 
fijos kupolo apačioje, jau nebuvo tokie ryškūs, kaip prieš du 
mėnesius, Visuotinio Susirinkimo pradžioje. Vidurvasaris pra- 
ėjo, artėjo ruduo; jei dvasininkai ketino grįžti į savo bažnyčias 
šiais metais, jiems derėjo kuo greičiau iškeliauti - nelaukiant, 
kol prasidės audrų sezonas. 

Argirosas drauge su imperatoriaus dvariškiais stovėjo šo- 
ninėje šventovės navoje ir klausėsi, kaip patriarchas Eutropijus 
skaito Susirinkimo sprendimą. 

- Nuo šiol kiekvienas, kuris pareikš, jog ikona - tai stabas, 
bus atskirtas nuo bažnyčios, - prodainiu išvingiavo patriarchas. 
- Atskirtas nuo bažnyčios, - aidu atsiliepė dvasininkai. 

- Nuo šiol kiekvienas, kuris pareikš, jog tapyti paveikslus 
ir garbinti paveikslus - tai nestorietizmas ar monofizitizmas, bus 
atskirtas nuo bažnyčios. . 

- Atskirtas nuo bažnyčios, - pritarė klierikai. 

Argirosas dirstelėjo į Arsakijų iš Aleksandrijos, kuris gailiu 
-veidu prisijungė prie skelbiamo sprendimo. Egipto patriarchą 
išgelbėjo tik žodžiai "nuo šiol". Jei Arsakijus nebūtų nusileidęs, 
būtų įstūmęs savo žmones į dar didesnes rietenas bei sukėlęs 
nuožmų susiskaldymą. 

- Nuo šiol kiekvienas, kuris pareikš, jog mūsų įsikūnijęs 

Viešpats Jėzus Kristus negali būti pavaizduotas, bus atskirtas 
nuo bažnyčios. 

- Atskirtas nuo bažnyčios. 

- Nuo šiol kiekvienas, kuris pareikš... - Ekskomunikos vis 
tęsėsi. Kai galiausiai visos buvo perskaitytos, Eutropijus nulen- 
kė galvą ir tarė: - Padedant ir užtariant Šventajai Dvasiai mes 
nustatėme ir paskelbėme šias teisingas ir nelaužomas mūsų 
šventosios bažnyčios dogmas. Ekskomunika kiekvienam, ku- 
ris drįs joms prieštarauti. 

- Amen, - choru ištarė visi sobore susirinkę prelatai ir dva- 
riškiai. 

Imperatorius Nikiforas pakilo iš aukšto sosto, nusilenkė 
klierikams ir pasišalino iš bažnyčios. 

- Susirinkimą skelbiu baigta, - pratarė Eutropijus ir nebesu- 
tramdė palengvėjimo atodūsio. Kai patriarchas nusileido iš ka- 
tedros, dvasininkai jau skubėjo laukan; jūreiviai neplauks į aud- 
ringą jūrą netgi dėl arkivyskupų. 

Dvariškiai pamažu išsiskirstė. 

- Ištaisyta dar viena bažnytinė klaida, - išsunkė Lakanodra- 
konas, su pasitenkinimu trindamas stambius, gumbuotus delnus. 

- Ar tikrai? - karčiai paklausė Argirosas. Oficiorijų magist- 
ras perliejo jį skvarbiu žvilgsniu. - Kaip galime teigti, jog Šven- 
toji Dvasia nusileido ir įkvėpė Visuotinį Susirinkimą? Tas persų 
planas nuo pat pradžių įžiebė priešpriešą, ir pamfletai pagelbė- 
j0 pasukti reikalus imperatoriui pageidautina linkme. Ne tiek 
jau daug erdvės dieviškajam įsikišimui. 

- Arne tu sakei, kad mes turime padėti Šventajai Dvasiai? 
- priminė jam Lakanodrakonas. - Dievas veikia per žmones; 
tam juos ir sutvėrė - kad skleistų Jo pasaulio SAniDB A 

Jis palytėjo magistro petį. 

- Juk pats nurodei, kad Dievas tapo žmogumi, idant išgel- 
bėtų Žmoniją. 

Abu persižegnojo. | 

- Tiesa, bet tai buvo stebuklas, - nepasidavė Argirosas. 

- Manai, visi stebuklai tokie akivaizdūs? - pasiteiravo ofi- 

ciorijų magistras. - Jei paskaitytum švento Afanasijaus ir švento 
Kirilo Aleksandriečio darbus, pamatytum, kad jie elgėsi kaip 
grubūs ir valdžios siekiantys žmonės. O dogmos, už kurią jie 
kovojo, mes laikomės iki šiol, nors vienas jų mirė prieš tūks- 
tantį metų, o kitas - prieš devynis šimtus. Nejau ne stebuklas? 

“- Jei žiūrėsime tokiu kampu, ko gero, stebuklas. Ir visgi... 

- Žinau, - atsiduso Lakanodrakonas. - Pažvelgus iš arčiau, 
bet kuri žmogiška institucija atrodo netobula; dirbdamas tokį 
darbą, tą Žinai geriau už kitus. Bet ar verta sielvartauti, jog tas, 
kas pasakyta, pritinka ir bažnyčiai? Jei trokšti stebuklų, paro- 
dysiu tau dar vieną: į Egiptą, Palestiną ir Anatoliją, į Frakiją ir 
prie Dunojaus, į Italiją, Kartaginą ir Ispaniją iš šio Susirinkimo 
sugrįš dvasininkai ir perduos vieną bendrą doktriną; ir visoje 
imperijoje piliečiai, niekada nesilankę Konstantinopolyje, ir 
valstiečiai, kurie Konstantinopolio nė neįsivaizduoja, išgirs tą 
patį mokymą ir seks juo - o paskui ir jų vaikai bei anūkai. Jei- 
gu čia ne stebuklas, tuomet kas? 

- Stačiai gera organizacija, - atsiliepė Argirosas. - Tie pa- 
tys miestelėnai ir valstiečiai kasmet moka mokesčius vyriausy- 
bei - kaip mokės jų vaikai ir anūkai. 

Išgirdęs tokį atsakymą, Lakanodrakonas iš pradžių apsi- 
niaukė, o paskui nusikvatojo. 

- Daugelis jų nemoka, prakeiktieji. Ir Šventoji Dvasia ne- 
įkvepia mokesčių rinkėjų; tuo nėmaž neabejoju. Jie privalo 
stengtis, kaip ir tu, ir aš, ir nelaimingasis Eutropijus, išsiropštęs 
1š prarajos. 

- Stengtis, - susimąstė Argirosas. - Betgi tai nėra taip jau 
blogai. 

Jiedu nužingsniavo Mesa Pretorijaus linkui. Įdomu, ko dar 
iš Argiroso tikėjosi Anfimas? 

/ VII /  ETOS KOSMOU 6829 


Žmogus, sėdintis greta Vasilijaus Argiroso Priskoso taver- 
noje šalia Šventos Marijos Odigitrijos bažnyčios, godžiai 
gurkštelėjo iš savo taurės ir tuojau pat sulinko, kamuojamas 
baisaus kosulio. Didžioji gėrimo dalis ištiško ant magistro. 

- Kyrie eleison! - iškvėpė vaikinas. - Viešpatie, pasigai- 
lėk! Gerklė dega it ugny! 

Jis toliau springo nuo kosulio ir švokštė. 

Argirosas iš baimės kilstelėjo antakius. 

- Šeimininke! Ei, Priskosai! - riktelėjo jis. - Nešk čionai 
vandens ir vimdomųjų! Manding, vaikinas apsinuodijo. 

Jis paplekšnojo nelaimingajam per nugarą. 

- Pone, labai tuo abejoju, - atsiliepė Priskosas, dailus jau- 
nas vyras su rusvai juoda barzdele. 

Ir visgi jis atbėgo, paklusdamas griežtam viršininkiškam 
Argiroso tonui - bylojančiam apie laikus, kai magistras, iki per- 
sikeldamas į Konstantinopolį, tarnavo UDE DRUS armijos 
karininku. 

- Taigi pažvelk į jį, - pratarė Vasilijus, apmaudžiai brauk- 
damas nuo tunikos gėrimo lašus. 

Bet dabar jo balse suskambo abejonė; kaimyno traukuliai 
rimo. Kai kurie tavernos lankytojai, iš. visko sprendžiant - nuo- 
latiniai, plačiai šypsojosi, 0 vienas jų netgi garsiai kvatojo. 

- Atleisk, bičiuli, - pratarė kosėjęs vaikinas. - Tiesiog aš 

niekada gyvenime nesu ragavęs ko nors panašaus. Paklausyk, 
leisk man pavaišinti tave taure, ir pamatysi pats. 

Jis švystelėjo šeimininkui sidabrinę monetą. Argirosas vėl 
kilstelėjo antakius: tai buvo du miliaresijai, dvyliktoji nomismos 
dalis - pernelyg aukšta kaina už gėrimą. 

- Dėkui, - linktelėjo magistras. Kai atnešė gėrimą, jis padė- 
kojo dar sykį. 

Vasilijus įtariai žvelgė į skystimą. Pasižiūrėjus jis priminė 
vandeniu skiestą vyną. Pauostė gėrimą - jis švelniai dvelkė vai- 
siais. Švelniau nei vynas. Argirosas kilstelėjo taurę. Nuolatiniai 
lankytojai vėl išsišiepė. Ir jis gurkštelėjo. 

Atmindamas, kas nutiko kaimynui, gurkštelėjo visai ne- 
daug. Gėrimas skoniu panėšėjo į vyną, šiaip ar taip, labiau, nei 
į ką kita. Prarijęs skystį pajuto būtent tai, apie ką kalbėjo kai- 
mynas, - gerklę nutvilkė ugnis. Iš akių ištryško ašaros. Kaip ir 
visuomet, stengdamasis neprarasti orumo, Argirosas apsiribojo 
dviem silpnais kostelėjimais. Visi užeigos lankytojai atrodė nu- 
sivylę. | 
- Čia kai kas tokio... - galiausiai nutęsė magistras. 

Kiekvienas jį pažįstantis būtų supratęs, jog Argirosui pada- 
rytas didelis įspūdis. Jis gurkštelėjo dar sykį, šįkart jau pasiren- 
gęs. Akys vėl apsiašarojo, bet jis prarijo gėrimą neužsikosėjęs. 

- Kaip jį vadinate? - paklausė šeimininko. - Ir iš kur gau- 
nate? Niekada nesu gėręs ko nors panašaus. 

- Aš gi sakiau, - išsyk įsiterpė greta sėdintis vaikinas. - 
Na, aš... 

Ir jis ėmėsi pasakoti dalykus, kurių Argirosas visiškai ne- 
norėjo klausytis. Magistras pageidavo išgirsti kažką naujo ir 
įdomaus, o ne sugėrovo klejones. 

Laimei, Priskosas didžiavosi savo naująja preke ir buvo 
- pasirengęs pasakoti apie ją nenutildamas. 

- Gėrimą vadinu yperoinos*, pone. 

"Stebuklingas vynas - geras pavadinimas", - nusprendė Ar- 
girosas. 


* Iš graikiškų žodžių hyper - "viršum, per" ir dinos - "vynas". 

Jis linktelėjo, 17 tavernos šeimininkas tęsė: 

- Gaminame jį šios tavernos sandėlyje. Matote, aš sąžinin- 
gas Žmogus - nepaistau, kad gėrimas atvežtas iš Indijos ar Bri- 
tanijos. 

"Irgi šaunu", - pagalvojo Vasilijus. | 

Juk jis sužinotų, jei tavernos šeimininkas meluotų. Niekur 
kitur muitininkai nesidarbavo taip uoliai ir nevedė tokių tikslių 
užrašų, kaip imperijos sostinėje. Jei į Konstantinopolį atgaben- 
tų kažką tokio puikaus, kaip šis drakonų gėrimas, gandas pa- 
sklistų akimoju. Magistras išgėrė dar šiek tiek. Viduje paskli- 
do jauki šiluma. Jis išlenkė taurę iki dugno ir kilstelėjo ją, pra- 
šydamas papildyti darsyk. 

- Ir mano draugui taip pat, - pridūrė įkandin, mostelėda- 
mas į vaikiną, netyčia supažindinusį magistrą su nauju gėrimu. 
Argirosas kapšelyje sugraibė reikiamas monetas. Atrodė, kad 
jos pačios šoka iš pirštų. 

Bandymų ir suklydimų keliu Argirosas nustatė, kaip ryti 
stebuklingąjį vyną ir nespringti. Nosies galiukas nutirpo. Pa- 
prastai šis pojūtis ženklindavo apsvaigimą, bet tai vargiai įma- 
noma, juk Vasilijus išgėrė viso labo dvi taures. Jis galėjo ger- 
ti tavernoje visą naktį ir išsilaikyti ant kojų. Priekaištaudamas 
sau If savo nosiai, magistras vėl mostelėjo šeimininkui. 

Tik gurkštelėjo 1š trečios taurės ir pasijuto apsunkęs. Ta- 
čiau metas jau buvo vėlyvas. Vasilijus didžiavosi savo ištverme, 
bet stebuklingasis vynas grasinosi jį įveiksiąs. Kuo daugiau ma- 
gistras gėrė, tuo lengviau gėrėsi. Atsipalaidavęs užsakė po tau- 
rę visiems susirinkusiems, įskaitant ir šeimininką. Pasipylė tos- 
tai. Dar niekada gyvenime Argirosas negėrė tokioje didelėje 
kompanijoje. 

Jis užsnūdo, kai taurės dugne dar liko šiek tiek slaptingojo 
skystimo. 


Anfimas kyštelėjo galvą pro Argiroso kabineto duris. 
- Pas jus atėjo jo šviesybė, - pranešė sekretorius. Regis, 
jam buvo malonu išgirsti šeimininko aimaną. 

Retsykiais Argirosui dingodavosi, jog piktdžiuga yra vie- 
nintelis Anfimo pasitenkinimų šaltinis. | 

Lakanodrakonas įžengė vidun, magistrui dar nespėjus atsi- 
peikėti. 

- Labas rytas, Vasilijau, - su lengvu rytietišku akcentu 
linksmai pasisveikino oficiorijų magistras. Paskui atidžiau įsiŽiū- 
rėjo į Argirosą, ir jo balse suskambo nerimas. - Viešpatie, 
drauge mano! Ar tu sveikas? 

- Jaučiuosi it miręs, - atsiliepė Vasilijus. 

Jis kalbėjo tyliai, tačiau balsas vis vien skausmingai atliepė 
ausyse; akis išvagojo raudonos gyslelės, o saulės šviesa rodėsi 
neištveriamai ryški. Burnoje pasklido šlykštus prieskonis - tarsi 
joje kas būtų nutiesęs kanalizaciją. 

- Naktį užmigau tavernoje. 

Lakanodrakonas išsižiojo. 

- Ką? 

- Žinau, ką pamanėte. - Argirosas papurtė galvą ir tučiuo- 
jau pasigailėjo taip padaręs. - A-ai! Tokių pagirių nesu patyręs 
nuo... | 

 Pamėgino prisiminti, kada gi jam buvo taip bloga. Prisimi- 
nimas siejosi su skausmingais išgyvenimais, nors nuo anos die- 
nos praėjo jau dvylika metų: tuomet po Žmonos ir sūnelio mir- 
ties Argirosas nusigėrė su italų kilmės gydytoju Riarijo. Vasili- 
Jus pasistengė išvaikyti niūrias mintis. 

- Bet ar Žinote, kas visų absurdiškiausia? Aš i E viSsO 
labo keturias taures. 

Oficiorijų magistrą vėl persmelkė nerimas. 

- Ir esi tokios būklės? Privalai kreiptis į gydytoją. 

- Ne, ne, - pasiskubino paprieštarauti Argirosas. - Taver- 
nos šeimininkas sakė, jog tai naujas stiprus gėrimas. 

Magistro žvilgsnis stabtelėjo ties permainų globėjo ikona, 
kybančia ant kabineto sienos. 

- Vardan švento Muameto, šeimininkas nemelavo. 

Vasilijus nukorė galvą ir persižegnojo, išreikšdamas pagar- 
bą šventojo paveikslui. 

Lakanodrakonas taip pat žvelgė į ikoną. Jis liko dievobai- 
mingas, nors savo tikėjimą pajungdavo praktinių užduočių 
sprendimui. 

- Kaip ir Muameto laikais, persai vėl kažką rezga. 

Tiek pasakyti pakako, kad Argirosas akimirkai pamirštų 
savo sumautą savijautą ir sunenimtų 

- Siunčia kariauną?.. - paklausė jisai. 

Romos imperija ir Persija, Kristus ir Ormuzdas buvo seni 
varžovai, ir veikiausiai kiekviena nauja karta įsitraukdavo į ko- 
vą už viešpatavimą Artimuosiuose Rytuose. Keli karai savo 
užmoju prilygo tam, kuris privertė Argirosą atvykti į Konstan- 
tinopolį, ir kiekvienas antpuolis nusiaubdavo provincijas. 

- Dėkui Dievui, dar nėra taip blogai, - atsakė Lakanodra- 
konas, tarsi skaitydamas Argiroso mintis. - Tačiau atsirado 
problemų Kaukaze. 

- O kada jų ten nebuvo? - šūktelėjo Argirosas. Oficiorijų 
magistras ciniškai šyptelėjo. 

Būtent todėl, kad didelio masto karas tarp dviejų galingų 
valstybių galėjo virsti pernelyg pražūtingu, Roma ir Persija daž- 
nai kovėsi dėl įtakos imperijų pasienyje ar intrigomis pjudė tar- 
pusavyje Aravijos pusiasalio genčių vadus bei priklausomus 
kalnų karaliukus tarp Juodosios ir Kaspijos jūrų. 

- O kas girdėti dabar? - pasidomėjo magistras. 

- Alanija, - atsakė Lakanodrakonas. 

Suprantama: oficiorijų magistras pageidavo, kad šia pro- 
blema užsiimtų jisai, Argirosas. Vasilijus būtų norėjęs, kad La- 
kanodrakonas įvardintų kurią kitą kunigaikštystę. Alanija išties 
svarbi tiek Romai, tiek Persijai, nes ten dryksojo svarbiausios 
perėjos iš Kaukazo į stepes. Jei Alanijos kunigaikštis įnirštų, 
galėtų pašaukti klajoklius ir įleisti juos į vieną ar kitą imperiją. 

- Vadinas, kunigaikštis Goarijus sumanė pakeisti tikėjimą ir 
imti garbinti saulę? - paklausė magistras. 

- Dievas težino, ką galvoja Goaras, bet aš abejoju, kad tą 
apskritai kas nors žino, įskaitant ir patį kunigaikštį. - Lakanod- 
rakonas išdavė savo rytietišką kilmę, iš kunigaikščio vardo iš- 

mesdamas graikišką priesagą. Paskui tęsė: - Tiesą sakant, iš 
Alanijos gaunu labai mažai Žinių, mažiau, nei man reikėtų. Nu- 
sprendžiau pasiųsti tave išsiaiškinti, kas ten dedasi. | 

- Į Alaniją? Aš niekada nebuvau Kaukaze, - sumurmėjo 
Argirosas. 

Jis vėl dirstelėjo į švento Muameto paveikslą. Rodos, ma- 
gistro gyvenimas vėl pasikeis. 

Ši mintis pažadino kitą. 

- Manau, keliausiu ten kaip prekeivis. 

- Be abejo, kaip pageidausi, Vasilijau. 

Georgijus Lakanodrakonas labiau vertino rezultatus, nei jų 
siekimo būdus, ir todėl su juo buvo lengva dirbti. 

Argirosas samprotavo balsu: 

- Man reikia įsigyti kokių nors naujų ir įdomių prekių, ku- 
rias įvertintų Goarijaus dvare. 

Magistras pasitrynė smilkinius; sunku surikiuoti mintis, kai 
galvoje taip bilda. Umai jis spragtelėjo pirštais. 

- Taip! Kas gali būti geriau už tą svaiginantį gėrimą, kuris 
privertė mane baidytis savo paties šešėlio? 

 - Jis išties toks pavojingas? - pasiteiravo Lakanodrakonas 
ir išsyk numojo ranka. - Nekreipk dėmesio. Manau, tavo su- 
manymas puikus. Niekas taip nepradžiugins Goarijaus, kaip 
naujas būdas nusigerti - nebent išmoktum buteliuose užkimšti 
moteriškas grožybes. 

- Jei tą sugebėččiau, būčiau pernelyg turtingas ir čia nedirbčiau. 

Nors Argirosui klaikiai skaudėjo galvą, jis sugebėjo sutelkti 
dėmesį į užduotį. | | 

- Stebuklingasis vynas pagelbės atrišti liežuvius; žmonės 
nusigeria anksčiau, nei spėja atsitokėti, - kad ir kaip ten būtų, 
šitaip nutiko man. Kuo daugiau visi plepės, dainuos ir gers, tuo 
daugiau aš sužinosių. 

- Žinoma. Širdimi nujaučiau, kad tu šiam darbui tiksi, Va- 
silijau. Dabar suprantu, kodėl. - Lakanodrakonas dirstelėjo į 
švento Muameto paveikslą. - Kai atsiranda kažkas nauja, tu 
visuomet Žinai, kaip tuo pasinaudoti. 

- Dėkoju, pone. 

Argirosas suprato, kad oficiorijų magistras dabar prisiminė 
pragaro miltelius ir spausdinimo formas. Vargu ar Lakanodra- 
konas žinojo apie Vasilijaus indėlį į mediciną - šis išsiaiškino, 
jog, pasitelkiant karvių raupų skiepus, galima išvengti juodųjų 
raupų. Už šį atradimą Argirosas pripažinimo nelaukė; šeimos 
netektis - pernelyg aukšta šlovės kaina. | 

Kaip ir anksčiau, magistras nuvijo šią mintį ir susitelkė į 
dabartinę užduotį. 

- Tuomet keliauju į Priskoso užeigą. 

- Puiku, puiku. - Lakanodrakonas nutilo, o po minutėlės 
pridūrė: - Paimk buteliuką ir man, sutarta? 


Argirosas nujojo Mesa į rytus, link imperatoriaus rūmų. 
Ten pasiėmė ekskubitorų būrį - pamanęs, jog Priskosą gali tek- 
ti įkalbinėti pasidalinti naujojo gėrimo paslaptimi. Raumeningi ir 
augaloti gvardiečiai visuomet atrodo įtikinamai. 

Patys imperatoriaus apsauginiai vargiai galėjo patikėti jiems 
tekusia užduotimi. | 

- Jūs vedatės mus į taverną, pone? Budėjimo metu? - pa- 
klausė vienas karys, mindžikuodamas nuo kojos ant kojos. Re- 
gis, jis nuogąstavo, kad Argirosas persigalvos. - Maniau, tokie 
įsakymai galimi tik rojuje ir niekur daugiau. 

Magistras nusivedė savo mažąjį būrį per Augusteoną į šiau- 
rę. Ryto saulė auksino šviesiai rusvą Šventos Sofijos sienų 
smiltainį. Už kelių šimtų jardų į šiaurę stūksojo Šventosios Ma- 
rijos Odigitrijos bažnyčia. Ji stovėjo greta pajūrio sienos; vei- 
kiai Argirosas išgirdo, kaip į akmenis teškena Marmurinės jū- 
ros bangos. Visos Konstantinopolio dalys išsidėstė ne toliau 
kaip per kelias mylias nuo jūros, tad bangų mūša dažniausiai 
girdėdavosi visoje sostinėje. 

Ieškodamas Priskoso tavernos, Vasilijus orientavosi pagal 
bažnyčią. Jis nebuvo nuolatinis tos užeigos lankytojas, tik ret- 
sykiais užsukdavo čionai, eidamas nuo Šventos Varvaros jūros 
vartų į Pretorijų. Tikėtis vietos gyventojų pagalbos nebuvo pra- 

smės: vos pamatę auksuotus skydus ir ilgas ietis, jie akimoju 
pranykdavo. 

Magistras pastebėjo vaistinę 1r lengviau atsiduso - Priskoso 
taverna įsikūrė už poros namų nuo jos. | 

- Eime su manimi, - kreipėsi jis į sargybinius. - Pavaišinsiu 
jus taurele. Jei prireiks, jūs mane paremsite, bet melskite.šven- 
to Andriejaus pagalbos, jei nuniokosite užeigą pramogos dėlei. 

Ekskubitorai choru pasižadėjo elgtis padoriai. Gerai paži- 
nodamas kareivišką prigimtį, Argirosas žinojo ir jų pažadų ver- 
tę. Tačiau jis tikėjosi geriausio ir vylėsi, jog Priskosas sutiks 
bendradarbiauti. 

Kai Vasilijus įžengė į taverną, šeimininkas šlavė grindis. To- 
kį ankstyvą metą užeigoje sėdėjo vos keli lankytojai, palinkę 
prie savo taurių. Priskosas kilstelėjo akis ir atpažino magistrą. 

- Labas rytas, pone, - šypsodamasis tarė jis. - Kaip jau- 
čiatės Šį... 

Ūmai jis nutilo, šypsena užgeso: į taverną įgriuvo ekskubi- 
torai ir įsitaisė prie dviejų stalų. 

- Atneškite mano bičiuliams ąsotį gero Kipro vyno, - užsa- 
kė Argirosas. Skubėdamas išsklaidyti galimą nerimą, ištiesė 
Priskosui tremisį, vertą trečdalio nomismos. - Manding, tiek 
pakaks ir antram ąsočiui - jei pirmasis ištuštės. 

- Tikriausiai pakaks, - sausai atsiliepė Priskosas. 

Nors užeigos šeimininkas buvo jaunas vyras, tačiau gebėjo 
slėpti savo mintis. Po minutėlės Priskosas atnešė padėklą, ant 
kurio rikiavosi aštuonios taurės ir ąsotis; kol aptarnavo sargy- 
binius, vienas lankytojas pasinaudojo proga ir išsmuko pro ta- 
vernos duris. | 

Baigęs triūsti, Priskosas sin į Argirosą. 

- O kuo galėčiau pasitarnauti jums, pone? 

Jo profesionaliai malonus tonas dabar persimainė ir skam- 
bėjo budriai. 

Argirosas pasakė savo didi bei pareigas. Priskosas su- 
nerimo dar labiau; kaip ir visiems, užeigos šeimininkui visiškai 
nesinorėjo, kad į jo reikalus kištųsi magistras. 

- Būčiau labai dėkingas, jei paolyimiss kaip gaminate sa- 
vo stebuklingąjį vyną. 

- Taip ir žinojau! Žinojau! - Kad ir kaip stengėsi, Priskosas 
nebepajėgė sutramdyti įtūžio ir nevilties. - Vos tik pradėjau 
prekybą, iš paskutiniųjų stengdamasis išmaitinti šeimą, išsyk 
prisistato kažkoks valdininkas ir mėgina viską iš manęs atimti. 

Gvardiečiai suskubo kilti nuo kėdžių, bet Argirosas mostu 
paliepė jiems nusiraminti. 

- Jūs neteisingai mane supratote. Už prekes, kurias įsigy- 
siu, aš sumokėsiu, - patikino šeimininką magistras. - Jei žinote 
gamybos paslaptį (o aš manau, kad taip ir yra, nes nukeliavau 
nuo Ispanijos iki Mesopotamijos ir niekur tokio gėrimo nera- 
gavau), iždas jums sumokės - ir dosniai, tą jums pažadu. Ar Ži- 
note, mano drauge, koks naudingas mano tarnyboje gali būti 
toks stiprus gėrimas? 

- Sakote, sumokėsit? O kiek? - Priskoso balsas dar 
skambėjo liūdnai, bet akyse jau sužibo susidomėjimo ugnelė. - 
Vardan švento Andriejaus, pone, aš neparduočiau savo pa- 
slapties kitam smuklininkui už vario monetą ir paimčiau ne ma- 
žiau kaip du svarus aukso. 

- Šimtą keturiasdešimt keturias nomismas? Šitiek jums su- 
mokės tik kartą arba du, o paskui tie, kurie panorės sužinoti 
paslaptį, sugebės supjudyti tarpusavyje tuos, kurie ją jau Žino, 
ir numušti kainą. Tačiau... - Argirosas stabtelėjo ir paklausė: - 
Ar mokate skaityti ir rašyti? 

Priskosas linktelėjo. 

- Gerai. Duokite man plunksną i ir gabalėlį pergamento. 
Taip, ir žvakę antspaudui. 

Gavęs, ko prašė, Argirosas brūkštelėjo kelias eilutes, užla- 
šino ant popieriaus vaško ir priglaudė prie rašto žiedą-antspau- 
dą, kurį nešiojo ant dešinės rankos smiliaus. 

- Štai. Čia ne imperatoriškoji auksinė bulė su auksiniu ant- 
spaudu, bet Šventuosiuose rūmuose, kurių žinybai priklauso 
monetų kalykla, šį raštą priims. Teiraukitės Filipo Kantakuzino; 
jis pažįsta mano braižą. 

Krutindamas lūpas, smuklininkas atidžiai perskaitė raštą. 
Suvokęs pagrindinę mintį, Priskosas apstulbęs pažvelgė į Argi- 
rosą. 

- Keturi svarai aukso! - šūktelėjo jis. - Prisiekiate, kad čia 
ne apgaulė? | 

- Prisiekiu Tėvu, Sūnum ir Šventąj a Dvasia, Dievo Motina, 
šventuoju Andriejum, miesto globėju, ir šventuoju Muametu, 
kurį laikau savo globėju. Jei meluoju, lai jie nutrenkia mane 
pragaran, - iškilmingai pareiškė Argirosas. 

Jis persižegnojo. Vasilijaus pavyzdžiu pasekė 1r Priskosas 
bei keli ekskubitorai. | 

Tavernos šeimininkas paglostė barzdą, o paskui paslėpė 
dokumentą tunikos klostėse. 

 - Aš jūsų paslaugoms. Jeigu būsite man teisingas, aš irgi 
elgsiuos sąžiningai. 

Ir Priskosas ištiesė ranką. Argirosas ją spustelėjo. 

- Labai gerai. Ko gero, atneškite šiems vaikinams antrą 
ąsotį, o tada parodykite man, ką dera. 

Priskosas atnešė kareiviams vyno ir pasuko link durų ta- 
vernos gilumoje. Argirosas pastebėjo, kad tos durys rakina- 
mos tvirtesne spyna, nei išorinės. Priskosas nusikabino nuo dir- 
žo raktą ir atrakino skląsčius. 

- Čionai, pone. 

Kai Vasilijus peržengė slenkstį, jam susvaigo galva. Akme- 
ninėse grindyse buvo išskobta įduba židiniui, ten treškėjo ugnis. 
Viršum jos kybojo katilas - sprendžiant iš kvapo, sklidinas 
karšto vyno. Karščio ir kvapo derinys atrodė neištveriamas. 

Virš katilo įtilpo varinis indas - didelis plono metalo sluoks- 
nio kūgis. Aukštos židinio sienelės didžiąją įtaiso dalį apsaugojo 
nuo kontakto su ugnimi. Kūgio apačioje matėsi vidun lenktas 
- latakėlis, nuleistas į atitinkamo dydžio VaNoENo talpą. 

Priskosas prigesino ugnį. 

- Vis vien netrukus reikėjo tą padaryti, - tarstelėjo jis Ar- 
girosui, pirštu palytėjo indą ir linktelėjo. - Vėsinanti talpa per- 
kaito. : 

Jis ištraukė kaištį, ir vanduo iš indo ištekėjo į kanalėlį grin- 
dyse, 0 juo - už durų, matyt, į skersgatvį už tavernos. Smukli- 
ninkas vėl užkimšo angą, čiupo kibirą ir pripylė į talpą šalto 
vandens - tiek, kad per pirštą nesiektų vidinio latako krašto. 

- Tikiuosi, jūs man paaiškinsit, - pratarė Argirosas. 

- Taip, Žinoma. 

Priskosas tol pylė vandenį ant varinio kūgio, kol tas atvėso. 
Tada smuklininkas kilstelėjo įtaisą. Latake Vasilijus taip pat 
įžiūrėjo kamštį. Priskosas kyštelėjo po lataku taurę ir atkimšo 
angą. | 

- Paragaukit, - pasiūlė jis. 

Argirosas paragavo. Skystis nudegino burną, ir jis suprato 
geriąs stebuklingąjį vyną. 

- Idėją pasiskolinau iš brolio Teodoro, jis užsiima medicina. 

- Ar ne jis turi vaistinę jūsų kaimynystėje? 

- O, jūs matėt? Taip, ten jis. Teodoras atlieka vieną opera- 
ciją - išgarina medų, kad tas taptų tirštesnis ir stipresnis. 

Priskosas minutėlę patylėjo. Argirosas linktelėjo; jis žinojo, 
kad vaistininkai užsiima tokiais dalykais. Tavernos šeimininkas 
tęsė: | 

- Aš nusprendžiau: ką įmanoma padaryti su medumi, galima 
ištaisyti 1r su vynu. 

- O kam reikalingos visos šios įmantrybės? - magistras 
mostelėjo į keistus įrenginius. 

- Ogi tam, kad aš ilgai klydau, pone. Kuo ilgiau kaitinau 
vyną, tuo silpnesnis jis darėsi. Išgarindavau tą, kas suteikia vy- 
nui stiprumo, o ne.:. koks čia žodis geriau pritiktų... ne koncen- 
travau jį. | 

Argirosas paglostė savo tvarkingą žilstančią barzdelę. Kiek 
pamąstė, o paskui neskubėdamas paklausė: 

- Vadinasi, šiuo įtaisu jūs sugrąžinate tą, ką išgarinote, tei- 
singai? 

Smuklininkas pagarbiai pažvelgė į magistrą. 

- Teisingai, pone. Jūs gi matėte: tereikia pūstelėti į šaltą 
stiklą, ir jis aprasoja? 

Argirosas linktelėjo. 

- Maždaug tą aš ir darau. Nuo vyno ant šalto vario susida- 
ro rūkas, ir aš surenku nuvarvančius lašus. | 

- Nesistebiu, kad turite daug išlaidų, - pastebėjo magistras. 
- Jums reikia malkų ugniai ir ilgam virinimu:, be to, privalu ste- 
bėti procesą, ir man neatrodo, kad iš ąsočio paprasto vyno 
gaunate ąsotį stebuklingojo. 

- Nieku gyvu, - papurtė galvą Priskosas. - Veikiau 1š de- 
šimties ąsočių gaunu vieną. Be to, jei ilgai virinsi, garai vėl ne- 
teks stiprumo. Procesą reikia kontroliuoti. Tiesa, galima šiek 
tiek padidinti išeigą, nuolatos laistant kūgį šaltu vandeniu. Bet, 
norint tą padaryti, reikia stovėti šalia - arba kam nors mokėti 
už darbą. Aš nieko nesamdau, nes nenoriu išduoti paslapiies. 

Argirosas vėl pagremžė smakrą. 

- Galiu paklausti? Ar seniai išgalvojote šią schemą? 

- Manding, praėjo penkeri metai, įskaitant ir kelis kvailų 
nesėkmingų bandymų metus, - kiek pagalvojęs atsakė smukli- 
ninkas. - Kai susiprotėjau, kaip viskas turėtų vykti, daug laiko 
sugaišau atsargų kaupimui, nes stebuklingąjį vyną norėjau pa- 
versti kasdiene preke, o ne atsitiktiniu retsykiais patiekiamu vi- 
ralu. Sandėlyje laikau šimtus ąsočių. 

- Na, ir dėkui Dievui! - šūktelėjo Argirosas. Paprastai jis 
būdavo nekalbus ir netgi atšiaurus, bet pastaroji naujiena ma- 
gistrą taip nudžiugino, kad jis nebesusitvardė. - Kiek įkainavo- 
te kiekvieną ąsotį? 

- Ąsotis kainuoja dvi nomismas, - atsakė Priskosas. - Tu- 
rėkit omeny, čia ne Kipro vynas. Nuo dviejų stebuklingojo vy- 
no ąsočių jūsų vaikinai voliotųsi po stalu, o ir vėliau būtų ne pa- 
čios geriausios formos. 

- Patikėkite, puikiai tą Žinau. - Magistras krūptelėjo prisimi- 
-nęs, kaip jautėsi vakar. Tačiau jo dėmesį patraukė būtent gėrimo 
stiprumas. - Neskaitant to, ką jau sumokėjau, duosiu po tris 
auksinius už ąsotį - jei galėsiu nupirkti visas jūsų atsargas. 

- Gerai, bet su dviem sąlygom, - skubiai atsakė Priskosas. 

Argirosui patiko jaunojo smuklininko nuovokumas. 

- Kokios gi tos sąlygos? 

- Visų pirma, turiu gauti pinigus Šventuosiuose rūmuose. 
Antra, leiskite man pasilikti pustuzinį ąsočių sau ir savo drau- 
gams. Jums, perkančiam tokį didelį kiekį, pustuzinis nieko ne- 
reiškia. | | 

- Kalbant apie pirmąją sąlygą - tas savaime suprantama. Gi 
antroji... pasilikite sau tris ąsočius. Paskui galėsite išsivirti dau- 
giau. 

 - Taigi, virti galėsiu, teisingai? Gerai, vadinas, mudu suda- 
rėme sandėrį. 

Ir jiedu sukirto rankas. 


Karavanas ropštėsi per kalnus link Darjalo miesto, Alanų 
karalystės sostinės. Net antroje vasaros pusėje kai kuriose 
Kaukazo viršukalnėse žėrėjo sniegas. Šie kalnai tokie pat di- 
dingi, kaip ir Alpės, kurias iki šios keliones Vasilijus Argirosas 
manė esant įspūdingiausia kalnų grandine. 

- Gera gyventi dideliame mieste, ką? - paklausė vienas ka- 
ravano apsaugininkas, vietos gyventojas su kelius siekiančiu 
odiniu apsiaustu ir mažu sukniedytu skydu. Graikiškai jis kal- 
bėjo itin skurdžiai; Argirosas neabejojo, kad karys vargiai ka- 
da buvo atsidūręs toliau kelių slėnių, dryksančių aplink gimtą- 
jį kaimą. Niekas iš patyrusių keliautojų Darjalo nepavadintų di- 
deliu miestu. | | 

Karavanas pamažu artėjo link tikslo, ir magistras susimąstė. 
Daugeliu atžvilgių Kaukazas liko istorijos užkaboriu. Darjalas - 
puikus šio teiginio pavyzdys. Prieš daugelį amžių romėnai pa- 
statė tvirtovę, norėdami išlaikyti klajoklius jų stepėse. Imperijai 
silpstant, gruzinai gynė Darjalą savarankiškai, retsykiais pare- 
miami persų aukso. Alanai, šiandieniniai apylinkių šeimininkai, 
kadaise taip pat buvo klajokliais. Pralaimėję stepėse, jie buvo 
priversti bėgti į kalnus. Alanai pelnėsi iš Romos ir Persijos 
priešpriešos, bet liko suinteresuoti Darjalo perėjos saugumu. 

Šiaip ar taip, tokia padėtis buvo iki Goarijaus. Šiuo kuni- 
gaikščiu negalėjo pasikliauti nei imperatorius, nei karalių kara- 

lius. Nerimą kėlė tai, kad Alanų valdovas buvo ir nenuspėja- 
mas, ir lydimas sėkmės. Ši aplinkybė tik padvigubino galimą 
žalą. 

Prie vartų stovintys sargybiniai po vieną tikrino karavano 
prekeivius. Galiausiai atėjo Argiroso bei nešulinių jo arklių vo- 
ros eilė, tad magistrui norom nenorom teko nutraukti apmąsty- 
mus. 

- Kuo prekiauji? - prasta persų kalba paklausė jaunesnysis 
karininkas. 

Visame Kaukaze buvo populiarūs tiek abiejų imperijų pini- 
gai, tiek ir jų kalbos - deja, to nevalia sakyti apie dešimtis keb- 
lių ir nesuprantamų vietos tarmių. 

Argirosas persiškai kalbėjo geriau už Alanų kareivį. 

- Vynu, puikiausiu vynu iš Konstantinopolio, - atsakė ma- 
gistras ir mostu aprėpė prie arklių nugarų pririštus indus. 

- Sakai, vynu? - Po susivėlusiais karininko ūsais žybtelėjo 
balti dantys. - Duok paragauti ir įvertinti jo kokybę. 

Magistras apgailestaudamas skėstelėjo rankomis. 

- Kilnusis pone, neišpasakytai gaila, bet tai neįmanoma, - 
prabilo jis, pasitelkdamas spalvingas frazes, taip lengvai paren- 
kamas persų kalboje. - Ketinu pasiūlyti šį vyną jūsų galinga- 
jam valdovui ir nenoriu net dalinai sumenkinti jo pasitenkinimo. 

Pastebėjęs, kaip apsiniaukė sargybinis, pridūrė: 

- Štai sidabrinis dirchemas. Lai jis numalšina jūsų troškulį. 

Kario veidą vėl nutvieskė šypsena, ir persiška moneta aki- 
moju pranyko piniginėje. Karys mostelėjo ranka ir praleido 
Argirosą į Darjalą. | 

Vienas magistro palydovas, pilkaakis vyras vardu Koripas, 
prisiartino prie Vasilijaus ir sumurmėjo: 

- Gerai, kad jis neišragavo puodų turinio. 

Koripas kalbėjo gomuriniu afrikietiškų lotynų kalbos dia- 
lektu, kurį Kaukaze vargiai kas suprato; net Argirosas sunkiai 
skyrė žodžius. Vasilijus trumpai atsakė: 

- Taip. | 

Indai atrodė įprastai, tačiau ne visuose teliūškavo vynas ar 

stebuklingasis gėrimas. Ir kelios dešimtys žmonių, atlydėjusių 
magistrą iš Konstantinopolio, atrodė it pirkliai, nors tai anaiptol 
nereiškė, kad jie tokie ir buvo. 

Arkliai lėtai kinkavo siauromis ir vingiuotomis Darjalo gat- 
velėmis. Berniūkščiai, kaip ir visur, spoksojo į juos ir rodė pirš- 
tais. Kai kurie kvietė atvykėlius į nakvynės namus. Po neilgų de- 
rybų Argirosas nusekė paskui vieną berniuką. Pasak vaikiščio, 
dievas, kurdamas rojų, kopijavo jo šeimininko užeigą. 

Magistras iš atsargumo nepasiteiravo, kokį dievą berniu- 
kas turėjo omeny. Darjale buvo ir krikščioniškų bažnyčių su 
Kaukazui charakteringais kūginiais kupolais, ir ugnies garbinto- 
jų šventovių, skirtų gerajam dievui Ormuzdui, kuriam tarnavo 
persų pranašas Zaratuštra. Bažnyčios ir ugnies garbintojų 
šventyklos buvo storasienės ir panėšėjo į tvirtoves; aplink dau- 
gelį sukiojosi ginkluoti sargybiniai. Niekur, išskyrus šią šalį, už 
kurią kovėsi dvi imperijos, neegzistavo toks tikėjimų balansas; 
ir niekur nebuvo tokios aštrios konkurencijos. Goarijus išpaži- 
no krikščionybę (šiaip ar taip, paskutiniais Konstantinopolio 
duomenimis), bet tuo pasikliauti nevertėjo. 

Čionykščiai gruzinai ir jų nugalėtojai alanai vaikštinėjo gat- 
vėmis, šalindamiesi vieni kitų. Juos skyrė kalbos ir apranga. 
Argirosas neabejojo, kad pats velnias neišmoktų gruzinų kal- 
bos, tačiau alanietiškoji šiek tiek panėšėjo į persų. Didžiuma 
vietos gyventojų dėvėjo lininius ar vilnonius rūbus, siekiančius 
kulkšnis, bet kai kurie alanai iki šiol mieliau rinkosi odą bei kai- 
lius, kuriais dabinosi ir jų protėviai stepėse. Šie po senovei au- 
gino ilgus plaukus ir rišo juos į riebaluotus kuokštus. 

Turgaus aikštėje pasitaikė ir tikrų klajoklių, pavyzdžiui, kir- 
gizų ikypomis akimis. Pastarieji neramiai žvalgėsi, tarsi miesto 
aplinkoje jaustųsi nejaukiai. Prašmatnūs ginklai ir auksiniai bal- 
no papuošalai bylojo apie aukštą kirgizų padėtį gentyje. Argi- 
rosas nenorėjo su jais susidurti. Tai būtų dar vienas pretekstas 
nerimauti, o tų pretekstų jam ir šiaip pakako su kaupu. 

Supsos nakvynės namai pasirodė besą tinkami. Arklininkas 
išmanė savo amatą, o kambaryje pakako vietos sukrauti ąs0- 

čiams. Argirosas, 1š ilgos patirties pratęs netikėti devyniais de- 
šimtadaliais panašių užeigų šeimininkų pažadų, šįsyk liko pa- 
tenkintas. Beje, derėdamasis su Supsa, uoliai stengėsi šito ne- 
parodyti. Jei Argirosas turi daugiau pinigų, nei įprastas prekei- 
vis, tai jo reikalas - ir niekieno daugiau. 

Iš kalno pagalvių kambaryje susidėjo keistas, tačiau ste- 
bėtinai patogus guolis. Žinia, meduje cukruoti vaisiai - neįprasti 
pusryčiai, bet tiko ir jie. Laižydamas pirštus, magistras traukė 
link Goarijaus rūmų, beveidžio statinio, panašesnio į tvirtovę, 
nei į valdovo rezidenciją. 

Vienas karaliaus tarnas Argirosą pasitiko taip išdidžiai, kad 
j0 arogancijos galėtų pavydėti didysis Romos imperatoriaus 
kamerheras. 

- Jo didenybė pirmenybę teikia vietos vynams, - pareiškė 
valdytojas, - ir vargiai teiksis ragauti jūsų prekę. 

Tą išgirdęs, Argirosas išsyk suuodė kyšininkų sąmokslą. 
Jis nebūtų atsisakęs sumokėti už tai, kad Goarijus jį priimtų; 
juk magistras nerizikavo asmeniniais pinigais. Tačiau norėjosi 
pamokyti šį išpuikėlį. Vasilijus nešėsi ir stebuklingojo vyno 
ąsotį. 

- Gal norėtumėt įsitikinti, kad prekės kokybė patenkins jū- 
sų valdovo skonį? - pasiūlė jisai, tapšnodamas per-ąsotį. 

- Na, nebent iš pagarbos jūsų mandagumui, - nenorom iš- 
sunkė valdytojas. 

Jam paliepus jaunesnysis tarnas padavė taurę. Argirosas 
atkimšo ąsotį ir įpylė gėrimo, o paskui tylėdamas stebėjo, kaip 
j0 oponentas vienu mauku išlenkė taurę, išraudo ir apsiašarojo. 
Tačiau valdytojas greit atsitokėjo ir, vėl tiesdamas taurę, tarė: 

- Ko gero, aš klydau. Prašyčiau įpilti dar, idant galėčiau tuo 
įsitikinti. | | 

Paradinė Goarijaus salė buvo siaura, tamsi ir šalta. Intere- 
santai vorele slinko link aukšto karališko sosto. Magistras kan- 
triai laukė savo eilės ir žvalgėsi į kitus karaliaus palankumo ieš- 
kotojus. 

Reginys magistrui nepatiko. Visų pirma čia susirinko kil- 

mingieji kirgizai, kuriuos matė turguje. Antra, savo eilės kreiptis 
į Goarijų laukė tik vienas krikščionių dvasininkas, akivaizdžiai 
vietinis, užtat priešaky magistro rikiavosi visa Ormuzdo tarnų de- 
legacija, pasidabinusi ugnies ryškumo drabužiais. Vasilijus girdė- 
jo, kaip jie šnekučiuojasi tarpusavyje, - persų kalba skambėjo 
pernelyg taisyklingai, kad šie vyrai būtų gimę Kaukaze. 

Pasistūmėjęs į priekį, jis įsižiūrėjo į alanų karalių. Goarijus 
pasirodė besąs jaunesnis, nei manė Vasilijus. Pailgame, gana 
blyškiame valdovo veide palei lūpas atgulė gilios klostės, pri- 
dengtos tankia barzda. Juodos akys liepsnojo; Goarijus atro- 
dė it žmogus, kuris Žino tą, ko nežino kiti. Argirosas negalėjo 
tvirtai pasakyti, ar taip ir yra. 

Karalius skyrė laiko kirgizams, o paskui gana ilgai šnekėjo- 
si su persų dvasiškiais. Kai valdytojas galiausiai pristatė Goa- 
rijui tariamą pirklį, urzgiantis pilvas jau bylojo apie pietų metą. 
Magistras priklaupė ant kelio ir nulenkė galvą; pulti kniūbsčias 
galėjo nebent prieš romėnų imperatorių ar persų karalių. 

Tarnas kreipėsi į Goarijų gruziniškai. Tas trumpai atsakė ta 
pačia kalba, o paskui užkalbino Argirosą persiškai: 

- Cchinvalis man pranešė, jog atvežei nuostabaus naujo 
gėrimo, kuriuo galiu pasimėgauti. Tai tiesa? | 

- Tiesa, jūsų didenybe, - taip pat persiškai atsakė Vasilijus 
ir perdavė ąsotį valdytojui. - Priimkite šį indą kaip dovaną, 
idant galėtumėt įvertinti turinį. 

Tamsios akys skvarbiai žvelgė į Argirosą. 

- Dėkoju. Ko gero, tu labai pasitiki savimi, jei esi toks 
dosnus. 

Goarijus po senovei kalbėjo persiškai. Argirosas girdėjo, 
kad karalius moka ir graikiškai, tad čia galėjo slypėti subtilus 
įžeidimas. Tačiau magistras nerodė apmaudo ir kantriai laukė, 
kol karalius, kaip prieš tai jo tarnas, prisipils taurę. Skirtingai 
nei Cchinvalis, Goarijus gėrė iš sidabrinio indo. 

Karalius paragavo gėrimo. Jo akys kiek išsiplėtė, valdovas 
išleido gerklinį garsą, bet pirmąjį išmėginimą stipriuoju gėrimų 
įveikė kur kas tvirčiau, nei kuris kitas Argiroso regėtas vyras. 

- Vardan saulės! - sušuko Goarijus, ir šis šūksnis Kristaus 1š- 
pažinėjo lūpose nuskambėjo itin keistai. Karalius išgėrė dar ir 
aplaižė lūpas. Staiga jis išsyk prakalbo graikiškai: - Čia kažkas 
nauja. Ir nuostabu! Kiek ąsočių atvežei parduoti ir kokia kaina? 

- Turiu kelis šimtus ąsočių, jūsų didenybe. - Argirosas taip 
pat prabilo graikiškai. - Deja, jie negali kainuoti pigiai: gėrimo 
paruošimas sudėtingas bei ilgas, negana to, brangiai kainavo 
atgabenti jį čionai. Mano šeimininkai Konstantinopolyje nudirs 
man kailį, jei parduosiu pigiau, nei po dvidešimt nomismų už 
ąsotį. 

Magistras tikėjosi, jog dabar prasidės derybos, o gal kara- 
lius palieps sandėrį sudaryti Cchinvaliui arba kuriam kitam rū- 
mų valdininkui. Vasilijus apsidžiaugtų, gavęs pusę įvardintos 
sumos. Tačiau alanų karalius paprasčiausiai tarė: 

- Gerai. Sutinku. | 

Nepaisant atsidavimo disciplinai, Argirosas iškvėpė: 

- Jūsų didenybe?.. 

Galvon šovė miglota mintis, jog imperijos istorijoje tai ga- 
lėtų būti pirma vyriausybės finansuota pelninga operacija. Ma- 
gistrui neteko girdėti apie jokią kitą, tuo jisai neabejojo. 

Goarijus išgėrė dar. 

- Pasakiau, kad sutinku. Už kokybę ir retumą verta mokėti 
- ar tai būtų vynas, ar moteris, ar... - Karalius nutilo, tačiau jo 
akys nušvito, o žvilgsnis ūmai tarsi paaštrėjo. - Šįvakar vyks 
puota - ir man džiugu pakviesti tave. Gal svečių malonumui su- 
tiktum atnešti dešimt savo gėrimo ąsočių? 

- Žinoma, jūsų didenybe. 

Argirosas tikėjosi, kad stebuklingasis vynas padės jam rū- 
muose pelnyti populiarumą, tačiau tokios žaibiškos sėkmės vis- 
gi nelaukė. Apgailestavo, kad tenka apsimetinėti. Kiekviena 
„klaida galėjo būti pastebėta, ir todėl Vasilijus tarė: 

- Ak, jūsų didenybe... | 

Vylėsi, jog pauzė bus suprasta kaip kuklumo apraiška. 

„- Kai ateisi, tau bus sumokėta, pažadu, - sausai tarstelėjo 
Goarijus ir pridūrė: - Jei susirasi bičiulę, gali atsivesti ir ją. Mes 

neuždarome savo moterų namuose - niekam tikęs paprotys, 
kurio vyrai laikosi Konstantinopolyje. 

- Jūs labai dosnus, jūsų didenybe. 

Argirosas nusilenkė ir išėjo. Vizitas nusisekė geriau, nei ga- 
lėjo tikėtis. Ir visgi magistras nesuprato, kodėl taip nervinasi. 

Puotai apsivilko geriausius atsivežtus drabužius. Konstan- 
tinopolyje paliko ir prašmatnesnių apdarų, tarp jų ir pasigėrė- 
tiną jūros bangos spalvos brokato rūbą, gausiai siuvinėtą šilku. 
Tačiau pirkliui jis būtų pernelyg prabangus. Rudos vilnos kos- 
tiumas tiko labiau. 

Gandas apie stebuklingąjį vyną pasklido akimoju; virpan- 
čios rankos pagelbėjo Argirosui kelti ąsočius ant nešulinių ar- 
klių. Pernelyg godžios rankos... 

- Ei, atsitrauk! - riktelėjo tarnui magistras. - Jūsų karalius 
paprašė manęs atgabenti dešimt ąsočių. Jei mano galva už ap- 
gaulę atsidurs ant sienos, Žinau, kieno galva bus kita. 

Šių žodžių pakako, kad vaikinas baimingai atšlytų: visgi 
Goarijaus žmonės bijojo savo karaliaus. Puotos salėje skardėjo 
ragai, fleitos ir būgnai. Muzika skambėjo gyvai, bet liūdnokai, 
Persijoje ir Rytuose pamėgtu minoriniu tonu. Argirosas daug 
sykių ją girdėjo, bet taip ir nesugebėjo pamilti. 

Tarnai dar nepadengė stalų. Svečiai ir jų palydovės šneku- 
čiavosi su taurėmis rankose. Kai ceremonmeisteris paskelbė 
Argiroso vardą, o kiti tarnai įnešė ąsočius su stebuklinguoju 
vynu, karalius Goarijus triskart suplojo delnais, ir visi išsyk nu- 
tilo. 

- Tai naujo ir stipraus gėrimo tiekėjas, - pranešė karalius. - 
Už tokį gėrimą nieko negaila! 

Jis kalbėjo persiškai. Argirosas jau suprato, kad čia joks 
įžeidimas, tiesiog dvariškiai geriau žinojo šią kalbą, nei graikų. 
Goarijus mostu pakvietė Argirosą prieiti arčiau. 

- Paimk žadėtą atlygį. 

Magistras brovėsi per minią. Jis be vargo matė karalių: jie- 
du abu buvo aukščiausi vyrai salėje. Už nugaros jau girdėjosi 
nuostabos šūksniai - svečiai ragavo stebuklingąjį vyną. 

- Du šimtai nomismų, - linktelėjo karalius ir viršum kelių 
Juos skiriančių svečių galvų švystelėjo Argirosui odinį kapšelį. 
 - Dėkoju, jūsų didenybe, - tarė magistras ir, jau spėjęs 
prasibrauti iki Goarijaus, nusilenkė. 

- Menkniekis, - atsainiai numojo karalius. Greta jo stovėjo 
moteris. Anksčiau Vasilijus negalėjo jos įžiūrėti, kadangi paly- 

dovės viršugalvis tesiekė Goarijaus petį. Ant pečių bangomis 
krito tankūs juodi plaukai. Drąsiame tamsiame veide vylingai 
spindėjo juodos akys. Moteris valiūkiškai ir iššaukiamai nusi- 
šypsojo magistrui. 

- Miran, čia Argirosas, prekiautojas vynu, apie kurį tau 
pasakojau, - pratarė Goarijus. 

Nugara nusruveno šaltukas. Vasilijus sustingo - neabejo- 
damas, kad persė jį išduos. 

O moteris vėl pašaipiai dirstelėjo į magistrą. | 

- Girdėjau apie Argirosą, - ji prabilo graikiškai, su gomu- 
riniu savo gimtosios kalbos akcentu. - Ak, jis garsus tuo, jog 
nuolat atgabena kokių nors naujovių. 

Po to gražuolė kreipėsi į karalių: 

- O už kokį stebuklą taip dosniai jį apdovanojote? 

- Už vyną, kurį išsunkia ne kas kitas, kaip pats žaibas, - at- 
sakė alanų karalius. - Brangioji, tu privalai paragauti. 

Jis apglėbė Miran per liemenį, toji prigludo prie valdovo, ir 
abu neskubėdami patraukė link stalo, ant kurio tarnai išrikiavo 
stebuklingojo vyno ąsočius. 

Argirosas žvelgė jiems pavymui. Jis tvardėsi, stengdamasis 
neišduoti jaudulio, ir automatiškai pasikasė pakaušį. Miran ta- 
po Goarijaus meiluže ir daro jam įtaką. Tuo magistras neabe- 
jojo. Be abejo, Miran gali suvilioti net marmurinę statulą, jei tai 
bus vyriškio statula. 

Tuomet kodėl gi ji paliko Argirosą laisvėje? Galvoje suko- 
si vienintelis atsakymas: persė gali susidoroti su magistru bet 
kurią jai tinkamą akimirką. Bet visgi tai neapdairu. Miran pa- 
kankamai patyrusi intrigantė, kad suvoktų: kuo ilgiau duodi var- 

žovui valią, tuo pavojingesnis jis tampa. Persė neturėjo praleisti 
palankios progos juo atsikratyti. | 

Vasilijus vos pastebimai gūžtelėjo pečiais. Jei Miran leido 
sau šitaip suklysti, iš šios klaidos ji išsunks maksimalią naudą. 

Netrukus tarnai suskato statyti stalus ir kėdes. Goarijus, vis 
neatsitraukiantis nuo Miran, įsitaisė prie pagrindinio stalo. Tuo 
pačiu karalius davė ženklą svečiams, leisdamas sėstis aplink. 
Visi užėmė savo vietas - išskyrus kirgizus, kurie niekaip nega- 
lėjo atsiplėšti nuo stebuklingojo vyno. Vienas jų beveik neteko 
sąmonės, ir du bičiuliai buvo priversti jį prilaikyti. Vyresnie- 
siems tvarkdariams teko prikalbinti klajoklius susėsti. Galiausiai 
tie nenoriai įsitaisė už stalo priešais Goarijų. 

Argirosas manė, jog; virėjai virtuvėje veikiausiai jau netveria 
nekantrumu, nesulaukdami vakarienės pradžios. Tačiau jie 
greit atsigriebė už prarastą laiką. Pukšėdami nuo sunkios naš- 
tos, patarnautojai gabeno dubenis su keptais ožiukais, ėriukais 
ir žąsimis. Kiti nešė statinaites su žirniais bei svogūnais, salėje 
pasklido malonus šviežiai keptos duonos aromatas. 

Stebuklingojo vyno likučius veikiausiai tausojo Goarijaus 
stalui, o ne tokie žymūs svečiai tenkinosi saldžiais kaukazietiš- 
kais vynais iš alanų karaliaus rūsių. Argirosas gėrė saikingai. Jis 
nenuleido akių nuo Miran, stengdamasis perprasti jos žaidžiamą 
žaidimą. 

Nė vienam iš greta sėdinčių ne pačių kilmingiausių alanų ar 
turtingų miestelėnų įdėmūs Argiroso žvilgsniai nepasirodė įtar- 
tini. Kad ir kokia geidžiama buvo Miran, visuotinį dėmesį pa- 
traukė ne ji. Užtat kirgizai surengė savo spektaklį. 

Argirosas žinojo, kad stepių klajokliai kenčia nepriteklių ir, 
stengdamiesi atsigriebti, progai pasitaikius nesibodi apsivalgyti. 
Skaitydamas Homero aprašytas kiklopų puotas, magistras ret- 
sykiais pagalvodavo, kad Trojos karo didvyriai pasižymėjo to- 
kia pat silpnybe. Galbūt ji buvo būdinga ir alanų protėviams, 
stepių tautai. Tačiau šiandieninė karta šias savybes prarado. 
Jos atstovai apstulbę žiūrėjo, kaip kirgizai valgė, valgė ir valgė. 

Klajokliai ne tik kimšo, bet ir gėrė, maukdami stebuklingąjį 

vyną it rūgusį kumelės pieną. Tas, kuris apgirto dar prieš puo- 
tą, tykiai nuslinko nuo kėdės stačiai po stalu. Netrukus jo pa- 
vyzdžiu pasekė ir antrasis. Likusieji stačiai šėlo. Jie daužė į sta- 
lą kumščiais, gindami savo nuomonę apie bet ką, ir šaukė vis 
garsiau ir garsiau, 0 po to ėmė traukti dainas gimtąja kalba. 
Argirosas išskyrė kelis žodžius - juos pažino ir kai kurie 1š su- 
sirinkusiųjų. Daina buvo karinga. 

Tarnai nurinko plačias lėkštes, bet nelietė dubenų prieš 
garsiai besipiktinančius kirgizus. Goarijus atsistojo ir kilstelėjo 
ranką. Stojo tyla. Galiausiai kirgizai pastebėjo, kad rėkia jie 
vieni. Tuomet klajokliai taip pat pritilo ir įsiklausė, ką pasakys 
karalius. | 

- Dėkoju, draugai, kad dalyvavote mano puotoje, - persi- 
škai prabilo Goarijus. Lukterėjo, kol jo žodžius išvers tiems, 
kurie nežinojo kalbos, o paskui pridūrė: - Žinau, kad pratu- 
siems prie Konstantinopolio ar Ktesifono prabangos mano 
puota neatrodo prašmatni, tačiau, nepaisant kuklių galimybių, 
mes stengėmės. 

Argirosas vėl pasikasė pakaušį. Kuklumas ir žeminimasis - 
šito iš alanų karaliaus jis nesitikėjo. 

Goarijus tęsė: 

- Šiaip ar taip, mes daug išmokome iš romėnų ir persų. Iš 
visų tautų po saule, - karalius pažvelgė į kerimai besišypsančią 
Miran (galimas daiktas, Goarijus perėjo į persų tikėjimą, tačiau 
Argirosas neabejojo, kad, prieš pakliūdamas į Ormuzdo glėbį, 
alanų karalius neišvengiamai atsidūrė iškalbingos to Dievo gy- 
nėjos glėbyje), - jie patys stipriausi ir išmintingiausi. Ir neatsi- 
tiktinai, nes šios dvi savybės susijusios. 

Karalius stabtelėjo. Dvariškiai suskubo ploti. Kilmingieji 
kirgizai, dar nepraradę sąmonės, neišpasakytai nuobodžiavo. 
Argirosas juos užjautė. Jei Goarijus ką ir sumanė, nesiskubino 
atidengti kortų. 

Taip manė magistras, kol karalius ūmai griebėsi pasipūtėliš- 
ko "mes". 

- Nors mūsų valstybė šiuo metu nėra didelė, mes nemano- 
me, kad protu nusileidžiame imperatoriui ar karalių karaliui. 

"Šiaip ar taip, abiem minėtiems valdovams pakako sveiko 
proto nesigirti savo išmintimi", - kandžiai pažymėjo Argirosas. 

Ir visgi Goarijaus kalbose buvo savotiškos logikos, tegul ir 
iškreiptos. | 

- Mes pakankamai įžvalgūs ir regime, kad mūsų galybė sly- 
pi nuovokume ir gebėjime vertinti iki šiolei neišmėgintos politi- 
kos privalumus. Galimas daiktas, vieną gražią dieną nūnai tur- 
tingi ir kilmingi imperijų miestų gyventojai turės priežastį pavy- 
dėti mums, kaip dabar mes pavydime jiems. | 

Dvariškiai vėl sukėlė ovacijas. Regis, jie suprato, apie ką 
kalba karalius. Argirosas pamanė, jog vargšeliai veikiausiai jau 
ne sykį klausėsi tokių samprotavimų. Jam teko girdėti apie Go- 
arijaus žiaurumus, ir karalius patvirtino savo reputaciją. 

Du kirgizų pasiuntiniai taip pat audringai sveikino alanų val- 
dovą, 0 gal ir jo darbus. Likusieji klajokliai snaudė. Argirosas 
jiems pavydėjo. 

Goarijus buvo įsitikinęs, kad jo kalba tapo vakaro apogė- 
jumi, nes po jos svečių jau nebelinksmino nei dainininkai, nei 
šokėjai, nei akrobatai. Užuot tęsęs linksmybes, karalius moste- 
lėjo ranka išėjimo linkui - duodamas ženklą, jog puota baigta. 

Kaip ir Konstantinopolyje, paprotys įpareigojo išeinančius 
svečius padėkoti dosniam šeimininkui. Paslapčia dūsaudamas, 
Argirosas stojo į svečių vorą. Jam norėjosi pelnyti Goarijaus 
palankumą, bet nebendrauti tiesiogiai. 

Tačiau karalius entuziastingai padėkojo magistrui. 

- Mes jums skolingi. Jūsų ir jūsiškio SEbubnšojo vyno 
dėka puota nusisekė kaip niekad. 

Karalius kalbėjo graikiškai, kad naujojo gėrimo pavadini- 
mas persiškos frazės viduryje nenuskambėtų keistai. Vienas 
kirgizas suprato valstybinę Romos imperijos kalbą ir netgi ma- 
žumą ja šnekėjo. Argirosui nespėjus atsakyti į karaliaus Žo- 
džius, klajoklis kumštelėjo jam į šoną. 

- Ar tai tu padarei tą gėralą, ką? Gerai. Iš kur tu? 

- Iš Konstantinopolio, - atsakė Vasilijus. 

Kirgizas atitraukė Argiroso dėmesį nuo karaliaus, kūriara 
derėjo atsakyti pagal etiketą. 

- O, sostinė. 

Girtam klajokliui etiketas buvo nė motais - jeigu jam ap- 
skritai kada nors rūpėjo tokios plonybės. 

- Tu ir aš, gal vieną gražią dieną mudu pasimatysime Kon- 
stantinopolyje, ką? 

- Kas šito nenorėtų? - Goarijaus balsas skambėjo meiliai, 
tačiau akys žėrėjo. 

Argirosas nusilenkė valdovui. 

- Tarnauti jums - didžiulė garbė, jūsų didenybe. - Jis pasig- 
ręžė į Miran. - Ir poniai. 

Ko gero, toks tiesmukumas galėjo priversti ją nebesivaldy- 
ti, ir magistras suvokė, kaip pavojingai elgiasi. | 

Be abejo, Miran puikiai tvardėsi. Oriai, nelyginant tikra ka- 
ralienė, ištiesė Vasilijui grakščią ranką. Šis piktinosi, jog tenka 
šokti pagal persės dūdelę, tačiau kitos išeities nebuvo. 

- Mano ponas viską pasakė už mane, - ištarė moteris. 

Magistras sulemeno pagarbų atsakymą, nusilenkė ir dingo 
iš karaliaus menės. Išėjęs iš pilies, pasisamdė berniuką-fakeli- 
ninką, nes baiminosi pasiklysti kelyje į nakvynės namus. Gruzi- 
nų berniukas suprato persiškai - tiesa, reikėjo kalbėti lėtai ir 
žodžius patvirtinti išraiškingais gestais. 

- Stabtelėk minutėlei ir pakelk fakelą, - paliepė Kebi uėas 
kai jiedu pasuko už kampo, 1r karaliaus rūmai pradingo iš akių. 

Berniukas pakluso. Argirosas išvyniojo pergamento skiau- 
tę, kurią jam įbruko Miran. Pakėlė popierėlį prie pat veido ir 
blausioje mirguliuojančioje šviesoje perskaitė: "Lauk manęs 
vienas rytoj prie žaliojo turgaus, antraip pasakysiu Goarijui, 
- kas tu toks". 

"Jokių gudrybių ir suktybių", - pagalvojo magistras ir paslė- 
pė raštelį kišenėje prie diržo. 

Bet tai visiškai nereiškė, jog Miran nepasieks savo. Pa- 
prastai jai pavykdavo. 

- Eisite į pasimatymą su ja? - Koripas, išgirdęs naujieną, 
sunerimo. Jis visiškai nepasitikėjo persų šnipe. - O ką daryti 
mums, jeigu ta moteris jus nužudys? Juk netvirtinsite, kai per- 
sų šnipei rūpi jūsų gerovė. 

- Netvirtinsiu, - pripažino Argirosas. Jis stengėsi būti iš- 
mintingas, tačiau bjaurėjosi atviru bičiulio tiesmukumu. Pamė- 
gino dar sykį išsakyti savo argumentus: - Jeigu ji tenorėtų mane 
nužudyti, būtų be jokio vargo tą padariusi vakar vakare. Iš vis- 
ko sprendžiant, Miran vynioja Goarijų apie pirštą. 

Koripas prunkštelėjo. 

- Tai beprotybė, štai ką jums pasakysiu. 

- Būti išduotam Goarijui - dar blogiau. Aš žinau: Miran ne- 
grasins be priežasties. 

Koripas sudejavo: jo žodžiai neįtikino magistro. Šiaip ar 
taip, Argirosas vadovavo Konstantinopolio delegacijai, tad 
šiaurės afrikiečiui beliko tik niurnėti. 

Magistras pamėgino išsklaidyti niūrią Koripo nuotaiką. Jis 
mostu aprėpė viešbučio kambarį ir bedė pirštu į tris krosnis 
stebuklingojo vyno gamybai. Koripo ir jo padėjėjų dėka pro- 
cesas jau vyko. 

- Be reikalo taip jaudiniesi, bičiuli. Net jeigu man kas nors 
nutiks, jūs galėsite užsiimti stebuklingojo vyno gamyba ir pra- 
turtėsite. 

Koripas vėl prabilo savo čaižiu gimtuoju dialektu: 

- Šiame Dievo užmirštame miesteliūkštyje? Kam tai patiktų? 

"Jis teisus", - pagalvojo Argirosas. | 

Ir visgi, Žingsniuodamas link žaliojo turgaus, magistras pa- 
lankiai žvelgė į Darjalą. Jei po susitikimo su Miran jis liks gy- 
vas, galbūt jiedviem pavyks bendradarbiauti. Vargu ar Goarijus 
nudžiugtų sužinojęs, kad jo meilužė išsiruošė į slaptą pasimaty- 
mą su kitu vyriškiu. Be to, Vasilijų viliojo perspektyva susi- 
rungti su geriausiu Persijos protu. Deja, jam jau ne kartą teko 
įsitikinti, kad Miran neįtikėtinai gabi ir sumani. 

Žmogui, pratusiam prie Konstantinopolio gausos, Darjalo 
daržovių turgus pasirodė mažas bei skurdus. Veikiausiai miesto 

sargybiniai konfiskavo pusę parduoti gabentų prekių. Argiro- 
sas nusipirko vynuogių kekę ir lūkuriavo, kol ankštoje aikštėje 
pasirodys Miran. 0 

Nežinojo, ko iš jos tikėtis. Pas Goarijų persė vilkėjo siuvi- 
nėtą kilmingos damos apdarą, buvo pasidabinusi apyrankėmis 
ir spindinčiu aukso vėriniu. Bet magistrui teko ją regėti ir su 
plonais šokėjos rūbais, o kartą ji meistriškai persirengė sene. 

Argirosas beveik nusivylė, atpažinęs ją iš pirmo žvilgsnio. 
Dabar Miran vilkėjo baltą lininę suknelę, pritinkančią pasiturin- 
čio pirklio žmonai, bet ir su ja atrodė it karalienė. Jokių papuo- 
šalų, tik plaukus prilaikantis varinis lankas. Pastebėjusi Argiro- 
są, moteris pamojo ranka ir prisiartino, nelyginant sveikindama 
seną bičiulį. 

- Atvykai su nauju žaisleliu, Vasilijau? - žvaliai, kiek pašai- 
piai pasiteiravo Miran. Ko gero, katė šitaip kreiptųsi į nutvertą 
pelę. - Nejau yra geresnis būdas pelnyti vyriškio palankumą, 
nei jį prigirdyti; juolab kad šis girtėja sparčiau, nei pats tą pa- 
stebi? 

Jei kas ir suprato, kodėl 222 atvežė stipriojo vyno, 
tai būtent Miran. 

- Nesiruošiu sukelti ant kojų viso miesto, kaip nutiko su 
tavo lapeliais Darase. 

- Tu man lygiai tuo pačiu atkeršijai Išisiisinijs 

Moteris liūdnai palingavo galvą ir delnu palietė Vasilijaus 
ranką, bet tasai atšlijo. 

- Pakaks tuščių meilikavimų, - oriežtai tarė magistras. - Klok 
savo planus; tuomet aš galėsiu išsiaiškinti, kur slypi pavojus. 

- Atsargiau su manimi, - perspėjo Miran, nesiliaudama šyp- 
sotis. - Gerasis dievas Ormuzdas žino, kokia atsilikusi yra Ala- 
nija, tačiau, esu tikra, Goarijaus budelis įstengtų užsidirbti pra- 
- gyvenimui Ktesifone. Tam tikra prasme jis pripažįsta vien tai, 
kas geriausia. 

- Įsivaizduoju. 

- O, galvok, ką tik nori, - nekantriai atsiliepė Miran. - Aš 
karalių karaliui tarnauju ne prasčiau, nei tu savajam autokratui. 

Jei šiame darbe padeda mano kūnas, ką gi, lai taip ir būna, ir 
nėra apie ką kalbėti. 

Ji trumpam nutilo. 

- Ne, aš atsiimu savo žodžius. Ko gero, Vasilijau, Goarijus 
visiškai ne tas vyras, kurį pasirinkčiau savo valia, o apie tave 
to paties nepasakyčiau. 

Po Darase praleistų naktų Vasilijus kartais susimąstydavo, 
ar anuomet jos aistra buvo tikra, ar tik apsimestinė, suvaidinta 
vardan amžinos Persijos ir Romos imperijos priešpriešos. Bet 
ir dabar jis abejojo: siekdama savo tikslų, Miran galėjo pasa- 
kyti bet ką. Netverdamas įtariu smalsumu bei apmaudu, ma- 
gistras atsakė: 

- Kalbėk, ką nori. Goarijus šoka pagal tavo dūdelę - tiek 
patale, tiek ne. | 

Miran juokas rėžė klausą. 

- Jei šitaip būtų, aš su tavimi dabar nesišnekėčiau - būtum 
kritęs negyvas tą akimirką, kai Cchinvalis paskelbė tavo var- 
dą. Bet tu man reikalingas gyvas. 

Argirosui pirmąkart pasirodė, kad ji sako tiesą, tegul ir ne 
visą. Jei alanų karalius būtų visiškoje persės valioje, toji jau se- 
niai būtų jį įdavusi. Bet pasitikėti ja - reikštų stoti prieš intuiciją 
ir akivaizdžius faktus. 

- Jei Goarijus nėra tavo valioje, kaip sakai pati, kodėl jis 
nusigręžė nuo tikrojo Dievo Jėzaus Kristaus ir puolė į jūsų me- 
lagingo dievo Ormuzdo glėbį? Nejau čia ne tavo rankų darbas? 

- Aš savo tikėjimą laikau tokiu pat tikru, kaip tu - saviškį, 
- kandžiai atsiliepė Miran. - O Goarijus tik savo paties valioje 
ir turi savo dievybę - jis garbina tik save. Kalba tik tą, kas gali 
praversti šiandien. Pernelyg vėlai tą supratau, štai kodėl man 
reikia tavo pagalbos. | 

- Štai ir priėjom prie reikalo, - pastebėjo Argirosas. 

Miran linktelėjo: 

- Teisingai. Matai, jis ketina atverti Darjalo perėją kirgi- 
zams bei visoms klajoklių gentims, kurios tik panorės prie jų 
prisidėti. Goarijaus armija taip pat eis kartu; jis tikisi vadovauti 

visai kariaunai. - Moteris atsiduso. - Tik pagalvok, kiek man 
kainavo išpešti šias Žinias, ir viskas bergždžiai. | 

Argirosas apstulbo: regis, įsikūnija prasčiausi Georgijaus 
Lakanodrakono nuogąstavimai. 

- Kodėl gi tavęs netenkina žinia, jog klajokliai nusiaubs 
Romos provincijas? - paklausė magistras. | 

- Jau sakiau - jei tik tiek, seniai būtum miręs. Bet Goarijus 
ir stepių gyventojau užsimojo plačiau. Jie nori įsiveržti ir į Per- 
siją. Goarijus įsivaizduoja esąs Iskanderas. 

Argirosas suraukė kaktą, bet po kelių sekundžių prisiminė, 
jog persai taip vadino Aleksandrą. Per šešiolika amžių po 
Aleksandro Didžiojo mirties daugelis mėgino užkariauti ir Ry- 
tus, ir Vakarus, tačiau niekam nepavyko pakartoti legendinio 
karvedžio sėkmės. 

Tačiau iki šiol niekas nemėgino pasitelkti klajoklių. 

- Vadinas, tu manai, kad jam gali pavykti, - susimąstęs iš- 
sunkė magistras. 

- Gali, žinoma, gali, - patvirtino Miran. - Jis mano įstengsi- 
ąs viską, ir tokie žmonės retsykiais pasirodo besą teisūs. 

Kiek sutrikusi ji pridūrė: 

- Aš jo bijau. 

Tas prisipažinimas suglumino Vasilijų - jis nesitikėjo, kad iš 
Miran išgirs ką nors panašaus. 

- Sunku įsivaizduoti, kad armija įsiveržtų iš Kaukazo. Kal- 
nai saugo nuo pralaimėjimo, tačiau jie nėra grįstas kelias į per- 
galę. 

Dabar Argirosas balsu išsakė mintis, kurios jam dingtelėjo 
pakeliui į Darjalą. 

Miran akys sužibo. Moteris išsyk jį suprato. O Vasilijus Ži- 
„nojo, kokia ji protinga. Pagrindinė Miran galia buvo ne tiek 
grožis, kiek nuovokumas, nors abi šios savybės pavertė ją dv1- 
gubai pavojingesne. 

- Nepaisant nieko, alanai dievina savo valdovą. Lai jis... 
keistokas, bet retsykiais tai priverčia liaudį sekti įkandin, nes 

žmonės jį laiko dievų paženklintuoju - kad 1r kokius dievus jie 
garbina. 

Persės šypsena leido suprasti, kad šiuo klausimu ji Argiro- 
sui nusileidžia. 

Šis neprieštaravo. Romos agentai amžių amžius mokėsi 
įvertinti, kada reikia pasitelkti diplomatiją, o kada be karo 
neapsieisi, kada verta mokėti duoklę, o kada verčiau supjudyti 
gentis tarpusavyje ir priversti atsitraukti nuo sienų. Jei Alanijoje 
gimė didvyris, gausi istorinė patirtis padėjo Argirosui nuspręsti, 
ką reikia daryti. 

- Nužudyti jį, - tarė magistras. - Prasidės chaosas, ir alanai 
ilgam įsivels į rietenas. O mes liksime saugūs. 

- Aišku, mąsčiau apie tai, - prisipažino Miran, - bet šįsyk 
kalbame ne apie mano saugumą, tiesiog jau per vėlu. Perėjos 
jau kirgizų, o ne alanų, rankose. 

- Prakeikimas! 

- Taip, prakeikta tauta, - niūriai atsiliepė persė. - Man ro- 
dos, jų chanas Dairas naudojasi Goarijumi savais tikslais - lygiai 
kaip Goarijus naudojasi juo. Jei alanų karalius surizikuos pasekti 
Iskandero pavyzdžiu, Dairas taip pat turės į ką lygiuotis. 

Argirosas susimąstė apie klajoklių, nuolat puldinėjančių 
Romos imperiją, vadus. 

- Atila, - įvardino jis patį didžiausią ir kraupiausią. 

Miran suraukė antakius: 

- Niekada apie jį negirdėjau. 

Magistras sekundėlei nustebo, bet paskui sumojo, kad ji 
neprivalo žinoti senovinių tolimų vakarų legendų: Atila niekada 
nebuvo įsiveržęs į Persiją. Tačiau Miran žinojo kitą, užpuolusį 
jos tėvynę. 

- Aš prisiminiau heftalitų karalių, Eukis kadaise gudrumu 
nužudė valdovą Perozą*. 

* Heftalitai - gentys, penktajame-šeštajame amžiuose įsiveržusios į Iraną bei 
Indiją ir įkūrusios valstybę Vidurinės Azijos, Afganistano bei Rytų Irano te- 
ritorijose. Kitas pavadinimas - "baltieji hunai". Persų šachas Perozas ( valdė 


457-484 metais) buvo nužudytas trečios heftalitų atakos metu, įkritęs į jų iš- 
kastą vilkduobę. 

" Argirosas linktelėjo; Prokopijus išsaugojo romėnams tos 
nelaimės istoriją. 

- Gerai, pakaks ekskursų į senovės istoriją, - tarė magist- 
ras, vėl atgavęs niūrų pragmatizmą, kuris prieš akimirką priver- 
tė jį pasiūlyti Miran nužudyti karalių. - Dabar mums reikia nu- 
spręsti, kaip elgtis su chanu Dainu. 

Argirosas sumojo pasakęs "mums" ir suprato išties patikė- 
jęs Miran. 

Ši jo žodžius palaikė neišsakytu pritarimu ir įvertino kaip 
savo nuopelną. | 

- Mes privalome nuspręsti. Bet aš nematau paprasto būdo ir 
abejoju, kad mums pavyks sukiršinti jį su Goarijumi. Kol jų su- 
manymo nevainikavo sėkmė, abiejų interesai visiškai sutampa. 

- O tada, - niauriai pridėjo Argirosas, - bus jau per vėlu. 

Miran pritariamai šyptelėjo. 

- Ak, Vasilijau, aš žinojau: kada nors Konstantinopolis su- 
nerims ir atsiųs ką nors išsiaiškinti, kas dedasi Alanijoje. Goa- 
rijus neišvengiamai ims girtis, užuot ramiai saugojęs savo pa- 
slaptis ir laukęs, kol jos subręs. Džiaugiuosi, kad oficiorijų ma- 
gistras pasirinko būtent tave. Mudu vienodai mąstome, tu ir aš. 

Magistras jau ketino griežtai atsikirsti, bet susilaikė. Nepai- 
sant jųdviejų skirtumų, Miran žodžiuose daug tiesos; tą prisi- 
mindavo kaskart, ją sutikęs. Žinoma, Argirosas turėjo kur kas 
daugiau bendra su Miran, nei su kokiu nors Konstantinopolio 
dažytoju, kurio interesai nesiekė toliau rytdienos lenktynių hi- 
podrome. 

- Mes skirtingai pasakome, - pastebėjo jisai, - tačiau kal- 
bame viena kalba. 

- Puikiai pasakyta! - Miran pasistiebė pabučiuoti jo į 
skruostą ir sukikeno. - Tavo barzda tvarkingesnė nei Goarijaus 
- veide daugiau laisvos erdvės. Man patinka. 

Juokdamasi ir išsilenkdama vyriškio lūpų, persė pabučiavo 
Jį į kitą skruostą. 

Vasilijus žinojo, kad ši moteris sugeba kruopščiai apskai- 

čiuoti savo jėgas, bet vis vien jos geidė. Miran lūpų prisilietimas 
priminė jam Darase prabėgusias dienas. 

Ji, lanksti it ungurys, ištrūko. 

- Kas nutiks, jei tave užklups DI AEOBŲ prie karaliaus 
išlaikytinės? 

Ūmai ji surimtėjo. 

- Turiu grįžti. Išeiti iš rūmų visuomet rizikinga, bet ne taip 
pavojinga vidury dienos, kai Goarijus miega, kaupdamas jėgas 
nakčiai. Tačiau netrukus jis pabus ir tuomet gali šaukti mane. 

Argirosas suprato neturįs ką atsakyti. Žiūrėjo, kaip Miran 
tolsta per turgaus aikštę - gracingai it šokėja, - tą vaidmenį ji 
pasirinko Darase. Kai moteris pradingo, magistras dar kelias 
minutes pastovėjo mąstydamas ir glostydamas barzdą. Galiau- 
siai pasuko į Supsos viešbutį. 

Pakeliui su nerimu galvojo apie tai, ką sužinojo iš Miran. Jį 
įkyriai persekiojo prisiminimai apie švelnias jos lūpas. Tai erzi- 
no, ir Vasilijų draskė prieštaringi jausmai - kol galiausiai suvokė 
jų prasmę. 

Per metus, prabėgusius po sūnaus ir žmonos mirties, Argi- 
rosas niekada nesusimąstė apie galimybę susieti gyvenimą su 
kita moterimi. Iš dalies tai paaiškinama nepaliaujamu Elenos 11- 
gesiu, bet dar labiau - nenoru pasmerkti moterį vienišam ma- 
gistro Žmonos gyvenimui, ypač dėl to, kad jis yra priverstas 
vykdyti keblius pavedimus. Per penketą pastarųjų metų Argi- 
rosas pabuvojo Ispanijoje, frankų-saksų karalystėse, Darase, 
o dabar čia, Kaukaze. Kiekviena šių misijų truko ilgus mėne- 
sius, O pirmoji - kone metus. Neteisinga paversti moterį Pene- 
lope, amžinai laukiančia savo Odisėjaus. 

Tačiau su Miran pastaroji problema atkrenta savaime. 
Šiaip ar taip, ji sugeba savimi pasirūpinti. Ir jeigu - jeigu! - ta 
moteris nemelavo, kalbėdama apie Darase patirtus išgyveni- 
mus, vadinas, Argirosas jai bent šiek tiek patiko. Tenai, prisi- 
minė jis, buvo dėl ko pamesti protą, netgi neskaitant patalo, 
nors ir šis turėjo reikšmės. 

Magistras nusijuokė. Miran - persė, ji - neabejotinas prie- 

šas kone pagal Euklido logiką. Ji garbina Ormuzdą. Ji miega su 
Goarijumi ir tenkina karaliaus poreikius bemiegėmis naktimis. 
Vienintelis tikslas, vardan kurio ji atsidūrė Kaukaze, - suvilioti 
alanų karalių ir tikra šio žodžio prasme atplėšti jį nuo Romos im- 
perijos. Bet maža to: jeigu - jeigu! - ji nemeluoja, tai Goarijaus 
kėslai kelia mirtiną pavojų ir Konstantinopoliui, ir Ktesifonui. 

Tačiau, ničnieko nepaisant, Argirosas ir toliau galvojo apie 
Miran. Ir ši aplinkybė kėlė didžiausią nerimą. 


Koripas niauriai žvelgė į magistrą. 

- Nelemtas puodžius vėl pakėlė kainą. Ir prakeiktas vaisti- 
ninkas taip pat. 

- Sumokėsim, - tarė Argirosas. - Šauk, keikis ir niršk, tarsi 
tau iš burnos plėštų paskutinį kąsnį ar kastruotų, kaip nori. Dėl 
akių. Bet mokėk jiems. Juk Žinai, taip reikia. 

- Aš žinau, kad jūs dėl tos persų kalės pametat r - 
kandžiai atsiliepė Koripas, savo taikliu išpuoliu priversdamas 
Vasilijų išrausti. Magistras pasidžiaugė, jog kambarys prastai 
apšviestas, ir padėjėjas negali pastebėti jo reakcijos. Koripas 
dar kiek paniurzgėjo ir tęsė: - Nors, turiu pripažinti, labiausiai 
mane erzina, jog mergšė, kad kokios, teisi. Gatvėse nesišlais- 
tytų tiek atgrasių kirgizų, jeigu jie nebūtų sudarę sąjungos su 
Goarijumi, ir ji seniai būtų mus sudorojusi, jei nemanytų, kad 
klajokliai kelia grėsmę ne tik imperijai, bet ir Persijai. 

Argirosas priėjo tokią pat išvadą. Tą pripažino balsu ir pri- 
dūrė: 

- Nors užmušk, tačiau nenutuokiu, iš kur žinai, kiek kirgizų 
Darjale. Juk beveik neišeini iš čia, net pakvėpuoti grynu oru. 

Koripas sausai nusijuokė. 
 - Teisingai pastebėta, betgi kažkas privalo virti siEiukis5i 
.vyną greičiau, nei Goarijus su bičiuliais verčia jį gerklėn. Be to, 
man nereikia daug vaikštinėti, kad žinočiau, jog klajoklių čia it 
musių. Juos išduoda smarvė. 

- Tikrai, - sutiko magistras. 

Mieste, o ypač tokiame, kaip Darjalas, kur žmonės beveik 

neturėjo supratimo apie romėnišką vandentiekį ir kanalizaciją, 
tvyrojo aitrūs kvapai. Ir kirgizai į šią aromatų simfoniją įpynė 
savo niuansą - visų pirmiausiai arklių prakaito bei apkartusio 
aliejaus dvoką. 

- Kad ir kaip ten būtų, džiaugiuosi, galėdamas pasilikti čia, 
apačioje, o ne sėdėti viršuje su jumis ir Eustafijumi Rangabė. 
Blogiausiu atveju aš sudegsiu gyvas. Jei Eustafijus ką nors su- 
makaluos, mane taip mikliai suplėšys į kąsnelius ir ištaškys po 
visą apylinkę, kad net nespėsiu ant jo supykti. 

Tai buvo tiesa, kurios Argirosas nenorėjo prisiminti. 

- Viešbučio šeimininkas mano, jog Rangabė yra savotiškas 
eretikas, kuriam leidžiama valgyti tiktai mediniais įrankiais. Ne- 
žinau, ar šeimininkas nori jį sudeginti, ar atversti į tikrąjį tikėjimą. 

- Geriau jau atversti, - šyptelėjo Koripas. 

Abu nusijuokė, nors ir ne itin linksmai. Jiedu žinojo, kas 
nutiktų, jei Eustafijus Rangabė netyčia įskeltų kibirkštį. 

Magistras užkopė į antrąjį aukštą, nužingsniavo link kam- 
bario, kurį užėmė žmogus iš Konstantinopolio arsenalo, ir ty- 
liai, nenorėdamas išgąsdinti Eustafijaus, pabeldė į duris. Išgirdo, 
kaip kambaryje ant stalo pastatė tiglį. Tada Rangabė prisiarti- 
no prie durų ir atstūmė skląstį. 

Kaip paprastai, jis Argirosui priminė valdininką, tačiau su 
įdiržusiomis amatininko rankomis. 

- Sveikas, Argirosai, - pratarė Eustafijus. - Viskas einasi 
gerai, tik gobšuolis vaistininkas vėl pakėlė kainą už sierą. 

- Koripas man jau sakė. 

Rangabė, apskritai nelabai šnekus žmogus, kažką suniurnė- 
jo ir grįžo prie stalo, nustumto po vieninteliu langu. Šioje patal- 
poje nebuvo galima įžiebti šviestuvo. 

Prie tiglio su iš jo kyšančių mediniu šaukštu gulėjo tvirtas 
kočėlas. Rangabė triūsė prie trijų krūvelių - sudedamųjų dalių 
gabalėlius trynė į smulkius miltelius. Kairioji krūvelė - juoda, 
vidurinė (pati didžiausia) - purvinai balkšva, o dešinioji - ryškiai 
geltona. Argirosas turėjo pripažinti, jog dabar Eustafijus Ran- 
gabė apie pragaro miltelius išmanė kur kas daugiau, nei jis 


285 


pats. Arsenale Rangabė vadovavo tiems, kurie sukūrė degų 
skystį, pavadintą graikiška ugnimi. Kai atsirado naujas, kur 
kas galingesnis, sprogstamasis mišinys, jis, be abejo, pirmas 
pasišovė įminti mįslę. Vien tas faktas, kad dirbdamas neišlėkė 
į orą, bylojo apie meistro įgudimą. Rangabė ištraukė iš tiglio 
šaukštą, pasėmė iš viduriniosios krūvelės reikiamą kiekį saliet- 
ros ir subėrė ją į svarstyklių lėkštelę. Vėl kažką suniurnėjo ir 
dalelę nubraukė atgal ant stalo. Patenkintas rezultatu, perpylė 
miltelius į tiglį 17 energingai pamaišė jo turinį. Pažvelgė vidun, 
paseilino pirštą ir tikrindamas kyštelėjo į mišinį. Galiausiai niau- 
riai linktelėjo. | 

Po to meistras paėmė piltuvą (taip pat medinį) ir įstatė į 
molinio ąsočio kaklelį. Pakėlė tiglį, tvarkingai perpylė šviežiai 
pagamintus pragaro miltelius į ąsotį ir užkimšo jį neįprastu 
kamščiu - šį paėmė iš krepšio, gulinčio prie lovos. Kamštis bu- 
vo pragręžtas, o iš siauros angelės kyšojo aliejuje sumirkyta 
skepetėlė. 

Baigęs savo manipuliacijas, Rangabė galiausiai prisiminė 
Argirosą. Mostelėjo į pasienyje išrikiuotą ąsočių gretą. 

- Nuo tos dienos, kai atvykome čionai, pagaminau ketu- 
riasdešimt septynis vienetus - neskaitant.tų, kuriuos atsivežėme 
iš sostinės. Šito pakaks, norint Goarijaus rūmų sienoje pra- 
mušti skylę, pro kurią, jei pageidausite, pralįs net dramblys. 

Dar prieš dvi savaites magistras būtų pasinaudojęs tokia 
galimybe. Tačiau Miran pranešimas privertė jį susimąstyti, ati- 
džiau įsižiūrėti į tvirtovę ir įsitikinti jos žodžiais. Vasilijus supra- 
to, kad moteris nemelavo. Goarijus veikiausiai dar valdė Ala- 
niją, bet kirgizai valdė jį patį. Mieste šeimininkavo klajoklių va- 
dai, o Darjalo gatvėse stepių gyventojų vis gausėjo. Ši aplinky- 
bė bylojo tik apie spėjamą sąjungą, tačiau kiti požymiai rodė 
"ką kita. Kirgizų vadai į Goarijaus kareivius bei dvariškius žvel- 
gė su beveik neslepiama panieka, ir net Cchinvalis, nepaisant 
viso jo pasipūtimo, skundėsi Argirosui jų įžūlumu. Su prekei- 
viais turguose klajokliai elgėsi it su savo tarnais. 

Tokia padėtis negalėjo tęstis amžinai. Alanai - išdidi tauta, 

o jiems pavaldūs gruzinai ilgai atmindavo kiekvieną skriaudą ir 
per amžius laikėsi kraujo keršto papročio. Darjalas nepanėšėjo 
į miestą, kuriam lemta tapti pasaulio užkariautojų sostine. Argi- 
roso manymu, miestas veikiau priminė ąsotį su Eustafijaus 
Rangabė pragaro milteliais. Tiksliau, ąsotį, kurio dagtis po dvi- 
ejų sekundžių įsiliepsnos. | 

Magistras troško susitikti su Miran. Iš dalies dėl to, kad 
norėjo išgirsti apie padėtį rūmuose, iš dalies stačiai todėl, kad 
geidė ją pamatyti.Stengėsi negalvoti, kuris iš šių dviejų norų 
stipresnis. Šiaip ar taip, jis negalėjo savo valia paskirti pasima- 
tymo karaliaus meilužei. Susitikimu turėjo pasirūpinti ji pati. 

Retsykiais Vasilijui norėdavosi pakeisti padėtį ir perduoti 
Goarijui jos raštelį. Tačiau šio žingsnio jis nežengė. Tai būtų pa- 
vojingas ir, kas dar blogiau, neatitaisomas poelgis. Juolab kad 
Miran, turėdama neišmatuojamai daugiau galimybių, Argiroso 
neišdavė. Ir visgi jis kasdien graužėsi dėl to, kad neturi patiki- 
mos informacijos apie įvykius. 

Viskas pasikeitė netikėtai ir be persės pagalbos. 

Sulūžo bronzinė Vasilijaus sandalo sagtis, ir jis leidosi į tur- 
gų. Čia pamėgino susitarti su varkaliu gruzinu - pasitelkdamas 
ne tiek žodžius, kiek gestus, paprašė nukaldinti naują sagtį. 
Greta įsitaisė kitas prekeivis, prekydėžėse išdėliojęs peilius. 

Pro šalį jojo pustuzinis kirgizų. Vienas jų vikriai pasilenkė 
balne, čiupo iš prekydėžės peilį 1r užsikišo už diržo. Jo bičiuliai 
nusikvatojo. 

Peilių dirbėjas suriko iš apmaudo ir puolė paskui kirgizą. 
Vagis, vaipydamasis iš kalvio įtūžio, palaukė jo ir stipriai trūk- 
telėjo už barzdos. Klajokliai nusikvatojo dar garsiau. O tada 
vagišius suriko iš skausmo - kalvis įkando jam iki kraujo. 

Kirgizas spyrė prekeiviui batu apauta koja. Tas nuskriejo į 
šalį - dusdamas 1r rankomis glėbdamas pilvą. Visi įžūlėliai nu- 
šuoliavo tolyn; dabar jie šaipėsi iš savo bičiulio. 

Jei kalvis būtų buvęs nuolaidesnis, incidentas būtų taip 1r 
pasibaigęs. Tačiau prekeivis svyruodamas nukiūtino iki savo 
prekystalio ir, stverdamas peilį, sušuko: 

- Kirgize! 

Klajoklis atsigręžė. Gruzinas puikiai išmanė ginklus. Jis 
švystelėjo peilį, ir tas įsmigo stačiai vagišiui į krūtinę. Kirgizo 
veide išplito nuostaba, o po akimirkos jis lėtai išslydo iš balno. 

Likusieji sutrikę pažvelgė iš pradžių į savo draugą, o pas- 
kui į kalvį. Vienas jų mikliai įtempė lanką ir paleido strėlę pre- 
keiviui į veidą. Tas sukliko iš skausmo, ir jo klyksmas privertė 
atsigręžti visus, buvusius aikštėje. Nelaimėlis sugniaužė į 
skruostą įsmigusios strėlės kotą, žengė dar kelis žingsnis ir su- 
kniubo į dulkes. 

Argirosas apsidairė, tikėdamasis sutikti baimingą varkalio 
žvilgsnį, bet to jau ir pėdos ataušo. Magistras pažymėjo, kad 
varkalys anaiptol ne kvailas. Vietos gyventojai puolė prie kir- 
gizų, nelyginant jūros banga, genama pikto vėjo. Argirosas iš- 
girdo veriamą klyksmą - minia užgriuvo pėsčią klajoklį. Raiti 
kirgizai išsitraukė lankus. 

Magistras spruko, kol jo dar nepastebėjo. Nužingsniavo 
pusę kvartalo ir įsiklausė - triukšmas už nugaros vis stiprėjo. 
Vasilijus pasileido bėgte. Kartą Konstantinopolio gatvėse jis 
jau pakliuvo į maišto sūkurį. Vieno sykio pakaks. 

Neramumai dar neatvilnijo iki viešbučio, kuriame apsistojo 
magistras su savo žmonėmis. Ir visgi Koripas tykiai suko ratus 
po vidinį kiemą - tarytum vilkas, užuodęs nepažįstamą kvapą. 

- Prasti popieriai? - paklausė jis, kai EUSS papasako- 
j0, kas nutiko. 

- Kai mieste šitiek klajoklių? Prasti, - atsakė Argirosas. - 
Gruzinai jų nekenčia, o jie nekenčia visų. Manau, mums reikia 
patiems savimi pasirūpinti - Goarijaus žmonės bus per daug už- 
siėmę karaliaus ir jo pakalikų apsauga, tad visiems kitiems jų 
dėmesio laukti nėra ko. 

- Ko gero, Goarijaus žmonės puls slėptis po lovomis, - 
nusijuokė Koripas. Jis šaltu žvilgsniu įvertino kiemą juosiančią 
sieną ir su panieka krenkštelėjo. - Pernelyg žema ir menka. 
Kaipgi mums čia išsilaikyti? 

Koripas šūktelėjo dviems arklininkams ir, vaikinams pasi- 

piktinus, tūžmingai šiuos apibarė. Galiausiai arklininkai padėjo 
jam užstumti vartus skląsčiu. 

Išgirdęs kilpų girgždesį, į kiemą išbėgo viešbučio šeiminin- 
kas Supsa ir laužyta graikų kalba suriko: 

- Ką jūs daryti? 

- Jis stengiasi išgelbėti jus nuo mirties, - atsiliepė Argirosas; 
j0 balse suskambusios kariškos gaidelės privertė Supsą 1šsities- 
ti - atrodė, jog viešbučio savininkui į veidą kažin kas šliūkšte- 
lėjo ledinio vandens. Magistras pridūrė: - Turgaus aikštėje pra- 
sidėjo grumtynės, ir sumaištis aprėpė visą miestą. 

Supsa jau po akimirkos suvokė Argiroso žodžių reikšmę. 

- Aš turėti sunkesnis skersinis, - tarė jis. - Aš parodyti. 

Kai vartus pavyko užremti sunkesniu skląsčiu, Vasilijus pa- 
sikvietė iš namo visą savo būrį, išskyrus Eustafijų Rangabė. 
Kaip ir Koripas, visi magistro vyrai buvo puikūs kariai. Kai 
kurie - imperatoriaus gvardiečiai, kiti, kaip ir pats vadas, - bu- 
vę kariškiai iš magistrų korpuso. Ir visi puikiai valdė lanką, ietį 
bei kardą. 

- Neškit suolus, - paliepė Supsai Koripas, - kad galėtume 
šaudyti per sieną. 

Šįkart Supsa ir jo darbininkai pakluso besąlygiškai. Išbėgo 
ir kiti prekeiviai, nešini po ranka pakliuvusiais ginklais. Koripas 
ir juos išrikiavo palei sieną. Kas pasakys, ko dera tikėtis? Kuo 
daugiau žmonių, tuo geriau. 

Ištvermės patikrinimas prasidėjo po kelių minučių. Ben- 
dromis pastangomis vidinis viešbučio kiemas pamažu virto tvir- 
tove, o iš kitapus jau artėjo triukšmas bei klegesys. Pablyškę 
arklininkai atvilko į pasienį paskutinį suolą, ir tuomet iš už kam- 
po plūstelėjo minia. 

Supsa užsilipo ant suolo ir pasistiebė, kad maištininkai jį at- 
pažintų. Riktelėjo kažką gimtąja gruzinų kalba - tikėdamasis, 
kad jį palaikys vietiniu ir paliks ramybėje. 

Į viešbutininką nuskriejo akmenys, plytgaliai 1r arklių mėšlo 
gniutulai. Kažkas pataikė Supsai į petį, jis parkrito ir nusirito 
žeme. Ne tiek savimi pasitikintis Argirosas prigludo už sienos. 

Iš už jos dirstelėjo kiek vėliau. Tuzinas maištininkų laikė storą 
medinį rąstą; kiti, iki valiai prisirėkavę, prasiskyrė, duodami vie- 
tos taranui įsiūbuoti. 

- Pliek! - riktelėjo magistras drauge su Koripu, kuris, iš 
jaudulio pamiršęs, kur esąs, įsakymą išrėkė lotyniškai. 

Net ir be įsakymo visi žinojo, ką reikia daryti. Argiroso 
žmonės leido strėles į minią taip mikliai ir tvarkingai, jog tikri 
prekeiviai net išsižiojo iš nuostabos. Klyksmai aidėjo vis gar- 
siau. Improvizuotas taranas neprisiartino prie taikinio nė per 
dvidešimtį pėdų. Tie, kurie jį tempė, dabar tysojo ir dejavo, o 
kai kurie apskritai neberodė gyvybės ženklų. Kiti maištininkai 
ūmai prisiminė turį reikalų kažkur kitur. 

- Tamsuoliai, - su panieka iškošė Koripas. - Visų narsiausi 
niekšai pasaulyje, kol kas nors duoda jiems atkirtį. 

Argirosas linktelėjo, bet tą akimirką nerimo šūksniai pasi- 
girdo kitoje kiemo pusėje. Visi nušoko nuo suolų ir puolė į pa- 
galbą bičiuliams. 

- Ne visi, velniai jus rautų! - suriaumojo Koripas. - Be- 
smegeniai! Jei visi apleisime pozicijas, tas pat nutiks ir čia! 

Po tokio įtaigaus paliepimo kai kurie stabtelėjo. Tuo metu 
Argirosas jau bėgo aplink namą link arklidžių bei kitų ūkinių 
pastatų. Maištininkai kažkur susirado ar pavogė kopėčias ir jau 
lruoksėjo per sieną. 

Sušvilpė lankų templės. Vienas užpuolikas klykdamas 
pargriuvo, kiti du išrėkė prakeiksmus. Likusieji metėsi į priekį, 
mosuodami peiliais ir vėzdais. Bet, nepaisant viso įtūžio, jie liko 
paprastais miestelėnais, nepratusiais kariauti. Net drauge su 
Argirosu bėgantys pirkliai buvo rimčiau apsiginklavę ir geriau 
nutuokė, kas vyksta. Argiroso vyrai perėjo kiaurai priešus, ne- 
lyginant peilis per sviestą. 

Kažkas panašaus, pamanė jis, kai kurioms moterims pade- 
da lengviau ištverti gimdymą, nei kitoms: Žinojimas ir suvoki- 
mas, kas dedasi, kelia apmaudą, tačiau padeda ištverti skaus- 
mą. Magistras regėjo, kaip maištininkas, kuriam nežymiai peiliu 
perrėžė dilbį, išsprogino akis ir pamiršo viską aplink. Vaikinas 

nė nepastebėjo vėzdo, kuris pagelbėjo jam be nuovokos su- 
smukti į dulkes. | 

Po akimirkos magistras gavo progą patikrinti šią teoriją 
praktiškai. Jam pagaliu kirto per šonkaulius. Vasilijus įkvėpė 
oro, bet spėjo išsilenkti kito priešininko kirčio. Tada įsijungė 
išsiugdytas refleksas. Argirosas šastelėjo priekin, kaire ranka 
išmušė lazdą - veikiausiai stalo koją - 1 smeigė durklą užpuo- 
likui į pilvą. Ko gero, tas gruzinas niekada nebuvo girdėjęs 
apie savigyną, bet dabar mokytis buvo jau per vėlu. 

"Tuo tarpu Argirosas beveik pasiekė savo tikslą - kopėčias, 
atremtas į sieną iš kitos pusės. Jomis kažkas ropštėsi. Magist- 
ras atkišo kruvinus ašmenis ir plėšriai išsišiepė. 

- Dabar tu? - pasiteiravo jis. 

Nežinia, ar maištininkas suprato graikiškai, bet, kad ir kaip 
ten būtų, klausimo esmę suvokė. Vaikinas liuoktelėjo žemyn - 
anapus sienos. Sprendžiant iš ten pasigirdusių keiksmų, vargše- 
lis nusileido ne ant žemės. Vasilijus atstūmė kopėčias. 

Keli paskutinieji maištininkai, prasibrovę į Supsos kiemą, 
liko prispausti prie arklidžių sienos. Pirkliai grūmėsi su jais kaip 
pašėlę. Argiroso žmonės, profesionalūs kariai, riktelėjo sąjun- 
gininkams, paliepdami pasitraukti į šalį, kad galima būtų paleisti 
į darbą strėles ir šitaip viską užbaigti. 

- Šią pamoką miestelėnai įsimins, - tarstelėjo magistras 
Koripui. 

Vasilijus pasitrynė sumuštą krūtinės ląstą. Jautė, kad ryte 
ten išplis klaiki mėlynė. Bet lengviau atsiduso sumojęs, kad 
kvėpuodamas nejaučia veriančio skausmo. Kartą jau buvo su- 
silaužęs šonkaulius ir gebėjo įžvelgti skirtumą. 

- Čia ir už sienos apstu lavonų, jie privers prasčiokus gerai 
pamąstyti, - sutiko Koripas. - au atsidžiaugti, kad jie ne- 
sugalvojo mūsų padegti. 

Magistro nugara nusruveno šaltukas. Apie tai jis net nepa- 
galvojo. Jei Supsos viešbutyje sprogtų ąsočiai su pragaro mil- 
teliais... Jis persižegnojo iš baimės. 

- Me genoito! - šūktelėjo jis. - Dieve apsaugok! 

- Nemanau, kad net prasčiokai galėtų būti tokie kvaili, - 
pastebėjo Koripas. - Jei kiltų gaisras, galas visam šiam pra- 
smirdusiam miestui. Žinoma, - pridėjo jis, - galvos nedėčiau. 

Argirosas paliepė lankininkams šauti į bet ką, kas pasiro- 
dys kitapus su fakelu. Šią minutę viešbutis buvo palyginti sau- 
gus. Kaip ir visuomet, niekšeliai mieliau renkasi grobį, kuris 
nesipriešina. Maištininkai vilko prisigrobtą gerą ir lenkė viešbutį 
iš tolo - ir pagarbiu atstumu. Kitomis aplinkybėmis Argirosas 
būtų mėginęs juos nutverti ir sukišti už grotų. Bet čia, svetimo- 
je šalyje, siaučiant chaosui, jam beliko dirsčioti į dangų ir tikrin- 
ti, ar į dangų nekyla dūmų stulpai. 

- Netrukus sutems, - tarstelėjo Koripas. - Tuomet bus sun- 
kiau. | 

- Tiesa, - sumišęs šyptelėjo magistras. 

Nerimaudamas dėl gaisro, jis net nepastebėjo viršum gal- 
vos tirštėjančių mėlynų sutemų. Už sienos toliau skardėjo nir- 
šūs riksmai, stiprėjo triukšmas, balsai skambėjo vis grėsmin- 
giau. Vasilijaus ranka nejučia susigniaužė į kumštį. 

- O ką daro Goarijus? Kaip jis kovoja su neramumais? 

- Teprasmegsiu skradžiai - veikiausiai karaliukas tūno po 
lova, kaip ir jo kariai, - su panieka išsunkė Koripas. - Mūsų 
naujasis Aleksandras, pasakysiu jums, negali suvaldyti netgi sa- 
vo tautos, jau nekalbant apie ką kita. 

Bet kariai visgi pasirodė. Vos tik sutemo, prie Supsos nak- 
vynės namų vartų prisiartino sunkiai ginkluotas būrys. Argiro- 
sas pažino būriui vadovaujantį karininką, kurį ne sykį matė rū- 
muose. Tačiau magistras liko atsargus - galbūt tas vaikinas nau- 
dojasi sumaištimi savais tikslais, gal jis nė neketina malšinti ne- 
ramumų. | 

- Ko jums reikia? - persiškai paklausė Vasilijus. 

Atsakymas jį stačiai apstulbino. Nekilo jokių abejonių, 
kad karininkas nemeluoja. 

“ - Artaijūs prekiaujat vynu? Jo didenybė atsiuntė mus nu- 
pirkti visų stebuklingojo vyno atsargų. Štai auksas. 

Ir karininkas kilstelėjo odinį kapšą. 


292 


Apimtas keisto nerealumo jausmo, Argirosas leido karinin- 
kui prisiartinti prie užsklęstų vartų, tada suskaičiavo nomismas. 
Suma buvo tiksli. Kraipydami galvas iš nuostabos, magistro 
žmonės nešiojo vyno ąsočius ir viršum vartų perdavinėjo juos 
kareiviams. Gavęs visus ąsočius, karininkas atidavė Argirosui 
pagarbą ir išsivedė savo būrį. 

Tą minutę magistras prisiminė Neroną, kuris, pritardamas 
lyra, apdainavo Trojos kritimą, nors aplink siautė Romos gais- 
ras. Darjalas kolei kas nepleškėjo, tačiau ne Goarijaus dėka. 

Tvirtas Argiroso žmonių ir prekeivių atkirtis pristabdė 
maištininkus, ir jie nebemėgino pakartotinai pulti viešbučio. Ir 
visgi magistras praleido neramią naktį. Visur aplink - tai šali- 
mais, tai kažkur atokiau - aidėjo velniškas šūksnių, klyksmų, 
griausmų choras. Triukšmo šaltinio nesimatė, ir dėl to nerimas 
tik stiprėjo. Vasilijui dingojosi, kad ore tvyro dūmų kvapas, kurį 
skleidžia anaiptol ne namų židiniai. 

- Kas ten? - šūktelėjo vienas jo bičiulių, žvelgdamas į tam- 
soje šmėstelėjusį šešėlį. - Laikykis atstu, antraip paleisiu strėlę. 

Moteris nusijuokė. 

- Šiandien girdėjau ir bjauresnių grasinimų, didvyri. Nagi, 
eik, pažadink Argirosą. 

- O kas tu tokia, kam man įsakinėtum, šliundra? - pasi- 
šiaušė romėnas. - Man liepta... | 

- Viskas gerai, Konstantinai. Aš ją pažįstu, - pertraukė ka- 
rį magistras. Jis dirstelėjo per tvorą, tačiau nieko nepamatė. - 
Miran, čia tu? Ko nori? | 

- Iš pradžių įsileisk mane. Jei Goarijus sužinos, kad atėjau 
čionai, mums abiem galas. Šiaip ar taip, visai manoma. 

Koripui tas visai nepatiko. 

- Ir jūs ketinat atverti jai vartus? Iš kur žinome, kas slepiasi 
ten, kur nesiekia mūsų fakelų šviesa? 

Argirosas linktelėjo. Tikėti Miran kur kas sunkiau, nei jos 
geisti. Tačiau Vasilijus atminė lankstų šokėjos kūną. 

- Jei permesim virvę, ar galėsi ja užsiropšti? - per tvorą 
šūktelėjo jis. 

Moteris vėl nusijuokė - nėmaž neįsižeidusi. 

- Aišku, galėsiu. 

Po akimirkos ji tą įrodė, liuokteldama į kiemą vikriai ir 
lengvai, nelyginant patyręs šturmo bataliono kareivis. Ir vilkėjo 
neįsidėmėtinus vyriškus drabužius, o savo nuostabius plaukus 
paslėpė po veltine kepure, panašia į apverstą gėlių puodą. Ta- 
čiau marodieriai vargu bau dvelkia rožių aliejumi. 

Nekreipdama dėmesio į smalsius kieme susibūrusių vyriškių 
žvilgsnius, Miran iššaukiamai pareiškė Argirosui: 

- Goarijus žino, kad buvai turgaus aikštėje, kai šiandien jo- 
je prasidėjo maištas. Tiksliau, jis mano, kad tu ir esi tas, kuris 
užvirė visą šią košę. | 

- Dievo Motina! - Magistras persižegnojo. - Iš kur jis iš- 
traukė?.. 

- Negali nuneigti, jog ten buvai; ak, tave matė vienas iš 
mano paukštukų. - Miran akivaizdžiai didžiavosi savim. - Ir to- 
dėl jis mano, kad tu švystelėjai peilį į kirgizą; mano paliepimu 
paukštukas karaliui persakė būtent šitaip. 

Ji nusišypsojo, tarsi būtų pasielgusi labai protingai ir lauktų, 
jog Argirosas tam pritars. 

Tačiau magistras numatė vien nelaimę. Tie jo bičiuliai, kurie 
girdėjo Miran žodžius, pasipiktinę šūktelėjo. 

- Turėjau leisti Konstantinui tave nušauti, - lediniu balsu 1š- 
sunkė Argirosas. Koripas dygiai pažvelgė į Miran. 

- Ak, matyt, tu nežinojai ar sužinojai per vėlai. Bet dabar 
tau... mums dar liko galimybė išsikapstyti. 

- Ko gero, įsivaizduoji, kad mano vaikinai taps tavo gin- 
kluotu eskortu ir palydės į Persiją. 

Miran nesureagavo į jo sarkazmą. 

- Anaiptol, nes aš neketinu traukti į pietus. - Ji minutėlei 
nutilo. - Vadinas, tu tikrai nežinai? 

- Ko? 

Argiroso kantrybė kone išseko, bet jis veikiau būtų sutikęs 
kišti pirštą į spaustuvus, nei išduoti savo emocijas Miran. 

- Kad visa kirgizų armija traukia nuo Kaspijos Vartų* ir 
suka į Darjalą. 

- Ne, - niauriai atsiliepė Argirosas. - Šito nežinojau. 

Mieste viešpataujančio chaoso akivaizdoje ši naujiena iš 
pradžių nepasirodė itin svarbi. Paskui magistras dar kartą ap- 
mąstė Miran žodžius. 

- Tu ruošiesi pas kirgizus? - paklausė jis. 

- Kad sulaikyčiau juos, jei įstengsiu. Ir tu su savo žmonė- 
mis eisi drauge. | 

Argirosas jau ketino atrėžti "ne", bet laiku susigriebė. Pa- 
veikslo fragmentai jo galvoje suši Oi į vieną. 

- Štai kodėl tavo tarnas papasakojo Goarijui tą melagingą 
pasakaitę! 

- Kad priversčiau tave dirbti išvien su manimi? Na, žino- 
ma, brangus Vasilijau. | 

Ji ištiesė ranką ir patapšnojo Argirosui per skruostą - savo 
poelgiu jį ir papiktindama, ir papirkdama. Vasilijus vylėsi, kad 
iš jo veido šito nematyti, bet įtarė, jog viskas yra atvirkščiai. 
Miran supratingai nusišypsojo ir jau be menkiausios pašaipos 
pridūrė: 

- Juk sakiau tau, kad klajokliai kelia srėsmę abiejų mūsų 
valstybėms. Be to, tu turi ginklų, kuriuos galime atgręžti prieš 
juos. 

- Vynas - ar jį turėjai omeny? 

- Būtent. Kuo stipriau kirgizai nusigers, tuo daugiau šansų, 
j0g mano planas išdegs. 

Pakliuvęs į jos pinkles, magistras net mažumėlę apgailėjo 
klajoklius. Jų buvo tūkstančiai, o Miran viena, bet Vasilijus 
abejojo, kad priešininkų jėgos yra lygios. 

- Vyną sukrausime į vežimus, - susitaikęs pratarė jis. 

Pragaro miltelių jis neminėjo. Darase Argirosas pasinau- 
dojo tik trupučiu mišinio. Persei sunku būtų įsivaizduoti, kokia 
galia pasižymi pusė tos medžiagos tonos. 


* Kaspijos Vartais vadinta perėja iš šiaurinių stepių į Užkaukazę - palei Kas- 
piją per Derbentą (išvertus iš persų kalbos - per "užrakintas duris"). 

Kai Argirosas paliepė savo vyrams imtis darbo, prie jo pri- 
šoko Supsa. 

- Jūs išeinate? Nepalikite E gailiai sušuko viešbučio 
šeimininkas. 

- Deja, aš neturiu iš ko rinktis, - atsakė magistras. 

Jis piktai dėbtelėjo į Miran. O ji meiliai nusišypsojo, įgel- 
dama dar skaudžiau. Vasilijus ryžtingai pasitraukė į šalį. 

Bemaž vidurnaktį nedidelis vežimų ir nešulinių arklių kara- 
vanas su trenksmu išlėkė iš kiemo. Raiteliai jau nepanėšėjo į 
pirklius, kaip atvykdami į Darjalą. Tuomet kai kurie jų taip pat 
vilkėjo grandinius šarvus, bet skirtumas slypėjo ne čia. Graikai 
nebeapsimetinėjo, ir iš laikysenos, žvilgsnių bei ryžtingai su- 
čiauptų lūpų nesunku buvo pažinti karius. Pamatę juos, net girti 
maištininkai kaip mat traukėsi iš kelio. 

- Gera tavo komanda, - pastebėjo Miran. 

Ji sėdėjo šalia Argiroso, kuris vadeliojo pirmą vežimą su 
vynu. Paskutiniajame iš keturių vežimų įsitaisė Eustafijus Ran- 
gabė - visi vieningai sutiko, kad jis pats asmeniškai rūpintųsi 
pragaro milteliais. Jei kokio nelaimingo atsitiktinumo dėka ve- 
žimas sprogs, mąstė magistras, jis ištaškys 1š šalių jojančius 
sargybinius ir visa kita, bet retsykiais saugumo iliuzija suteikia 
ramybės. 

Argirosas kreivai šyptelėjo: tą patį galima pasakyti ir apie 
vadovavimo iliuziją. 

- Dabar mano vyrai šoka pagal tavo dūdelę, - suniurnėjo 
magistras. 

Būtų netekęs savitvardos, jei Miran būtų ėmusi šmaikštauti 
1r šaipytis, tačiau moteris tik linktelėjo. 

"Visgi jinai - profesionalė", - priminė sau Vasilijus. 

Jis nerimavo, ar sargyba išleis juos pro vartus (nežinia, ar 
prie vartų apskritai liko sargybinių, ar ir tie apleido postus bei 
prisidėjo prie maištininkų). Vartai buvo saugomi, ir apsauga 
veikiausiai būtų paskelbusi pavojų, tačiau karininkas mostelėjo 
Argirosui ranka, leisdamas išvykti. 

- Bėgate, pirmai progai pasitaikius, teisingai? - paklausė ji- 
sai. - Aš jūsų nesmerkiu - jumis dėtas pasielgčiau taip pat. 

- Vargu - jei žinotum, kur mes traukiame, - pastebėjo Ar- 
girosas, kai vilkstinė atsidūrė pakankamai toli nuo vartų, ir ka- 
rininkas nebegalėjo išgirsti jo žodžių. 

Miran sukikeno. | 

Už dviejų mylių nuo Darjalo magistras nusprendė sustoti. 

- Mes jau toli, - pratarė jis. - Miesto sumaištis čia nebepa- 
vojinga, o mums reikia atsipūsti, kad ryte būtume pasirengę bet 
kam. Be to, turime aptarti planą, kurio ketiname laikytis. | 

Argirosas griežtai žvilgtelėjo į Miran. Koripas taip pat. 

- O kam? - aštriai paklausė šiaurės afrikietis. - Dabar, kai 
Goarijus nebegali jos ginti, siūlyčiau palikti tą mergšę šunims ir 
traukti savais keliais. 

Keli kariai pritardami maktelėjo galvas. 

Miran, nėmaž nepabūgusi, žvelgė stačiai į juos. 

- Galėčiau priminti: jeigu ne aš, Goarijaus kariai jau būtų jus 
nutvėrę, - tarstelėjo ji. 

- Jeigu ne tu, - atrėmė Koripas, - Goarijaus kariai apskritai 
nebūtų mumis susidomėję. 

Daugelis jo bičiulių, užsiėmusių stovyklos ruošimo darbais, 
minutėlei nutraukė darbą ir vėl pritariamai pakinkavo galvas. 

- Ji bet kada galėjo mus išduoti alanų karaliui, - pastebėjo 
Argirosas. - Tačiau neišdavė. 

- Kol tas jai buvo naudinga, - atkakliai spyrėsi Koripas. 

- Teisingai, bet nejau ketini pasakyti, kad tai nebuvo 
naudinga ir mums? O gal nori, kad kirgizai sauvaliautų Mesopo- 
tamijoje, o ateity ganytų savo bandas Kapadokijoje? Jie mums 
kelia tokią pat grėsmę, kaip ir Persijai. Ir jei nekantrauji atsikra- 
tyti Miran, dėstyk savo planą, kaip mums sulaikyti klajoklius. 

Argirosas vylėsi, jog afrikietis tokio plano neturi. 

Kai Koripas nudelbė akis, magistras suprato laimėjęs. Ta- 
čiau jo pavaldinys neketino nuolankiai pasiduoti. 

- Gal iš pradžių mes nugirdysim tuos niekšus, - pradėjo jis, 
- o paskui... 

Koripas nebaigė minties - taip vandens laikrodyje išsenka 
vanduo, jei pamiršti jį pripildyti. 

- O paskui? - paragino Argirosas. - Įsibrausime į visas pa- 
lapines ir perrėšime jiems gerkles? Bijau, kad mums jų bus 
kiek per daug. Manding, jei neturi savų idėjų, pernelyg išlaidų 
žudyti tą, kuris jų turi. | 

Koripas pašaipiai atidavė pagarbą, palingavo galvą ir nuė- 
j0 pagelbėti rengti stovyklą. 

Miran palytėjo Argiroso ranką. Tamsoje jos akys atrodė 
didžiulės. 

- Dėkoju tau, - sukuždėjo moteris. - Dirbdamas tokį dar- 
bą, įpranti prie netikėtos mirties pavojaus, tačiau man jau būtų 
vis vien. Verčiau jau išsyk suknežintų galvą. 

Argirosas kadaise pats buvo karys ir žinojo, apie ką ji kal- 
ba. Jis kažką sumurmėjo, akimirkai sutrikęs nuo minties apie 
tai, kaip su moterimi gali pasielgti kariai. 

- Kodėl nusprendei mane išgelbėti? - Miran kalbėjo tyliai, 
tačiau jos akyse plykstelėjo ironijos kibirkštis. - Aišku, ne dėl 
to, jog kažkada trumputį laiko tarpą buvome meilužiais? 

Ji įsižiūrėjo į Vasilijaus veidą. | 

- Tu rausti? - nepatikliai ir džiugiai paklausė moteris. 

- Čia viso labo rausvas fakelų atšvaitas, - šaltai atsiliepė 
Argirosas. - Tvirtinai žinanti, kaip sulaikyti kirgizus. Šito nepa- 
sakė niekas daugiau. Todėl, o ne dėl kažko kito, tave ir verta 
palikti gyvą. 

- Dėl kažko kito, - pakartojo Miran ir kilstelėjo antakį. - 
Šiaip ar taip, už mandagią užuominą aš lieku tau skolinga. 

Magistras susitvardė ir nurijo piktą atsakymą. Toji persė 

turėjo talentą jį trikdyti - net jeigu, kaip dabar, persvara buvo 
. magistro pusėje. Po žmonos mirties Vasilijaus šitaip netraukė 
jokia kita moteris, nors Miran stulbinamai skyrėsi nuo Elenos. 
Su Elena Argirosas jautėsi jaukiau, ramiau, nei su kuria kita. 
Miran gaubianti rizikos ir pavojaus atmosfera nebuvo būdinga 
aplinkai, kurioje jiedu susitiko; toji atmosfera slypėjo pačiame 

persės charakteryje. Kaip ir pirma stebuklingojo vyno taurė, ši 
ypatybė Argirosui pasirodė neįprasta ir kerinti. 

Norėdamas nuslėpti sumišimą, jis grįžo prie rūpimo klausimo. 

- Tai koks gi tas tavo neįkainojamas planas? 

Moteris tylėjo. Magistras pridūrė: 

- Kad ir koks jis būtų, pažadu, jog po to, kai jį išklosi, aš 
neperrėšiu tau gerklės ir apskritai nepadarysiu nieko bloga. 

Miran pažvelgė jam į akis. 

- Jei tą man pažadėtų tavo žvitriaakis draugas, aš tokį pa- 
žadą įvertinčiau. O tu... su savo pailgu, liūdnų veidu man prime- 
ni šventuosius, kurių atvaizdus mačiau krikščionių bažnyčiose. 
Ar galiu tavimi pasitikėti tokiu atveju? Tavo žodžio man nepa- 
kanka. 

- Apgailestauju, tačiau nesu šventasis. 

Tarsi įrodydami šį prisipažinimą, plūstelėjo prisiminimai 
apie jos lūpas, odą, prisilietimus. Susierzinęs Vasilijus nuginė 
juos šalin. 

Miran veide šmėstelėjusi šypsena pakuždėjo, kad ji taip 
pat pasinėrė į prisiminimus. Tačiau š šypsena veikiai užgeso, mo- 
ters veidas apsiniaukė. 

- Norėdama papasakoti, turiu tavimi patikėti, tačiau mud- 
viejų šalys - priešai. Jei mane apgausi, lai degsi ugny melo Na- 
muos. 

- Jei nori, aš galiu prisiekti Dievu 1r Jo Sūnumi. 

- Ne, neverta. Priesaika - viso labo ją sakantis žmogus, o 
tu mane visiškai tenkini ir be jos. 

Tačiau persė vis vien tylėjo. Argirosas jau neteko kantry- 
bės. Ūmai ji suvirpėjo iš juoko. 

- Bėda ta, kad planas ne itin geras. 

- Iš pradžių leisk man jį išgirsti. 

- Gerai. Tiesą sakant, apie tai mudu kartą jau kalbėjomės 
Goarijaus rūmuose. Tu pasakei, jog atmeni, kaip baltieji hunai 
įviliojo ir pražudė valdovų valdovą Perozą bei jo armiją, kaip 
jie išrausė bei užmaskavo griovį su vienintele siaura sąsmauka. 
Jie bėgo paliktu taku, o paskui, kai pirmosios įsibėgėjusios ka- 

ralių karaliaus kariaunos gretos prasmego į griovį, puolė sutri- 
kusius priešus. Tikėjausi kažką panašaus iškrėsti ir kirgizams. 
Jie nedaug tenutuokia apie discipliną, o jei pagirdytume į juos ta- 
vuoju vynu, apskritai... 

Argirosas linktelėjo. Planas įžūlus, Žiaurus ir gali pasiteisinti 
praktiškai - visa tai, Argiroso manymu, puikiai pritiko Miran. 

- Matai trūkumų? - švelniai pasiteiravo jis. 

- Tiesą sakant, netgi du, - atsiliepė jinai. - Mes neturime 
pakankamai žmonių, kad pajėgtume iškasti griovį, ir net jei 
kažkaip iškastume, mums trūksta armijos. 

- Taip, tas ir yra, - išsunkė magistras. 

- Žinau, žinau, žinau. - Miran veidą apniaukė kartėlis ir ug- 
nies atšvaitai. - Pastaruoju metu vis tvirtinau Goarijui, kad jis 
praras šalį, jei nebelaikys klajoklių pažabotų; tikėjausi pasi- 
naudoti Darjalo garnizonu ir įgyvendinti savo planą. Tačiau ka- 
ralius iki šiolei mano, kad kirgizai ant savo pečių nuneš jį į šlo- 
vę, - ar manė iki prasidedant maištui. Man regis, jis ir dabar tuo 
tiki. Kai lioviausi Goarijui kartoti tą, ką jis pageidavo išgirsti, 
karalius nustojo su manimi bendrauti už miegamojo ribų. 

Ji atlošė galvą ir atidžiai pažvelgė į Argirosą. 

- Ir štai aš čia, tavo valioje. 

Jis neatsakė. Sėdėjo prisimerkęs ir paskendęs savo mintyse. 

- Didžiumai vyriškių aš paprasčiausiai išsyk pasiūlyčiau eiti 
su manimi į palapinę. Bet kažkodėl nemanau, kad šiuo atveju 
tai padėtų man išsigelbėti. 

Regis, Vasilijus jos nesiklausė. O paskui tarsi pabudo iš 
gilių apmąstymų ir atsakė: 

- Ne, tai būtų blogiausia, ką galėtumei padaryti. 

Niršus Miran žvilgsnis padėjo magistrui atsitokėti galutinai, 
1r jis paskubomis pridėjo: 

- Jei mano vyrai nuspręs, kad tave laikau asmeninio Kžlė 
numo dėlei, jie neabejotinai sukels maištą. 

Persė pažvelgė į Koripą ir krūptelėjo. 

- Gerai. Neabejoju, kad sakai tiesą. Kas dabar? 

- Pasakysiu tau ryte. 

Magistras pamojo keliems savo bendražygiams. 

- Pasirūpinkite, kad jinai nepaspruktų. Planas nusipelno 
daugiau dėmesio, nei maniau. 

Kariai atidavė pagarbą ir išsivedė Miran. 

Argirosas pasikvietė Koripą ir ilgai su juo šnekėjosi. Jei 
palaipsniui magistro galvoj besidėliojančiame plane liko spragų, 
griežtasis Šiaurės afrikietis turėjo jas pastebėti. Koripas paste- 
bėjo. Norėdamas dar sykį viską patikrinti, Argirosas pažadino 
Eustafijų Rangabė. Žiovaudamas taip, kad persigąstų net liūtas, 
Rangabė pasiūlė savo pataisas ir tuojau pat užsnūdo sėdėda- 
mas. O magistras su Koripu toliau svarstė detales. | 

Galiausiai afrikietis pakėlė rankas į dangų. 

- Puiku! - sušuko jis, kone pažadindamas Rangabė. - Tam 
ir atsibeldėme - mano manymu, reikia pamėginti. Kas žino? 
Galimas daiktas, mums netgi pavyks likti gyviems. 

Nedidelė vežimų vilkstinė ir padorus nešulinių arklių būrys 
toliau atkakliai traukė į šiaurę. Raiteliai, jojantys abipus karava- 
no, atrodė išvargę: eilinis nuobodus žygis, tokių jie ištvėrė be- 
gales. 

"Jeigu man bus lemta sugrįžti į Konstantinopolį, - kone rim- 
tai pagalvojo Argirosas, - reikėtų pamėginti vaidinti scenoje. 
Kokioje nors Euripido dramoje". 

Iš padilbų žvelgdamas į priekį, magistras matė kirgizų žval- 
gus. Stebėjo juos jau kurį laiką, o anie atidžiai sekė vilkstinę. 
Vasilijui pakako raitelių, kad įstengtų nuvyti po vieną ar po du 
artėjančius klajoklius. Tačiau jis apsimetinėjo pastarųjų nepa- 
stebįs. 

Ir į dulkių debesį Argirosas nekreipė dėmesio tiek ilgai, 
kiek tik galėjo. Kai dulkėse sušmėžavo kailiniais ir odiniais dra- 
bužiais apsitaisę Žmonės, raiti ant nedidelių stepių arkliukų, jis 
įtempė pavadį ir sustabdė vežimą. 

- Mes tik ką supratome, jog priešais atžygiuoja visa pra- 
keikta kirgizų armija, - riktelėjo jis bičiuliams - nelyginant reži- 
sierius, primenantis aktoriams, kaip atlikti vaidmenis. - Dabar 
galime išsigąsti. 

- Jūs kažkaip pernelyg jau vėlai, - murmtelėjo kažkas. 

Romėnai visu būriu metėsi į šalį, vaizduodami paniką ir bai- 
mę, - Šiaip ar taip, Argirosas manė, kad jie vaidina įtikinamai. 
Jam pačiam priderėjo šokti iš vežimo, nurėžti nešulinio arklio 
diržus, užšokti ant jo ir įkandin bičiulių šuoliuoti į pietus. 

Kirgizų žvalgai pasileido pavymui. Pro šalį prašvilpė kelios 
strėlės. Vienas klajoklis išvirto iš balno; Koripas, kaip raitasis 
lankininkas, nenusileido jokiam stepių gyventojui. Jo šūviai pri- 
stabdė persekiotojus, bet Vasilijus nemanė, kad lenktynės 
truks ilgai. Kirgizų Žvalgai taip pat Žmonės - jie panorės gauti 
savąją pamišusių prekeivių palikto grobio dalį. 

Magistras dirstelėjo per petį - atsargiai, tarsi nebūtų pratęs 
jodinėti arkliais be balnakilpių. Vienas klajoklis pasilenkė ap- 
žiūrėti sudužusių ąsočių, kuriuos Argirosas nutėškė nuo savo 
arklio. Duženose dar galėjo likti gėrimo. Umai kirgizas pašoko 
ir ėmė azartiškai baksnoti pirštu į nešulinius arklius bei vežimus. 
Argirosui nereikėjo girdėti žodžių, kad suvoktų jų prasmę. 
Klajokliai puolė prie stebuklingojo vyno nelyginant bitės prie 
rožių. 

Visi akimoju pamiršo kvailius, palikusius tokį neįkainojamą 
lobį. Netrukus bėgliai galėjo sustoti ir pažvelgti atgal, nesibai- 
mindami persekiotojų. Koripas kimiai kriuktelėjo - šitaip jis 
juokėsi. | 

- Po tokios sėkmės tie niekšai neabejotinai pelnys visą ci- 
vilizacijos gerą, apie kurį svajojo. 

- Tai jau, - pritarė Argirosas. 

Ši mintis jį nuliūdino. 

Vienas karys delnu prisidengė akis nuo saulės ir įdėmiai pa- 
žvelgė kirgizų pusėn. Nusikeikė iš apmaudo ir atsigręžė į vadą. 

- Ar galite įžiūrėti aiškiau, pone? 

- Tuoj pamėginsiu. 

Prie Argiroso diržo, neskaitant įprastų daiktų - peilio, vėz- 
do bei krepšio, - kybojo vienas įdomus prietaisas: vamzdelis, 
standžiai įkištas į antrą, su spindinčiu išgaubtu stiklu abiejose 

pusėse. Vasilijus jį nusikabino, kilstelėjo prie akies ir iki pusės 
ištraukė laibesnį vamzdelį iš storesnio. 

Regimas atvaizdas buvo apvirtęs aukštyn kojom ir gaubia- 
mas nenatūralių spalvų aureolės, bet per vamzdelį atrodė, jog 
kirgizai ūmai atsidūrė ištiestos rankos atstumu. Konstantinopo- 
lio amatininkams dar nepavyko pagaminti pakankamai koky- 
biškų lęšių - gi patys jautriausi atiteko romėnų generolams. Ta- 
čiau imperatoriškojo universiteto mokslininkai, sumanę patyri- 
nėti dangų, jau įžiūrėjo šiokius tokius dalykus, kurie sukėlė 
jiems nerimo ir netgi, pasak gandų, privertė susvyruoti tikėjimą. 
Argirosas pirmas sužinojo apie žiūronus, ir todėl magistrui buvo 
leidžiama jais naudotis. 

Jis stebėjo, kaip kilmingi kirgizai - o kai kurie jų su stebuk- 
linguoju vynu susipažino Darjale - stengiasi išlikti orūs ir atsi- 
traukti nuo vežimo. Jie pavėlavo. Stipriojo gėralo jau paraga- 
vo daugelis eilinių klajoklių. Tie, kurie gurkštelėjo, norėjo dar; 
tie, kurie dar negėrė, troško paragauti. Net pačiomis palan- 
kiausiomis aplinkybėmis klajokliai įsakymų klausydavo tik su 
sąlyga, kad tie įsakymai jiems patinka. O dabartinėje padėtyje 
apie paklusnumą beliko tik svajoti. Argirosas šyptelėjo iš pasi- 
tenkinimo. 

- Visi jie trokšta savo dalies, - pranešė jis. 

- Puiku, - atsiliepė Koripas. 

Likusieji linktelėjo, tačiau be didesnio entuziazmo. Jei ro- 
mėnai nebūtų įgyvendinę pirmosios plano dalies, nebūtų įmano- 
ma žengti toliau. Pavojingiausi etapai liko priešaky. 

Kareiviai šuoliavo atgalios, Darjalo linkui. Eustafijus rūpi- 
nosi paskutiniuoju vežimu, menkai panašiu į kitus. Su juo liko 
du raiteliai; prie vieno jų arklio pririšo Miran žirgą. Argirosas 
liepė nušauti persę, jei toji mėgintų bėgti, 1r perspėjo ją pačią. 
Ir visgi lengviau atsiduso, pamatęs moterį šalia kareivių. Įsaky- 
- mai retai ką nors reiškia tokiems Žmonėms, kaip jinai. 

- Pasirinkai vietas? - paklausė Eustafijaus magistras. 
Amatininkas linktelėjo. 
- Šešias, po tris iš abiejų pusių. 

- Vasilijau, kokius žaidimus rezga šitie bepročiai? Jie neno- 
ri su manimi kalbėtis, - pasipiktino Miran. - Jie visiškai nesilai- 
ko plano, apie kurį mudu kalbėjomės. Nejau jie iškasė griovį? 
Ne, paprasčiausiai išrausė duobes ir sukišo į jas ąsočius su tavo 
stipriuoju vynu. O ko galima tikėtis... - Miran nutilo, nebaigu- 
si frazės. Jos skvarbios rudos akys įsmigo į Argirosą, paskui į 
vežimą. - Bet ar vynas juose? Tenai, Darase, tu iškrėtei kaž- 
kokį Achrimano fokusą... 

Argirosas būtų pasakęs "šėtono fokusą", tačiau puikiai su- 
prato gražuolę. Galėjo numatyti, kad persė užčiuops ryšį. Ir 
šiaip didelė jo pagarba Miran protui pakilo dar vienu laipteliu. 

- Na, neturėdami armijos esame priversti mažumą pakeisti 
planą, - tarstelėjo jis. 

- Gerasis dievas Ormuzdas žino, kad taip ir yra. 

Ūmai Miran nusišypsojo magistrui: 

- Gali nesijaudinti, kad dabar paspruksiu, brangus Vasili- 
jau. Nė už ką nepraleisiu šito reginio. 

"Ir papasakosi naujieną karalių karaliui", - mintyse pridūrė 
Argirosas. | 

- Tikėsimės, jog išvysi šį tą įdomaus, - pratarė jis. 

Magistras žinojo, kad ši moteris pakankamai protinga, tad 
nebereikia pridurti: jeigu ne, visa kita jau nesvarbu, nes tuomet 
- visiems galas. 

Jis atrinko šešis karius ir pasiuntė juos atgalios - link iš- 
raustų duobių. Dviems įsakė saugoti Miran. Kad 1r ką ji kalbė- 
tų, Vasilijus nenorėjo rizikuoti. Eustafijus Rangabė, be jokios 
abejonės, nesiskyrė su savo vežimu. 

Liko - Argirosas suskaičiavo ant pirštų - penkiolika žmo- 
nių. Ak, kaip norėtųsi turėti keturiskart daugiau! Tačiau nuo 
norų niekas nepriklausė. 

- Padvigubinkite strėlių atsargas strėlinėse, - paliepė jis li- 
kusiems. | 

Tuomet kiekvienas turės po aštuoniasdešimt strėlių, ir net 
jei kiekviena pasiektų tikslą, vargiai pavyktų nukauti bent penk- 
tadalį kirgizų. 

Kiek truks, kol klajokliai nusigers galutinai? Žinia, kur kas 
mažiau, nei atrodo jiems patiems. Argirosas įvertino saulės pa- 
dėtį. Jis negali laukti iki nakties. Tačiau vylėsi, kad ir neprireiks. 

Koripas imperatoriaus armijoje tarnavo ilgiau, nei Argiro- 
sas. Jųdviejų akys susitiko; abu nusprendė: metas. Magistras 
kilstelėjo dešinę ranką. Jo bendražygiai puolė prie arklių ir 
įkandin vado vėl nušuoliavo į šiaurę. 

Jojo tylėdami, budriai dairydamiesi kirgizų žvalgų. Sėdėda- 
mas ant arklio, Argirosas žvelgė pro žiūronus, nors nuo to ma- 
žumą svaigo galva. Nepastebėjo nė vieno žvalgo. Magistro pa- 
sitikėjimas išaugo, bet tik šiek tiek. Jei klajokliai taip įsismagino 
sriuobti netikėtą laimikį, jog net nepasirūpino apsauga, romė- 
nams tik į naudą. | 

Raiteliai atsidūrė ant nedidelės kalvos. Umai Koripas pra- 
pliupo juoku. 

- Tik pažvelkit į juos! - šūktelėjo jis. - Nelyginant bičių 
spiečius aplink medaus puodynę! 

Taiklus palyginimas. Kirgizai chaotiškai grumdėsi aplink 
paliktą vežimą ir nešulinius arklius. Argirosas vėl kilstelėjo žiū- 
ronus ir pamatė, kaip ąsočiai keliauja iš rankų į rankas. Stebė- 
j0, kaip vienas klajoklis su kvaila veido išraiška lėtai nuslydo 
nuo arklio. Kitas pasilenkė prie parkritusio ir išplėšė ąsotį tam 
iš rankų. 

- Jie prisirpo, kiek tik įmanoma, - linktelėjo magistras. - O 
dabar apverskim medaus puodynę - ir tikėkimės, kad bitės 
mūsų nesugels. 

"Ko gero, keli kirgizai pastebėjo Argirosą bei jo palydovus, 
tačiau pavojaus neskelbė. Joks blaiviai mąstantis varžovas nelįs 
prie kur kas skaitlingesnio priešo, - būtų tas pats, jei pelės su- 
manytų nerūpestingai šokinėti lapei į nasrus. | 

Savo fronto liniją magistras nubrėžė kiek arčiau, nei siekia 
paleista strėlė. Vasilijus mostelėjo ranka. Kaip ir kiti jo vyrai, 
pats iki ausies įtempė templę, iššovė ir akimoju išsitraukė kitą 
strėlę. 

Romėnai suspėjo paleisti po tris ar keturias strėles, ir 

triukšmas kirgizų pusėje kiek pakito. Kažkuris klajoklis sukli- 
ko iš skausmo; kiti puolė šaukti, pirštais rodydami į pamišusius 
maniakus-savižudžius. Šitaip kas nors galėtų baksnoti ir keikti 
įkyriai zvimbiantį bei geliantį uodą. 

Keli klajokliai paleido atsakomąsias strėles - tie, kurie at- 
sitiktinai žvelgė reikiama kryptimi, kurie nebuvo prispausti ben- 
dražygių ir kurie kolei kas liko pakankamai blaivūs, kad įsteng- 
tų prisiminti, kaip naudotis lanku. 

Argirosas su draugais metodiškai tuštino strėlines, varpy- 
dami jomis tirštą minią. Romėnai, žinantys kelias frazes kirgizų 
kalba, šūkaliojo įžeidimus. Jie neketino smogti ir slėptis - rei- 
kėjo, kad klajokliai juos pastebėtų. 

Kai išorinės kirgizų gretos atsiplėšė nuo vežimų, mažutis 
magistro būrys atsitraukė atitinkamu atstumu ir toliau leido žu- 
dikiškas strėles. Vis daugiau klajoklių gręžėsi įžūlėlių pusėn. 

Argirosas išrėkė patį bjauriausią keiksmą, kokį tik žinojo, 
apsigręžė ir paragino arklį. Šis bėgimas skyrėsi nuo ankstes- 
niojo, kai romėnai paliko vežimus su vynu; dabar klajokliai nu- 
sivijo priešus, nusiteikę kur kas rimčiau. 

Vienas romėnų karys riktelėjo - jam į petį įsmigo strėlė. 
Magistras žinojo, kad nuostolių išvengti nepavyks, nes iš tokio 
ore švilpiančių strėlių debesies bent kelios turėjo pasiekti tikslą. 
O ir daugelio klajoklių arkliai eiklesni, nei kai kurių jo Žmonių. 
Už nugaros girdėdamas tūkstančių lankų templių zvimbimą, 
Argirosas tik vylėsi, jog nors kelių jo draugų arkliai bus greites- 
ni nei kirgizų. Jei persekiotojų būrys nudryktų daugiau nei per 
pusantros mylios - toks atstumas juos skyrė nuo Eustafijaus 
Rangabė vežimo, - tuomet vargiai kuriam magistro Žmonių pa- 
vyktų likti gyvam. 

Jis žvilgtelėjo į priekį ir dešinėn. Ten už krūmų prigludo vie- 
nas konstantinopolietis. Jei nežinotum, kur ieškoti, jo nė nepa- 
stebėtum. Tik nuo pagrindinio būrio atsilikę kirgizai, kurie at- 
sainiai vertino įsakymus, galėjo atsitiktinai užtikti pasislėpus; 
vaikiną. 

Argirosas sutelkė dėmesį į dabartinę užduotį. Nematė, kaip 

jo tautietis kyštelėjo degančią žvakę prie alyvuotos skepetos, 
ir tik šoniniu regėjimu pastebėjo, kaip karys pašoko ir puolė 
prie kitos duobės, išraustos netoliese. | 

Pragaro milteliai užkastuose puoduose sprogo taip kurtina- 
mai, jog pranoko patį griausmą. Iš susiformavusio piltuvo į orą 
trykštelėjo žemė, akmenys ir krūmai. | 

Argiroso arklys stojo piestu, ir raitelis tik vargais negalais 
suvaldė ristūną. Magistras bei likusieji romėnai jau buvo susi- 
dūrę su pragaro milteliais ir žinojo, kokį klaikų garsinį efektą 
jie iššaukia. Vasilijui nespėjus apie tai pagalvoti, kirgizų kairėje 
driokstelėjo kitas užtaisas. Tas sprogimas turėjo sutapti su pir- 
muoju. Beveik taip ir išėjo, 1r Vasilijus apsidžiaugė. 

Iš netyčių užklupti klajokliai bei jų arkliai šastelėjo į šalį. Jų 
gretos sutankėjo, tad persekioti įžūlėlius romėnus tapo kur kas 
sunkiau. Tačiau kirgizai buvo narsūs kariai, juos ne taip lengvai 
įbauginsi nematytais triukais. Stepių gyventojai ir toliau šuoliavo 
įkandin priešų. | 

Kiti du sprogimai nugriaudėjo beveik sykiu, romėnams vos 
spėjus prašuoliuoti pro antrą paruoštų užtaisų komplektą. Šiuos 
sprogmenis įkasė arčiau viens kito bei mažesniu atstumu nuo 
kelio. Argirosas sprogimą pajuto ne tik ausimis, bet ir visu kū- 
nu. Magistrui ir vėl teko raminti arklį bei versti jį paklusti. 

Vasilijus pasigręžė balne ir dirstelėjo į kirgizus. Dabar tie 
susitelkė dar tankiau, stengdamiesi atsitraukti nuo abipus gru- 
mančių sprogimų. Du arkliai susidūrė 1r griuvo kartu su raite- 
liais, o kiti, nepajėgdami sustoti, klupo ant jų. Magistro žmonės 
kiek atsiplėšė nuo persekiotojų, ir grėsmę jiems kėlė tik prie- 
šakiniai kirgizų raiteliai, atitrūkę nuo pagrindinės masės. Vasi- 
lijus išsitraukė strėlę ir pamėgino iššauti į vieną raitelį. Jis nepa- 
taikė, nusikeikė ir vėl paragino arklį. 

Romėnai, atsakingi už trečią užtaisų komplektą, laiką ap- 
skaičiavo tiksliai nelyginant mokslininkai. Jie lukterėjo, kol pro 
šalį prašuoliuos tautiečiai, ir uždegė dagtis. Ši užtaisų pora glū- 
dėjo taip arti kelio, jog Argirosą aptėškė purvu. Arklys nu- 
skriejo taip eikliai, tarsi būtų paragintas pentinais. Gi klajoklių 

arkliukai, priešais nugrumėjus siaubingam trenksmui, ėmė spy- 
riotis. 

Priešaky sušmėžavo Rangabė vežimas. Eustafijus šoko iš 
j0 ir nuskuodė į priedangą už uolos atbrailos, kur, Argiroso 
manymu, du kariai saugojo Miran. Magistras vylėsi, jog Ran- 
gabė kruopščiai apskaičiavo žvakės, kurią uždegė ir paliko ve- 
žime viršum vieno puodo, ilgį. Šmėstelėjo mintis, jog vilties ma- 
žai. Argiroso arklys lėkė šuoliais, ir dėl pašėlusio kratymo Va- 
silijus meldėsi nebyliai, tačiau iš visos širdies. | 

Aplink vežimą viliojamai išdėlioti atkimšti ąsočiai su vynu. 
Romėnai į juos neatkreipė jokio dėmesio. O kirgizai, pastebė- 
ję pažįstamus indus, suriko iš džiaugsmo. Didžiuma stepės gy- 
ventojų trūktelėjo pavadžius, pristabdydami arklius. Gerti kur 
kas paprasčiau ir linksmiau, nei vaikytis pamišusius plėšikus, 
kurie, be viso kito, dar ir šaudo. 

Keli romėnų raiteliai jau nėrė už uolos, kur pasislėpė Ran- 
gabė; kiti šoko nuo arklių ir nuskubėjo paskui. Argirosas su- 
stojo, liuoktelėjo nuo arklio. Į žemę per delną nuo jo kojos 
įsmigo strėlė. Nelaimei, ne visi klajokliai stabtelėjo išgerti. 

Magistras dirstelėjo iš už akmens ir per kelių atsilikusių ro- 
mėnų galvas paleido į persekiotojus strėlę. Apčiuopomis nusta- 
tė, jog strėlinėje beliko trys strėlės, 1r išsitraukė dar vieną. Jei 
planas su vežimu neišdegs, nebėra prasmės jų tausoti. 

- Ar dar ilgai? - šūktelėjo Miran. 

- O kam manęs klausi? - susierzinęs atsiliepė jis. - Tai Ran- 
gabė uždegė žvakelę - kodėl gi nepaklausus... 

Vėliau nebeprisiminė, ar pasakė "jo", ar nebe. Poros ąs0- 
čių sprogimą jis laikė kurtinančiu ir šiurpiu; bet šįsyk nuaidėjęs 
griausmas vaizduotėje pažadino pasaulio pabaigos paveikslą. 
Po kojomis sudrebėjo žemė. Vasilijus puolė kniūbsčias, akimis 
į dulkes, ir rankomis užsidengė ausis. Ir jam nebuvo gėda; liku- 
sieji romėnai pasielgė lygiai taip pat. 

Tačiau jis - vadas. Savigarbos jausmas privertė Vasilijų 
nedelsiant pašokti nuo žemės - magistras nenorėjo, kad kariai 
matytų savo vadą išsipleikusį dulkėse. Nusibraukė nuo grandi- 

nių šarvų žemes ir, norėdamas apžvelgti sprogimo rezultatus, 
suskato ropštis ant uolų. 

Argirosas pastebėjo, kad viršuje jau stypso du stebėtojai. 
Vienas - Eustafijus Rangabė. Magistro tas nenustebino; jei kas 
ir galėjo deramai įvertinti pragaro miltelius, tai būtent tas, kuris 
jau keletą metų dirbo su šiuo mišiniu. Tačiau antroji buvo Mi- 
ran. | | 

Bet apmaudas Vasilijų persmelkė vos akimirkai. Miran 
puolė jam į glėbį 1r apdovanojo bučiniu, kuris Argirosą sukrėtė 
kone taip pat, kaip ir pragaro milteliai. Lūpos palytėjo jo ausį. 
Tai nebuvo glamonė; Vasilijus jautė lūpas krutant - moteris 
kažką kalbėjo. Magistras krestelėjo galvą. Kad ir kaip ten bū- 
tų, šią minutę jis ničnieko negirdėjo. Pasigailėjo, kai Miran at- 
šlijo, tačiau ji nepasitraukė toli. Persė paprasčiausiai norėjo, 
kad Vasilijus iš lūpų galėtų perskaityti, ką ji kalba. 

- Pavyko! - šaukė ji vėl ir vėl. - Pavyko! 

Tai pagelbėjo Argirosui atsitokėti. 

 - Noriu pasižiūrėti, - pratarė jis, Miran pavyzdžiu perdėtai 
artikuliuodamas garsus: matyt, ji šiuo metu girdėjo ne geriau. 

Magistras dirstelėjo viršum akmenų krūvos, už kurios slėpėsi. 

- Dievo Motina, pasigailėk! - sukuždėjo jisai. 

Ranka nejučia palytėjo kaktą ir slystelėjo link krūtinės. 

Argirosas buvo karys; puikiai žinojo, kad karas - anaiptol 
ne pagražintas dramatiškas bei šlovingas nuotykis, kokį jį vaiZ- 
duoja epiniai poetai. Ir visgi nesitikėjo išvysiąs reginį, ryškėjantį 
už aitrių dūmų užuolaidos. 

Toli gražu ne visi kirgizai žuvo nuo grandiozinio sprogimo. 
Didžiuma jų šuoliavo į šiaurę. Regėdamas, kaip pašėlusiai jie 
ragina bei čaižo arklius, Argirosas nusprendė, kad į šią perėjos 
pusę klajokliai daugiau nebelįs. Dabar magistras galėjo įvertinti 
savo stulbinamą sėkmę. 

Svarstydamas planą, kurio heftalitai griebėsi prieš persų 
valdovą, jis padarė išvadą, jog reikia priversti kirgizus susitelkti 
tankiau, nei įprastai. Šią užduotį atliko užtaisai - jie atvedė kla- 
joklius prie vežimo. | 


309 


Netoli piltuvo, kurio vietoje dar visai nesenikai stovėjo ve- 
žimas, galėjai atpažinti kelis žmonių bei arklių lavonų fragmen- 
tus. Kaip nekeista, tačiau sveikas liko vienas vyno ąsotis, pa- 
dėjęs įvilioti klajoklius į pražūtį. Tiesa, indas buvo nusidažęs 
raudonai - kaip ir beveik viskas aplink. | 

Argirosas numatė, jog pats sprogimas bei jį lydintis trenks- 
mas išgąsdins kirgizus, jei tie atsidurs šalimais, ir vylėsi, jog ši- 
taip ir nutiks. Nepagalvojo, kad dėl pragaro miltelių sprogimo 
į visas puses svaiginančiu greičiu trykštelės vežimo bei ąsočių 
skeveldros, nesusimąstė, kokios bus šio įvykio pasekmės. 

Rezultatas, ypač žvelgiant iš viršaus ir pro žiūronus, priminė 
kažkokį siurrealistinį pragaro paveikslą, piešiamą vienuolio-fa- 
natiko. Ant žemės rangėsi ir nebyliai klykė krauju plūstantys 
žmonės, žvengė sužaloti arkliai. Tyla kažin kodėl atrodė šiur- 
pesnė už viską; bėgo minutės, ir ji pamažėle traukėsi: Argirosas 
palaipsniui atgavo klausą. 

Nepaisant viso šio siaubo, magistras suprato Miran 
džiaugsmą. Dar niekada dvi dešimtys žmonių nenugalėjo ir ne- 
sunaikino priešo armijos. Prieš šią pergalę nublanko net spar- 
tiečių žygdarbis prie Tesalonikų. 

Argiroso žmonės vienas po kito kilo nuo žemės ir susikau- 
pę žvelgė į savo darbo vaisius. Dauguma reagavo su tokiu pat 
keistu nerimo, baimės ir pasididžiavimo jausmu, kokį patyrė 
magistras. Kiti stengėsi mėgdžioti beaistrį Rangabės veidą. 
Amatininkas stebeilijo į klaikų reginį nelyginant į galutinį etapą, 
vainikuojantį kažkokią sudėtingą geometrinę teoriją, kurios įro- 
dymas jau virto savotiška abstrakcija. 

O Koripas, regis, netgi nusivylė kruvinų skerdynių mastais. 

- Kai kurie iš jų merdės ilgai! - su neslepiamu pasitenkini- 
mu šūktelėjo jis Argirosui. | 

Dabar Koripo žvilgsnis anaiptol nebuvo šaltas. 

"Jis toks pat laukinis, kaip ir kirgizai, - pagalvojo Argirosas, 
- vienintelis skirtumas - pasirinktas šeimininkas". 

Koripas būtų baisus priešas, ir magistras džiaugėsi, kad 
jiedu kaunasi vienoje pusėje. 

Ši mintis privertė Vasilijų vėlei dirstelti į šalia stovinčią mo- 
terį. Ko gero, Miran gebėjo skaityti jo mintis. | 

- Dabar, kai jie daugiau nebekelia pavojaus, kaip ketini 
pasielgti su manimi? 

Jos intonacija pasikeitė. Ir ne vien iš nerimo dėl asmeninės 
lemties. Miran jau kelias minutes apžiūrinėjo sprogimo pasek- 
mes, o ilgas panašaus reginio stebėjimas gali išblaivinti kiekvie- 
ną Žmogų, neapdovanotą sudiržusia Koripo siela. 

Magistras taip ilgai neatsakė, jog Miran net suabejojo, kad 
jis apskritai išgirdo klausimą. Supratusi, kad visgi išgirdo, tvirtai 
sučiaupė lūpas. 

- Jei ketini mane nužudyti, nudėk išsyk - neatiduok savo 
karių pramogai. Jei mudu, belaisvis ir padėties šeimininkas, ap- 
sikeistume vietomis, aš dėl tavęs padaryčiau tą patį. - Kažko- 
kiu būdu jai netgi pavyko išspausti šypseną ir trumpai nusijuok- 
ti. - Koktu prašyti pasigailėjimo, šaukiant visa gerkle, tačiau 
man spengia ausyse, tad nieko negaliu padaryti. 

- Žinoma. Tikiu, kad nudėtum mane išsyk, - susimąstęs at- 
siliepė Argirosas, nors puikiai žinojo, kad vaikai visoje imperi- 
joje gąsdinami karalių karaliaus budelio žiaurumu. 

Magistras nutilo vėl. Nuo pat išvykimo 1š Darjalo jis mąstė 
apie tai, kaip pasielgti su Miran, bet galutinio atsakymo nerado. 
Dabar, jaučiant skvarbų jos žvilgsnį, visgi reikėjo atsakyti. Ga- 
liausiai veikiau sau, nei jai, Vasilijus pratarė: | 

- Manding, pasiimsiu tave į Konstantinopolį. 

- Kaip nori. 

Miran uoliai stengėsi suteikti balsui abejingą toną. Tačiau 
jos veidas po įdegiu pablyško: visoje Persijoje vaikus baugino 
imperatoriaus budelių išradingumu. 

- Manding, tu neteisingai mane supratai. 

Argirosui, kaip ir Miran, atrodė neįprasta kalbėtis, maksi- 
maliai įtempiant plaučius, tačiau rinktis nebuvo iš ko. Jis skės- 
telėjo rankomis ir paklausė: 

- Jeigu čia būtų ne mano, o tavo pagalbininkai, ar leistum 
man grįžti į sostinę? 

- Ne, - be užuolankų atsakė Miran; ji liko profesionale. 

Magistras nieko kita ir nesitikėjo. 

- Tuomet supranti mano problemas. * 

Ji nemąstydama linktelėjo. Kaip sykį prasitarė persė, jiedu 
abu šnekėjo viena kalba, nors Argirosas kalbėjo graikiškai, o 
Miran - persiškai. Iš dalies dėl to jis nusprendė tęsti: | 

- Aš neketinau įkišti tave už grotų Pretorijaus kalėjime ar 

išsiųsti į Kinegiją. - Taip vadinosi amfiteatras šiaurrytinėje 
„Konstantinopolio dalyje, kur darbavosi imperatoriaus budeliai. 
- Tik pasakiau, kad tu turi keliauti su manimi į sostinę. 

- Tikrai? - Miran kilstelėjo antakį su rafinuota persiška iro- 
nija, galinčia sutrikdyti net prityrusį romėną. - Be abejo, tu įsi- 
tikinęs, jog atsakysiu "taip": jei būtinybės verčiama miegojau su 
tavimi Darase, manding, jei prireiks, sugebėsiu ir Konstantino- 
polyje. Bet kokiu būdu ketini sulaikyti mane sostinėje? Ten sy- 
kį nuo tavęs jau pasprukau - kaip atmeni, ekspromtu. O gal įsi- 
vaizduoji, kad neįstengsiu šito pakartoti, jei turėsiu laiko pasi- 
ruošti? | 

Argirosas apsiniaukė; ko gero, jos žodžiuose buvo daugiau 
profesionalumo, nei jam norėjosi. 

- Keliausi ar ne, miegosi su manimi ar ne, kaip pageidausi, 
aš neverčiu. O jei prabilome apie pabėgimą iš Konstantinopo- 
lio, turiu pripažinti, jog tu teisi - visuomet rasis būdų 1r priemo- 
nių. Drįstu tikėtis, kad tu nepanorėsi jomis pasinaudoti. 

Miran nustebusi pažvelgė į magistrą. 

- Jei čia beprotiškos, aistringos ir nemirtingos meilės prisi- 
pažinimas, drįstu pastebėti, jog girdėjau ir geresnių. 

- Neabejoju, - tvirtai atsiliepė Argirosas. - Tai oficiorijų 
magistras rašo eiles; bijau, kad pats neturiu talento. 

- Karo epas. - Miran su panieka prunkštelėjo. 

Nevertėjo stebėtis, kad ji žino, kokios rūšies eiles kūrė 
Georgijus Lakanodrakonas; romėnai panašias žinias rinko apie 
aukščiausius persų pareigūnus. Tačiau Vasilijus susižavėjo, 
kaip laiku ji įterpė savo pastabą. | 

Jis palingavo galvą. Dabar ne metas kalbėtis apie pašalinius 
dalykus. | 

- Abejoju, jog kada nors galėtum išplėšti i Iš manęs bepro- 
tiškos, aistringos ir nemirtingos meilės prisipažinimą, pasitelkusi 
rimbą-katę ar įkaitintą geležį. Turėčiau būti dusyk jaunesniam, 
nei esu, kad viską priimčiau už gryną pinigą ir naiviai manyčiau, 
neva pasaulis visuomet džiugus ir linksmas. Atleisk, bet aš ne- 
moku naudotis prievarta. Tačiau prisipažinsiu, jog po Žmonos 
mirties nesutikau nė vienos moters, išskyrus tave, su kuria no- 
rėčiau leisti laiką - ir ne vien lovoje. Ar tas tave tenkina? 

Dabar atėjo Miran eilė apsispręsti. Ji prabilo, tarsi sam- 
protaudama balsu; taip buvo pratęs ir Argirosas. 

- Ko gero, tu kalbėjai rimtai. Tavo pusėje jėga, tad gali 
pasielgti su manimi savo nuožiūra. Apgavęs mane, ničnieko ne- 
laimėsi. 

Paskui, lyg kalbėdama pati su savimi, ji paklausė: 

- Kartą Konstantinopolyje pasakiau, kad mudu abu iš to 
paties molio drėbti - ar atmeni? 

- Taip. Galimas daiktas, galiausiai nusprendžiau tuo patikėti. 

- Išties? - Miran balsas liko toks pat mąslus, tačiau jame 
kažkas neapčiuopiamai pasikeitė. - Manau, usi 
yra ir ugnies garbintojų šventyklų. 

Magistras prisiminė, kad ji geba meistriškai kirsti netikėtus 
smūgius. Kone vienu atsikvėpimu Miran kalba apie jųdviejų 
panašumus ir tuojau pat atskleidžia fundamentalius abiejų skir- 
tumus. | 

- Aš niekada neprarasiu vilties, jog tu gali išvysti tiesą 
Kristuje, - santūriai pratarė Vasilijus ir, pastebėjęs, kaip išsipū- 
tė jos šnervės, skubiai pridūrė: - Tie, kurie išpažįsta Zaratušt- 
ros mokymą, gali melstis sostinėje bei visoje imperijoje - tačiau 
mainais už tai, jog karalių karalius įsipareigoja nepersekioti 
krikščionių savo šalyje... 1r esu tikras, kad pati puikiai tą Žinai. 

Šis mažas išpuolis privertė Miran nusišypsoti. 

- Ką gi, teisinga, - atsiliepė j1, - tačiau jūs, krikščionys, klai- 

dingai manote, jog šėtonas - pats savaime gyva galybė, o ne vi- 
so labo gėrio nebuvimas. Šito aš niekaip negaliu suprasti. 

Dabar persė šypsojosi plačiai ir iššaukiamai. 

- Manau, mudu turėsime laiko dėl to pasiginčyti. 

Argirosas neišsyk suprato pastarųjų jos žodžių prasmę. O 
kai galiausiai suprato, jam užgniaužė kvapą. | 

- Vadinas, tu keliauji su manimi? 

- O kodėl gi ne? Nejau ne mudu - Žinia, padedant tavo 
žmonėms, - tik ką įveikėme grėsmę, kilusią mudviejų abiejų ša- 
lims? Ak, ar gali būti tvirtesnis pamatas asmeninei sąjungai? 

Dabar jos veide spindėjo šelmiška šypsena. 

Argirosas suvokė, kad ir jo veidą netikėtai nutvieskė tokia pat, 
visiškai jam nebūdinga, šypsena. Jis dar sykį pažvelgė į sprogimo, 
sudaužiusio kirgizų ir Goarijaus viltis, vietą. Tuomet magistro 
žvilgsnis įsmigo į stebuklingai išlikusį vyno ąsotį. Umai jam pasidin- 
gojo, kad tai geras ženklas. Vasilijus atsigręžė į Miran: 

- Sutvirtinsime mūsų sutartį vynu? 

- O kodėl gi ne? - sutiko ši. | 


314 


TIDANMS" RKOKEIDIOJL 


ary Gibson 


TSISPIRKIA 


7 


5-5 77 


NA 
M 
MO 


i 


0 


| | 
Rai 
inas 


M 


t 


Mieiykikuda 


Pasaulinės fantastikos Aukso fondas 
Harry Turtledove 


BIZANTIJOS AGENTAS 


Fantastinis romanas 


GINTARAS ALEKSONIS 
redaktorius 
SVETLANA ČALKINA 
meno redaktorė 


www.eridanas.lt 


Formatas 84x108 1/32. Popierius ofsetinis. Garnitūra "Times" 
SL Nr. 950. Ofsetinė spauda 10 sąl. sp. L. 
| Kaina sutartinė 
"Naujasis Eridanas", 50210 Kaunas, Partizanų g. 4, tel. 73 39 67 
Spausdino "ARX Baltica" spaustuvė, Veiverių 142 b/c, Kaunas 


Pasaulis, kuriame pranašas Mahometas 
apsikrikštija ir nepaskelbia islamo 
vieninteliu tikratikių tikėjimu. Bizantijos 
"imperija nesugriūva, o tampa vis 
stipresnė, užkariauja Siriją, Palestiną, 
Egiptą ir Vakarų Europos kraštus. 
Tokiame pasaulyje gyvena ir veikia 
Vasilijus Argirosas, nuo kareivio 
karjeros laiptais užkopęs iki 
Konstantinopolio magistro... 


